
I-VIII 


LA ACADEMIA ROMÂNĂ 


Identitatea și unitatea istorică și 
lingvistică a românilor din nordul și 
sudul Dunării 


În anul Centenarului Marii Uniri a românilor, Academia Română își 
reafirmă punctul de vedere cu privire la identitatea istorică și lingvisti- 
că a românilor din nordul şi din sudul Dunării. 


Conform adevărului ştiinţific, poporul român are patru ramuri istori- 
ce — dacoromâni, aromâni, meglenoromâni, istroromâni — vorbitori ai 
dialectelor limbii române, dacoromân, aromân, meglenoromân, istro- 
român. Toți acești români formează o unitate etnică şi vorbesc aceeași 
limbă. Dialectele românești — dacoromân, aromân, meglenoromân și 
istroromân — se întâlnesc într-un spațiu vast, din Maramureş şi Carpaţii 
nordici (în nord) până în Epir şi Tesalia (în sud), din Istria, la Marea 
Adriatică în vest până la Marea Neagră și dincolo de Nistru (în est). Vor- 
bitorii lor sunt urmaşii populaţiei autohtone romanizate din Imperiul 
Roman de Răsărit. Atestate în trecut pe un teritoriu unitar, în nordul și 
în sudul Dunării, dialectele românești s-au izolat de-a lungul timpului, 
în urma pătrunderii slavilor în Peninsula Balcanică, începând cu secolul 
al VII-lea, fapt care a determinat unele deplasări ale vorbitorilor în acest 
spaţiu geografic în perioada Evului Mediu. Dacoromânii sunt continua- 
torii romanității nord-dunărene, în timp ce aromânii, meglenoromânii și 
istroromânii sunt continuatorii romanităţii sud-dunărene. 


Unitatea dialectelor româneşti a fost susținută unanim de-a lungul tim- 
pului de către cei mai importanţi lingviști români (Ovid Densusianu, 
Alexandru Philippide, Sextil Pușcariu, Theodor Capidan, Alexandru 
Rosetti, Tache Papahagi, Eugeniu Coșeriu) şi străini (Wilhelm Meyer- 
Lübke, Gustav Weigand, Matteo Bartoli, Giuliano Bonfante, Alf Lom- 
bard, Carlo Tagliavini, Gerhard Rohlfs). Româna e prezentată ca o 
limbă unitară, cu cele patru dialecte (dacoromân, aromân, megleno- 
român, istroromân) în enciclopediile străine: The Encyclopaedia Ame- 
ricana, vol. 23, 1919; Encyclopaedia Britannica, vol 19, 1911; The New 

Encyclopaedia Britannica, Macropaedia, vol. 15, 1981); Grand Larousse 
Encyclopedique, vol. 1, 1964; Brockhaus Enzyklopădie, vol. 17, 1981; Di- 
zionario Enciclopedico Italiano, vol. 10, 1961. 


Academia Română ia act cu îngrijorare de continuarea și intensificarea 
unor activități politice care urmăresc denaturarea adevărului cu privire 
la aromâni și la dialectul aromân. Scopul acestor activităţi este declara- 
rea aromânilor ca minoritate naţională în România, ca popor aromân, 
distinct de poporul român, având o limbă proprie, aromâna, diferită de 
limba română. Aceste activități fac parte dintr-o acțiune mai largă de 
separare a românilor sud-dunăreni — aromâni, meglenoromâni, istro- 
români, vlahi timoceni, ca și a altor români din afara granițelor Ro- 
mâniei (românii timoceni, basarabeni, herţeni, maramureşeni etc.) — 
de limba și poporul român. Precizăm că articolul 3, paragraful 1 din 
Convenţia-Cadru pentru Protecția Minorităţilor Naţionale (CCPMN), 
adoptată de Consiliului Europei la Strasbourg, în 1 februarie 1995 şi 
intrată în vigoare la 1 februarie 1998, prevede dreptul oricărei persoa- 
ne aparținând unei minorități naționale de a alege liber să fie tratată ca 
atare sau nu. Paragraful 35 din Raportul Explicativ al CCPMN (ETS No. 
157) stipulează însă că din Paragraful 1 al numitului articol nu trebuie 
înţeles că o persoană are dreptul să își aleagă arbitrar apartenenţa la o 
minoritate națională, ci că această alegere individuală este inseparabil 
legată de criterii obiective, relevante pentru identitatea persoanei re- 
spective. Prin urmare, trebuie respectate criteriile ştiinţifice în asuma- 
rea identității naționale și lingvistice a colectivităţilor și a individului. 

Stelian DUMISTRĂCEL 

Ştiinţa varietății lingvistice diatopice 
în sprijinul unității naționale: 

de la Weigand la 

Puşcariu - Pop - Petrovici 


0.1. Prin titlu, vrem să facem cunoscută o realitate 
puţin obişnuită: în cazul limbii române, cercetări 
din domeniul dialectologiei, disciplina varietă- 
ii diatopice, așadar reprezentând preocupările 
pentru analiza deosebirilor lingvistice teritoriale 
funcționale în ceea ce priveşte o limbă, sunt cele 
care ilustrează, involuntar și în parte indirect, dar 
S. D. — din 1958, cercetător ştiinţific. esenţial, unitatea etnolingvistică a vorbitorilor 
a Institutul de Filologie Română,A.  dacoromânei. Un asemenea fapt a fost posibil, în 
Pilippias:a iale laşi aà Academiei general, atunci când, după investigații particulare, 
Române şi, din 1996, profesor la H sa die ii SIE iu 
Departamentul de Jurnalistică Privind realităţile lingvistice caracteristice unor 
şi Ştiinţele Comunicării de la subunități spaţiale restrânse, geografia lingvisti- 
Universitatea „Al. |. Cuza” Premiul că, sub forma cartografiei lingvistice preocupată de 
„Jimotei Cipariu'al Academiei nivelul limbilor, a înfățișat ansambluri, cu re- 
nomane (1978), „Doctor Honor „ultate diferite în funcţie de situatia acestora. Fără 
Causa'al Universităţilor, Dunărea de , fi , i MaS 
Jos" (Galați, 2011), Alecu Russo (Băhi, & intra în amănunte și fără a ignora proiecţiile, ne 
2012) şi Vasile Alecsandri" (Bacău, putem referi la concluzii care au fost şi sunt des- 
2017). Membru al Uniunii Scriitorilor prinse după apariția, respectiv publicarea, peste 
din România. Publicații recente: = timp, a unor lucrări „clasice” de gen, de tipul De- 
SOUE Or AAA E Sprachatlas (Wenker, Wrede, Mitzka ș.a.; 
toate televiziunile (Polirom, 2017), 2 
Spatii pragmatico-discursive (Casa începutul tipăririi — 1881) sau Atlas linguistique de 
Cărţii de Ştiinţă, Cluj-Napoca, 2017). la France (Gilliéron-Edmont, 1902-1910). 
Asociaţia Studenților Jurnalişti din 
laşi i-a închinat volumul aniversar | Comunicare la Colocviul „Unitate lingvistică — unitate 


O 


Împotriva derivei 
(Adenium, laşi, 2017). 


naţională. Rolul limbii române în Unirea de la 1918”, 
Iași, 30-31 mai 2018. 

0.2. Întrucât obiectivul principal al acestui studiu este locul graiurilor 
moldoveneşti din perspectiva dacoromânei, trebuie să insistăm asupra 
faptului că, la încheierea primului război mondial, în lumea politicii, 
statutul dacoromânei a fost unul dintre factorii luaţi în consideraţie din 
perspectivă geopolitică: obținerea unui anumit statut pentru teritoriul 
locuit de vorbitorii idiomului respectiv, cu efecte asupra proiecției și 
organizării statale. Evident, nu este vorba de statutul limbii române în 
lumea ştiinţei, ci de percepţia lui dincolo de limitele acesteia, dar una ve- 
nind dinspre cultura generală a epocii, hotărâtoare pentru sfera politicii 
şi a diplomaţiei. De fapt, în discuţie este continuarea ideilor secolului 
al XIX-lea, al „naţionalităţilor”, privitoare la eliberarea şi independenţa 
naţională a popoarelor ce se aflaseră sub dominaţia unor state de altă 
naţionalitate, limbă şi (uneori) religie, tendinţă legitimată şi prin între- 
buinţarea unei limbi comune, profesându-se cunoscutul principiu al auto- 
determinării naționale. Ca drept „al popoarelor” ce a figurat printre cele 
14 puncte ale programului propus de președintele american Woodrow 
Wilson la Conferinţa de Pace de la Paris (1919-1920), în urma lucrărilor 
căreia România şi-a înfăptuit unitatea naţională, prin unirea Transilvani- 
ei, Banatului, Bucovinei și Basarabiei cu Vechiul Regat. 


0.3. Din această perspectivă, pentru mediul la care ne-am referit, cu un 
punct de plecare dinspre cultura generală a epocii, trebuie să conside- 
răm chiar absenţa, cândva, a recunoaşterii limbii române drept idiom 
romanic în sine, în primul rând date fiind dificultăţile de identificare 
a statutului respectiv, atât din cauza izolării față de ansamblul central- 
european și occidental al Romaniei, cât şi (o curiozitate!) din cauza 
scrierii acesteia cu alfabet slavon, iar, în al doilea rând, mai târziu, şi din 
cauza plasării ei prin proiecţii aparte, de exemplu ca limbă aparținând 
unei așa-numite „uniuni lingvistice balcanice”, ca să ne referim numai 
la fapte cu caracter de obiectivitate. 


0.4. În afară de acestea, la 100 de ani de la Marea Unire, nu ne este 
permisă neglijarea subiectivităților, în discuţie fiind mai ales statutul 
așa-zisei „limbi moldovenești”, ceea ce interesează și din perspecti- 
va dacoromânei ca reflectare a caracteristicilor romanităţii orientale. 
Identificarea, din perspectiva teoriei domeniului, a presupusei „limbi” 
la care ne-am referit ar conduce nu doar spre ideea unei diferențieri 
lingvistice în stare să modifice parţial datele generale ale problemei în 

discuţie, ci însăşi îndrituirea imaginii lingvistice presupuse de granițele 
statului naţional român. Dar, prin cercetarea obiectivă a realităţii, clari- 
ficarea problemei putea susține ideea respectivă. 


0.5. Cu limitele impuse de o intervenţie cum este cea de faţă, în conti- 
nuare încercăm răspunsuri la aceste probleme. 


1. Necunoașterea în Occident, normală, a statutului limbii române ca 
limbă romanică a fost înfățișată mai ales de Eugeniu Coșeriu, ocupân- 
du-se de luminile pe care avea să le aducă preocuparea pentru compa- 
rarea textului „Rugăciunii domnești” în diferite limbi. Stăruia impresia, 
şi din cauza alfabetului cu care era scrisă limba română, la care ne-am 
referit, că aceasta este un idiom slav; filologii care au urmărit textul 
rugăciunii Tatăl nostru în diferite limbi s-au convins că, în cazul limbii 
române, se află în prezenţa unei limbi romanice. Așadar, conform situ- 
aţiei înfăţişate în studii și antologii apărute între 1580 (G. Genebrar- 
dus) şi 1787 (L. Hervás y Panduro), acest text a fost revelator pentru 
latinitatea românei (Coșeriu 1994:: passim; varianta „Tatălui nostru” 
transcrisă de suedezul G. Stiernhielm, publicată în 1671, provenea de 
la N. Milescu). 


Excurs 1. O confuzie înrudită cu aceea evocată anterior a durat până foar- 
te târziu în Europa, la un nivel neașteptat; o dovedește faptul că, până 
prin anii '60 ai secolului trecut, la facultăți de litere din Franța sau din 
Germania, dacă nu figura ca obiect de studiu direct la „limbi slave”, ro- 
mâna era inclusă în programele departamentelor de „limbi orientale”! 


2. Evident, pentru discuţia de față nu interesează punctele de vedere 
privind situaţia graiurilor vorbite pe teritoriile de la est de Prut și a 
moldovenilor din acest areal ca dacoromâni, după izvoare interne (pa- 
ratexte la cărțile de cult, cronici, descrieri de călătorie etc.), ci opinii 
şi opţiuni ale cercetătorilor lingviști, pentru care trimitem la autori și 
opere capitale din Occident de până la anii 1918-1920 şi, dată fiind si- 
tuaţia prezentată în Excursul 1, şi în anii următori, cu agravarea tratării 
problemei prin exacerbarea afirmării existenţei unei „limbii moldove- 
neşti'. Prezentării titlurilor le adăugăm scurte informaţii de referință. 

2.1. În 1911, pe baza unei bogate bibliografii de profil, Wilhelm Meyer- 
Lübke publică un dicționar etimologic al limbilor romanice, care ne 
atrage atenţia și pentru faptul că, în cadrul fiecărei intrări”, cuvintele 
din limba română provenind din latină ocupă prima poziţie. 


Exemple: «487. annus „Jahr” rum. an, vegl. yan, ital. anno, log. annu, 
engad., friaul., frz., prov. an, katal. any...» etc.; «1668. caput „Kopf”, 
„Haupt”, „Ende” rum. cap, vegl. kup, ital. capo, lomb. ko, log. kabu, ka- 
bidu...> etc.; «3382. flos „Blume” rum. floare, it. fiore, log. flore, engad., 
friaul. flur, frz. fleur, prov., cat. flor...» etc.; «5730. mălier „Weib”, 2. 
mulicre... 2. Rum. muiere, ital. moglie, aital. mogliera, log. mudzere, en- 
gad. mul er, friaul. muyer, afrz. moillier, prov. molher, katal. muller, span. 
muher, portg. molher» etc. (Meyer-Lübke 1911: passim). 


Nicio referire la vreun dialect al dacoromânei! Există însă referiri la dia- 
lectele din sudul Dunării, iar, în ceea ce priveşte Romania occidentală, 
trecând peste trimiterea la idiomuri cum sunt provensala ori catalana, 
sunt citate forme din dialecte de rangul (dacă ne referim doar la lista 
precedentă) vegliot, logudorez, engadinez, friulan etc. 


2.2. În 1925, Matteo Bartoli, prezentând principiile, obiectivele și me- 
todele „neolingyvisticii”, evaluează Dacia şi Iberia ca „arii laterale” ale 
Romaniei; printre exemplele ce ilustrează această teorie: frumos — her- 
moso; (a) fierbe — hervir; masă — mensa; mai — más; atunci — entonces; 
zi — dia (Bartoli 1925: passim). Reţinem faptul că este descoperit un 
anumit specific al limbii române, dar în cadrul Romaniei şi, mai mult, 
prin asemănarea cu o altă limbă romanică, spaniola. 


2.3. În 1949, după importante și numeroase contribuţii în acest dome- 
niu, Carlo Tagliavini publică o monografie consacrată originilor limbilor 
neolatine (Tagliavini 1949), la care trimitem după o traducere în limba 
română a celei de a şasea ediţii, din 1972, a textului (Tagliavini 1977). 


2.3.1. Aşadar, în monografia citată a lui Tagliavini, în capitolul al VI-lea, 
intitulat Limbile și dialectele neolatine, după § 63 (Clasificarea limbilor 
neolatine), paragraful 64 este consacrat limbii române. lată, mai întâi, 
locul acesteia, după cele mai importante clasificări. Pe când „Friederich 
Diez [1836-1843]... distingea numai şase limbi neolatine: italiana şi 
valaha (= româna), care formau secţiunea orientală, portugheza şi 
spaniola, care formau secţiunea occidentală și provensala și franceza, 


ADEVĂRUL DESPRE NOI M 


care formau secțiunea nord-occidentală” (Tagliavini 1977: 280), aşa- 
dar grupate numai în trei „secțiuni”, Tagliavini enumeră douăsprezece 
limbi, plasate în patru grupe, după criterii predominant geografice, în 
ordinea: româna este „balcano-romanică”, dalmata, italiana, sarda şi la- 
dina (sau retoromana) sunt „italo-romanice”, franceza, franco-provensa- 
la, provensala (plus gascona) şi catalana sunt „galo-romanice”, spaniola 
şi portugheza sunt „ibero-romanice” (Tagliavini 1977: 283). 


Excurs 2. Pentru Tagliavini denumirea de „balcano-romanică” poate fi apli- 
cată în totalitate românei „numai dacă se admite şi ipoteza reimigrării” (op. 
cit., p. 285; cf. 299); pentru semnificaţia termenului, cf. infra, § 6.2.2. 


2.3.2. Cât despre română, „singura limbă romanică păstrată în răsăritul 
Europei”, se consemnează că „se împarte în patru dialecte principale”, 
prezentându-se, destul de sumar, „macedoromâna sau aromâna”, „me- 
glenoromâna sau meglenita” şi „istroromâna” (p. 288-290), după ce, pe 
primul loc, este tratată „dacoromâna”, „vorbită pe teritoriul Români- 
ei de astăzi, în Basarabia și într-o parte din Bucovina, aparţinând în 
timpul şi după cel de al doilea război mondial la URSS, ca și într-o 
parte din Banatul care aparţine Iugoslaviei, în câteva sate din Bulgaria 
şi din Ungaria, lângă granița românească” (p. 285-286). Acestor pre- 
cise informaţii privind acoperirea teritorială le urmează o prezentare, 
pe provincii, vizând (sub)structura dialectală: „Ea [= dacoromâna] se 
împarte în mai multe varietăţi dialectale, nu prea diferenţiate între ele, 
pe malul stâng al Dunării (Moldova, Valahia, Transilvania, Banat, Bu- 
covina, Basarabia) şi doar în mică parte pe malul drept (Dobrogea şi o 
parte a Banatului iugoslav)” (Tagliavini 1977: 285-287). 


Excurs 3. Poate că Tagliavini a fost influenţat de Gustav Weigand în 
ceea ce priveşte nominalizarea situaţiei lingvistice a Bucovinei şi Ba- 
sarabiei (cf. Weigand 1904). Pe de altă parte, formula de mai sus, „[va- 
rietăți] nu prea diferențiate între ele”, ne-a reamintit o caracterizare si- 
milară, probabil prin comparaţie cu situaţia dialectală a Italiei, a unui 
alt expert în domeniu, Karl Jaberg. Acesta, referindu-se la diferențele 
dialectale, minime, de pe teritoriul dacoromânei, după ce participase, 
în 1929, la o anchetă de teren dintr-o localitate din vecinătatea Cluju- 
lui a membrilor Muzeului Limbii Române, scria: „Je näher die Mun- 
dart der Sprache des Fragers — und hier sind die mundartliche Merkmale, 
nicht sehr ausgesprochen —, desto schwieriger ist für den Auskunftgeber, 

mundartliche und schriftsprachliche (oder stădtische) Formen ause- 
inanderzuhalten” (Tagebuchblăter, citat în Dumistrăcel 1978: 32; evi- 
denţierea grafică din citat ne aparţine). Este un punct de vedere asupra 
căruia Jaberg va reveni. 


2.3.3. În legătură cu „omogenitatea” dialectală a limbii române în com- 
paraţie cu limbile romanităţii centrale, trăsătură pusă în lumină chiar 
de apariția Atlasului lingvistic român, mai notăm observaţii ale aceluiași 
Karl Jaberg, autor, împreună cu Jakob Jud, al monumentalului Sprach- 
und Sachatlas Italiens und der Siidschweiz (8 volume, Zofingen, 1928- 
1940): „Die Eigenart des rumänischen Sprachgebietes und damit 
des ALR wird bedingt durch die soziale Einheitlichkeit der durchaus 
dominierenden landwirtschaftlichen Bevölkerung, durch den relativ 
kleinen Unterschied zwischen der Reichssprache und den Dialekten, 
durch die — an der Zentralromania gemessen — merkwürdige Gleichar- 
tigkeit der Mundarten” (Jaberg 1940: 51; traducere, după Cazacu-To- 
doran 1956, p. 188: „Particularitatea domeniului lingvistic dacoromân 
şi implicit a ALR este condiționată de unitatea socială a populaţiei 
dominant agricole, de relativ puţin pronunţata deosebire dintre limba 
națională şi dialecte, de surprinzătoarea — în comparaţie cu Romania 
centrală — omogenitate a dialectelor”). 


2.3.4. În ceea ce priveşte situaţia lingvistică a Basarabiei, la Tagliavini 
găsim o tratare extinsă a problemei, pornind de la statutul acestei pro- 
vincii, înainte şi, apoi, după anexarea, în 1812, a Moldovei de la est de 
Prut, ca şi după re-anexarea ei după cel de al doilea război mondial, 
cu privire la politicile lingvistice ale imperiului țarist şi ale U.R.S.S., 
inclusiv cu privire la „fundamentarea” lingvistică a așa-numitei „limbi 
moldoveneşti” (Tagliavini 1977: 286-289). Asupra unor probleme 
discutate de Tagliavini vom reveni (cf. $ 4.3). 


3. Reevaluări terminologice (derutante) privind statutul dacoromânei 


3.1. „Carpatistica”. Statutul dacoromânei ca reprezentantă a latinită- 
ţii orientale, inclusiv statutul (real) al graiurilor moldovenești dintre 
Prut şi Nistru sunt, de fapt, anulate în cazul unei clasificări a daco- 
românei, dar şi a „limbii moldoveneşti” printre idiomurile de colo- 
ratură dialectală „carpatică”. Reţeaua de puncte a operei intitulată 

O6uyexapnamckuii Auanekmuueckuii Amnac („Atlasul dialectologic 
carpatic comun” /OKDA/, 7 volume apărute între anii 1998 şi 2003), 
proiect înscris în domeniul de studii numit „carpatistică” (S.B. Bern- 
ştein) cuprinde localităţi din țările europene Polonia, fosta Cehoslo- 
vacie, Ungaria, Ucraina, Republica Moldova, fosta Iugoslavie, pentru 
care s-au făcut anchete ad-hoc. România este reprezentată pe bază de 
informaţii preluate din hărțile unor atlase publicate anterior la noi iar, 
semnificativ, Bulgaria este absentă (spaţii albe pe hărţi), în pofida inte- 
resului, declarat, al inițiatorilor și autorilor întreprinderii, pentru „spa- 
tiul lingvistic carpato-balcanic'. De altfel, proiectul OKDA, inițiat de 
Comitetul Internaţional al Slaviștilor şi realizat sub conducerea acestui 
for, avea ca obiectiv (într-o formulare cel puţin ambiguă) „clarificarea 
rezultatelor esenţiale ale procesului contactelor de durată dintre dia- 
lectele eterogene din spațiul carpatic, ce au avut ca efect numeroase 
similitudini în domeniul lexico-semantic în primul rând” (traducere 
după varianta în limba franceză a Cuvântului-înainte la volumul intro- 
ductiv, semnat de S.B. Bernştein, preşedintele Comitetului menţionat; 
cf. 1987_OKDA_ vstup.pdf.). 


Excurs 4. În ceea ce ne priveşte, Academia Română a declinat partici- 
parea la alcătuirea OKDA, suspectând reprezentarea limbii române ca 
limbă „carpatică” cu preocupare vădită pentru supralicitarea prezenţei 
elementelor slave din lexicul dacoromânesc, intuită ca sursă pentru 
deformări din punctul de vedere științific. Contacte cu institutele aca- 
demice de profil din România au fost întreprinse, în 1973, de cercetă- 
toarea sovietică Galina Klepikova (de la Institutul de Slavistică și Bal- 
canistică al Academiei de Ştiinţe a U.R.S.S.), căreia nu i-a fost refuzată 
însă efectuarea de anchete proprii în România, ce au rămas la nivelul 
sondajelor. 


3.2. Este posibil ca, astfel, să se fi procedat preventiv, spre a se evita o con- 
fuzie, cel puţin terminologică, printr-o separare sui-generis a dacoromâ- 
nei de celelalte limbi romanice, ce se produsese, cumva, anterior, şi prin 
plasarea acesteia în clasa „limbi balcanice” (concept cunoscut și sub nu- 
mele de „Balkansprachbund”), cu puncte de vedere puse în discuţie încă 
de B. Kopitar (1829), preluate şi dezvoltate de Gustav Weigand (1925, 
1928) şi puse într-o nouă lumină de Kristian Sandfeld, care se ocupă de 
„lingvistica balcanică” (1930). Este o asociere, originală, dar temerară (și 

după aprecierile altora), a unor limbi neînrudite (româna, greaca, alba- 
neza, bulgara), dar prezentând anumite trăsături comune, asupra căreia 
nu stăruim şi datorită faptului că nu se referă, esenţial, la structuri dia- 
lectale ale dacoromânei. Printre cei care au studiat și, prin aprofundarea 
analizei unor fapte, au limitat importanța conceptului a fost și Eugeniu 
Coşeriu, acuzând, în diverse cazuri, clasificarea drept „balcanisme” a 
unor „romanisme”, fenomene lexicale și semantice explicabile prin lati- 
na orientală, unele ducând la vechea greacă (Coşeriu 1982: passim; cf. 
Dumistrăcel-Hreapcă 2018: $ 3.1.2). 


4. Negarea unităţii lingvistice a dacoromânei, având eventuale reflexe, 
chiar indirecte, în ceea ce priveşte însuși profilul statal al României, 
a fost agresiv formulată în legătură cu atribuirea unui nivel de „limbă 
(literară)” graiurilor româneşti de la est de Prut şi de Nistru, mai ales 
în diverse etape ale politicii (şi poliţiei) lingvistice de după instituirea 
unui stat (federativ) moldovean din componența U.R.S.S. Ne vom re- 
feri doar la câteva aspecte, concludente, ale punerii în aplicare a politi- 
cii respective, în completarea celor trecute deja în revistă în Tagliavini 


1977 (cf., supra, $ 2.3.3). 


4.1. Diversiunea separării unei părți din subdialectul moldovenesc ca 
„limbă” propriu-zisă a început, de fapt, sub imperiul țarist, în perioada 
1905-1917. Lucrurile au căpătat o cu totul altă turnură în 1924, după 
crearea R.A.S.S. Moldoveneşti, având ca limbă oficială „limba moldo- 
venească”, forjată după norme, în special cele fonetice, stabilite pe baza 
graiurilor vorbite în Transnistria, iar, din punctul de vedere al lexicului, 
cu multe elemente rusești și ucrainene. Un teoretician local, Leonid 
Madan, afirma, în 1926, că: 


„Limba moldoveneasci, în care grăieşti amu norodu moldovenesc, este 
limbi sînistătătoari, diosăghiti di limba romiîneasci, și sî diosăgheşti 
și de limba tuturor cărților moldovenești tipăriti păn la organizarea 
RASSM” (Bahnaru 2016: 14). 


În terminologia „ştiințifică” a acestei limbi se foloseau de preferință 
calcurile, după model rusesc; de exemplu, într-un manual de zoologie 
de la Tiraspol, „cefalopodele” erau cunoscute sub numele de capochi- 
şioarniși, iar „gasteropodele” pinticochișioarniși. Vasile Bahnaru (2016: 

14, 16) citează exemple cum sunt următoarele: „aeroplanul” era singur- 
zburător, „barometrul” aeromăsurător, „declinarea” aplecare, „pluralul” 
multuratec etc. 


Trecem peste nuanțări din etapele ce au urmat după 1944, pentru a 
aminti doar luări de poziţie intervenite după 1989 — adoptarea alfabe- 
tului latin, 1991 - româna proclamată „limbă oficială”, dar, după 1994, 
revenirea la denumirea „limbă moldovenească”, cu eschive semioficiale 
şi editoriale de tipul „limba maternă” sau „materna” (de exemplu, s-au 
publicat manuale și culegeri de exerciţii cu titlul „Materna în școală”). 


4.2. În pofida caracterului extrem de selectiv al acestei prezentări, tre- 
buie să amintim un moment semnificativ al imixtiunii (brutale) a poli- 
ticului în practica lingvistică. În anul 2003 apare un Dicţionar moldove- 
nesc-românesc, al lui Vasile Stati. Câteva cuvinte și definiţii din această 
parodie lexicografică ne scutesc de comentarii (în lista ce urmează pe 
prima poziţie se află cuvântul pretins moldovenesc, iar pe a doua cores- 
pondentul românesc): 


„catrință — şorţ de lină ce poartă țărancele ca fustă deasupra cămășii; 
fotă dublă; erbiu — verde-saturat; etac — iatac; franzelă — bulcă; gîscoi 
— gînsac; încă — mai ales; lighean — albie de tablă pentru spălat rufele; 
priseagă — prisacă; turmă — mulţime (de furnici); zarnacadea — narcisă”. 


Excurs S. Am fi renunţat la evocarea acestei vădite aberaţii, a unui ne- 
profesionist, însă, recent, la al 51-lea Simpozion al Atlasului Limbilor 
Europei (Baia Mare, 27 iunie — 1 iulie 2018), pe marginea comunicării 
noastre (în colaborare cu Luminiţa Botoşineanu), Dialectologie et géogra- 
phie linguistique concernant le parlers roumains en Moldavie et Bucovine / 
Dialectology and Geolinguistics of Romanian Sub-dialect spoken in Moldova 
and Bucovina, trecând în revistă fapte de natura celor analizate şi în textul 
de faţă, o lingvistă din delegaţia rusă, Natasha Donadze, a susținut că, 
deși situaţia graiurilor populare constituie un aspect aparte, totuși, în Re- 
publica Moldova, ar exista o limbă moldovenească oficială „funcțională”, 
deosebită de limba română literară. Cum stau lucrurile și în această pri- 
vință ne-o dovedeşte chiar încercarea lui Vasile Stati de a-și argumenta 
punctele de vedere folosind limba „moldovenească” (firește!) în prefața 
dicționarului său, intitulată „Expunere de motive” (cităm după ediția din 
2003, cu precizarea că nu ne propunem critica afirmațiilor): 

„Limba moldovenească dispune de aceleași caracteristici pe care le au 
multe idiomuri vorbite de diferite popoare: originea, structura grama- 
ticală, fondul lexical de bază comun; iar în temeiul acestor realităţi — 
înrudire pînă la gradul de «reciproc inteligibile». Deosebirea esenţia- 
lă, principală şi definitorie a idiomurilor din atare contexte, inclusiv a 
limbii moldovenești din ramura lingvistică romanică de răsărit, este că 
ele au lingvonime (glotonime) diferite. Astfel, tipul oriental de vorbire 
romanică a dat naștere la denumirile de limbă (lingvonime): moldove- 
nească, vlahă, valahă (românească), dalmată (dispărută)” (p. 3). Sau: 
„În pofida legislaţiei internaţionale privind drepturile popoarelor, rela- 
tiile între state, în pofida bunului simţ, judecînd nu numai după decla- 
raţii, ci şi după fapte, antimoldovenismul a devenit, pare-se, doctrină 
ideologico-ştiinţifică oficială a statului românesc” (p. 9). 


Astfel de mostre dintr-un registru al limbii oficiale moldovenești, 
„funcţionale”, ne scutesc, de asemenea, de orice comentarii. 


4.3. Referindu-se la practicile de „purificare lingvistică” la care recur- 
geau autoritățile de la Chişinău (susținute şi astăzi în împrejurări de ti- 
pul celor prezentate supra, § 4.2), afirmând ideea existenţei unei „limbi 
moldovenești”, Eugeniu Coșeriu, în cadrul conferinței științifice Unita- 
tea limbii române — cu privire specială la Basarabia şi Bucovina, a reiterat 
opinia, pe care a susținut-o mereu, că 


„A promova sub orice formă o limbă moldovenească, deosebită de 
limba română este, din punct de vedere strict lingvistic, ori o greşea- 
lă naivă, ori o fraudă ştiinţifică. Din punct de vedere istoric şi practic 
este o absurditate, o utopie și, din punct de vedere politic, e o anulare 
a identităţii etnice şi culturale a unui popor și deci un act de genocid 
etnico-cultural” (Coșeriu 1994; cf. şi Coșeriu 2002). 


Pentru lumea științifică occidentală, dincolo de limitarea cronologică (de 
actualitate) și de politică (sau, de fapt, de poliţie) lingvistică locală, poziția 
romanică a dacoromânei a fost abordată, cu autoritatea competenţei, la ni- 
velul responsabilităţii epistemice, de Alf Lombard, ocupându-se de „nor- 
marea” limbii române (Lombard 1956/1959), de Carlo Tagliavini, ante- 
rior Originilor, reacţionând chiar față de teza existenţei unei limbi literare 
moldovenești (Tagliavini 1956/1959) sau, cel mai cuprinzător, de Klaus 
Heitmann, referindu-se și la literatura moldovenească (Heitmann 1956). 

4.4. Poziţia dialectologilor de la Institutul de Lingvistică al Academiei 
de Științe a Republicii Moldova 


4.4.1. Luăm în consideraţie, preponderent, puncte de vedere venind de 
la specialişti dialectologi, chiar din perspectiva geografiei lingvistice. Ast- 
fel, s-a continuat publicarea materialelor prelevate pe teren în cadrul pro- 
iectului intitulat Atlasul lingvistic moldovenesc (ALM), din care au apărut, 
între 1968 şi 1973, un număr de patru volume. Dar, date fiind şi eveni- 
mentele la care ne-am referit deja (cf. $ 4.1), specialiştii de la Institutul 
de Lingvistică al Academiei de Ştiinţe a Moldovei au reevaluat întreprin- 
derea lor de valorificare din perspectiva geografiei lingvistice regionale 
dacoromânești a epocii, încadrând volumele publicate cu începere din 
1993, în seria „Atlasul lingvistic român, pe regiuni”, cu următorul titlu: 
Atlasul lingvistic român pe regiuni. Basarabia, Nordul Bucovinei, Transnis- 
tria, de la vol. I, 1993, până la vol. IV, 2002-2003, realizate direct de Vasile 
Pavel, respectiv avându-l pe acesta în calitate de redactor coordonator. 


4.4.2. Semnificaţia noului titlu a fost prezentată prin proiecţie de 
apartenenţă genealogică dialectală și din perspectiva practicilor car- 
tografierii lingvistice. Selectăm câteva idei și enunţuri ilustrative, din 
cuvântul-înainte la volumul I din ALRR.Bas.Bucov.Trans. (sigla atlasu- 
lui) semnat de Vasile Pavel. Mai întâi, se observă că vechea denumi- 
re, „Atlasul lingvistic moldovenesc” era improprie, deoarece rețeaua de 
puncte de anchetă cuprinde şi localităţi din aşa-numita „Iranscarpa- 
tie”, din Ucraina, în care se vorbesc graiuri aparținând subdialectului 
maramureşean (având răspândire teritorială preponderentă în Mara- 
mureş, provincie istorică românească). Dar, chiar trecând peste aceas- 
ta, prin determinantul moldovenesc, din titlu, creându-se opoziţia cu 
român (din titulatura „Atlasul lingvistic ~”), se producea şi legitimarea 
„limbii moldovenești” (Pavel 1993: 6). Prin noul titlu (un atlas al graiu- 
rilor din Basarabia, Bucovina de nord şi din Transnistria), date fiind, 
de exemplu, atlasele graiurilor din Banat sau din Maramureş, se pune 
în evidenţă o realitate lingvistică: lucrarea „face parte din seria aces- 
tor atlase regionale”, complementaritate care, de altfel, ţine de filiația 
chestionarelor utilizate în anchete, de sistemul de transcriere fonetică 
adecvat limbii române, având obiectivul de a adânci cunoașterea „da- 
coromânei vorbite”, prin raportare la rețeaua de puncte a atlasului Wei- 
gand, a „Atlasului lingvistic român” etc. (ibidem, p.7, 8). 

4.4.3. Din această largă perspectivă, punctul de vedere al dialectologi- 
lor moldoveni de la Chișinău și opțiunea lor se verifică prin compara- 
rea hărților ALM și ALRR.Bas.Bucov.Irans. cu cele ale „Noului Atlas 
lingvistic român pe regiuni. Moldova şi Bucovina” și, mai ales, prin ra- 
cordarea firească a rezultatelor de pe hărţile atlaselor „moldoveneşti” 
la hărţile Atlasului lingvistic român pe regiuni. Sinteză (vol. I, 2005, vol. 
II, 2012). Complementaritatea „demonstrează, în ansamblu, unitatea 
limbii române, expresie a viabilității românismului pe întreg arealul 
romanic nord-dunărean” (Pavel 1993: 8). Şi iată aplicarea acestei per- 
spective atunci când graiurile moldovenești din nord-estul Republicii 
Moldova sunt analizate „în cadrul dialectului dacoromân”, cu evidenţi- 
erea trăsăturilor comune ale acestora cu graiurile maramureșene, dar și 
cu graiuri moldovenești „insulare şi marginale” (Spînu 2009: passim; 
vezi, la p. 116-117, o critică a punctului de vedere Udler, din lucrarea la 
care trimitem în continuare). 


Excurs 6. Din perspectiva posibilelor implicaţii, să nu pierdem din ve- 
dere faptul că, în felul acesta, cu mijloace specifice, tehnice, este ad- 
misă, indirect, şi unitatea teritorială dacoromânească, inclusiv din per- 
spectiva realității unităţii statale. Nu este vorba de un program ad-hoc, 
dar faptul nu este de neglijat dacă ne raportăm la rolul hărții Weigand 
privind teritoriile de limbă română, la care ne referim în continuare. 


5. Revenind la problema creării statelor naționale din Europa, în urma 
destrămării imperiilor austro-ungar și țarist, după hotărâri ale Confe- 
rinței de Pace de la Paris (1919-1920) şi prezentând doar esenţialul, 
trebuie să amintim faptul că o condiționare lingvistică a noii entități 
statale se încadra în precepte privind existența unei tradiții culturale, a 
unei psihologii populare comunitare. 


5.1. Acestor exigențe, delegația română le-a răspuns, documentar, prin 
prezentarea, printre altele, a lucrării, monumentale, a lui Iuliu Zanne, 
„Proverbele românilor din România, Basarabia, Bucovina, Ungaria, Is- 
tria şi Macedonia” (10 volume, tipărite între 1895 şi 1912), a colecţiei 
revistei „Convorbiri literare”, cu apariţie începând din 1867, şi a unei 
lucrări de geografie lingvistică a profesorului german Gustav Weigand, 
intitulată Linguistischer Atlas des dacorumânischen Sprachgebietes („he- 

rausgegeben auf Kosten der rumânischen Academie in Bukarest von 
Prof. Dr. Gustav Weigand, Leipzig, Johann Ambrosius Barth, 1909”). 
Din acest „Atlas lingvistic al teritoriului dacoromân”, a interesat, în mod 
deosebit, harta de încheiere (67), cu titlul Vălkerkarte des rumanischen 
Sprachgebietes (aşadar harta etnică a teritoriului lingvistic românesc), 
pe care o reproducem (Harta 1; prin acesată grafică, trimitem la hărți 
publicate în corpul articolului de față). 


Pe harta lui Weigand apar marcate toate zonele locuite de români și în 
care se vorbește limba română (în care a făcut anchete Weigand) din 
arealul cuprins între Dunăre, sud-vestul Banatului românesc, câmpia 
Tisei, Carpaţii nordici, bazinul fluviului Nistru, respectiv reprezen- 
tând Dobrogea, fără a omite marcarea spaţiilor din interior în care se 
vorbesc alte limbi (maghiara, dialecte germane, bulgara, ucraineana și 
turca; pentru prezentarea zonelor populate de alte etnii, cf. Coroliuc 
2013: 319-320). Această hartă, folosită la Conferinţa de Pace de la Pa- 
ris (cf. Arvinte 1992-1993 A: 41) pare că ar fi fost... orientată din per- 
spectiva trasării graniţelor de sud-vest și de nord-vest ale României, în 
lipsa unor alte delimitări, anterioare, în zonele respective. 


5.2. Este cunoscut rolul, deosebit, al geografului francez Emmanuel de 
Martonne (1873-1955), studios și bun cunoscător al spațiului carpa- 
tic, pentru trasarea granițelor României de după primul război mondi- 

al (şi ale Poloniei, dar și ale statelor sud-dunărene), în calitate de expert 
al Comitetului de studii de pe lângă Conferinţă. Este bine cunoscută 
harta sa consacrată arealului european la care ne-am referit, dar, pentru 
propunerile înaintate guvernului francez, în ceea ce priveşte România, 
harta Weigand a constituit un material documentar de prim rang. 


5.3. lată, aşadar, un anumit tip de lucrare de geografie lingvistică, de 
interes primar dialectologic, care a venit în sprijinul cunoașterii unității 
naționale românești. 


6. Cea mai importantă lucrare de același tip a constituit-o Atlasul lin- 
gvistic român (ALR), cu publicaţii începând din 1938, atlas pe care 
Sextil Pușcariu l-a proiectat având în vedere, însă, tocmai salvgardarea 
trăsăturilor specifice graiurilor populare românești, din perspectiva 
schimbărilor, la acest nivel, ce urmau să se petreacă datorită condiții- 
lor aparte de manifestare a influenţei limbii literare. Demersul științific 
a avut însă urmări mult mai complexe, unele neașteptate probabil, pe 
diferite planuri. 


6.1. lată prezentarea problemei la care ne-am referit: 


„Prin întregirea României după marele război, limba noastră trecea 
printr-una din cele mai mari prefaceri din cursul întregii sale dezvoltări. 
Limba din Țara Veche și mai ales limba Capitalei pătrundea triumfătoare 
în provinciile nouă; ici şi colo se petrecea și fenomenul invers: intrau în 
limbă cuvinte și expresii din Ardeal. Procesul acesta deosebit de intere- 
sant din punct de vedere lingvistic trebuia surprins în toiul desfășurării; 
în afară de aceea, limba trebuia fixată pe hărți înainte de a-şi pierde cele 
mai interesante din provincialismele sale” (Puşcariu 1938: 7-8; pentru o 
proiecţie de ansamblu, cf. Dumistrăcel 1978: 34-36). 


Anchetele pentru Atlasul lingvistic român I (seria Sever Pop) şi Atla- 
sul lingvistic român II (seria Petrovici) s-au desfăşurat între anii 1929 şi 
1938, rețeaua ALR I cuprinzând 301 puncte de anchetă (a căror dispu- 
nere apare pe Harta 2), iar cea a ALR II 85 de puncte. 


6.2. Dar, dincolo de cunoașterea specificului graiurilor limbii româ- 
ne (din punct de vedere fonetic, gramatical și lexical), unitatea, 
deosebită, a dacoromânei, prin comparație cu alte limbi romanice (cf. 

Dumistrăcel 1978: 28-35; vezi şi, supra, Excurs 3 şi § 2.3.3), a fost pusă 
în evidenţă de hărțile ALR și în ceea ce priveşte vocabularul unor do- 
menii onomasiologice cum sunt, în special, cele care fac obiectul volu- 
mului Pop 1938 (Părțile corpului omenesc), respectiv al primei părţi din 
volumul Petrovici 1940 (Corpul omenesc, boale /și termeni înrudiți/). 
Evident, în cele ce urmează nu vrem să trecem cu vederea existenţa, 
mai ales în ceea ce privește lexicul, a diverse deosebiri pe terenul da- 
coromânei, dar cercetarea obiectivă impune prezentarea specificului 
şi a efectelor, pe ansamblu, a acestor deosebiri, cu referire, mai întâi, 
la cele străvechi, pornind de la teoria „valurilor” de „re-romanizare” 
a teritoriului dacoromânesc, formulată de Alexandru Philippide, lin- 
gvist ieşean ce are în vedere un dialect „sudic”, cuprinzând graiurile 
din Muntenia - Oltenia, sudul Transilvaniei și sudul Dobrogei, și al- 
tul nordic, reprezentând graiurile din Banat, Crișana, partea de nord 
a Transilvaniei, din Maramureş, Bucovina şi din Moldova-Basarabia, 
pentru ca, apoi, să dăm curs prezentării semnificației altor diferenţe, 
inclusiv ale celor dintre subdiviziuni caracteristice celor două areale. 


Excurs 7. Mai întâi, o punere în gardă liminară: punctul de vedere Phi- 
lippide privind structura dialectală a dacoromânei (după Originea ro- 
mânilor, I-II, 1923-1928) acceptat, principial, de alţi lingviști (printre 
care semnificativă este poziţia lui Em. Vasiliu 1968) a făcut obiectul 
unor contestaţii din perspectiva apărării „continuităţii” şi a „priorităţii” 
teritoriale a românilor în spațiul geografic actual al României, dintre 
care numeroase alături cu esenţa tezei Philippide. Pentru Philippide, 
peste teritorii (restrânse) de continuitate din fosta Dacie, românii din 
sudul Dunării s-au deplasat spre nordul fluviului de la începutul se- 
colului al VII-lea până în prima jumătate a celui de al XIII-lea. De alt- 
fel, trebuie să precizăm faptul că, pentru analiza evoluţiei istorice și a 
structurii dialectale a limbii române, Philippide a utilizat și informaţii 
din studiile lui Weigand asupra dialectelor din sudul Dunării, ca și re- 
zultatele anchetelor acestuia de pe teritoriul dacoromânesc, publicate 
iniţial în diferite volume din „Jahresbericht des Instituts für rumâni- 
sche Sprache /Rumănisches Seminar/ zu Leipzig”, între anii 1896 şi 
1902, şi, apoi, în Linguistischer Atlas des dacorumânischen Sprachgebie- 
tes — aspectele fonetice (cf. Dumistrăcel 2009: 33-34). Pentru o pre- 
zentare generală a teoriei fondatorului „școlii lingvistice de la Iași”, cf. 
Arvinte 2006: passim). 

6.2.1. Mai întâi, unitatea dacoromânei pusă în lumină de hărțile ALR. 
Ne limităm doar la situaţia lexicului privitor la domenii la care ne-am 
referit anterior, cu extensie asupra altor termeni din vocabularul uzual, 
aparținând fondului lexical de bază. Pe diferite hărți din ALR I, în toate 
cele 301 puncte de anchetă s-au înregistrat exclusiv (aşadar nu există 
sinonime pentru) termeni cum sunt creieri, ochi, piele, sânge, picior, mă- 
sea, dinte, piept, deget, unghie, genunchi, ureche, inimă; cărunt, sănătos; 
beau, mănânc, iau, țin, spun, visez; mă doare, tușesc. 

Excurs 8. Observaţii generale: pe hărțile respective, dar și pe cele care 
urmează, graiurile din Moldova dintre Prut și Nistru se încadrează 
perfect în arealul dacoromânesc. Pe de altă parte, conturul cartogra- 
fic al dacoromânei coincide cu ariile marcate de Weigand pentru ceea 
ce lingvistul german a numit „dacorumănische Sprachgebiete” (vezi, 
infra, şi Hărțile 2, 3, 4, pentru aceleași situaţii). Nu stăruim asupra 
originii și semnificației cuvintelor la care ne referim aici; am consul- 
tat (și pot fi consultate) seriile DA (1913-1940) şi DLR (1965-2010) 
ale Dicţionarului limbii române al Academiei Române. Am încercat să 
aprofundăm explicaţiile etimologice şi semantica unor termeni de sub- 
strat în cuprinsul articolelor Dumistrăcel 1989, Dumistrăcel 1989, 
Dumistrăcel 1991, Dumistrăcel 19952. 


6.2.2. Faţă de cele afirmate anterior, selectăm excepţii caracteristice. 


a) Complementar ariei majoritare mână, în cea mai mare parte a Cri- 
şanei s-a notat termenul brâncă, cu sensul “mână, ca uz arhaic, o relicvă 

față de utilizarea generală mai veche a termenului cu același sens în da- 
coromână, dovedită de păstrarea substantivului în expresiile a da brânci, 
a cădea în brânci şi chiar de circulaţia generală a verbului (a) îmbrânci. Pe 
Harta 2 am reprezentat circulaţia generală în graiurile limbii române a 
termenilor enumerați mai sus, la care am putea adăuga numeroși alții. 


b) Același statut cu brâncă are termenul de origine latină muiere (cf. 
supra, $ 2.1), folosit încă în anii anchetelor pentru ALR într-o arie tot 
vestică, dar mai extinsă în raport cu brâncă, spre a numi aceeași noțiu- 
ne pentru care în restul teritoriului dacoromânesc s-a notat termenul 
(tot de origine latină) femeie (sinonimul regional boreasă, notat în gra- 
iurile din câteva localităţi din centrul Transilvaniei, nu este semnifica- 


tiv pentru discuţia de față); cf. Harta 3. 

7. Indiferent dacă acceptăm sau nu punctul de vedere Philippide pri- 
vind, să-i zicem, „re-romanizarea” teritoriului dacoromânei („re-imi- 
grare” la Tagliavini), inclusiv explicaţiile lingvistului ieşean privind 
popularea părții nordice a actualei Românii printr-un „val banato- 
transcarpatin', iar a părții sudice prin „valul transdunărean”, nume- 
roase hărți din atlasele lingvistice românești prezintă o repartizare 
bipartită de această factură. Ariile lexicale (în primul rând) nordice 
deosebite de cele sudice opun termeni de mai multe categorii de ori- 
gini, mai întâi de tipul latină vs latină; latină vs autohtonă, apoi latină 
vs slavă şi, într-o situaţie aparte din punctul de vedere al istoriei lim- 
bii române, ariile de opoziţie latină vs maghiară. Acest tip general de 
distribuţie teritorială a făcut obiectul unei secţiuni din studiul nostru 
consacrat specificului dialectal al dacoromânei din perspectivă roma- 

nică (Dumistrăcel -Hreapcă 2009:), după care selectăm exemplele 
din secțiunile ce urmează. Menţionăm că, în continuare, prezentăm 
doar exemplificări ale cazurilor puse în discuţie și că referințele pri- 
vind variația diatopică au în vedere situaţia din graiuri din perioada 
anchetelor pentru ALR. 


Excurs 9. Pentru paralelisme ale unor cuvinte de provenienţă autoh- 
tonă cu elemente de origine latină, având, așadar, aceeași repartiție te- 
ritorială, bipartită, cf., infra, $ 7.2, cu trimitere la un studiu referitor la 
semnificaţia ariilor regionale ale unor elemente autohtone din vocabu- 
larul limbii române (Dumistrăcel 19892). 


7.1. Există opoziţia, de complementaritate, dintre aria nordică daco- 
românească (N) şi cea sudică (S) pentru elemente (forme) diferite de 
origine latină (în ambele arii), cum sunt, printre altele 


curechi (N) vs varză (S); 

moare (N) vs zeamă de varză (S); 
rărunchi (N) vs rinichi (S); 
genunchi (N) vs g(h)enuchi (S); 
mănunchi (N) vs mănuchi (S), 


opoziții reprezentate pe Harta 4 (mai puţin pentru genunchi — g/h/ 
enuchi şi mănunchi — mănuchi), hartă redactată, ca şi în cazul unora ce 
urmează, pornind de la viziunea şi reprezentări grafice de la Pușcariu 
1936, Puşcariu 1940 şi Cazacu- Todoran 1965. 

7.2. Opoziția aceloraşi arii, pentru elemente de origine latină (N), faţă 
de elemente din fondul autohton (S) poate fi ilustrată prin cazurile re- 
prezentate pe Hărțile S şi 6: 


pântece (pâncete), foale (N) vs burtă (S); 
cute (N) vs gresie (S), 
cu interferările arcer şi piatră (nesemnificative tematic). 


Excurs 10. Aceluiași grup îi poate fi adăugată, cu mai puţină pregnanţă 
documentară, opoziţia dintre june “mire, de origine latină, dintr-o arie 
nord-vestică restrânsă, şi termenul, curent în aria sudică, ginere (şi, pe 
terenul limbii române, ginerică) cu sensul ‘mire’; termenul ginere este 
de origine latină, dar sensul cu care este întrebuințat în graiurile sudice 
este prezentat drept rezultatul unui calc după un termen tracic, având 
dubla semnificaţie /a/ “nume purtat de soțul unei femei în raport cu pă- 
rinţii acesteia” (singura semnificaţie a termenului ginere în aria nordică 
şi a etimonului acestui termen, lat. gener) şi /b/ “nume purtat de bărbat 
în ziua sau în preajma căsătoriei sale. Un cadru general, probabil ca in- 
fluenţă tracică: ambele semnificaţii citate mai sus sunt notate şi pentru 
albanezul Sev5ep, neogrecescul yauBpst şi bulgărescul zet, descendenți, 
ca și lat. gener, ai unui radical indo-european gem(e)- “a se căsători, cu 
referire la înrudirea prin alianță; derivatele din limbi indo-europene au 
fost interpretate, paralel, ca reflectare a „matriarhatului” (cf. Dumistră- 
cel 1995: 323, cu trimitere la Walde-Pokorny 1973 (1930): 574-575). 

7.3. Opoziția celor două arii în discuţie poate fi constatată și în ceea ce 
priveşte elemente aparținând stratului (latin) al limbii române în raport 
cu elemente ale adstratului slav, acestea din urmă fiind dublete ale terme- 
nilor de origine latină atât în aria sudică (sl!), cât şi în cea nordică (sl): 


sl! sudoare (N) vs (în)nădușeală (S); 
nea (N, deja într-o arie limitată) vs zăpadă (S); 
coardă (N) vs strună (S) 


s’ ciolan (N) vs os (S). 


8. Din perspectiva istoriei limbii române o problemă aparte o repre- 
zintă elementul de substrat, respectiv prezenţa, în vocabularul daco- 
românei, a cuvintelor din dialecte ale limbii traco-dacilor, aflați în 
stadiul societăţii tribale, problemă pe care am abordat-o in special în 
studiul consacrat semnificației ariilor regionale (lexicale și seman- 
tice) ale unor elemente autohtone din vocabularul limbii române 
(Dumistrăcel 1989:), de la care pornim, în general, pentru discuţiile 
care urmează. 


8.1. Dacă, în primul rând, cunoaşterea diferitelor situaţii în care se află, 
în arealul nordic și în cel sudic al dacoromânei, cuvintele de origine 
latină ar constitui o condiţie suficientă pentru a admite teoria „valuri- 
lor” a lui Philippide, situația se complică, măcar parțial şi aparent, dacă 
ne referim la tabloul de ansamblu al termenilor moșteniţi din substrat. 

8.1.2. Am constatat deja opoziţia cu elemente de origine latină în cazu- 
rile burtă şi gresie, ambele specifice arealului sudic (cf. supra, § 7.2). Tot 
arealului sudic, după cercetări particulare (B.P. Hasdeu, Al. Rosetti, I.I. 
Russu, I. Fischer, sintetizate în articolul nostru citat anterior), îi aparțin 
termeni cum sunt barză (în N cocostârc, creaţie pe terenul limbii româ- 
ne), ghionoaie (în N ciocănitoare, de asemenea creaţie pe terenul limbii 
române, de pus în relaţie însă cu circulaţia termenilor cioc vs plisc), ghiuj/ 
ghij, faţă de vâj, în Transilvania, opoziţie discutată încă de Hasdeu etc. 


8.1.3. Arealul nordic se caracterizează, lexical, în special prin prezența 
lui mire, cu sensul ‘nume purtat de bărbat în ziua nunții sale, termen 
devenit literar, şi, din alt punct de vedere, prin accepţiile aparte ale cu- 
vintelor la care ne referim în secțiunea următoare. 


8.2. Există, totuși, ca și în cazul cuvintelor de origine latină, termeni co- 
muni atât arealului nordic, cât și celui sudic: abur, buză, copac, ghimpe, 
mugure, pârâu, vatră etc., când ne confruntăm cu o situație comparabi- 
lă cu folosirea, pe tot teritoriul dacoromânesc, a termenilor de origine 
latină din seria creieri > tușesc, înfăţişată pe Harta 2 (supra, § 6.2.1). Pe 
de altă parte, există cazuri în care se constată sensuri diferite, în area- 
lul nordic, față de cel sudic, ale aceluiași cuvânt de substrat; în această 
situaţie se află, de exemplu, termenii argea (cf. Dumistrăcel 1989: pas- 
sim, la care trimit Sala-lonescu Ruxăndoiu 2018: 314), dar şi (a) ciupi, 
baltă, gușă sau rânză (cf. Dumistrăcel 1989:passim), 


8.3. Importanţa aparte a elementelor autohtone privind discuţia de 
față constă în faptul că, existând grupuri de graiuri din aria sudică, re- 
spectiv de grupuri de graiuri din aria nordică al căror vocabular se in- 
dividualizează prin anumite elemente de substrat (lexic, semantică), 
putem admite că respectivele areale, străvechi, reprezintă mărturii ale 
continuității populațiilor romanizate pe teritoriul locuit de vechii ge- 
to-daci la nord de Dunăre (punctul nostru de vedere fiind acceptat în 
Sala-lonescu-Ruxăndoiu 2018: 298-299). Ideea în discuţie este întări- 
tă de existența, paralelă, a arealelor nordic şi sudic ce se caracterizează 
prin elemente specifice de origine latină. Așadar, putem admite că pes- 
te aceste vechi areale s-au putut suprapune graiuri din sudul Dunării, 
ca rezultat al celor două „valuri” de reimigrare intuite și argumentate 
de A. Philippide. Acceptând mărturia acestei dinamici (lingvistice) a 
etnogenezei și admițând continuitatea populaţiei romanizate pe teri- 

toriul carpato-dunărean, în sprijinul interpretării în discuţie putem in- 
voca, de asemenea, existența și păstrarea, peste evenimentele de după 
părăsirea Daciei sub împăratul Aurelian, dar, pe cursul inferior al Du- 
nării, şi în epoca împăratului Constantin cel Mare, a unui anumit statut 
al acelor „zone nucleu de romanizare” („Kerngebiete”) la care s-au re- 
ferit Ernst Gamillscheg și Giinter Reichenkron, invocate apoi de Emil 
Petrovici (cf. Arvinte 2003: passim). 


Excurs 11. Rolul, important, al atlaselor lingvistice românești pentru 
cunoașterea istoriei limbii trece de problemele limbii române; o dove- 
desc, printre altele, studiile lingvistului german Giinter Reichenkron, 
asupra semnificației ALR pentru cunoașterea istoriei limbilor slave 
(Reichenkron 1940:), respectiv pentru lingvistica maghiară și turcă 
(Reichenkron 1940). 


9. Pentru ansamblul discuţiei cu privire la „unitatea” limbii române, 
pornind de la raportarea la cele două „dialecte” ale idiomului romanic 
nord-dunărean (după Philippide), trebuie să punem în discuţie pro- 
blema împrumuturilor lexicale din dacoromână, începând chiar cu 
primul mileniu al erei noastre, dar la diferite niveluri, problemă care se 
pune cu acuitate. 


9.1. Mai întâi, observăm opoziţia bipartită ce a făcut obiectul unor sec- 
ţiuni anterioare, în ceea ce priveşte influența unui strat lexical nou din 
vocabularul limbii române, cel al limbii maghiare. Semnalăm această 
opoziţie pentru elemente de origine latină din arealul sudic în raport 
cu împrumuturi din maghiară în arealul nordic, ca una dintre cele mai 
vechi influenţe de contact, în aria nordică, cu populaţii vorbind alte 
limbi, stabilite pe teritoriul dacoromânei: 


mai (N) vs ficat (S); 
(a) sudui (suduitură, sudalmă — N) vs (a) înjura (înjurătură — S). 


9.2. După ce, pe baza materialului ilustrativ din secțiunile precedente, 
prezentând opoziţiile termenilor discutaţi, am ilustrat existența celor 
două arii complementare ale dacoromânei pentru perioada formării 
acesteia, în secțiunea prezentă încercăm schițarea unei anumite func- 
ționalități lingvistice pentru aria nordică. În spaţiul caracterizat deja 

prin anumite trăsături lingvistice, deosebite de cele din sud, trebuie 
să avem în vedere mișcarea unor populaţii care au avut contact direct 
cu vorbitorii limbii maghiare pentru a explica propagarea împrumu- 
turilor din această limbă până la limitele estice ale arealului nordic al 
dacoromânei. De aici putem trage anumite concluzii. 


10. Ca observaţii de retrospectivă imediată, suntem obligaţi față de ci- 
titori, în primul rând, să precizăm faptul că, în toate aprecierile noastre, 
avem în vedere un principiu coşerian, aplicabil la problema împrumu- 
turilor ce caracterizează profilul limbii române, anume primatul isto- 
riei, cu aplicaţie directă şi la această analiză ocazionată de centenarul 
României Mari; ne referim la fraza de încheiere a studiului „Vom Pri- 
mat der Geschichte”, ce rezumă un punct de vedere al lui Hermann 
Paul, din Principiile de istoria limbii: „Sprachwissenschaft ist tatsächlich 
Sprachgeschichte”, însăși simpla descriere a limbii, chiar dacă nu este 
decât o istorie parţială și provizorie (Coserio 1980: 145). 


10.1. În această ordine de idei, avem în vedere, în primul rând, o pre- 
cizare tehnică pentru care trimitem la Louis Deroy, indoeuropenist, 
autorul celei mai importante monografii dedicate împrumutului lin- 
gvistic. Acest specialist a făcut observaţia că, în mod curent, când se 
vorbeşte de împrumuturi, trimiterile sunt la lexic, deși numeroase alte 
secțiuni ale limbii pot fi luate în discuţie din acest punct de vedere: su- 
nete, accentuarea, trăsături morfologice, sensuri, construcții sintactice 
(Deroy 1956: 17). De fapt, în afara faptului că, invocând acest fapt, am 
încercat să ne punem la adăpost față de obiecţii de viziune perfecţio- 
nistă, îi suntem îndatorați lui Deroy pentru o caracterizare (aparent) 
surprinzătoare a limbii române, ca fiind un „paradis al împrumutului”, 
ce ar putea submina caracterizarea acesteia drept „unitară”, dar impor- 
tantă şi întrucât autorul explică această bogăţie prin condiţiile geogra- 
fice şi istorice în care au trăit vorbitorii românei: vecinătatea cu vorbi- 
torii unor limbi slave, contactul cu limba maghiară, cu limba turcă și cu 
greaca, așadar prin împrejurări de ordin istoric și geopolitic: 


„Certaines langues sont des paradis de lemprunt. On voudrait pouvoir 
s'attarder, par exemple, au roumain, qui doit à son histoire et à sa situa- 
tion géographique particulière tant d'el&ments slaves, hongrois, turcs et 
grecs” (Deroy 1956: 67). 

Autorul se referă, apoi, pentru limba literară, la împrumuturile din 
franceză; printre neologismele citate: curaj, egoism, funcționar, milio- 
nar, pension, prințesă, salon, simplu, soldat, toaletă „et une foule d'autres 
gallicismes”. 


10.2. Astfel, diversificarea lexicală a limbii române este un efect al evo- 
luției sale istorice mai ales în epoca modernă, iar acest aspect a fost pus 
în lumină de o descriere istorică rațională, plasată chiar sub semnul geo- 
grafiei lingvistice. Ne referim la un studiu al lui L. Gáldi consacrat unor 
probleme de geografie lingvistică pentru română în secolul al XVII-lea. 
În ceea ce privește lexicul dacoromânei în epoca de referință, lingvistul 
maghiar demonstrează că există influenţe lingvistice regionale de două 
categorii, una culturală propriu-zisă, iar alta privind cultura materială. 
Dacă pentru Principate influenţa la nivel cultural o reprezintă limba 
neogreacă, pentru Banat, Crişana, Transilvania și Maramureș influența 
respectivă o constituie, la același nivel, latina savantă, prin filiera limbii 
germane. Paralel, principalele împrumuturi numind noutăţile în ceea 
ce priveşte cultura materială sunt, pentru limba din Principate, de ori- 
gine turcă, iar pentru limba română din provinciile de la nord şi de la 
vest de Carpaţi sunt de origine maghiară (Gâldi 1938). Un exemplu: 
catifea (< tc. katifă), faţă de barşon (< magh. bársony; o prezentare a 
studiului la Ciureanu 1940-1941). 


10.3. Discutarea acestei probleme impune, așadar, o distincţie principi- 
ală, ţinând seama de cele două aspecte puse în evidenţă și de L. Gâldi: 
influenţe culturale, în sens larg, asupra limbii literare, și influenţele la ni- 
velul vorbirii comune, prin contactul românilor cu vorbitorii altor limbi. 


10.3.1. În ceea ce priveşte primul aspect, trebuie să observăm că lim- 
ba română (literară), în diferite faze ale evoluţiei sale, a cunoscut mai 
multe influențe străine, care s-au succedat, iar din produsul acestora, 
cu timpul, în limba literară s-au păstrat un număr în general redus de 
urme, diferit însă de la caz la caz. Au fost pe larg discutate, în timp, efec- 
tele slavonismului cultural, apoi influența neogreacă, cea a limbii fran- 
ceze, ultima cu rezultate ce au putut fi apreciate, în special prin elimina- 
rea excesului de grecisme, în Ţara Veche, și de germanisme, în spaţiul 
transilvan, ca o „re-romanizare” (sau „re-latinizare”) a limbii române, 
după cum, în prezent, este remarcabil împrumutul de anglicisme. Tre- 
când peste momentele de „criză” lingvistică (puseuri de utilizare a gre- 

cismelor sau a franțuzismelor, în Principate, a rusismelor, în Basarabia, 
a germanismelor, în spaţiul lingvistic transilvănean), astfel de prezențe 
diastratice, ca să nu mai vorbim de cele diatopice, fluctuante şi trecă- 
toare, nu au avut urmări de slăbire a unităţii de bază a limbii române. 


Excurs 12. O analiză aplicată, pe baza anchetelor pentru ALR, privind 
ieşirea din uz a termenilor administrativi de origine străină chiar pen- 
tru epoca de imediat de după întregirea României Mari, a întreprins 
Sever Pop, care, în anii 1929-1933, constata, printre altele, înlocuirea, 
în zona transilvăneană, prin termenul judeţ, a unor germanisme sau 
maghiarisme de tipul comitat (germ. Komitat), beţârc (germ. Bezirk), 
varmeghe (magh. vârmegye), după cum neologismul prefect înlocuia nu 
doar regionalismele șpan şi fișpan de origine maghiară (span, fă-ispân) 
din Transilvania, împrumuturile rusești zemski nacialnic sau voiski naci- 
alnic din graiurile din Basarabia, dar, în Bucovina, şi termenul „tehnic” 
căpitan, cu sensul special aici în discuţie, ca şi arhaismul ispravnic, în 
Basarabia. În afară de termenii din acest domeniu (cf. și pretor, faţă de 
solgăbirău), alte neologisme luau locul regionalismelor devenite inac- 
tuale comunicativ: farmacie (— potică), gară (- ştaţie), poliţă (— vecsăl, 
valtău), „a da faliment (— a bucta), ziar, gazetă (- uişag, țăitung). Dar nu 
este vorba numai de neologisme; termenul „regățean” chibrit (de origi- 
ne turcească) înlocuiește o serie întreagă de germanisme și maghiaris- 
me de tipul moșâni, ghiufe, șvebele, răipelțuri, ținhelțuri, şălitre, din graiu- 
rile provinciilor de la nord și de la est de Carpaţi, respectiv înlocuiește 
pe țâbric din Bucovina și pe sărnic din Basarabia (Pop 1934: passim). 


Şi am încheiat seria cu acest termen pentru că el va fi evocat, apoi, de 
Eugen Coșeriu, într-un enunţ, devenit celebru, cu privire la semnificaţia 
reală a regionalismelor de provenienţă rusească față cu pretenţia ca, pe 
baza lor, să se susțină existenţa unei limbi „moldoveneşti”. În comuni- 
carea Latinitatea orientală, lingvistul își completa argumentarea în acest 
sens prin fraza „Cu câteva cleioance, cu câteva sărnice şi cu nişte baistruci 
nu se face o limbă” (Coşeriu 1994-), împrumuturi din rusă convocate 
deloc întâmplător: cleioancă înseamnă „mușama”, iar baistruc, „bastard”, 
numit, în diferite graiuri populare, și buruienar, urzicar, copil de gard etc. 


10.3.2. Diferite hărţi, în special din volumele ALR II, ilustrează însă 
un aspect important principial în legătură cu relevanța diatopică a 
reprezentanţii, de la nivelul vorbirii populare, ai „paradisului împru- 

muturilor”. De altfel, trebuie subliniat faptul că dintre numeroasele 
împrumuturi zonale, în arii diferite din spaţiul dacoromânei, unele au 
fost descoperite abia pe baza anchetelor etnolingvistice pentru ALR I 
şi II şi aveau să fie enumerate, alături de arhaisme latinești sau de cu- 
vinte moştenite din substrat, pentru caracterizarea lexicală a „subdi- 
alectelor” dacoromânei. În această situaţie sunt, de exemplu, pentru 
„subdialectul crișean', alături de brâncă ‘mână, „mă caut în oglindă” mă 
uit, cotătoare 'oglindă' (de origine latină), maghiarismele goz ‘gunoi (în 
ochi)’, chefe “perie, ciont “os, iar „subdialectul bănăţean”, în mare, alături 
de cuvintele moștenite din latină nea “zăpadă” și foale “burtă se distinge 
prin sârbismele uică “unchi, golumb “porumbel” sau arghelă ‘herghelie’ 
(Petrovici 1970: 40, 41, cf. și hărțile 3 şi 4 din textul respectiv). 


11. O schiță de analiză sistematică a straturilor constante ale lexicului 
dacoromânei și a celor datorate diferitelor influențe din partea unor 
limbi străine în lexicul dacoromânei vorbite, pe bază de rezultate ale 
anchetelor pentru ALR I și ALR II, în linia inaugurată de Sextil Puș- 
cariu, aveau să întreprindă Boris Cazacu și Romulus Todoran, propu- 
nându-şi ca obiectiv „trăsăturile specifice şi ariile dialectale” ale limbii 
române. Pe de altă parte, este concludentă, sui-generis, compararea 
rezultatelor anchetelor pentru ALR I și ALR II cu cele provenind din 
anchetele pentru Noul Atlas lingvistic român, pe regiuni, în cazul de față 
pentru secțiunea privind Moldova şi Bucovina. 


11.1. Pentru autorii citați, „specificul” lexical al limbii române, pe baza 
rezultatelor din hărțile ALR, îl constituie, în raport cu alte limbi roma- 
nice, în ceea ce priveşte fondul latin, caracterul ei unitar, dar şi existen- 
ţa unor diferenţe regionale, ca arii bimembre (începând cu moşteniri- 
le din latină) şi ca arii plurimembre, datorate în special contactelor cu 
vorbitorii altor limbi. B. Cazacu şi Romulus Todoran pun accent pe 
valoarea funcțională a inventarului sinonimic și subliniază caracterul 
corelativ al termenilor numind una şi aceeaşi noţiune, din perspectivă 
diacronică. Astfel este reluată, parțial, tipologia ariilor în general cunos- 
cută de la Pușcariu, la care ne-am referit anterior. Una dintre cele mai 
concludente hărţi din ALR II, serie nouă, privind diferenţele lexicale 
de pe teritoriul dacoromânesc este aceea consacrată termenilor pentru 
„vopsea (pentru piei)”, prezentaţi sumar, numai sub aspect etimologic: 

farbă, germanism, în graiurile din Banat (dar şi în graiuri din aria nor- 
dică transilvăneană), feșteală (şi variante), derivat de la verbul (a) feşti, 
de origine maghiară, în Crișana, jumătatea de nord a Transilvaniei și 
în Maramureș, boia, turcism, în graiurile din Moldova, cel mai răspân- 
dit termen fiind vopsea, postverbal de la (a) vopsi, cuvânt de origine 
neogreacă, pătruns în română prin bulgară, propriu, inițial, graiurilor 
din Muntenia şi Oltenia, din sudul Transilvaniei și Dobrogea; devenit 
termen literar, este înregistrat şi în graiuri din Moldova (vezi Harta 7). 
Demn de remarcat este faptul că un termen literar, neologism, [culoa- 
re], a fost înregistrat doar într-un singur punct, 64, din sudul Crișanei, 
de la un vorbitor cititor de ziare, care știa puţin şi ungureşte (Petrovici 
1988: 246). 

Excurs 13. Din cauză că, la publicarea volumelor din „seria nouă” din 
ALR II au fost excluse punctele de anchetă reprezentând graiurile din 
Basarabia (aceste volume au apărut începând din anul 1956!), pe hărţi 
analitice care preiau materiale din sursele respective, cum este și cea 
precedentă, nu este reprezentată situația graiurilor de la est de Prut. 
Dar, în pofida unui decalaj cronologic, putem afirma că termenul boia 
este caracteristic şi graiurilor din această zonă dacoromânească, așa 
cum se poate constata după hărți din ALRR.Bas.Bucov.Irans., fapt 

asupra căruia nu insistăm. Aceeași este situația și în ceea ce privește 
materialul discutat în secțiunea următoare, pentru unii din termeni ve- 
rificarea fiind posibilă pe baza hărților din volumele ALM. 


11.2. Pe hărţile publicate în secţiunile precedente, fără să mai vorbim 
de ariile „totale” dacoromâneşti cum sunt cele prezentate pe Harta 2, 
atunci când constatăm arii complementare nord — sud, delimitarea ari- 
ilor „nordice” față de cele sudice se face prin izoglose orizontale, inclu- 
zând, în primul tip de arii, spaţiul lingvistic basarabean. Aceasta este 
situația prezentă pe hărțile următoare, după rețeaua ALR I, graiurilor 
basarabene fiindu-le proprii termeni cum sunt curechi, moare, pântece, 
cute, sau (fonetismul) rărunchi. Şi nu putem fi contraziși atunci când, 
chiar în absenţa reprezentării grafice, pe hărți cu rețeaua de puncte din 
ALR II, serie nouă, atribuim și graiurilor basarabene termeni „nordici” 
cum sunt cocostârc, mâță sau altele de același fel. 


11.3. Unei asemenea imagini, destul de comodă interpretativ, i se opu- 
ne, pentru specialiști, realitatea existenţei unor diferențieri chiar pe te- 
renul așa-numitului „subdialect” moldovenesc, discutate, în general, în 
epoci în care Moldova dintre Prut și Nistru era desprinsă geopolitic din 
teritoriul Moldovei istorice, studii care se resimt, în fond nemotivat, de 
această limită. Este vorba de deosebiri între graiurile din jumătatea de 
nord şi cea de sud a Moldovei dintre Carpaţi și Prut şi menţionăm fap- 
tul că, în cele ce urmează, rezumăm rezultatele unui studiu consacrat 
semnificației diferențelor dintre rezultatele anchetelor din rețelele na- 
tionale ale atlaselor lingvistice românești faţă de cele din seria atlaselor 
regionale (cf. Dumistrăcel et alii 2011: passim). 


11.4. Asemenea deosebiri au fost semnalate sau analizate începând cu 
primele abordări ştiinţifice ale „graiurilor” moldoveneşti, de la Ion Nă- 
dejde (1884) până la Iorgu Iordan (1921, 1968) sau, pentru spaţiul 
de la est de Prut şi, sui-generis, venind dinspre exegeza din fosta R.S.S. 
Moldovenească, de Rubin Udler (Auanemnoe unenenue mondaeckozo 
a3vika, 1976), deosebiri pentru care, în continuare, ne mărginim la un 
minimum de exemple ilustrative. Urmând, dinspre sud-vest spre nord- 
est, pe o linie Tg. Ocna — Adjud — Huși (de fapt, hotarul convențional 
dintre „Ţara de Sus” şi „Ţara de Jos”, cu referire la Moldova istorică), o 
izofonă tipică despărțitoare este aceea care (cu prezentarea simplifi- 
cată a faptelor) marchează limita dintre tratamentul fricativelor labio- 

dentale f/v + i ca fricative alveolo-palatale, $/ž, în nord, respectiv ca 
fricative palatale, h', în sud (£ir/zin, față de h'ir/yin, pentru fir/vin), 
pentru cuvintele cu inițialele fi-, respectiv vi- (respectiv pentru cele 
în care această secvență fonetică este mediană). Graiurilor din sudul 
Moldovei le mai sunt caracteristice, de asemenea, și alte evoluţii pe te- 
renul limbii române, cum ar fi prezența lui -u (final), forme iotacizate 
ale unor categorii de verbe, varianta negel (faţă de nigel în nord) etc., 
dintre care o parte reprezintă porțiuni din areale mai dezvoltate mun- 
tenești, respectiv muntenești-transilvănene. Totodată, cu aceeași expli- 
caţie, graiurile din sud cunosc elemente lexicale diferite față de cele din 
graiurile nordice, cum ar fi, de exemplu, scul (vs tort); război /de ţesut/ 
(vs stative); melc (vs culbec); porumbel (vs hulub); coțofană (vs țarcă); 
(a) scopi (vs jugăni); şură [= şiră] /de paie/ (vs stog); pepene (vs har- 
buz); furcă /de lemn/ (vs țăpoi); uger (vs pulpă), sau diferenţe în ceea 
ce priveşte sufixarea: însemnez (vs însemn); cânepărie (vs cânepişte)) etc. 


Excurs 14. Numeroase astfel de situaţii au fost evidenţiate în hărți „in- 
terpretative” și în hărţi „sintetice”, realizări grafice plasate alături de 
hărțile de tip „analitic” sau în grupaje finale din cele patru volume din 
NALR. Moldova și Bucovina (publicate între anii 1987-2014), iar fap- 
tele lingvistice de referință sunt convingător ilustrate și de sintezele de 
tip „material necartografiat” din cuprinsul tomurilor respective, ca și 
de etno- și sociotextele din cele trei volume de „texte dialectale”, apă- 
rute ca „anexe” la Atlas (1993-2002). 


În pofida „inclinării” izofonelor şi a izogloselor de tipul celor citate, pe 
direcția sud-vest > nord-est, recunoaștem plasarea generală, pe orizon- 
tală, a arealelor indicate mai sus, care se înscriu în tipologia generală a 
delimitării bipartite a teritoriului lingvistic dacoromânesc, inclusiv în 
ceea ce priveşte explicaţia etimologică a sinonimelor (cf. § 7 şi 8). 


v» 


12. Existenţa unor arii cu delimitare „pe verticală” și semnificația aces- 
tora. Confruntarea dintre rezultatele înregistrate pe hărți ale atlaselor 
lingvistice naționale şi cele înregistrate pe hărți ale atlaselor regionale, 
schițată pe baza unor exemple privitoare la graiurile din Moldova și din 
Oltenia (cf. Dumistrăcel et alii 2011), confirmă existența acelorași fapte 
lingvistice, recte păstrarea, după aproximativ nouă decenii de la efectua- 


EET PT RO MIÂINIĂ 


rea anchetelor pentru ALR, a acelorași caracteristici regionale (fonetis- 
me, lexic). Dar, dată fiind amplificarea numărului de localități ancheta- 
te pentru aceeași provincie (de exemplu, pentru Moldova şi Bucovina 
numărul respectiv a crescut de la 48 în rețeaua ALR I și 10 în rețeaua 
ALR II, la 210 în rețeaua NALR), informaţii anterioare ce puteau să pară 
aleatorii sau neconvingătoare zonal, pe baza anchetelor pentru ALR, nu 
numai că s-au confirmat, ci au dus la conturarea unor arii noi. În cazul de 
față, de exemplu, ceea ce putea părea doar apariția unor răspunsuri dife- 
rite în puncte din intervalul Carpaţi-Siret (din vest) faţă de cele din inter- 
valul Siret-Prut (din est), prin îndesirea numărului de puncte anchetate 
în ambele spaţii s-a ajuns la conturarea unor adevărate arii complemen- 
tare. Este vorba de cazurile, discutate deja în studiul citat, pe care le enu- 
merăm prezentând mai întâi tipul „vestic” în raport cu cel „estic”: ouăle / 
picioarelor/, față de oușoare, uimă (şi subtipuri) ‘abcès sous Laiselle, en- 
flure, față de udmă (şi subtipuri), cazuri la care mai putem adăuga fone- 
tismele creier, greier, treier, faţă de crier, grier, trier, ori gutuie faţă de gutăie, 
ca şi termenul sucală, față de letcă. Este de subliniat că faptele aparținând 
ariei „estice” nu caracterizează doar graiurile moldovenești dintre valea 
Siretului (zona de delimitare a celor două arii) și Prut, ci sunt prezente şi 
în graiurile dintre Prut şi Nistru (Dumistrăcel et alii 2011: 230), aşadar 
nu se află în situaţia de a reprezenta un (potenţial) specific lingvistic „ba- 
sarabean', respectiv dintre cele care ar putea fi invocate pentru a susține 
o limbă „moldovenească” deosebită de limba română. 


Excurs 15. La nivel microareal, am mai putea vorbi, în spaţiul „subdia- 
lectului” moldovenesc şi de alt tip de arii „verticale”, în primul rând cele 
din zona Bucovinei, una „mozaic”, de interferenţă cu graiuri nord-tran- 
silvănene (la Udler, op.cit., grupul de graiuri moldoveneşti „nordice”), 
iar, în al doilea rând, graiurile din nord-estul Moldovei de pe teritoriul 
României, cu influențe lexicale de proveniență slavă de est (hâră “mă- 
treață, cosie toporâşte, la coasă, plămân negru ficat, ultimul un calc), 
situații nesemnificative tematic. 


13. Observând, mai întâi, faptul că pentru românii din spaţiul transil- 
vănean, în multinaționalul Imperiu Austro-Ungar, nu știm să fi fost for- 
mulată vreo pretenţie privind existenţa, aici, a unei alte limbi de factură 
romanică, înrudită, oricum, cu limba română, orientarea geopolitică 

şi politica lingvistică a Imperiului Rus și, apoi, a fostei U.R.S.S. fiind 
cu totul alta, încercăm să ne legitimăm afirmaţiile proprii referitoare 
la unitatea limbii române din perspectiva statutului graiurilor româ- 
neșşti din Moldova dintre Prut şi Nistru şi a statutului pretinsei limbi 
(literare) moldovenești. Susținând punctul de vedere respectiv, ne 
întemeiem pe cercetarea teoriei domeniului, formulată, în afara celor 
invocate anterior (§ 2.3 și 4.3), de un Eugeniu Coșeriu, savant originar 
din Mihăileni - Bălți, şi, apoi, ţinând seama de punctul de vedere al 
lingviştilor basarabeni, exprimat mai ales după afirmarea independen- 
ţei statale a Moldovei, dar și al unor intelectuali basarabeni, scriitori, 
oameni de cultură și oameni de afaceri stabiliți în străinătate, având 
sentimentul acut al naţionalităţi lor. În ceea ce îl priveşte pe Magistrul 
de la Tübingen, trimitem și la studiul Unitatea limbii române — planuri 
și criterii (2003), iar punctul de vedere al lingviştilor şi al oamenilor 
de cultură basarabeni, ce refuză excluderea naţională și printr-un suro- 
gat de limbă, este permanent prezentat și susținut în paginile revistei 
„Limba română” de la Chișinău, fondată de Ion Dumeniuk, Nicolae 
Mătcaş şi Alexandru Bantoş, ajunsă în cel de al XXVIII-lea an al apari- 
tiei (redactor-şef: Alexandru Bantoş). Una dintre antologiile de profil, 
cuprinzând, în principal, interviuri cu basarabeni de diferite formaţii 
profesionale, științifice şi culturale este intitulată Retrospectivă necesa- 
ră, realizată de Alexandru Bantoş (prezentarea volumului: Dumistră- 
cel 2007). Pe de altă parte, cunoașterea personală se întemeiază, mai 
întâi, pe studiul documentelor de limbă realizate de specialişti în cer- 
cetarea dialectologică de la Institutul de Lingvistică al Academiei de 
Ştiinţe a Republicii Moldova, iar, în al doilea rând, pe cercetări proprii, 
desfășurate, între anii 1992 şi 1996, autorul conducând o echipă de 
lucru de la Institutul de Filologie Română „Alexandru Philippide” al 
Filialei Iaşi a Academiei Române și având colaborarea unor colegi de la 
Institutul de Lingvistică al Academiei de Ştiinţe a Republicii Moldova. 


14. Pe fondul interesului științific de a cunoaște situaţia limbii române 
vorbite în Moldova de la est de Prut, chiar în pofida discursului oa- 
reacum „crizist”, de după 1989, al intelectualilor basarabeni clamând 
„distrugerea”, „rusificarea completă”, în ansamblu, a limbii lor, am în- 
treprins, pornind de la dialectologie, o cercetare complexă a vorbirii 


localnicilor din mediul rural. 

14.1. Am apreciat că posibilitatea cunoașterii obiective ne-o oferă ana- 
liza, diferențiată, a limbajelor „funcționale” cu referire, în esenţă, la 
variația «diastratică» şi « diafazică» (Coșeriu) a diferitelor categorii 
de locutori, ca și a registrelor vorbirii acestora. Într-un studiu având 
ca temă „graiul pâinii” în lumina „lingvisticii integrale” coșeriene, am 
analizat, pe baza înregistrărilor efectuate între 1960 şi 1964, publicate, 
între anii 1969 şi 1981, în patru volume de „texte dialectale” (ca supli- 
ment la ALM), expuneri ale unor vorbitori ai graiurilor moldovenești, 
cu domiciliul, în perioada anchetelor, începând cu teritoriul Moldovei 
şi al Ucrainei, până în Primorie. Am analizat discursuri reprezentând 
raspunsuri la întrebări ale anchetatorilor (dialectologi) având ca obiect 
temele „Cum se coace/face pâinea?”, „Cum se lucra /-ează pământul/ 
grâul?”, „Lucrul la vie”. Pentru a trage concluzii asupra nivelului com- 
petenţei idiomatice a vorbitorilor graiurilor „moldovenești”, am ţinut 
seama de teza coşeriană privitoare la relaţia dintre competenţa lin- 
gvistică şi cunoașterea lucrurilor: limbajele tehnice, adică „tot ce într- 
o tradiție lingvistică este «nomenclatură>”, corespund „tradiţiei care 
se referă la cunoașterea lucrurilor înseși”, ceea ce se aplică și „lexicului 
ştiinţei și tehnicii populare” (Coșeriu 2000: 253). 


14.2. Pentru descrierea unor elemente de bază ale civilizaţiei materiale a 
țăranilor din Basarabia şi a celor „colonizaţi” spre Pacific, analiza noastră 
constată, în textele anilor '70, păstrarea cuvintelor din fondul de bază al 
dacoromânei numind făcutul și coacerea pâinii, cultivarea tradițională a 
pământului, creşterea oilor şi lucrul la vie. De exemplu, în ceea ce priveş- 
te lexicul prin care se descrie coacerea pâinii, pe fondul întrebuinţării cu- 
rente a verbelor, substantivelor, adjectivelor și a uneltelor gramaticale din 
lexicul de bază al dacoromânei (cu apariţia unui singur cuvânt rusesc, un 
termen general, mucenie ‘munca, facerea”), termenii esenţiali referitori la 
produsele finite, la materii, acțiuni, instalaţii și unelte sunt [a] de origine 
latină sau creaţii pe teren românesc; urmează [b] împrumuturile vechi 
slave sau neoslave comune dacoromânei, apoi [c] imprumuturi turcești 
și greceşti, unele de asemenea cu circulaţie semnificativă cel puţin pe te- 
ritoriul Vechiului Regat, şi, în sfârşit, [d] împrumuturi din limbile rusă 
sau ucraineană cunoscute și în graiurile dintre Prut şi Carpaţi (în special 
în nordul Moldovei), respectiv în Maramureș. Specificul zonal îl dau [e] 
termenii pentru produse finite reflectând mai ales adoptarea unor „rețe- 
te” de mâncăruri de la ruşi sau ucraineni (Dumistrăcel 2003: 122). 

14.3. O situaţie în mare parte asemănătoare a lexicului de bază putem 
constata și cu privire la descrierea generală a lucrării „pe vechi” a pămân- 
tului, termenii rusești fiind prezenți, în texte, pentru agricultura „pe nou”: 
sisteme tehnice, instalații, agenți, relații economice (ibidem, p. 123-124). 
Face o notă cu totul deosebită prezentarea unei ocupaţii de tipul „struc- 
turilor aproape ireversibile” (Braudel 1984: 115), specific românească 
pentru zona danubiană a continentului, viticultura, în care nu apare nici 
un termen de origine rusă și doar un adjectiv neologic: altoit, referitor la 
o practică în îngrijirea viței de vie nobile (Dumistrăcel 2003: 124, 130). 


Excurs 16. Vezi observaţii ale lui Fernand Braudel: „Vinul implică în- 
treaga Europă, atunci când e vorba să fie băut și numai o anumită Euro- 
pă, atunci când e vorba să fie făcut” (Braudel 1984: 268-269); autorul 
vorbeşte chiar de „setea violentă, dar inexpertă a rușilor” (p. 271). 


Aşadar, atunci când se refereau la ocupațiile tradiționale, reflectând cu- 
noașterea lucrurilor”, „cunoașterea non-lingvistică”, vorbitorii limbii ro- 
mâne de la est de Prut aduceau mărturia că nu se îndepărtaseră de ceea 
ce Eugeniu Coșeriu numește „configuraţia și funcționarea limbajului” ca 
expresie a unei anumite tradiții lingvistice (Coşeriu 1994“: 134). 


15. Dat fiind cadrul anterior invocat, examinarea coerenței momentu- 
lui istoric 1918, a centenarului Unirii și a perspectivelor, din punct de 
vedere lingvistic, implică şi o comparaţie ad-hoc, apelând la perspecti- 
va unui anumit demers istoric, cel al „Şcolii Analelor”, consolidat de 
Fernand Braudel, istoric pentru care civilizația materială, elemente 
ale structurilor cotidiene cum sunt, de exemplu, felul în care oamenii 
se adăpostesc, se îmbracă și se hrănesc, în speţă pâinea sau vinul fiind 
personajele principale. Or, punctul de vedere al „lingvisticii integrale”, 
coşeriene, poate fi și se impune conjugat cu perspectivele „istoriei to- 
tale” ca ştiinţă „despre oameni” a „Școlii Analelor”. O primă verificare 
ne-o oferă faptul că, de exemplu, relația dintre muncă și limbaj, cele 
două dimensiuni fundamentale ale omului descoperite de Hegel, a fost 
descrisă de Eugeniu Coșeriu prin trei elemente, construirea şi utiliza- 
rea unei locuinţe, confecționarea de îmbrăcăminte și prepararea hranei 
(Coşeriu 1996: 100), adică prin chiar elementele de bază ce reflectă 
„structurile cotidianului” ca forme de manifestare a „duratei lungi”, a 

timpului geografic, determinând organizarea raporturilor dintre om 
şi mediu, ce constituie obiectul de studiu al lui Fernand Braudel din 
primul volum al lucrării Civilisation matérielle, économie et capitalisme 
(tradusă la noi sub titlul Structurile cotidianului; cf. Braudel 1984). 


15.1. În cercetările dialectologice, zona respectivă face obiectul înre- 
gistrărilor obișnuite de „texte”, în corelaţie cu temele chestionarului fo- 
losit în anchetă; acestea sunt textele „tematice”, „etnotextele”. Pe de altă 
parte, relaţiile, fireşti, dintre anchetator şi subiecți conduc, în discuţii, 
la abordarea unor aspecte legate de viața personală a acestora, a mem- 
brilor familiei sau a consătenilor, de evenimente sociale sau politice, a 
schimbărilor din aceste domenii, zonă care, în ceea ce priveşte vorbi- 
rea, se caracterizează, de regulă, prin inovaţia lingvistică, prezentă, de 
regulă, în așa-numitele sociotexte. 


15.2. Acestor două domenii le-am consacrat o cercetare directă, compa- 
rată, în cadrul proiectului „Graiuri românești la est de Carpaţi: etno- și 
sociotexte”, a cărui prezentare ne-o rezervăm pentru Anexa la acest ar- 
ticol. Ca rezultate, în rezumat, aveam să constatăm existenţa unui fond 
popular lexical comun graiurilor moldovenești din dreapta și din stânga 
Prutului, prezent în etnotexte, iar, pe de altă parte, aspectul inovator și 
diferenţiator, prezent în special în sociotexte şi în fragmente de acest profil 
din textele „libere” (narațiuni despre evenimente și întâmplări din viața 
subiecților înregistraţi), ilustrate prin neologisme, iar în graiurile din Re- 
publica Moldova şi prin împrumuturi din limba rusă sau ucraineană, ca 
şi prin calcuri semantice și sintactice după limba rusă. 


16. Perspectiva de ansamblu și elementele continuității 


16.1. Încheind această expunere privitoare la o evidentă importanţă, 
pentru caracterizarea, prin cercetări dialectologice, a trăsăturilor esenţi- 
ale, din perspectivă geolingvistică, ale dacoromânei, subliniem faptul că 
am avut în vedere, în primul rând, concluziile la care ne conduce meto- 
da geografiei lingvistice, concretizată în realizarea de hărți lingvistice, cu 
interes special pentru statutul lingvistic al idiomului populaţiei de limbă 
romanică trăitoare, în general, pe teritoriul actualei Republici Moldova. 
În al doilea rând, din aceeași perspectivă, pentru cunoașterea limbii în 
acțiune, a limbajului, am prezentat rezultate ale analizei unor discursuri 

ale vorbitorilor graiurilor populare din aceleași spaţii, pentru anii '80 ai 
secolului trecut. În ceea ce priveşte concluziile, nuanțate, referitoare la 
unitatea lingvistică a vorbirii populare românești de pe teritoriul Ro- 
mâniei şi al Republicii Moldova, aducem, în sfârșit, mărturia sondaje- 
lor proprii din înregistrările din baza de date constituită prin anchetele 
de teren efectuate între anii 1992 şi 1996, în cadrul proiectului „Graiuri 
românești la est de Carpaţi: etno- şi sociotexte”, al cărui profil a avut în 
vedere, de la început, zona asemănărilor și a deosebirilor. 


16.2. Departe de a neglija deosebiri existente la nivelul lexicului graiu- 
rilor dacoromânei, cercetarea specificului acestei limbi romanice evi- 
denţiază unitatea ei în ceea ce priveşte fondul principal lexical, iar, apoi, 
configurări macro-zonale (un areal nordic şi altul sudic) explicabile is- 
toric, atât în ceea ce priveşte complementaritatea lexicului moştenit din 
latină, cât şi în ceea ce priveşte complementaritatea cu elemente din 
fondul autohton, respectiv ale acestor componente în raport cu cele mai 
vechi împrumuturi, reprezentând adstratul slav, respectiv, într-o situaţie 
specială, cu împrumuturile din maghiară din arealul nordic. Evident, nu 
ne referim aici la situaţia, în evoluţie, a limbii literare. Din perspectivă 
micro-zonală, lexicul graiurilor din diferite spaţii ale dacoromânei se re- 
simte de contactele directe ale românilor cu vorbitori ai limbilor, variate 
și ca familii, care înconjură insula romanică a dacoromânei, dar fără ca 
influenţele rezultate să ducă la constituirea unei alte limbi romanice, în 
vreo arie laterală (cum ar fi, în cauză, în spaţiul răsăritean al Moldovei). 


16.3. În cursul istoriei, lexicul împrumuturilor se dovedește adesea 
perisabil, ca unul al acumulărilor „de consum”, unitatea asigurând-o 
depunerea în banca memoriei limbii. După Eugeniu Coșeriu, limba 
română ca „limbă istorică” reflectă o marcată unitate din perspectiva 
„dialectului dacoromân”, identificat în „limba română”, atât la nivelul 
limbii populare, ca unitate a graiurilor, cât și la nivelul limbii literare, ca 
unitate de cultură, aspect ce constituie o componentă a acelei „identi- 
tăți românești plurale”, după fericita expresie a unui lingvist contempo- 
ran (Alexandrescu 2018). 


16.4. Revenind la titlu, avem satisfacția să admitem că opera lui Wei- 
gand a reprezentat preludiul, iar Atlasul lingvistic român a schițat imagi- 
nea prospectivă a realității și a conceptului, cu elementele de analiză ce 
se vor dovedi fructuoase pe terenul cercetării de viziune dialectologică. 

ANEXĂ 


Proiectul „Graiuri românești de la est de Carpaţi: 
etno- și sociotexte” (1992-1996) 


Proiectul a demarat sub semnul recuperării lingvistice a patrimoniului 
satelor dispărute în anii regimului comunist totalitar din România, cu 
raportare la situaţii similare din Republica Moldova, prin anchete de 
probă şi, apoi, prin schițarea și realizarea unui program de cercetare 
privind specificul lingvistic și istoria orală a mediului rural din cele 
două ţări. 


Orientarea proiectului 


Anchetele de probă au avut ca punct de plecare cercetarea urmelor 
satelor „desfiinţate”, din cauza a diferite sistematizări din România, 
respectiv a creării lacului de acumulare al hidrocentralei de la Stânca 
- Costeşti, privind localități din Republica Moldova. Aceasta a fost 
problema satelor „dispărute, dar evoluţia mediului rural în contem- 
poraneitate ne-a orientat dezvoltarea investigaţiilor spre o acţiune de 
recuperare regională, în spaţiul dacoromânesc de la est de Carpaţi, a 
specificului etnolingvistic al zonei, ca și a faptelor ţinând de memoria 
socială. Întrucât am prezentat respectivele împrejurări în prima parte 
a volumului Sate dispărute — sate amenințate (laşi, Institutul European, 
1995, p. 21-68), renunțăm la reluarea expunerii privind proiectarea te- 
mei, limitându-ne, aici, ca un preambul, la consemnarea datelor esenţi- 
ale privind proiectul, respectiv la cronologia desfăşurării investigațiilor 
de teren. 


Pe baza rezultatelor unor anchete de probă (cf. infra) dar, mai ales, be- 
neficiind de experiența anchetelor etnolingvistice desfășurate, între 
anii 1968 şi 1977, pentru Noul Atlas lingvistic român, pe regiuni. Moldo- 
va şi Bucovina, folosind un chestionar dezvoltat și prin înregistrarea de 
texte pe bandă magnetică (pentru publicaţii, cf. Bibliografia, „Principa- 
lele surse..”), am proiectat orientarea şi desfăşurarea acestei investiga- 
ţii, împreună cu specialiști de la Institutul de Lingvistică din Chişinău 
al Academiei de Ştiinţe a Republicii Moldova, spre cunoaşterea situa- 
ţiei generale a graiurilor de pe ambele maluri ale Prutului aparținând 
„subdialectului moldovenesc”, ca realitate lingvistică pornind de la 
conceptul „Moldova istorică”. 

Am avut în vedere, permanent, două aspecte, selectate după teoria co- 
şeriană a „limbajelor funcționale”: 


a) zona posibilelor asemănări, prin etnotexte referitoare la mediul do- 
mestic şi la ocupaţii tradiționale: texte „tematice” privind casa şi ate- 
nansele, cânepa, vița de vie, lucrări din culturile agricole de tip arhaic 
(de exemplu, seceratul manual, „îmblătitul”, treieratul cu caii), portul 
vechi popular, obiceiuri la naștere, la nuntă și la înmormântare etc.; 


b) zona sociotextelor, texte „libere” referitoare la evenimente specifice 
locuitorilor de la sate din cele două părţi (din perspectivă geopolitică) 
ale Moldovei și Bucovinei: „colectivizarea” (respectiv „colhozurile” şi 
„deschiabuirea”), războiul, deportările, abuzurile organelor politice şi 
statale etc., cu diferenţierile implicate. 


Desfășurarea anchetelor de teren 


Tema, în formularea prezentată, a fost inclusă în planul de cercetări 
opţionale al Institutului de Filologie Română „Alexandru Philippide” 
al Filalei Iaşi a Acdemiei Române, ca și în planul de cercetare al Sec- 
torului de dialectolgie de la Institutul de Lingvistică din Chişinău al 
Academiei de Științe a Republicii Moldova, instituţii care ne-au asi- 
gurat toate cheltuielile de deplasare, aparatura şi materialele necesare. 
Deplasările s-au desfăşurat cu microbuze puse la dispoziţie, în fiecare 
dintre cele două ţări, de instituţiile menţionate, iar înregistrările s-au 
efectuat cu reportofoane profesioniste de teren. 


Nu socotim necesară prezentarea problematicii teoretice şi metodo- 
logice a cercetărilor lingvistice de teren (acestea sunt cele în general 
cunoscute de specialiști), cu atât mai mult cu cât, între timp, membrii 
echipei ieșene am publicat unica monografie de profil, insistând asu- 
pra aspectelor de lingvistică pragmatică: Ancheta dialectală ca formă de 
comunicare (laşi, 1997, 453 p.; partea I: Prelevare, comunicare şi semnifi- 
cația rezultatelor anchetei dialectale; partea a II-a: Complement documen- 
tar pe baza anchetelor pentru NALR. Moldova şi Bucovina, cu o secţiune 
intitulată Jurnal de anchetă, p. 257-370). 


Menţionăm, totuși, faptul că, după discuţii preliminare cu reprezen- 
tanţi ai autorităților locale şi cu profesori sau învăţători ori preoți din 
localităţile alese pentru investigaţii, discuţiile cu subiecţii s-au desfășu- 

rat, de regulă, la locuinţele acestora şi în prezența (uneori discretă) a 
tuturor membrilor echipelor, sub formă de conversații libere, evidența 
înregistrărilor fiind consemnată, paralel, în protocoale de tip NALR 
(„Fişa informatorului” și „Fişa fonogramică”; vezi infra), păstrate în ar- 
hiva tematică a Institutului „Alexandru Philippide”. 


I. Cercetări preliminare 
1991: România şi Republica Moldova 


24-25 mai, Scoposeni-Zbieroaia, Gura Bohotinului, jud. Iași, împre- 
ună cu Doina Hreapcă și lon-Horia Birleanu (cf. Sate dispărute, sate 
amenințate, p. 106-123) 


17-20 iulie, Costești, oraş în raionul Râșcani, împreună cu Valeriu Scli- 
fos (cf. Sate dispărute, sate amenințate, p. 124-136) 


II. Cercetări pentru proiectul „Graiuri românești de la est de 
Carpaţi: etno- și sociotexte” 


Am lansat proiectul și am coordonat lucrările efectuate în cadrul aces- 
tuia; la anchete, în afara conducătorului, anchetator permanent pentru 
înregistrările pe bandă magenetică, au participat, de la Institutul de 
Filologie Română „Alexandru Philippide” al Filialei Iași a Academiei 
Române, Doina Hreapcă (DH, căreia i-a revenit și redactarea, cu pu- 
ţine excepţii, a protocoalelor de anchetă) și lon-Horia Bîrleanu (IB), 
iar de la Institutul de Lingvistică al Academiei de Ştiinţe a Republicii 
Moldova, colegii Vasile Pavel (VP), Valentina Corcimari (VC) şi Vale- 
riu Sclifos (VS). 


Programul anchetelor 


Numele localităţilor din Republica Moldova sunt redate cu italice, 
iar al celor din Ucraina cu italice bold; în paranteză este indicată data 
anchetei și numărul de informatori înregistrați 


- 1992, 16-22 iunie, R. Moldova 
1. Colibaşi, raionul Cahul (16 iunie; 9 inf.) 
2. Gotești, r. Cantemir (17-18 iunie; 8 inf.) 


3. Lăpuşna, r. Hâncești (19 iunie; 7 inf.) 

4. Cosăuţi, r. Soroca (20-21 iunie; 10 inf.) 


5. Brăviceni, r. Orhei (22 iunie; 7 inf.) 

- 1993, 9-14 mai, R. Moldova, România 

6. Bumbăta, r. Ungheni (9-10 mai; 8 inf.) 

7. Ruginoasa, județul Iași (12-13 mai; 13 inf.) 


8. Muntenii de Sus, jud. Vaslui (14 mai; 9 inf; anchetator: I.-H. Bîr- 
leanu, în absenţa mea) 


- 1993, 23-29 iunie, R. Moldova, Ucraina, România 

9. Clocușna, r. Ocniţa (23 iunie: 11 inf.) 

10. Mahala, r. Noua Suliţă — Cernăuţi (24 iunie; 12 inf.) 
11. Costiceni, r. Noua Suliţă — Cernăuţi (25 iunie; 3 inf.) 
12. Ipotești, j. Botoşani (27 iunie; 6 inf.) 

13. Fundu Moldovei, j. Suceava (28 iunie; 2 inf.) 

14. Bălțătești, j. Neamţ (29 iunie; 3 inf.) 

- 1994, 5-11 iulie, R. Moldova, Ucraina, România 

15. Tudora, r. Ştefan Vodă (S iulie; 11 inf.) 

16. Satu Nou, r. Cimișlia (6 iulie; 11 inf.) 


17. Babele (General Averescu), r. Izmail-Odesa (7 iulie; 11 inf; vezi 
mai jos fișa unui informator și fișa fonogramică a înregistrărilor cu 
acesta) 


18. Nistorești, j. Vrancea (9 iulie; 7 inf.; consemnare în Ancheta dialec- 
tală..., Jurnal de anchetă, p. 284-285) 


19. Cudalbi, j. Galaţi (10 iulie; 9 inf.; consemnare în Ancheta dialecta- 
lă..., Jurnal de anchetă, p. 287) 


20. Glăvănești (Muncelu), j. Bacău (11 iulie; 6 inf.; consemnare în An- 
cheta dialectală..., Jurnal de anchetă, p. 307) 


- 1995, 16-20 iunie, R. Moldova, România 

21. Gura Căinarului, r. Floreşti (16-17 iunie; 9 inf.; înregistrările ar fi 


pierdute) 

22. Mihai Viteazu, com. Ungureni, j. Botoşani (17-18 iunie; 11 inf.) 
23. Orbeni, j. Botoşani (19-20 iunie; 11 inf.) 

- 1996, 17-21 iunie, R. Moldova 

24. Oniţcani, r. Criuleni (17 iunie; 16 inf.) 

25. Saharna, r. Rezina (18 iunie; 11 inf) 

26. Pelinia, r. Drochia (19 iunie; 15 inf.) 

27. Batâr, r. Cimișlia (21 iunie; 11 inf.) 


Aşadar, în cadrul echipei Iaşi - Chișinău, am făcut anchete comune 
într-un număr de 27 de localităţi, dintre care 13 în Republica Moldova, 
4 în Ucraina şi 10 în România, totalizând aprox. 36 de zile de lucru. În 
afară de programul comun, membrii de la Chişinău ai echipei au efec- 
tuat o anchetă în localitatea Cocieri — Dubăsari, o zonă în care, în acei 
ani, prezenţa „românilor” nu era văzută cu ochi buni! 


Fişele de anchetă din localitatea Babele (General Averescu) 
(transcriem linear informaţiile din fişele respective) 
A. Fişa informatorului 
Sigla VIIa; fişa informator 2 


Data culegerii: 7 iulie 1994; Cercetători: S.D., D.H. L.B.; VP, VB, VS.; 
Numele: Teleuţă (de fată: Ştiucă); Prenumele: Pelaghia; Porecla: „De- 
alde Surdu”; Satul: Babele; Vârsta: născută 1920; Şcoala: 4 clase; Ocu- 
paţia: „cu gospodăria”; Deplasări: - 


Părinţii: localnici; Soţul: localnic; Copii: o fată învăţătoare, un băiat 
inginer agronom; Observaţii: nu știe rusește 

B. Fişa fonogramică Nr. 2/VIIa; Inf. Pelaghia Teleuţă; Localitatea Ba- 
bele 

1° Obiceiuri la naștere; 2° „Luatul din păr”; 3° Obiceiuri la Duminica 
Mare; 4 Deportări; 5 „La Moşi”; 6° Obiceiuri la înmormântare; 7° 

Practici magice; 8° Din viaţa subiectului /pe baza Fișei inf./ 9 Socio- 
texte pe teme diverse; 10° Cloşca; 11° Formule de salut 


Valorificarea parţială a rezultelor investigaţiilor 


Am prezentat proiectul și rezultate preliminare ale investigaţiilor, dar 
și, treptat, teoria şi metodologia domeniului, prin comunicări la dife- 
rite manifestări ştiinţifice, ca şi prin articole apărute în publicaţii de 
specialitate, semnate personal, ca şi împreună cu unii dintre membrii 
echipei de cercetare. 


Dintre titluri, amintim: 
A. Comunicări personale 


Cercetări dialectale de recuperare şi de salvare: graiurile satelor desființate 
din România, în şedinţă de comunicări la Institutul de Limbă și Lite- 
ratură al Academiei de Științe a R.S.S. Moldova (Chişinău, 14 iunie 
1990); 


Termeni tehnici şi neologisme în procesul comunicării, la prima ediţie a 
Conferinţei Naţionale „Limba română azi”, organizată de Facultatea de 
Litere de la Universitatea „Al.I. Cuza” și Facultatea de Filologie de la 
Universitatea de Stat din Chișinău, împreună cu Societatea de Științe 
Filologice din România și Societatea „Limba noastră cea română” din 
Republica Moldova (Iași — Chişinău, 28-31 august 1991); 


Probleme lingvistice ale integrării culturale în spațiul dintre Prut şi Nistru, 
la sesiunea de comunicări „Educaţia în limba maternă”, organizată de 
Comisia Naţională UNESCO și Societatea Culturală „Ginta Latină” 
(laşi, 5 oct. 1991); 


Textele dialectale ca instrument de cercetare interdisciplinară, la Masa ro- 
tundă „Cercetări de dialectologie”, organizată de Institutul de Lingvis- 
tică al Academiei de Ştiinţe a Republicii Moldova (Chişinău, 24 martie 
1992); în colaborare cu Doina Hreapcă; 


Dialect literar, model cultural şi limba literară (naţională), la Masa rotun- 
dă „Norma literară în contextul diversităţii funcționale a limbii româ- 
ne”, organizată de Institutul de Lingvistică al Academiei de Ştiinţe a 
Republicii Moldova (Chișinău, 26-28 martie 1992); 

Mărturia lingvistică a determinismelor primordiale. Etnotexte pentru aria 
dacoromânească est-carpatică la ediţia a Il-a a Conferinţei Naţionale 
„Limba română azi” (laşi-Chişinău, 28-31 august 1992); în colaborare 
cu Doina Hreapcă şi Valentina Corcimari; 


Împrumuturi lexicale ruseşti în graiurile de la est de Prut: flux şi reflux, 
la Al VII-lea Simpozion Naţional de Dialectologie, organizat de Insti- 
tutul de Fonetică și Dialectologie „Al. Rosetti” al Academiei Române 
(Bucureşti, 15-17 octombrie 1992); în colaborare cu Doina Hreapcă, 
Valentina Corcimari și lon-Horia Birleanu; 


Fondul autohton al dacoromânei: aportul etnolingvisticii, la „The Second 
International Congress on Romanian Studies”; organizator: The Soci- 
ety of Romanian Studies USA (aşi, 6-10 iulie 1993); 


Limba română ca mijloc de comunicare în comunități plurilingve, la edi- 
ţia a III-a Conferinţei Naţionale „Limba română azi” (Chișinău, 28-31 
octombrie 1993); 


Tradiţii de sociolingvistică românească: sociotextele, la ediţia a IV-a 
Conferinţei Naţionale „Limba română azi” (Chișinău, 6-9 octombrie 


1995); 


Cercetări de recuperare etnolingvistică: sate româneşti dispărute, în cadrul 
ciclului de conferinţe ale Academiei Române „Limba română și rela- 
tiile ei cu istoria și cultura românilor” (Bucureşti, 22 februarie 1996); 


Ipostaze socio- şi etnolingvistice ale anchetei dialectale, la Colocviul Inter- 
naţional „Sextil Pușcariu”, organizat de Facultatea de Litere de la Uni- 
versitatea „Babeș-Bolyai” și Institutul de Lingvistică şi Istorie Literară 
„Sextil Puşcariu” (Cluj-Napoca, 3-5 iulie 1998); 


Expresii idiomatice românești referitoare la relaţiile comerciale: mentalul 
generării şi avatarurile utilizării; la Societatea „Limba noastră cea româ- 
nă”, sub egida Universităţii de Spiritualitate Românească (Chișinău, 15 
februarie 2001); 


Limba ca mărturie. Repere pentru o proiecție lingvistică a conceptului <la 
longue durée»; la Sesiunea Academiei Române „Unitatea limbii româ- 
ne. Cu referire specială la Basarabia și Bucovina”, consacrată împlinirii 
a 85 de ani de la Unirea Basarabiei cu ţara (Bucureşti, 27 martie 2003); 

Variația diatopică a dacoromânei din perspectivă romanică, la Simpozio- 
nul „Spaţiul lingvistic și literar românesc din perspectiva integrării eu- 
ropene” (Iași, 1-2 octombrie 2004); în colaborare cu Doina Hreapcă; 


Considerarea „spaţiului pragmatico-discursiv” în analiza de tip „lingvis- 
tica textului”, pe baza rezultatelor din anchetele dialectale; încercări de 
conciliere; Simpozionul Internaţional „Integrare europeană/ identitate 
naţională; plurilingvism/multiculturalitate — limba și cultura română: 
evaluări, perspective” (lași, 25-26 septembrie 2013); în colaborare cu 
Doina Hreapcă; 


Ipostaze ale dacoromânei; Simpozionul Internaţional „Români — mol- 
doveni — europeni. Dileme și identități” (Iaşi, 4 noiembrie 2015). 


B. Tipărituri personale 


Etno- şi sociotextele în sprijinul istoriei, în revista „Moldova” (aşi), IV, 
1993, nr. 15-16, p. 18-25; 


Probleme ale publicării şi ipostaze ale utilizării textelor dialectale ca in- 
strument de cercetare, cuvânt-înainte la NALR. Moldova și Bucovina. 
Texte dialectale, vol. I, partea 1, Editura Academiei Române, Iaşi, 1993, 
p. VII-XXXI; 


Ancheta dialectală ca formă de interacțiune lingvistică uzuală, în „Revistă 
de lingvistică și știință literară”, 1995, 6, p. 47-57; 


Principii şi metode în domeniul anchetei dialectale. Între tradiție şi inova- 
tie; id., 1996, 5, p. 64-74; 


Gramatica în ancheta dialectală: între „concret” şi „abstract”; id., 1997, 
3, p. 133-143 


Ancheta dialectală ca formă de comunicare, secțiuni din această mono- 
grafie, publicată în colaborare cu Doina Hreapcă și Ion-Horia Birleanu, 
Iaşi, Editura Academiei Române, 1997; 


Texte dialectale, texte orale, etno- şi sociotexte, prefaţă la NALR. Moldova 
şi Bucovina, Texte dialectale, vol. II, partea 1, Editura Academiei Româ- 
ne, București, 2002, p. 9-14; 


< Graiul pâinii> în lumina < lingvisticii integrale» coşeriene, în „Limba 
română” (Chișinău), XIII, 2003, nr. 4-5, p. 118-131; sub titlul [II] Tex- 

te autobiografice contemporane, punctul [i], am publicat Fragmente din 
relatarea privind „dezafectarea” satului Costești (Efim Şoşu); 


Dialectologia și pragmalingvistica, în „Analele Universităţii «Dunărea 
de Jos» din Galaţi”, fasc. XXIV, anul VII, 2014, nr. 1-2 /11-12/, p. 26- 
38; în colaborare cu Doina Hreapcă şi Luminiţa Botoşineanu; 


Textele orale în registru dialectal ca bază de date pentru exegeze lingvisti- 
ce, în vol. Ion Coteanu — In memoriam (redactori Gh. Chivu, Oana Uţă 
Bărbulescu), Editura Universității din Bucureşti, 2014, p. 119-136. 


Alte rezultate parţiale 


a. În afara contribuţiilor în calitate de coautoare la comunicările şi ar- 
ticolele menţionate anterior, în perioada de demarare a proiectului şi, 
apoi, în cursul investigaţiilor, dr. Doina Hreapcă, cercetător principal 
la Departamentul de dialectologie și sociolingvistică de la Institutul 
„Alexandru Philippide”, a avut intervenţii personale prin următoarele 
comunicări: 


Specificul graiurilor moldoveneşti în transcrierea fonetică a textelor dia- 
lectale, la Masa rotundă „Cercetări de dialectologie”, organizată de In- 
stitutul de Lingvistică al Academiei de Ştiinţe a Republicii Moldova 
(Chişinău, 24 martie 1992); 


Sociolingvistică în viziune integratoare, la Congresul al V-lea al Filologi- 
lor Români (Iași — Chișinău, 6-9 iunie 1994); 


Statutul arhaismului în graiurile insulare; la sesiunea anuală „Zilele Aca- 
demice leşene” (Iaşi, octombrie 2000). 


b. În etapa actuală de valorificare a rezultelor anchetelor de teren, paralel 
cu organizarea arhivei proiectului, pe baza unei selecții de sociotexte, dr. 
Alexandru Laurenţiu Cohal, cercetător la Departamentul menționat, a 
publicat articolul Atitudine lingvistică vs comportament lingvistic la depor- 
taţii modoveni în Siberia (1940-1956), în „Anuar de lingvistică și istorie 


literară”, t. LVII/2017, număr special „Verba et res. Studia linguistica in 
honorem Magistri Stelian Dumistrăcel”, p. 161-184. 


Programul valorificării integrale prin tipar a documentelor din Arhivă, 
pe secțiunile Etnotexte şi Sociotexte, are în vedere prezentarea tematică a 
înregistrărilor (aşadar nu pe localități, ca în volumele obişnuite de „tex- 

te dialectale”), în transcriere fonetică simplificată, ceea ce înseamnă, 
de exemplu, „Obiceiuri la naştere”, cu datele din fiecare localitate, în or- 
dinea desfășurării practicii, indiferent de apartenenţa statală a acestora. 


Program, succesiunea: [Colibaşi]; [Lăpuşna]; [Ruginoasa]; [Tudora]; 
[ Babele; vezi fişa fonogramică]; [Orbeni]; [Pelinia] 

Nicolae IORGA 


Sufletul românesc în Basarabia 
după anexarea din 1812 


Se vor împlini în curând o sută de ani de la luarea Basarabiei de că- 
tre ruși. Adecă acum o sută de ani, prin pacea de la București, din mai 
1812, ei au luat partea de răsărit a Moldovei, şi anume partea cea mai 
bună, mai mănoasă, mai potrivită pentru creşterea vitelor, — cum ziceau 
plângând boierii de atunci, într-o vreme când fruntașii țerii nu mai şti- 
au să se lupte. Aceste întinse şi frumoase ținuturi n-aveau pe atunci un 
nume osebitor, ca și Moldova de Sus când ni-a luat-o Austria: răpitorii 
se grăbesc să acopere cu un nume fals, crezând că-și pot ascunde astfel 
fapta rea, ceea ce au răpit. 


La pacea din Bucureşti deci, Rusia, care nu purta război cu noi, Rusia 
ai cării ostași fuseseră primiţi totdeauna bine la noi, în ţară ospitalieră, 
primiţi cu crucea și evanghelia de clerici, poate și pentru a se aminti ast- 
fel acestor vânători de pământ străin dreptatea şi cruțarea creştinească, 
ni-a luat Basarabia pentru că avuse o socoteală cu Turcia. Crezuse că 
poate opri amândouă țerile româneşti întregi, cu binecuvântarea lui 
Napoleon I, care numai Dumnezeu ştie de câte ori ne-a dat și unora și 
altora: au fost câţiva ani când numele Împăratului Alexandru Pavlovici, 
și nu al unor voievozi români, a fost pomenit la liturghie și scris deasu- 
pra uşii bisericilor ce se ridicau. Francezii pătrunseră însă în Rusia, și 
atunci vecinii se mulțămiră şi cu o pradă mai mică. Trădarea fanariotu- 
lui Moruzi din neam de domn român i-a ajutat la aceasta. 


Ruşii vor serba ca o zi de bucurie centenarul anexării. Noi va trebui să 
o comemorăm ca o zi de durere și ca o zi de trezire a speranțelor pe 
care le dă totdeauna dreptul veşnic, care nu poate fi învins, nici cucerit. 


Cine va putea face această comemoraţie? Statul? Dar el are datorii inter- 
naţionale de care nu se va putea depărta. Cel mult dacă nu va trimete din 

spirit de bună vecinătate o telegramă de felicitări la Chișinău. Altă dată 
statul român, care-și amintea încă bine de unde a venit, dintr-o mișcare a 
sufletelor, fiind mai puţin desăvârșit în corectitudine, mai puţin aplaudat 
de Europa, avea unele îndrăzneli pe care nici nu cutezăm a i le cere acu- 
ma. Când s-au împlinit o sută de ani de la răpirea Bucovinei, austriecii au 
serbat acea zi de bucurie, austriecii, reprezintanţii „culturii”, ai „spiritului 
german, ai „credinţei germane”, adecă, fireşte, rusnecii vagabonzi și cer- 
şitori, aventurierii poloni, cehi și de alte neamuri, și mai ales „austriecii” 
pe cari-i vedeți și răbdaţi aici lângă dumneavoastră, europenii de rasă asi- 
atică. Au întemeiat în numele culturii o Universitate provocătoare, insul- 
tătoare, pentru a răspândi lumina între barbari: s-a întâmplat, ce e drep- 
tul, că razele acelei lumini n-au ajuns pănă la noi, dar din Universitatea 
noastră, cea barbară, de la Iași, întărită ca spirit, pornesc tot mai multe 
raze, care descopăr românilor din Bucovina un trecut şi-i fac să întrevadă 
un viitor. Și s-a mai întâmplat un lucru: că, nevenind la Cernăuţi barba- 
rii Moldovei, barbarii români din Bucovina se grămădesc tot mai mulți 
în Universitatea feciorilor de evrei, nu pentru a sorbi spiritul străin, ci 
pentru a întroduce pe cel românesc. Mâni energice de tineri lucrează pe 
frontonul Universităţii jubiliare, scriind pe dânsa „Universitate româ- 
nească” și începând a însemna în locul datei de anexare o altă dată, pe 
care o așteaptă ei și o așteptăm și noi. 


Când discursurile triumfătoare răsunau la Cernăuţi, lumea se aduna la 
Iași, cu autoritatea comunală în frunte, pentru a inaugura într-un colț 
năpădit de jidovime bustul de marmură al lui Grigore Alexandru-Vodă 
Ghica. Ghica a fost, cu tot sângele românesc revărsat în neamul său, un 
grec; moartea lui, doi ani după luarea Bucovinei, nu se datorește aces- 
tui eveniment. ÎI pârâseră boierii la turci pentru simpatii faţă de Rusia 
şi pentru biruri luate pe nedrept de la țară, şi turcul trimes să-l prindă 
a crezut că e mai uşor să ducă la Țarigrad un cap tăiat decât un om viu. 
Dar popoarele au nevoie de oameni simbolici, cari să întrupeze o luptă, 
o biruinţă, o înfrângere, o tragedie. Când nu-i are, îi creează, și astfel 
durerea noastră a înfăptuit pe acestălalt Grigore Ghica, deosebit de cel 
istoric, fals din punct de vedere al adevărului, dar care va trăi totuși 
atâta timp cât şi durerea noastră. 


Rusia nu obișnuiește a face Universităţi de rusificare, pentru românii ei 
şi — mai ştii? — pentru noi; nu îndrăzneşte a le face. Cu ce clădire va come- 

mora ea răpirea Basarabiei? Ar fi mai potrivit cu o temniță mare. Cu una 
în care să între toți românii de acolo cari vreau să fie români și îndrăznesc 
a o spune. Dacă o astfel de temniță s-ar face pentru ardeleni, la Alba Iulia, 
răpede n-ar mai încăpea oaspeţii într-însa. Cea din Chișinău ar rămâne 
goală: menirea noastră e să pregătim locuitori, cât mai mulți, pentru dân- 
sa. Căci fără vamă de suferinţi, fără lacrimi din prisosul durerii, fără sânge 
din prisosul vieții nu se mântuie din robie un neam. 


Statul român nu va cuteza poate nici măcar să orânduiască în mai 1912 
publicarea unei cărți despre Basarabia românească, despre cei o mie de 
ani cât au fost ale noastre aceste ţinuturi, ca un răspuns la cartea în care 
rușii ar vorbi despre cei o sută de ani de când au această țară. Să come- 
moreze măcar opinia publică; s-o dezveţe Liga Culturală de obiceiul ce 
are de a întreba la ușile partidului respectiv ce trebuie să facă în aseme- 
nea chestii, care admit pentru politiciani aceeași soluție negativă. Să se 
facă oriunde comemoraţia, dar mai ales în oraşe ca acesta, care trebuie 
să fie turnuri de strajă, pentru a vedea peste hotar, pentru a pândi cea- 
sul cel bun pentru a da lovitura cea cu izbândă. 


II 


Când Rusia a luat Basarabia, ea a avut grijă să păstreze un timp înfă- 
ţişarea românească a ţerii, să câștige prin recunoașteri și adăugiri de 
drepturi toate clasele, — mai toate măcar. 


Guvernator a fost numit un Sturdza aşezat în Rusia și ai cărui urmași 
erau să fie cu totul înstrăinaţi, în sens franțuzesc şi rusesc. Exarh al 
Sinodului rusesc, vlădică în Chișinău a fost aşezat un răzeș bucovinean, 
Gavriil Bănulescu, care a tipărit cărți românești. 


Boierilor li s-a cerut să se aşeze cu totul peste Prut ori să-și vândă în ter- 
min scurt moşiile. Cei mai mulți au rămas în Iași și au pierdut moșiile, 
cu totul ori aproape. Şi la noi în casă era un sipet mare de fier în care se 
cuprindeau multe petiţii rusești timbrate pentru o lungă cheltuială și 
o mare pagubă, din care am rămas oameni săraci. Celor ce găsiră însă 
că e mai bine să primească oblăduirea împărătească, ce nu li s-a dat? 
Drepturi ca ale nobililor ruși, cinuri de funcționari, cordoane de cava- 
ler, — juveţe prinse de gâturi plecate. 

Clerul, în ţara unde pretutindeni arde lumina la icoane, în țara unde 
statul sprijine Biserica sprijinindu-se pe dânsa, în care toţi se pleacă 
înaintea clericului, n-avea de ce să fie nemulțămit. 


Şi, în sfârșit, ţeranii neliberi, cari aveau înaintea lor exemplul eroicilor 
răzeși ai Orheiului și Sorocăi, au prins ceasul prielnic al vânzării moşii- 
lor pe nimic și s-au împroprietărit pe brazda lor. 


HI 


Fericit ar fi fost neamul nostru, cu toate clasele lui, în Moldova împăratului 
creştin, dacă un popor ar trăi, cum cred socialiștii, numai din viața trupului, 
dacă el s-ar simţi bine numai în oasele și carnea lui. Dar un suflet dumneze- 
iesc se zbate în acest trecător înveliș al nostru, un suflet pe care altă voință 
decât a noastră îl duce pe căi ce cuprind răbdare și suferință, dar de pe care 
toate chemările cărnii ce tinde spre mulțămire nu-l pot îndepărta. 


Şi sufletul acesta nu putea trăi, adecă nu se putea dezvolta şi nu putea 
stăpâni în Basarabia. Aceasta se văzu îndată. Noua gubernie n-a dat nici 
un scriitor rusesc și n-a putut păstra nici un scriitor român, decât doar 
înăbușindu-l. 


Unii au pribegit, îndată după începerea erei rusești. Cel dintăi fabulist 
al nostru, Alecu Donici, e un basarabean, născut și crescut peste Prut. 
Toată viaţa și-a adus aminte de malurile Răutului, de șesurile bogate, 
de câmpiile înflorite ale Basarabiei sale. Fiu de boier, a întrat în școala 
militară a stăpânilor, a purtat uniforma ţarului. Dar deodată l-a furat 
dorul. Dorul cel mai ciudat și cel mai straşnic; nu acela care cheamă pe 
cineva spre ţara lui, locuită de cei mai aproape din neamul lui, ci dorul 
care smulge dintre cei mai de aproape și înstrăinează de țărâna cea mai 
iubită pentru a găsi aiurea, în libertate, sufletul neamului său. Așa a fă- 
cut Donici și viaţa lui întreagă s-a desfășurat apoi la noi. 


Un altul, înrudit cu această familie, Alecu Rusu, s-a adaus la rândul lui 
scriitorilor români din Moldova. Și lui îi răsărea înainte vedenia satului 
basarabean unde văzuse întăi lumina zilei şi frumuseţile naturii. Dar 
nici spiritul lui liber nu i-ar fi îngăduit, după studii făcute în depărtatul 
Apus, să trăiască în părțile româneşti unde românilor li era îngăduit 
orice alta decât să aibă un suflet. 

În Basarabia şi-a petrecut toată viaţa cavalerul — un cavaler de ordin 
rusesc — C. Stamati. Era nepotul de frate al marelui mitropolit moldo- 
vean Iacov, mai întăi episcop al Hușilor; tatăl său rămăsese peste Prut 
şi acolo şi-a avut acestălalt scriitor pământul, funcția, decorația. Dar 
şi pe dânsul în Moldova îl chema dorul; a străbătut-o, nu ca un străin 
doritor de a vedea și a afla, ci ca un evlavios pelerin, culegând la Iași, 
la Suceava amintiri din trecutul românesc comun, inspirații neuitate 
pentru scrisul lui. Când Mihai Kogălniceanu, întors din Apus, începu 
să tipărească o revistă literară pentru toţi românii, „Dacia literară”, când 
el ceru ajutorul tuturor scriitorilor neamului fără deosebire de graniță, 
Stamati-i trimise duioasa idilă rurală, ţerănească, a Gafiței blestemate 
de părinţi. Din cronicile Moldovei, din viaţa răzăşească și vitejească a 
Moldovei, din superstiţiile poporale ale Moldovei s-a inspirat el pentru 
a scrie poemele sale, și isteţia săteanului nostru dă viaţă fabulelor lui, 
scrise într-o limbă românească așa de bună. La Iași a apărut către sfâr- 
șitul vieţii lui culegerea operelor poetice ale unei liniștite și îndelungate 
activităţi, stăpânite de spiritul românesc. 


În același spirit de glumă și înțelepciune a neamului scrie, tipărind la 
rușii din Chișinău, Ion Sârbu, care nu ştia gramatică nouă, dar păstra 
cu evlavie şi mlădia cu pricepere limba cea veche. Poezii lirice stau ală- 
turi cu fabulele lui, poezii slabe: nu din ele aflăm ce se putea petrece 
în sufletul său, ci din scurta fabulă a crinului, pe care nici ploaia nu-l 
hrănește, nici soarele nu-l bucură, căci e „în străinătate”. 


Şi ca dânșii simţea o generaţie întreagă. Scrisorile ei ni-o spun. Şi dă- 
unăzi ceteam un răvaș prin care cutare bătrân care-și simţea bătrâneța 
cerea de-acasă, din Moldova, o şubă bună, ca să-şi încălzească trupul şi 
poate, pe lângă aceasta, să-și încălzească de amintiri sufletul. 


IV 


Cel din urmă pribeag ce ni-a venit de peste Prut a fost și cel din urmă 
reprezintant al inteligenţei românești din Basarabia. Bogdan Petriceicu 
Hasdeu, adevărat urmaș al neamului ce a dat pe Vodă Petriceicu, era 
fiul şi nepotul unor oameni de talent cari scriseseră în rusește şi leşeş- 
te. Nu doar că ei s-ar fi înstrăinat după 1812, ci pribegi vechi, dina- 
intea anului 1700, ei păstraseră din spiritul românesc doar mândria 

neamului lor și, în legătură cu aceasta, amintirea trecutului moldove- 
nesc. Mediul basarabean nou a înviat pentru români pe Hăjdău, tatăl 
și fiul, cari aveau moșie la Cârstinești lângă Hotin. De la noi a avut B. 
P. Hasdeu însuşirile bune ale sufletului său; cele rele, de sarcasm, de 
imaginaţie fără frâu, de lipsă a iubirii de oameni și a simțului de datorie 
le căpătase, la Universitatea din Harkov și între colegii săi ofițeri, de la 
străini. Părăsindu-i, la noi şi-a făcut el toată viaţa. 


Când şirul scriitorilor basarabeni a încetat, limba noastră mai trăia încă 
în bisericile de sate. Românește răsunau cântările, românește se cetea 
cuvântul lui Dumnezeu, românește se săvârşeau tainele cele mari, ro- 
mâneşte vorbea predica din vechile cazanii. 


Apoi, supt vlădici rusificaţi sau ruşi, opreliștea graiului moldovenesc 
s-a hotărât, și întunerec adânc s-a întins peste suflete. Străinii cari ne 
apucaseră de gât cu dezmierdări pentru a ne zugruma, ei cari ne cobo- 
râseră adânc în mormânt, cari presăraseră multă țernă asupra noastră 
şi înfipseseră într-însa o cruce pravoslavnică purtând însemnări muscă- 
leşti, ei nu se gândeau că mortul cel jertfit de ei ar putea să învie vreo- 
dată. El a înviat însă, fără ca măcar glasul nostru de frate, pătrunzând 
pănă în lăcașul lui de întunerec, să-l fi chemat. 


V 


Dăunăzi, ruşii făcură revoluție împotriva țarului. Rușii, şi mai ales evre- 
ii, şi unii și alții socialişti, internaţionaliști, nu se puteau gândi la mor- 
mântul sufletesc al bietului moldovean. Rusia nouă, liberă, democrati- 
că, parlamentară, Rusia roşie a viitorului trebuia să fie o Rusie rusească. 


Dar, când se vorbeşte de viață în cimitire, nu învie morții cari şi-au is- 
prăvit traiul pe dreptate și nu prind viaţă stafiile nebune ale gândului 
bolnav, ci se ridică, cerându-și dreptate, cei uciși tâlhăreşte. Rusia cea 
nouă n-au unde o găsi astăzi, când revoluţia a fost înăbușită, dar vechea 
Moldovă basarabeană, pe care o credeau moartă, trăieşte. 


Au început întăi boierii. Familii unde abia se ştie româneşte au dorit 
reprezintaţii româneşti în Chișinău. Și s-au dat. A fost ca o bună vestire. 
Cine ar crede că gluma uşoară a lui Alecsandri a putut fi întâmpinată cu 
ochi în care se deslușea o durere tragică, cine ar putea crede că lacrimi 

răsăreau într-înşii? Şi așa a fost. Fiindcă nu era vorba de glumă sau de 
patimă, de comedie sau de tragedie, ci de sufletul nostru ce învia și 
vorbea și chema în graiul nostru. Şi lacrima aceea s-a uscat, dar ochiul 
atins de dânsa a văzut, şi prihana vechii orbiri s-a curăţit de pe dânsul. 
Pe ţeran nu-l întrebase nimeni. Doar, și acolo, boierul nu vede în jos! 
Dar iată că, din adâncul satelor întunecate, s-a ridicat un singur glas de 
plângere, de cerere, de voinţă: daţi-ni graiul românesc în biserică! Şi 
s-au chibzuit mult străinii și, fiindcă legea creștină nu poate fi fără cu- 
vânt înţeles altceva decât o bâiguială păgână, au trebuit să se învoiască 
şi ei. O comisiune a lucrat și lucrează: ea a dat o Psaltire, Rugăciuni, şi, 
de curând, cel dintăi volum din Vieţile Sfinţilor a apărut la Chişinău. 
Întoarcerea la românism a bisericii satelor a început și, prin ea, însăși 
Basarabia românească-și liberează sufletul. 


E acum rândul nostru de a lucra. 


1909 („Neamul românesc”, anul al IV-lea, nr. 138). 

„Prut = trup rupt” 


Vasile ROMANCIUC 


Prutul rămâne a fi axa geopolitică a Proble- 
mei basarabene, chiar dacă abia în 2010 a fost 
scoasă sârma ghimpată de la frontiera de pe 
râul Prut — această reminiscență a cortinei de 
fier din Europa. 


La începutul anului 1918 România nu era încă 
Mare, ea era însă înconjurată în mare parte de 
pământuri românești. lar la sfârșitul anului 
1918, România devine „dodolaţă” şi integră, 
dar nu mai mare decât ar fi fost firesc, adică 
se aşază în hotarele geopolitice fireşti — inclu- 
zând provinciile sale istorice și teritoriile an- 
terior rășluite. Dintre poeţii care consemnase 
printre primii evenimentul istoric al Unirii, a 
fost şi G. Tudor: 


Unire sfântă, eu ți-aduc 
Cântarea mea întârziată. 
Mulţi ani noi te visam, crezând, 
Uitând de soarta blestemată. 

Și visul sfânt sa împlinit! 

Cu a eroilor voință, 

Sa întruchipat, sa 'nfăptuit 
Ce'n taină așteptau părinții. 
Răsună graiul strămoșesc 

Prin văi şi lunci, ducând de veste, 
Că a căzut jugul rusesc, 

Că brazdă Prutul nu mai este. 
Un neam înmormântat de viu, 
Curmând tăcerea de mormânturi 
Din somnul morții a 'nviat, 
Pentru un trai şi pentru cânturi. 
Unire sfântă, — eu ți-aduc, 
Cântarea mea întârziată, 

Mulţi ani te-am aşteptat cu dor, 
Ducând povara-mi blestemată. 
(Unirii. 25 iunie 1918) 


La începutul secolului trecut Mihail Sadoveanu a descris cu multă dra- 
goste și talent acea bogăţie şi diversitate a faunei și florei din Delta Du- 
nării, în care se revarsă şi apele din Lunca Prutului, pe care avem dato- 
ria de a le păstra (Vezi: „Parcul Natural Lunca Joasă a Prutului Inferior 
(8 247 ha). Ameninţări şi moduri de prevenire a distrugerii diversității 
biologice”, www.luncaprut.ro). Printre primele recenzii, apărute în re- 
vistele din acea vreme, s-a scris, pe bună dreptate, că cele două poves- 
tiri ale lui Sadoveanu — Dunărea veche şi Taine — „sunt dintre cele mai 
frumoase pagini... în acest gen, dintre cele mai frumoase pe care le-a 
scris acest incomparabil poet al vieţii şi al pământului românesc”: 


„Apele acelea nesfîrşite, care domneau pretutindeni, într-un ţinut în- 
treg, alcătuiau o stăpânire a necunoscutului și a tainei. De la mistre- 
ţul ce dormitează pe plăvii, de la lebedele şi pelicanii care înspumează 
noaptea negrul ghiolurilor, până la popoarele de păsărele, până la puz- 
deria de peşti, până la nesfârşitele miliarde de gângănii neștiute și nebă- 
nuite, — toate trăiesc din apele acestea care au întins o bogată împărăție, 
care aduc nomolul plin de hrană din munţii și câmpiile depărtări. De 
mii şi mii de ani, s-a plămădit aici ca într-o înfrigurare viața; şi lupta s-a 
desfășurat pentru o rază de lumină şi pentru un fir de hrană din seninul 
de sus până în fundul nomolului, jos. Şi nesfârșite şiruri de vieţi au că- 
zut, s-au prefăcut în tină și au hrănit izvoarele vieților nouă.'* 


Să nu uităm că pe aceste meleaguri, în ambianța apelor hrănitoare, au 
viețuit din cele mai vechi timpuri strămoșii noştri: „Pe drumurile aces- 
tea ale apelor de multă vreme şi omul rătăceşte. A fost o vreme când 

figura lui bărboasă și sălbatică a pricinuit o mirare nesfirşită locuitoa- 
relor străvechi ale bălții; pe urmă şi-a așezat și el sălașul primitiv între 
două sălcii, pe urmă a sporit şi el cu oasele lui adâncurile Deltei'.S 


De-acum un secol „blândul moldovean” Alexandru Vlahuţă (1858- 
1919) a descris cu un „vibrant patriotism” Valea Prutului în una din- 
tre cele mai cunoscute cărți ale sale — România Pitorească (un veritabil 
„brand de ţară” al epocii)“: 


„Din cel din urmă arc al Carpaţilor, de sub poalele Călimanului, se lasă 
pe coasta despre răsărit a țării un lung șir de coline, care merg — ridicân- 
du-se și culcându-se ca valurile unei mări — până-n cătările Dunării. Pe 
la căpătâiul acestor dealuri, frumoasele și roditoarele dealuri ale Moldo- 
vii — se-ndoaie Prutul în șerpuiri mari, aşternut ca pe întinsul unei ste- 
pe. Izvorât de departe, din Carpaţii Galiției, râul vine tulbure la hotarele 
noastre, sparge măgurile Mamorniţii și-și împinge apa-i gălbuie, lină, fără 
nicio încreţitură, în lunca largă, ce se desface de la Cotul Boianului în jos. 


Tăcut, posomorât, mâncându-și mereu malurile-i nisipoase, uneori pă- 
răsindu-le și căutându-și o albie nouă pe lăsăturile şesurilor, curgând, 
mai în toată lungimea lui, în câmp deschis, între maluri joase, rupte, 
pustii, arareori umbrite de câte-un zăvoi de sălcii, de câte-un petecuţ 
de dumbravă, Prutul n-are nimic din frumuseţea râurilor ce-nveselesc 
pământul țării noastre. Întotdeauna apele mari — drumuri care merg 
singure — au atras așezările oamenilor pe țărmurile lor. Pe ele se-nșiră 
toată strălucirea și toată istoria lumei. Prutul e râul pe-ale cărui țărmuri 
n-a înflorit niciun oraș și, din câte scaldă pământul românesc, e singu- 
rul pentru care blândele doine ale poporului n-au găsit nicio vorbă de 
bine. Îi tristă şi la vedere apa lui lată, molâie, veşnic întunecată, triste 
sunt și văile pe care le străbate, și puţinele așezări ce-i caută-n cale, re- 
trase mai toate pe dâlme, de frica revărsărilor. Pe-aici s-au răpezit pus- 
tiitoare puhoaiele de barbari asupra Europii, pe-aici au străbătut hunii 
în câmpiile Panoniei, spulberând vetrele din văile Carpaţilor, lăsând 
siliștile albite de oase, ca un potop năprasnic gonind din calea lor sfărâ- 
măturile noroadelor, şi-mprăștiindu-le pe vârfurile cele mai înalte ale 
munților. De sute de ori au năvălit prin vadurile Prutului hoardele tăta- 
rilor flămânde de prăzi... În şuierul crivăţului ce culcă-n valuri pădurea 
de papură crescută pe râu, grănicerul nostru ascultă noaptea zăngănit 
de arme şi vaete de moarte. Ştie el bine că dincolo e o bucată rășluită 

din trupul Moldovei, ştie că cei care trăiesc și plâng acolo sunt frații lui, 
şi cu toate astea, privind uitit pe apa Prutului, îşi năbușe dorul, ş-un 
cântec amar și plin de blesteme îi scapă de pe buze: 


„Prutule, râu blestemat, 
Face-te-ai adânc și lat, 

Mal cu mal nu se zărească, 
Glas cu glas nu se lovească, 
Ochi cu ochi nu se-ntâlnească; 
Duşmanii țării, de-or trece, 

La cel mal să mi se-nece, 

Iar tu-n valurile tale 

Să-i tot duci, să-i duci la vale 
Până-n Dunăre şi-n mare!” 


Consemnăm că Alexandru Vlahuţă afirmase chiar că „Prutul e râul pe- 
ale cărui țărmuri n-a înflorit nici un oraș... 5. Deoarece orașe mari, cu 
excepţia Cernăuţiului, moldovenii nu au avut pe acest râu. Iar astăzi 
sunt doar două oraşe situate nemijlocit pe malurile Prutului — Cernă- 
uți (Ucraina) şi Ungheni (Republica Moldova). 


În Galiţia şi Bucovina, de la izvoarele Prutului şi până la hotarele Basa- 
rabiei, în a doua jumătate a secolului al XIX-lea, pe ambele maluri ale 
râului erau 72 de sate, 3 orășele și 3 orașe”. 


Observăm că ţinuturile Moldovei medievale îmbrăţișau albia Prutului 
practic pe tot cursul râului. Către sfârşitul secolului al XVIII-lea, până la 
anexarea din 1812, în partea dreaptă a Prutului erau ţinuturile Cernăuţi 
(aparţinea Bucovinei, anexată la 1775 de Imperiul Habsburgic), Doro- 
hoi, ași, Fălciu, Covurlui, iar în partea stângă a râului — Hotin (transfor- 
mat în raia otomană la începutul secolului al XVIII-lea), Iași, Lăpuşna- 
Orhei, Hotărniceni, Codru, Greceni și raialele Basarabiei sau Bugeacul 
(partea de est, din preajma târgului Reni, încorporat de turci la 1621). 
Subliniem că ţinutul central, Iași, se înșira pe ambele maluri ale Prutului. 
Judeţul Fălciu, ale cărui margini, înainte de 1812, se întindeau şi peste 
Prut (codrul Tigheciului făcea parte din ținutul Fălciului), şi-a luat nu- 
mele de la târgul Fălciului, care i-a fost capitală până în 1832. „Prutul este 
cronica contemporană a vechimii lor populare”, menţiona Alexandru 
Hâjdău cu referire la istoria codrenilor moldoveni”. 


EEE PT RO MIÂINIĂ 


Atât boierii din stânga Prutului, cât şi domnii aveau moșii și în partea 
cealaltă a râului, ca de exemplu Mâneștii din ţinutul Trotușului”, stă- 
pânite pe baza hrisoavelor date lui Mihalcea Hâncu de către voievodul 
Grigore Ghica în 1659 şi domnul Ștefăniță Lupu în 1660”. 


Stăpânirea Rusiei asupra Basarabiei va dura mai bine de o sută de ani, 
de când în 1812, „să se ştii, au pus moscalii stăpâniri în (o)blastie Ba- 
sarabii şi au pus cordonile pi malu Prutului”, ceea ce însemna „piatră 
de hotar la Prut și a rupt biata noastră Moldovă în două”, precum con- 
semnaseră, pe filele vechilor cărți bisericești, preoţii basarabeni'*. Deja 
din prima descriere a Basarabiei încorporate la Rusia, făcută de către 
protoiereul P. Kuniţki şi numită Scurtă descriere statistică a regiunii de 
pe Nistru, alipită la Rusia după tratatul de pace, încheiat de către Poarta 
otomană în Bucureşti la 1812 (St. Petersburg, 1812), se desprind ur- 
mătoarele aprecieri despre valoarea economică a Basarabiei: „...acest 
teritoriu, aşezat între Prut și Nistru, a fost grânarul Principatului mol- 


dovenesc... "5. 


Să nu uităm că „circa 800 de localităţi din cele aproximativ 2 000 de 
aşezări umane din Basarabia, existente în prezent, adică 40 %, au denu- 
miri identice sau asemănătoare cu peste 2 350 de așezări de pe terito- 
riul actual al României, din numărul total de 13 500 de sate și orașe”!€. 
Astfel, de-a lungul cursului Prutului, de-o parte și de cealaltă a râului, 
se întinde o salbă de sate gemene, cu acelaşi nume. Situaţie confirmată, 
începând din perioada medievală, de prezenţa unui șir de sate aşezate 
pe ambele maluri ale râului, ca: Medeleni (1623), Grozești (1646), Po- 


gănești, Stănilești, Sculeni, Ungheni, Costuleni ș. a.” 


De reţinut că râul, care nu a fost sub nicio formă şi în nicio perioadă a 
istoriei Țării Moldovei, până la 1812, hotar de țară sau hotar intern, a 
devenit în secolele XIX-XX o adevărată cortină de fier a imperiilor țarist 
şi sovietic. Astfel, Prutul nu este doar un nume geografic, ci mai rămâ- 
ne a fi şi o bornă politică — un râu devenit, în pofida voinţei noastre, 
hotar geopolitic pe care noi tot încercăm, timp de peste două sute de 
ani, să-l trecem... 


Poetul patriot Iancu Văcărescu (1792-1863), cel care avea să anticipeze 
Unirea Principatelor Române, încă la 1830, invectivând micul râu de ho- 
tar Milcov ca pe un „pârâu fără putere”, scria aceste memorabile versuri: 

„De unde-ţi vine numele, Pârâu fără putere, 

Ce despărțirea Neamului tu îndrăzneşti a cere? 
Milă-nceputu-ţi, Milcof sec, de va să-ți dobândească! 
Sfârşitu-ţi-va, lumea oftând în veci să te urască. 
Despreţuire fraţii dau puteri-ţi ne-nsemnate!! 


Căci, despărţit ori depărtat, fratele e tot frate”. 


În această scurtă poezie (La Milcof) se punea problema unirii Moldo- 
vei cu Valahia, întrucât „fratele e tot frate”, iar după Unirea din 1859, de 
când Milcovul încetase de a mai fi un râu despărțitor între frați, cânte- 
cele şi poeziile blamatoare ale creaţiei populare pasează această culpă 
Prutului. 


Apa Prutului, de la 1812, se prezintă drept un simbol al despărțirii nea- 
mului şi un semn de tristă amintire al realităţii istorice crude. Dintr- 
un râu interior, care era un fel de coloană vertebrală a Ţării Moldovei, 
el devine unul de hotar, „internaţional”, care astăzi desparte trei state: 
România - Republica Moldova - Ucraina. 


După cel de-Al Doilea Război Mondial se perpetuează consecințele 
pactului Molotov-Ribbentrop, căci stabilirea „ultimei frontiere” pe 
Prut („graniţa de est a spaţiului Schengen”) este echivalentă, de facto, 
cu ridicarea unui nou Zid al Berlinului în Europa.” Este o consecință 
nefastă a acelei vechi drame a pământului înstrăinat - botezat Basara- 
bia — despre care regretatul poet al neamului, academicianul Dumitru 
Matcovschi (1939-2013) sintetizase laconic: 


„Irecută prin foc şi prin sabie, 
furată, trădată mereu, 

eşti floare de dor, Basarabie, 
eşti lacrima neamului meu.” 
(Basarabia) 


Urmările, mult mai adânci decât apa Prutului despărțitor (precum a 
spus Nicolae Dabija: „Prutul devenise mai lat decât Oceanul Atlan- 
tic”), actualmente sunt deslușite și deplânse de o pleiadă întreagă de 
scriitori basarabeni, inclusiv Ștefan Sofronovici: 


„Cât roşeşte-n sânge 
Nistru-n Răsărit, 

Umilit cât plânge 
Prutu-n Asfinţit, 
Tristă mi-i pe lume 
Ţara, maică-mea 
Şi-acest plai cu nume 
Basarabia.” 
(Plaiul cu numele Basarabia)! 


Sărmanul râu... Căci nu Prutul este de vină. Un râu, ca toate râurile, a 
ajuns până astăzi să mai fie încă un hotar strâmb ce desparte pe nedrept 
două părți ale unui întreg. 


Cu părere de rău, râul mai rămâne astăzi o Cortină eurocomunitară, 
penetrarea ei de către omul simplu mai rămânând condiţionată. Aștep- 
tând că va fi străpunsă tot cu instrumentar european, mulțumindu-ne, 
pentru moment, doar cu o cooperare transfrontalieră și eliminarea vi- 
zelor (în cazul deținerii pașaportului biometric), „undeva, în adâncuri- 
le sufletului, chiar ne enervează Prutul ista. De ce era neapărat nevoie 
să treacă pe la noi și, mai ales, printre noi, de parcă nu mai sunt pe 
lumea asta și alte țări sau alte continente pe unde să-și fi croit albia! Da 
chiar la noi, Doamne, şi Prutul, şi alte nenorociri, şi secete, și ape, şi po- 
duri măturate de foamete, și duși, şi aduși și...cum să facem ca să nu mai 
privim niciodată spre această apă curgătoare care, de parcă nu se mai 
pot opri din plâns Carpaţii, ne tot trimite la vale puhoaie de amintiri?... 
Şi, — precum a spus pentru „Vocea Basarabiei”, Arcadie Gherasim: iar 
privim cu inima spre apa asta sângerie care chiar că ne enervează deja. 
Prutul ista al nostru... ca un veșnic semn de întrebare” 


Grigore Vieru avea chiar un aforism la subiectul dat: „Două lucruri nu 
le pot suporta: chelia și granița de la Prut. Doamne, şi tocmai ele mi 
s-au urcat în cap!” 


Până la urmă, nu vom putea supraviețui dacă nu vom accepta Prutul ca 
pe un râu cu două maluri, dar cu o singură apă, una interioară, într-o 
albie firesc românească.” Iar tânăra generaţie de basarabeni conștien- 
tizează, din ce în ce mai mult, această stare a lucrurilor — spunând, pre- 
cum o face poeta Diana Enache: Nu-mi pasă că Prutu-i hotar” 


„+... Nu-mi pasă că Prutul ar fi azi hotar 
Şi vameși îmi cer adesea pașaportul, 

În visele noastre şi-n stele e clar: 
Ne leagă pământul și cerul, și totul!” 
(S februarie 2015). 


N. Petrescu-Redi scrise o poezie dedicată românilor din stânga Prutu- 
lui — Podul de flori: 


Podul de flori, frate, 
s-a dărâmat. 


Au venit lacrimi 
şi l-au luat. 


Drum prin Sahare, 
dune de brumă, 

ochiul se-nghimpă, 
în neguri se-afumă, 


se jăluie Prutul 
prin sloiuri, prin glod, 


Manole oftează, 
pictând-o pe Ana, 
portretu-i șoptește: 


- Sunt schiță de pod!... 
Sunt schiță de pod 

din lemn cel domnesc, 
cresc mugurii lui, 

în voi înfloresc, 


floarea de azi, 
mâine e rod, 
rodul de mâine 


e floare de pod. 


Sunt schiță de pod 
din arbor domnesc, 
cresc sevele lui, 
duios vă şoptesc: 


„Sub pod de sânge, 


EREZIE PTT ROMIÂNIĂ 
sub podul de grai, 


Prutu-i oglinda 
lui Vodă Mihai”. 


Actualmente, precum declarase câţiva ani în urmă ambasadorul Ro- 
mâniei la Chişinău, Marius Lazurca, la dezbaterea publică „România 
ca model pentru parcursul european al Republicii Moldova” (2014): 
„E la mintea oricui că Europa începe de la Prut, că Moldova are în fond 
un singur vecin membru al UE și drumul spre UE după traversarea 
Prutului trece prin România.” 


Moldova „ruptă”, pentru prima dată, prin granița blestemată, despărți- 
toare de neam — de la 1812, şi-a deplâns soarta în cântecele populare 
şi creaţia literară modernă. Spoliatorul tratat de pace de la Bucureşti, 
semnat la 16 (28) mai 1812, marchează o concesie (într-o conjunctu- 
ră internaţională extrem de frământată) pe contul Moldovei, când, în 
cadrul crizei Problemei Orientale, are loc geneza unei noi probleme 
- a celei Basarabene. Consemnăm că esenţa chestiunii date este de na- 
tură politică, constând în integritatea naţional-teritorială a românilor 
moldoveni și rezultă din cucerirea și anexarea parţială a Moldovei, prin 
fixarea unui hotar arbitrar (scindând-o pe linia Prutului, practic, în ju- 
mătate) şi stabilirea Rusiei la gurile Dunării — semnificând, astfel, ge- 
neza unei noi probleme etno-politice internaţionale. Dacă chestiunea 
română, ca problemă internațională, a semnificat, în secolul al XIX-lea, 
imperativul unităţii naționale, apoi cea basarabeană — rezidă în scinda- 
rea naţional-teritorială a moldovenilor la 1812.% 


Iar în opinia politică a marelui Eminescu „ocuparea în toate formele 
cerute de dreptul internaţional a teritoriului cuprins între Nistru, Prut 
şi Dunăre, are pentru Rusia mai mult decât importanța unei simple 
cuceriri: prin aceasta rușii câștigă poziţiuni, care dominează ţările ro- 
mânești și Dunărea, câștigă Hotinul, de unde dominează întrările des- 
pre miazănoapte ale Carpaţilor, câștigă în sfârșit o înrâurire mai directă 
asupra poporului român” 


Precum consemnase istoricul și martorul acelor evenimente, de la în- 
ceputul secolului al XIX-lea, Dionisie Fotino, „după tratatul de curând 
încheiat (1812) între Poarta Otomană și Rusia, toată Basarabia cu 
cinci judeţe ale sale, adică Soroca, Orheiul și Lăpușna, Hotărnice(n)ii, 

Codru, Grec(enjii și o parte din județul Iași, împreună cu cetăţile Ho- 
tin şi Bender, au trecut în stăpânirea Imperiului Rusiei. De aceea Mol- 
dova a ajuns foarte mică (subl. n.), cuprinzând numai 16 judeţe mici şi 


despărţindu-se dinspre răsărit de Basarabia prin râul Prut?” 


În esenţa sa, un râu nu poate fi bun sau rău, din punctul de vedere al ge- 
ografiei. Dar, Prutul nostru poate fi privit şi prin prisma evoluţiei sale: 
depășind cadrul strict geografic — prin istorie — în proză şi poezie. Con- 
siderăm că din raţiuni privind antropologia culturală şi socială aceste 
texte de proză, poezie şi cântece trebuie adunate și cunoscute, meri- 
tând să facă parte dintr-o Antologie istorico-literară consacrată Anilor 
de cumpănă a românilor: 1812, 1940. Cu atât mai mult că Prutul, fiind 
un râu ce ne-a marcat destinul din cele mai vechi timpuri, a devenit, pe 
parcursul istoriei, o figură personificată, în fond tragică... 


Şi în cazul Prutului, observăm cu regret că de la glorie până la blestem... 
a fost un singur pas, cel al expansiunii străine. Despre aceasta, încă în 
prima jumătate a secolului al XIX-lea, Alexandru Hâjdău avea să con- 
semneze în poezia sa Lăpușna: 


„Peisajul e acelaşi, doar seminţii sunt alte, 
Cum Prutul e același, dar apa-i alta-n val (...) 


O, unde-ţi este, Prutule, cel val de-odinioară?”* 


Despărțirea neamului şi stabilirea unor hotare arbitrare, imperialiste, 
pe „trupul viu al Țării”, prin granița pe Prut ne-a marcat adânc destinul 
timp de două secole.” Din acea fatidică zi — 16 (28) mai 1812, denu- 
mirea de PRUT, printr-un joc de cuvinte, singurul posibil prin recom- 
binarea celor patru litere ale sale, a început să fie citită cu durere — Țară 
cu TRUP RUPT!* Laconic, dar foarte inspirat, jocul poetic al lui Vasile 
Romanciuc, codifică o dramă adevărată: 


»35 


„Prut — trup rupt. 


Niciun scriitor de limbă română nu a prins realitățile noastre „geopoli- 
tice” — un cuvânt la modă de după 1989 - într-o formulă mai lapidară 
decât poetul basarabean Vasile Romanciuc, autorul acestui poem an- 
tologic Temă (teamă) basarabeană, alcătuit doar din cele trei cuvinte, 
din 12 litere: Prut — trup rupt. Cum bine menţionează Emilian Galai- 
cu-Păun — „în comparaţie cu acesta, orice haiku sună ca un mic epos. 

Patru litere cât patru Evanghelii, trei scrâşnite din dinți (p, r, t) şi doar 
una (u) glăsuită!”% 


Leo Butnaru în poezia sa 1812 completează durerea despre acest, al 
nostru, Prut cu trupul rupt: 


„Aşa e poete Vasile Romanciuc: 
Prut — trup rupt 
dimpreună cu tine 
dimpreună cu ai noștri 
şi eu simt acut 

durut 

anul 1812 

anul câine turbat 

pe care şi astăzi hăitaşii 
îl mai asmut: 

între Nistru și Prut — 


ţinut deţinut...” 


Începând din secolul al XIX-lea sârma ghimpată de pe malurile Prutu- 
lui a fost blamată şi osândită: 


„Prutul esta ni disparti, 

Prutul esta n-are moarte? 

(sau varianta: „Apa-ceasta rare moarte?” )’8 
Dar ne-om pune noi cândva 

Şi cu gura l-om săca.” 


Epigramistul Constantin L. Moldovan la Concursul Festivalului Naţi- 
onal de Epigramă și Fabulă „Donici, cuib de-nţelepciune”, la tema „Îi 
slut la Prut” (Chișinău, septembrie 2011) a expus esența subiectului 
prin următoarele rânduri: 


Hotarul” 

„De la Nistru la Carpaţi 
Dorul nu a dispărut... 

Noi, românii, suntem fraţi, 
Dar... hotaru-i slut la Prut? 


În general, în creaţia folclorică, Prutul devine un râu blestemat din ca- 
uza faptului că „desparte frate de frate, soră de soră şi părinţi de copii”. 

Tot în folclor este amintit și un duh feminin de statură uriașă, care apă- 
rea din când în când, prevestind sau aducând rele.* 


Încă Vasile Alecsandri în ale sale Cântice din Basarabia consemnase că 
„de multe rele ce-au venit de peste Prut de când Basarabia e în stăpâni- 
rea ruşilor, precum holera, lăcuste, invazii de armate, vânturi secetoase 
etc., a ieșit în țară vorba: slut la Prut şi cântecul Prutului, care începe 
astfel: Prutule, râu blestemat!”. Astfel, Prutul, în memoria colectivă a 
poporului nostru, s-a întipărit ca un râu rău, o apă a melancoliei şi du- 
rerii, un râu — dezbinător de Ţară: 


„Prutule, râu blăstemat!“! 
Face-te-ai adânc și lat 
Ca potopul tulburat!...” 


Tudor Vârţanu reflectă acea stare din perioada postbelică, atunci când 
nu aveai voie nici să vorbești cu frații din partea dreaptă a râului: 


La Prut pentru prima dată 
O zi de vară. 

cu mult soare, 

Cu azur pe cer 

şi fără pic de nor, 

Atras fiind la Prut 

de-a strămoşilor chemare 
Cât şi de simţul 
propriului meu dor. 


În cealaltă parte 

privesc mereu, 

Meleagurile fraților de sânge 

Şi lacrimile-mi stăpânesc cu greu, 
Când inima de suferințe 

şi durere-mi plânge. 


Privesc cum apa 

liniștit se scurge, 

Iar gândul îmi adun, 

că fuge 

La ei acolo îl găsesc, 

Pe care nicicând n-aş vrea să-i părăsesc. 

Îmi vine să trec Prutul 
dintr-o răsuflare 

La moment de curaj 
şi disperare 

Şi să-ajung 

în celălalt mal, 
Aruncat atât de dor, 
cât și de val. 


Stau mâhnit la Prut 

şi chibzuiesc, 

Că a neamului 

din veci arteră-i 

Unea pe moldoveni de pe ambele 
maluri ce-n înțelegere viețuiesc, 
Iar acum nevrând 

îi desparte şi-i diferă. 


Atât de aproape mă găsesc 
De hotarul neamului 

meu românesc, 

Cuvinte caut să-mi exprim 
Sentimentele de rudenie 
ce din adânc de suflet vin! 


La doi paşi sunt de-ai mei, 

Dar nu mi se permite 

să mă văd cu ei, 

De „eliberatori” suntem consideraţi 
ai lor duşmani, 

Că ne dorim drepturile, 

de un noian de ani! 


Îmi aminteşte Prutul 
despre trecut 

Despre nedreptăţile 

ce pe aici s-au petrecut; 
De-a strămoşilor 
soartă zbuciumată 

Cu consecinţe nedorite 
ce şi-acum se mai arată. 


Aş vrea, Prutule, 

cât mai curând să devii 

O arteră lăuntrică 

a Marii Românii 

Şi nicicând să nu mai desparţi, 

Când vorba este 

exclusiv de fraţi! 

(August 1959, Zberoaia-Nisporeni)”? 


Cum problema unificării românilor din cele două state — Republica Mol- 
dova şi România (şi nu numai) — rămâne, deocamdată, o aspirație legiti- 
mă şi dureroasă a neamului, noua generaţie a scriitorilor contemporani 
a continuat, după 1990, să dea glas acestui deziderat. Cele mai profunde 
trăiri poetice aparțin dramaticului poet născut într-o „casă văduvă și tris- 
tă/ de pe margine de Prut” — Grigore Vieru. E greu de cuantificat în care 
poezii nu există sentimentul frățietăţii, frecvent simbolizat prin apa Pru- 
tului — alegoric — râu al unificării, și nu hotar al dezbinării. Fiorul tragic 
se-mpletește cu nădejdea unei bucurii comune, a unităţii de neam şi de 
ţară. În acest scop, exemple sunt fragmentele semnificative din creația 
poetică a lui Grigore Vieru: Cântec popular, De-ai curge tu, Prutule, Sunt, 
Maluri de Prut, Drumul... , Podul, Eu cred că Prutul, Testament etc. 


O lungă listă a numelor de poeţi, indeosebi basarabeni, denotă intere- 
sul motivat și constant pentru reîntregire. În creaţiile acestora răzbate 
dorul de frate, gravitatea neîmplinirii, vadurile umilințelor provocate 
de dezbinare și ură, respingerea subordonării, a oprimării... Cităm 
doar câteva nume de poeţi consacraţi ori în curs de afirmare: A. Pău- 
nescu, Petru Cărare — Cântec, Nicolae Dabija — Țara mea de dincolo de 
Prut, Vasile Romanciuc — Biserica de peste Prut, Valeriu Matei - Doina, 
Ion Horea — Elegie la Prut, Leo Bordeianu — Harta, Vlad Mischevca — 
Plângea Prutu-n '47, precum şi Diana Enache, Traian Vasilcău şi Anato- 
lie Cărbune, prezenţi cu cicluri poematice „prutene” ş.a.” 


În cartea noastră Prutul în destinul neamului românesc: (O antologie is- 
torico-literară a râului) am adunat cu migală multe din ce ne-au oferit 

bibliotecile și internetul.“ Faptul că nevralgica tematică a râului Prut 
are vechime literară subordonată evenimentelor istorice denotă drama 
sfâşierii românilor, perpetuată din veacuri până astăzi. Poate acum mai 
mult ca oricând, după cum menţionase scriitoarea din Huşi Lina Co- 
dreanu, în recenzia acestei prime antologii: autorul n-a intenționat să 
stabilească ierarhii valorice cu instrumentarul unui critic literar. Toate 
izvodirile se adună inspirat în Cântul Prutului, un impresionant peri- 
plu hidrografico-literar ales de autor, în care se oglindesc vechimea și 
continuitatea tematică, tonalitatea stihurilor (adesea tragică, arareori 
entuziastă), solemnitatea alegorică a râului despărțitor a „Două flori 
dintr-o grădină, / Dintr-o singură tulpină”. Variația abordării împle- 
teşte evocarea cu invocaţia, revolta cu umilința, iubirea cu blestemul, 
amărăciunea cu bucuria în varii specii literare: doina, cântecul, oda, 
bocetul, balada ori legenda... 


Constatăm că în poetica românească contemporană Prutul este prezen- 
tat în polivalente ipostaze: martor al umilinţelor suportate de moldo- 
veni, confesor al îndrăgostiţilor, frate suferind alături de români, tribun 
al celor dezbinaţi în mod ne-natural, revoltat impotriva nedreptăților 
istorico-sociale, izbăvitor mesianic al idealului de unitate națională ş.a. 
Ubicuu, dezideratul rămâne Unirea într-o Românie Mare. De aceea nu 
e de mirare că, din punct de vedere lexical, au frecvenţă termenii neam, 
tară, frate, dor, soră, lacrimă, maică, hotar, străinătate, val-mal ş.a.“ 


Abordând sumar drama Prutului istoric, fiind departe de gândul de a 
o prezenta exhaustiv, tematica rămânând deschisă, aducem - în final — 
propriile reflecții poetice, adresate multpătimitului râu al Ţării: 


Prutule 

„— Prutule - a Ţării punte, 
Curgi agale de la munte. 
Eşti al Dunării mic frate, 
Dar, ne tai, pe viu, deoparte, 
Dureros, în jumătate — 
Ducând lacrima furată 
Pân-la marea cea sărată... 


Râule, curgând la vale, 
Cunoscut-ai multă jale — 

Două veacuri de dezbin, 
Lupte, foamete şi chin — 
Al Moldovei greu destin... 


Râu-pârâu, n-ai mal abrupt, 
Însă glia tu ne-ai rupt, 

Iar străinii s-au înfrupt. 
Mâini vrăjmaşe te-au hoţit — 
Pe români i-au despărțit... 


Neamul nostru răzlețit, 
Împuşcat, dezmoștenit — 
Pare că a „amorţit”, 
Purtând dorul ne-mplinit — 
La un ceas mai fericit... 


De la patruzeci încoace 
Sânge apă nu se face, 

În nămol nu se preface — 
Aşteptând Prutul să „sace” 
Basarabia nu tace! 


Pyretus, cu apa ta 

Poate vei împreuna 
Ceea ce a fost cândva? 
Mal cu mal vei inchega — 
Țara vei unifica! 


Apă neagră — mal ghimpat 
Ai ajuns hotar de stat, 

Din bunici tot blestemat... 
Poate vei aduce mâine 

O speranţă la mai bine? 


- Nu uita, pe malul tău 
Un popor suspină greu...” 
(Vlad Mischevca, Chișinău, septembrie 2013)* 

În articolul de față ne propunem să extragem 
din discursul marelui om politic Iuliu Maniu, 
rostit la Alba Iulia, la 1 decembrie 1918, teme- 
iurile şi rostul Marii Uniri. 


Bun cunoscător al istoriei neamului românesc 
şi fin interpret al evenimentelor istorice ale mo- 
mentului din toamna anului 1918, Iuliu Maniu 
„s-a angajat cu energie și fără ezitare în lupta 
pentru eliberarea românilor din Transilvania 
şi unirea lor cu patria-mamă”!. El era convins 
că situaţia externă în care se afla Europa, prin 
prăbușirea Imperiului Austro-Ungar, la sfârşitul 
lunii octombrie 1918, şi proclamarea „dreptu- 
lui popoarelor la autodeterminare” constituia 
temeiul hotărâtor al națiunilor subjugate de 
a-şi hotărî soarta. „Sub domnia seculară a habs- 
burgilor, afirma Iuliu Maniu, au suferit pe lângă 
noi multe neamuri eroice, care deopotrivă cu 
noi doreau să rupă lanţurile grele ale opresiunii 
naţionale. Pildele strălucite de eroism naţional 
ale acestor neamuri ne-au dat și nouă în zilele 
grele de suferinţi tărie sufletească şi cuvintele 
lor de îmbărbătare ne-au mângâiat în dureri și 
ne-au întărit în nădejdi” (p. 273. Într-adevăr, 
cehii și slovacii au fost primii care şi-au procla- 
mat independenţa, urmaţi de polonezi şi ma- 
ghiari, apoi de bucovineni și celelalte neamuri. 
La 11 noiembrie, împăratul Carol I de Habs- 
burg a abdicat, iar a doua zi Austria s-a declarat 
republică’. 

Iuliu Maniu, conștient de eveniment, aduce mulțumiri în primul rând 
armatei române de dincolo de munți, care a pornit în război pentru eli- 
berarea tuturor românilor, contribuind decisiv la căderea marelui im- 
periu: „... trebuie întâi să ne închinăm cu smerenie în fața acelora care 
au făcut să putem străbate întunericul întărit de veacuri și să ne plecăm 
genunchii în fața sutelor de mii de fraţi viteji, care prin suferinţele lor 
îngrozitoare au despicat norii grei ce închideau dinaintea noastră raze- 
le luminii: înaintea scumpilor noștri fraţi, neînvinşii soldați ai armatei 
române. Cuvântul cel dintâi al meu este cel al dorinţei să ne închinăm 
adânc înaintea marilor umbre ale soldaților români morți pentru dez- 
robirea noastră și înaintea marelui și gloriosului ei Căpitan, Majestatea 
Sa Regele Ferdinand şi întregii sale dinastii” (p. 268). 


În acest context nu uită să amintească de înţelepciunea izvorâtă din 
trecerea timpurilor: ,... istoria ne-a învățat să credem în adevărul cu- 
vintelor că n-ai să aştepţi nimic de la împărații străini, nici de la fiii altor 
neamuri. Bine poţi să aştepţi sigur numai de la propriile tale puteri” 
(p. 269). „În calea împlinirii idealului nostru nu dăm numai de prie- 
teni, ci şi de dușmani, care, mânaţi de interesul lor rău priceput, se vor 
sili cu siguranţă să împiedice înfăptuirea hotărârii noastre” (p. 271). 


Trecând la factorii interni, Maniu se referă la geneza limbii și a po- 
porului român: „Noi, fiii naţiunii române de pretutindeni, suntem 
de aceeași obârşie, de aceeași fire, cu o singură și unitară limbă și cul- 
tură şi suntem încălziți de aceleași tradiţii sfinte, de aceleași aspirații 
măreţe” (p. 269). „Dar, îndeosebi, noi, românii din Transilvania, Ba- 
nat și Ungaria, suntem în drept şi avem datoria să pretindem această 
unire, pentru că aici a fost leagănul românismului. Nu se poate ca o 
crudă barbarie să ne forțeze ca însăși vatra neamului românesc, leagă- 
nul aspirațiilor românești să fie despărțit de trupul întregii națiuni deja 
unite!” (p. 270). „Când toate acestea sunt unitare, poate încerca cineva 
să împiedice manifestarea acestei unităţi şi în ce priveşte viața politică, 
sufletește de mult înfăptuită?” (p. 269). 


Şi această idee este întărită prin dreptul internaţional, existent într-o 
lume liberă: „Neamurile unitare în viaţa lor sufletească şi unitare în 
manifestarea conştiinţei lor de naţiune distinctă sunt recunoscute în 
ştiinţa modernă și de toată lumea civilizată ca subiecte de drept, înzes- 
trate cu toate atributele unei personalități distincte, cu scopul propriu 

şi de sine stătător. Astfel stând lucrul, cine ar putea contesta acestei 
ființe naţionale dreptul de a-şi putea croi soarta însăși, de a se conduce 
ea singură în mod unitar și integral și de a se compune într-un singur 
trup, precum sufletul îi este unul singur și întreg?” (p. 269). 


În al treilea rând sunt invocate suferințele de veacuri ale românilor, 
alt temei ca ei să-şi mobilizeze forțele pentru libertate şi unire: „Dacă 
privim şirul nesfârșit al suferințelor grele cari le-a îndurat neamul ro- 
mânesc timp de veacuri, dacă ne aducem aminte de sutele de mii de 
martiri cari şi-au jertfit viața pentru acest neam, precum și de durerile 
sufleteşti care sute de ani au amărât viaţa strămoşilor noştri, nu ştim cu 
ce să mulțumim noi, generaţia de azi, că suntem învredniciți de soar- 
tă să ajungem, tocmai noi ziua sfântă de azi și, după atâtea suferințe 
ale înaintaşilor noștri, tocmai noi să fim împărtășiți de o atât de mare 
înălțare sufletească. 


Mulţumita și recunoştinţa noastră față de această graţie a Providenței 
nu ne-o putem arăta decât dovedindu-ne vrednici în aceste sărbătoreşti 
clipe de însemnătatea timpurilor pe care le trăim. 


Vrednicia neamurilor, prin urmare şi a noastră, se judecă după temei- 
nicia hotărârilor ce le iau, după măsura de înălțare sufletească cu care 
se alătură la aceste hotărâri și după stăruința cu care se silesc a înfăptui 
hotărârile luate. Vrednicia noastră o vom dovedi” (p. 268). 


Autorul este conștient și de greutăţile care vor veni, de lipsa de 
experiență datorată traiului de înrobire pe care l-au avut românii tran- 
silvăneni, de aceea afirmă: „Noi, Onorată Adunare Naţională, azi sun- 
tem ca orbul nenorocit, care ani de-a rândul nu a zărit cu ochii lui lumi- 
na soarelui și deodată i se desprind ochii închişi pentru a primi razele 
dătătoare de viaţă ale eternei lumi. 


Fiii poporului nostru au trăit până acum ca orbii în întunericul negru, 
lipsit de orice mângâiere, şi azi, prin o bunăvoință dumnezeiască și 
prin vrednicia proprie, le-au deschis vederea ochilor și au văzut lumina 
sfântă a dreptăţii şi a libertății popoarelor” (p. 268). 


Înşiruind aceste fapte, Iuliu Maniu consideră că națiunea română 
îndeplineşte toate cerințele pentru a face unirea: a) „Unirea tuturor ro- 
mânilor într-un singur regat și într-un nedespărțit stat este nu numai 

un ideal sfânt, izvorât din trecutul nostru și din comoara vieții noastre 
sufleteşti, ci este și un drept indiscutabil al nostru, în baza ființei noas- 
tre naționale unitare” (p. 269), căci, fără unitate naţională, „rupți și 
împrăștiați între diverse împărăţii, ne vor sfărâma neamurile vecine și 
vor trece peste noi cum trec valurile turbate peste corăbiile naufragiate, 
lipsite de mâna tare a cârmaciului” (p. 270); b) „Noi nu ne putem în- 
chipui viața mai departe fără a fi împreună cu întreg neamul românesc, 
şi mai bine voim moartea decât o viaţă de schilav umilit, despărțit de 
frații săi”; c) „Noi privim înfăptuirea unității noastre naționale ca un 
triumf al libertății omenești” (p. 271). 


Situaţia existentă, „izvorâtă din trecutul, dreptul, ştiinţa şi necesitatea 
românilor”, precum și „toate argumentele științei, stabilite de mintea 
omenească, ne dau dreptate, afirmă oratorul, în hotărârea noastră de 
a contribui și noi prin alăturarea noastră la înfăptuirea marelui regat 
român”. De aceea, spune mai departe vorbitorul, „noi propunem de- 
cretarea unirii cu Regatul României a întregii Transilvanii, a întregului 
Banat şi a întregului teritoriu locuit de români al Ungariei” (p. 271). 


Din spirit de dreptate și loialitate, Maniu nu uită să amintească dezide- 
ratul că unirea impune deopotrivă obligaţii și drepturi. 


Obligaţiile decurg din faptul că „pe aceste teritorii locuiesc şi alte nea- 
muri, cu alte însușiri și alte tradiții” (p. 271). Ca urmare, face cunos- 
cute câteva măsuri, cuprinse și în Rezoluţia de Unire: „Noi nu voim 
să devenim din oprimaţi oprimatori, din asupriţi asupritori. Noi voim 
să întronăm pe aceste plaiuri libertatea tuturor neamurilor şi a tutu- 
ror cetățenilor. Noi nu voim să răpim individualitatea etnică, nici ființa 
naţională a acestor neamuri. Noi nu voim să răpim limba nimănui, ci 
vrem ca fiecare om să aleagă liber limba și credinţa în care vrea să tră- 
iască atât în viața lui particulară, cât și în legătură cu viața de stat. Noi 
nu vrem să verse nimeni lacrimile pe care le-am vărsat noi atâtea vea- 
curi și nu voim să sugem puterea nimănui, așa cum a fost suptă a noas- 
tră veacuri de-a rândul. Noi ne încredem în trăinicia noastră (s. n.) şi în 
vrednicia proprie şi nu vrem să istovim forțele altora” (p. 271). 


Din această credinţă și vrednicie putem desprinde și obligaţii în plan 
extern: de a fi „santinelă trează și conștientă a civilizației omenești” (p. 
270); de a contribui „în mod propriu, conform însușirilor politice, la 

dezvoltarea civilizaţiei omenești” (p. 269); de a depune eforturi pen- 
tru înlăturarea „egoismului neîndreptăţit și putinţei de a strivi fără ni- 
ciun scrupul cel mai tare pe cel slab” (p. 272). 


Pe de altă parte, este accentuată ideea „că numai un regim cu adevă- 
rat democratic poate întări țara și înălța neamul” (p. 271). Ca urma- 
re, „trebuie să avem colaborarea tuturor păturilor sociale şi a tuturor 
cetățenilor în serviciul prosperității statului român. Un stat modern, 
îndeosebi în vremuri agitate cum sunt cele de azi, pretinde mari sa- 
crificii de la cetăţenii săi. Aceste sacrificii le pot presta cetăţenii numai 
atunci când sunt în putinţa de a-și dezvolta toate forțele lor, iar aceasta 
numai pe lângă o deplină libertate pot să o facă. De aceea, libertăţile 
interne ale cetățenilor trebuie să crească în raport cu sforțările exter- 
ne ale statului. Nu se poate spera ca cetăţenii fără drepturi și ținuți în 
întuneric sufletesc și în mizerie socială să devie stâlpi siguri ai unui 
stat modern. Deplina libertate și egala împărtășire în puterea de stat 
a cetățenilor este singura bază solidă a dezvoltării unui stat” (p. 271). 
De asemenea, se aduce în discuţie necesitatea colaborării dintre toa- 
te păturile sociale, sacrificiile pe care fiecare trebuie să le îndure de 
bună voie pentru propăşirea neamului. În acest sens, oratorul se referă, 
în mod explicit, la țăranul român, de care sunt legate toate „frunţile 
luminate”, prezente la eveniment: „Nu este niciunul dintre noi, a că- 
rui obârşie nu ar fi la plugul românesc, la pământul român, la brazda 
ţăranului român, sfințit de suferințe nesfârșite*. De aceea, de gândirea 
politică a neamului românesc a fost strâns legată străduința de a făuri o 
soartă mai bună ţăranului român”. 


Drepturile decurg din menirea pe care orice naţiune „unitară”, liberă și 
independentă trebuie să le aibă în vedere. Iuliu Maniu prezintă aceste 
deziderate sub forma unor întrebări retorice: „Cum vom putea noi apă- 
ra... ființa noastră națională și comorile noastre sufletești fără a opune 
pericolelor din afară întreaga noastră forță națională? Cum vom putea 
noi menține integritatea etnică a teritoriului nostru dacă dezvoltarea 
vieţii noastre culturale și economice nu va fi sub scutul întregului neam 
românesc? Cum vom putea exista noi izolați şi divizați când toate po- 
poarele din jurul nostru au înfăptuit deja unitatea naţională a lor?”. 


„Din aceste considerente, afirmă în final Iuliu Maniu, rog onorata Adu- 
nare Naţională să primească proiectul nostru de rezoluţie, pentru a în- 

temeia pentru vecie România Unită şi Mare şi a înstăpâni pentru tot- 
deauna o adevărată democraţie și deplină dreptate socială!” (p. 273). 


În privinţa structurii și strategiilor discursive, Iuliu Maniu recurge la 
multiple procedee, între care o condensare a faptelor, o inserție a do- 
cumentului istoric, dar și o inserare de argumente juridice, lingvistice 
şi etnografice. 'Toate acestea conduc la un stil sobru, clar, concis, fără 
înflorituri. 


Pentru accentuarea unor idei și cuvinte, textul este construit pe anafo- 
ră (aşezarea aceluiași cuvânt la începutul unor propoziţii): pronumele 
personal, de persoana I plural, noi, încorporând forța întregului neam 
românesc, apare la începutul a unsprezece enunţuri (unele citate mai 
sus), adverbul interogativ cum se află înaintea a trei enunțuri interogati- 
ve succesive, care, de fapt, motivează unirea. Același lucru se întâmplă 
şi cu adverbul când, cu valoare de conjuncţie. 


Nu ezită a face apel și la sacru, atât direct, amintind de Providenţă și 
bunăvoința dumnezeiască, de lumina sfântă, cât şi indirect, prin meta- 
fora orbului. 


În concluzie, putem spune că acest discurs este un model de construcție 
completă și exactă, o analiză a unei concepţii ce a stat la baza unui mare 
act politic, o percepţie a unui om, a unei generaţii, a unui popor, un 
adevărat crez politic de care şi politicienii de astăzi ar trebui să țină 
seamă. 


Note | " Ioan Scurtu, Iuliu Maniu. Activitatea politică, Bucureşti, 
Editura Enciclopedică, 1995, p. 18. 
? Toate trimiterile duc la cartea lui Cristian Borz, Mono- 
grafia satului Bădăcin şi a familiei Maniu, Zalău, Editura 
Caiete Silvane, 2016, de unde am preluat discursul lui 
Iuliu Maniu, Anexe, Documentul 10, p. 268-273. 
è Pentru amănunte, vezi loan Scurtu, op. cit. 
*C£. şi ideea lui Liviu Rebreanu: „... mă văd silit să mă pre- 
zint cu unul de-afară, cu strămoşul meu şi al unora dintre 
d-voastră, într-un sens mai larg strămoșul tuturor: țăranul 
român ...” (Discursul oratoric românesc. De la începuturi 
şi până la instaurarea regimului comunist, ediţie îngrijită, 
prefaţă şi note de Adrian Săvoiu, Bucureşti, Editura Co- 
resi, 2003). 

Johannes KABATEK 


Eugeniu Coșeriu în Montevideo: 
reconstrucția unei epoci! 


I. Introducere 


S-a insistat de nenumărate ori asupra 


importanţei perioadei din Montevideo pen- 
tru viaţa şi opera lui Coșeriu. Evident că este 
7 vorba de epoca lui cea mai productivă și mai 

d =j prodigioasă: aici este locul în care se dezvoltă 
J.K. — profesor universita, edificiul fundamental al gândirii sale și unde 
doctor, șeful Catedrei de îşi scrie operele cele mai însemnate. Faţă de 
limbi romanice a Universități etapele anterioare din viața sa — caracteriza- 
din Zurich, Elveţia. A studiat 
filologie romanică, ştiin 
politice şi muzicologie 
Universitatea „Eberha 
Karls din Tübingen, unde a 
fost discipol al maestrului 
Eugeniu Coșeriu şi al lui 
Brigitte Schlieben-Lange. 
În prezent este unul dintre 
cei mai mari promotori ai meniul ştiinţelor umaniste şi O demonstrează 
lingvisticii coşeriene, director prin impresionanta sa inteligență şi prin mun- 
al Arhivelor Eugeniu Coşeriu. că neîncetată. Uitându-ne de la o anumită 
Este membru al Academie 
Regale din Spania (2016) și a 
Academiei Regale din Galiţia 
(2002), Doctor Honoris Causa dăm seama că nu este vorba doar de un mo- 
la Universitatea,Ştefan cel ment cheie din viaţa lui Coșeriu, ci de unul 


Mare, Suceava (2016). care, dincolo de el, prezintă semne extreme 


te prin căutarea unui drum și prin faptul de 
a constitui o perioadă de formare — şi față de 
cele ulterioare, de așezare şi de consolidare, 


(g>) 


anii din Montevideo sunt marcați de eliberare 
şi înflorire. Coșeriu este pe deplin conştient 


că are o misiune în lume; este convins că mi- 
siunea sa va fi o contribuție importantă la do- 


distanță la producția științifică şi la impactul 
corespunzător al acelor ani din Uruguay, ne 


de creativitate şi de productivitate: un mo- 
ment exemplar care ne arată, pe de o parte, 

Coșeriu în biroul său din Montevideo 


unde poate ajunge un individ dotat cu o forță şi o inteligență extraor- 
dinare și, pe de altă parte (deja la un nivel mai abstract), că un singur 
individ poate schimba lumea din jurul său. 


Dar nu vom zăbovi aici în admiraţie oarbă. Sarcina istoriografiei, a unei 
discipline, este alta: aceea de a reconstrui și de a arunca lumină asupra 
necunoscutului. Deşi scopul următoarelor rânduri nu îl poate repre- 
zenta o reconstrucție completă a epocii din Montevideo a lui Coșeriu, 
caut să prezint, indiferent de spaţiul limitat al unui articol ca acesta, o 
schiță a posibilităţilor care există pentru o astfel de reconstrucţie, adică 
să semnalez, cu exemple, sursele de care dispunem. O biografie exha- 
ustivă — atât științifică, cât şi personală — este o întreprindere pe care 
trebuie să ne-o propunem pentru un alt moment”. 


II. Surse pentru reconstrucția 
epocii montevidene a lui Coșeriu 
Există diverse tipuri de surse pentru reconstrucția epocii uruguayene 


a lui Coșeriu, păstrate, în mare parte, în arhiva Coșeriu din Tübingen, 
în Germania. În propriul său curriculum vitae, cel pe care obişnuia să 

îl trimită când îi era cerut de vreo gazdă pentru a i se pregăti prezen- 
tarea, despre anii în cauză precizează pe scurt: „1950-1963: Profesor 
de lingvistică generală și indoeuropeană la Universidad de la Republica 
(Montevideo, Uruguay); Director al Departamentului de Lingvistică; 
în același timp, profesor de lingvistică (generală, romanică şi hispani- 
că) la Institutul de Profesori Artigas, Montevideo”. 


Trebuie semnalat că, începând cu 1960, Coșeriu a fost profesor invi- 
tat, mai întâi la Coimbra (Portugalia) şi apoi la Bonn şi Frankfurt am 
Main (Germania), astfel că anii în care realmente a fost neîntrerupt la 
Montevideo se reduc la anii „50: anii de după copilăria din România și 
formarea din Italia. Întrebările biografice care se iscă de la aceste date 
sunt, printre altele, următoarele: 


e Ce l-a motivat pe Coșeriu să se mute din Italia în Uruguay? 

+ Care au fost principalele sale activităţi în Montevideo? 

e Care era situaţia lingvistică uruguayană în acei ani? 

+ Care au fost motivele pentru care Coșeriu a părăsit Montevideo şi a 
mers, în cele din urmă, la universitatea germană din Tiibingen? 


Răspunsurile la aceste întrebări vor fi multiple și complexe. Înainte de 
a le putea aborda, trebuie să ne întrebăm de ce material dispunem as- 
tăzi pentru a putea iniția acest studiu. 


II.1. Opera publicată 


Cea mai vizibilă reflectare a activităţii lui Coșeriu în anii lui de la 
Universidad de la República se află, bineînţeles, în publicaţii; în primul 
rând, în publicaţiile ştiinţifice. Sunt cele care sunt enumerate pe pa- 
gina www.coseriu.com. Prima publicaţie este Sistema, norma y habla 
[„Sistem, normă și vorbire”] din 1952, una dintre lucrările cele mai 
cunoscute ale lui Coșeriu“, care stabileşte tonul pentru alte lucrări din 
acea epocă: pleacă de la o critică a conceptelor lui Saussure, reînlocu- 
ind una dintre dihotomiile acestuia cu o tripartiţie care permite expli- 
carea fenomenelor scăpate din vedere de către Saussures. Lucrarea s-a 
editat de câteva ori în spaniolă şi în diferite traduceri. Coşeriu o trimi- 
tea, alături de multe alte lucrări proprii şi de-ale colegilor săi lingviști 
din acea epocă, multor lingviști şi biblioteci din lumea întreagă, ce- 
rând în schimb trimiterea de lucrări pentru completarea bibliotecii 

universității. Curând a devenit un text clasic — deși adesea greșit înțeles 
— graţie utilității conceptului de normă din teoria coşeriană. 


Același model din Sistema, norma y habla îl continuă textul Forma y 
sustancia en los sonidos del lenguaje [ „Formă şi substanţă în sunetele 
limbajului” ] din 1954, care, împreună cu alte texte din aceeași perioa- 
dă, tratează chestiuni fundamentale ale teoriei limbajului ilustrate cu 
material fonologic. În 1956 publică La geografia lingüística [ „Geografia 
lingvistică” ], un text clasic, în care apare pentru prima dată schița a 
ceea ce va fi teoria variaţionistă a lui Coșeriu, pe care o elaborează ple- 
când de la noțiunile lingvistului norvegian Leiv Flydal și adăugând 
termenul de dimensiune diafazică la dimensiunile pe care Flydal le-a 
numit diatopică şi diastratică. 


În „Romanistisches Jahrbuch” din 1955-1956, se publică un alt articol 
clasic, Determinación y entorno. Dos problemas de una lingüística del ha- 
blar | „Determinare şi cadru. Două probleme ale unei lingvistici a vor- 
birii” ], o lucrare care stabileşte limite clare metodei structurale și care 
prezintă deosebirea între o lingvistică a nivelului universal al vorbirii în 
general, una a nivelului istoric al limbilor și una a nivelului individual 
al textelor, dimpreună cu exemplul determinării nominale. Lucrarea 
este foarte densă și nu înfăţişează doar această diferenţiere a celor trei 
niveluri care erau atât de importante pentru Coșeriu, ci, pornind de la 
inversarea dogmei atribuite lui Saussure, ea opune o lingvistică a vorbi- 
rii limitatei lingvistici a [acelei] langue [saussuriene] (cuprinsă, pe de 
altă parte, în lingvistica vorbirii) şi prezintă o clasificare exhaustivă a 
cadrelor, cum le denumeşte, făcând aluzie la Bühler, anticipând astfel 
idei care vor fi dezvoltate mult mai târziu de pragmatica lingvistică. 


O altă contribuţie importantă la lingvistica secolului al XX-lea este 
cartea Sincronia, diacronía e historia. El problema del cambio lingiiisti- 
co [„Sincronie, diacronie şi istorie. Problema schimbării lingvistice” ], 
din 1958, care conţine ideile cele mai însemnate ale lui Coșeriu pri- 
vind dinamismul lingvistic. Şi această operă pleacă de la o critică a lui 
Saussure pentru a explica esenţa schimbării lingvistice, pornind de la 
energeia humboldtiano-aristotelică, [operă] care nu-şi pune întrebări 
referitoare la cauzele schimbării, ci vede în ceea ce numim schimbare 
o simplă perspectivă asupra activităţii lingvistice în timp. Există alte 
lucrări de mare importanţă din această epocă, precum El plural en los 

nombres propios | „Pluralul numelor proprii” ], Logicismo y antilogicismo 
en la gramática [„Logicism şi antilogicism în gramatică” ] sau La crea- 
ción metafórica en el lenguaje | „Creaţia metaforică în limbaj” ], care sunt, 
în realitate, părţi din proiecte mai ambiţioase care nu au fost publicate 
(cf. 11.2). 


În afara operei ştiinţifice, Coșeriu a publicat — mai ales la început — arti- 
cole în ziare. În anul sosirii sale, când încă nu funcționa departamentul 
şi nu putea să predea cursuri la universitate, s-a dedicat — continuând 
o activitate care a marcat ultimii săi ani în Italia, înainte de mutarea în 
Uruguay — publicării de texte de critică de artă și organizării de diverse 
expoziţii de pictori italieni cu tablouri pe care le-a adus de la Milano. 
Dincolo de activitatea sa de jurnalist, Coşeriu susținea conferințe pe 
teme variate. Motivele erau, probabil, şi economice, întrucât a durat 
ceva până a fost numit profesor la universitate”. 


II.2. Opera nepublicată 


Se află, în Arhiva Coșeriu, un număr considerabil de manuscrise 
ştiinţifice nepublicate din perioada anilor '50. Este vorba, în parte, de 
texte pe care Coșeriu le folosea pentru a-și preda cursurile; dar, de ase- 
menea, există o serie de manuscrise, unele dintre ele exhaustive, care 
trebuiau să dea naștere unor lucrări publicate, dar care nu s-au încheiat 
în acea epocă și care continuă să fie inedite în prezent. 


Nu putem aduce aici toate aceste texte, dar vrem să menționăm suc- 
cint câteva dintre ele. 


e Există o serie întreagă de texte care se ocupă de tema esteticii, a artei 
şi a poeziei, una dintre temele pe care Coșeriu le preda la Institutul de 
Profesori Artigas. Printre altele, există o antologie de texte de estetică 
de la perioada clasicilor până în secolul al XX-lea, care servea ca bază 
pentru cursuri, dar există și diferite manuscrise despre teoria artei, câ- 
teva dintre ele, pesemne, manuscrise pentru conferinţe, altele poate 
faze anterioare ale unor posibile publicaţii, cu un fir conducător care 
vorbeşte despre imortalizarea omului prin artă. Se adaugă traduceri de 
texte de estetică, precum, de pildă, textul Arte e valore, al românului 
Lucian Blaga, care datează probabil deja din epoca italiană. Toate lu- 
crările coşeriene despre estetică rămân, de fapt, să fie explorate, și ele 

doar transpar în câteva dintre textele publicate, cum este cazul binecu- 
noscutelor teze despre limbaj şi poezie şi al ideii că poezia este limbajul 
în forma sa absolută. 


e Se găsesc numeroase manuscrise care serveau ca suport pentru 
cursuri; printre altele, o istorie detaliată a limbii spaniole şi un text 
amănunţit despre sistemul verbal portughez. Există și diferite do- 
sare cu texte intitulate în italiană cuaderni “maestri”, care conţin tex- 
te fundamentale de lingvistică şi de filosofie a limbajului traduse de 
Coşeriu şi de discipolii săi; texte care serveau ca bază pentru predarea 
materiilor fundamentale. Caietele conţin şi scurte texte fundamentale 
ale lui Coșeriu, precum Introducción a una metodologia lingüística şi o 
Bibliografia lingüística fundamental. 


e Există două manuscrise extinse care urmau să fie cărţi; ambele sunt 
nepublicate și sunt de actualitate. Primul se intitulează Teoria lingiiisti- 
ca del nombre propio, un text conceput la mijlocul anilor '50; din prima 
parte a acestuia avem diverse manuscrise în diferite faze de elaborare. 
Textul prezintă într-un mod exhaustiv concepţia lui Coşeriu asupra 
teoriei limbajului. Câteva articole publicate, cum sunt Determinación 
y entorno, Logicismo y antilogicismo sau El plural en los nombre propios, 
sunt relaționate sau luate direct din acest text nefinalizat. Oricum, deşi 
este un fragment, există aproape două sute de pagini aproape termina- 
te care prezintă o teorie coerentă a particularităților numelor proprii 
din perspectiva concepţiei coşeriene a celor trei niveluri. Este vorba, 
prin urmare, de un text a cărui publicare va fi de o importanță imensă. 
Al doilea manuscris extins tratează o temă de mare actualitate și pleacă 
de la presupunerea că „limbajul nu există şi nu funcționează datorită 
lingviştilor, ci datorită vorbitorilor”. Este vorba de un manuscris desti- 
nat a fi o carte intitulată El problema de la corrección idiomática, un ma- 
nual pentru profesori de spaniolă conceput, la origine, în colaborare 
cu Luis Juan Piccardo. Unele dintre ideile principale ale acestei cărți 
apar în opere ulterioare. Există felurite versiuni; printre altele, una care 
este pe punctul de a fi publicată”, dar opera completă încă așteaptă 
editarea. În manuscris nu se prezintă doar importanta distincție în- 
tre corect şi exemplar, adică, în termenii lui Coșeriu, diferența dintre 
apartenenţa la un sistem şi normele sale, pe de o parte, şi apartenența 
la o formă ideală aleasă de o comunitate pentru anumite finalități co- 

municative particulare, pe de altă parte, ci în el apare şi concepţia spa- 
niolei ca limbă pluricentrică — „nu există o spaniolă exemplară unică şi 
general acceptată ca atare'-, precum și multe reflecţii teoretice asupra 
unor aspecte importante ale teoriei limbajului. Apare aici evidenţiată 
foarte clar ideea a ceea ce în lingvistica actuală se cheamă tradiții dis- 
cursive, tradiţionalitatea textelor, localizată — prin comparaţie cu ideile 
lui Peter Koch, cui îi datorăm numele conceptului [de «tradiţii discur- 
sive» ] şi care le situează la nivelul istoric al limbilor — la nivelul indivi- 
dual, în dimensiunea istorică a nivelului textelor". 


Una dintre sarcinile următorilor ani va fi, la Arhiva Coșeriu, să se ca- 
ute modalități de publicare a acestor texte. Unele dintre ele vor servi, 
mai ales, ca mărturii ale gândirii coșeriene asupra unui aspect sau altul; 
altele nu și-au pierdut actualitatea și ar putea chiar să ajute, ca în cazul 
textului despre corectitudine, la combaterea neînțelegerilor curente 
din discuţia actuală. 


II.3. Mărturii despre Coșeriu 


Una dintre sursele cele mai importante pentru reconstrucția epocii 
montevidene a lui Coşeriu constă, fără nicio îndoială, în mărturisiri- 
le făcute de Coșeriu însuși. În diferite ocazii, Coşeriu a vorbit despre 
relația sa cu Uruguay, despre importanţa pe care a avut-o în viața sa 
posibilitatea de a-și dezvolta activitatea într-un mediu liber şi deschis. 
Recunoștinţa și-a exprimat-o prin singura carte dedicată de el unei 
țări” şi prin fidelitatea sa până la moarte pentru naționalitatea urugua- 
yană. După cunoștințele noastre, confesiunea personală cea mai extin- 
să o reprezintă capitolul intitulat „Uruguay” (în afară de ultimele pagini 
ale capitolului anterior) al cărţii de interviuri pe care am publicat-o 
împreună cu Adolfo Murguia în germană în 1997 şi a cărei traducere 
în spaniolă va fi publicată în scurt timp. Este vorba despre o sursă la 
persoana I", de o viziune subiectivă și, totuși, informativă şi sugestivă 
în cel mai înalt grad. Cartea începe cu patru capitole biografice care 
se intitulează „România”, „Italia”, „Uruguay” şi, respectiv, „Liibingen', 
urmate de capitole tematice în care Coșeriu îşi expune teoria limbaju- 
lui. În realitate, capitolul al treilea s-ar fi putut intitula şi „Montevideo', 
dar Coșeriu însuși menționează, poate din cauza distanţei geografice 
şi temporale, mai des numele țării decât numele orașului. La sfârșitul 

capitolului care narează întâmplările în timpul anilor săi din Italia, 
Coșeriu explică motivele și condiţiile mutării în Uruguay: „Eram deci 
la ziar, la enciclopedie și mai aveam acel mic post la universitate, dar cu 
aceasta nu se putea trăi bine. Noi — deci și aceia care lucram la enciclo- 
pedie, tineri doctori — căutam o ieşire. Ne întrebam unde puteam să 
mergem, căci situaţia în Italia părea disperată în aceşti ani, între 1948 
şi 1950. Boomul a început abia mai târziu, cam din 1952, dar eu eram 
deja plecat. Perioada precedentă a fost pentru noi cea mai rea’, În ziare 
apăreau mereu anunţuri de la diferite universităţi, din diferite țări, care 
căutau tot felul de profesori. Oferta era destul de mare și nu se cerea 
nimic altceva decât titlul de doctor. Eu aveam deja primul doctorat, al 
doilea era aproape gata și m-am gândit mult la posibilitatea să merg, 
de pildă, la una dintre universităţile din Africa de Sud; apoi a apărut 
în ziar o ofertă excelentă de la Universitatea din Kabul, în Afganistan, 
şi eram aproape decis să merg în Afganistan. Am avut, din nou, no- 
roc că nu am mers acolo. Într-o zi l-am cunoscut personal pe consulul 
din Uruguay, se numea Ponce de León, căruia i-am luat un interviu, ca 
ziarist, dintr-un motiv oarecare. M-a întrebat ce făceam şi i-am poves- 
tit că voiam să merg în Afganistan. Şi el a zis: «Nu, de ce Afganistan? 
Veniţi la noi! Tocmai am fondat Facultad de Humanidades şi nu avem 
oameni pentru aceasta». Invitaţia m-a atras, fireşte, dar nu voiam să 
mă angajez fără să am o anume siguranță. Eram căsătorit pe atunci cu 
o uruguayană și am rugat-o să meargă mai întâi în Uruguay, ca să vadă 
totul acolo. Eu trebuia să mai rămân din cauza celui de-al doilea docto- 
rat, în filosofie. Am lăsat locuinţa noastră unei doamne pentru o bună 
indemnizaţie și, după plecarea soţiei mele și a fiicei mele, am locuit un 
timp în casa pictorului Aligi Sassu, apoi în camere închiriate și chiar 
într-un subsol la pictorul Piero Gauli. Am crezut că trebuia să încerc 
să folosesc experiența mea în domeniul artei, al criticii de artă și din 
domeniul jurnalismului, de aceea mi-am procurat tablouri de la diferiți 
pictori cu care eram prieten, ca să pot organiza expoziţii în Uruguay 
sau în Argentina. Ca atare, puteți afirma că am lucrat în viața mea și 
ca negustor de obiecte de artă. În același timp, prin intermediul soției 
mele, am încercat să obţin un acord anticipat cu un ziar din Uruguay, El 
Debate. Astfel, puteam acum să plec în Uruguay pe un teren mai mult 
sau mai puţin pregătit dinainte. Eram plin de speranţă, dar, după atâta 
muncă în Italia, nu mi-am putut plăti nici măcar cheltuielile călătoriei 

cu vaporul de la Genova la Montevideo. Cheltuielile călătoriei au fost 
preluate de un cumnat uruguayan, căruia, mai târziu, i le-am plătit cu 
tablouri” (Kabatek/Murguia 2017: 66). 


Evident, această confesiune lasă deschise anumite chestiuni. Coşeriu nu 
vorbește (sau vorbeşte puţin) despre relaţiile familiale și menţionează 
doar în treacăt că soția era dintr-o familie italo-uruguayană, dându-i 
mai multă importanţă consulului care îi povesteşte despre posibilitățile 
de a lucra în Montevideo. 


Mai târziu, în capitolul despre Uruguay, Coșeriu relatează 
circumstanţele călătoriei şi ale sosirii și explică, în plus, cum și-a orga- 
nizat viaţa în anii din Montevideo. Nu este spaţiu aici pentru a repro- 
duce în mod exhaustiv conţinutul celor șaisprezece pagini ale capito- 
lului, dar voi rezuma, în continuare, concis, unele dintre ideile expuse: 


e Când Coșeriu a ajuns la Montevideo, nu a putut să înceapă să lucreze 
imediat, căci au existat probleme administrative şi de gestiune de tot 
felul; şi-a petrecut primul an susținând conferinţe, organizând expoziţii 
şi lucrând ca ziarist. În curând i s-a oferit un serviciu la Institutul de 
Profesori Artigas şi abia apoi a început să lucreze la facultate. 


e La facultate nu erau cărți și Coșeriu a trebuit să alcătuiască biblio- 
teca aproape de la zero. La început a întocmit un catalog cu cărțile de 
lingvistică disponibile în oricare loc din oraș (inclusiv în case private). 
Biblioteca se completa cu propria bibliotecă a lui Coșeriu, cu achiziţii 
şi prin organizarea unui interschimb de publicaţii: se trimiteau lucrări 
de-ale lui Coșeriu și din mediul său lingviștilor și bibliotecilor din 
lume, solicitând interschimb bibliografic şi îndeplinind astfel un dublu 
obiectiv: cel de a obține material și cel de a face cunoscută propria-i 
producţie. 


e S-a organizat, după modelul Sodalizio glottologico milanese, un Cerc 
lingvistic din Montevideo în care, în sesiuni periodice, se prezentau și 
se discutau lucrări proprii şi străine. 


e Cu timpul, Coșeriu a ajuns să predea 48 de ore pe săptămână în dife- 
rite instituții. 


+ Începând cu 1958, Coșeriu a deținut pașaport uruguayan și şi-a păs- 
trat naționalitatea uruguayană până la moarte. 

e Coşeriu vorbește de contactele sale cu intelectuali uruguayeni, brazi- 
lieni, chilieni și argentinieni. 


Coșeriu povesteşte că, odată căsătorit a doua oară, în 1953, avea 
intenţia de a se întoarce în Europa, iar contactul decisiv pentru a alege 
Germania a fost cel pe care l-a avut cu Harri Meier, care i-a zis: „Trebuie 
să veniți în Germania, neapărat”. 


Înainte de a încheia capitolul, Coșeriu adaugă unele fraze despre relaţia sa 
personală cu Uruguay, declarând următoarele: „Aș vrea însă să mai spun 
încă ceva foarte general despre Uruguay înainte de a trece la Tübingen. 
Îi voi fi mereu recunoscător Uruguayului pentru că mi-a oferit posibili- 
tatea de a face atât de multe și de a lucra, în sfârșit, în domeniile mele şi în 
sensul meu. De aceea nu am renunțat niciodată la cetățenia uruguayană și 
am dedicat chiar o carte «Republicii Uruguay». În afară de aceasta, am 
avut în Uruguay discipoli excelenți, atât la Facultad, cât şi la Instituto de 
Profesores — mai ales la Institut” (ibid.: 84). 


Această notă a fost adăugată în scris cu puţin înainte de publicarea cărții 
de interviuri, în urma unui fax pe care Coșeriu mi l-a trimis. Din acest 
tip de corecturi finale se vede că E. Coşeriu considera cartea de inter- 
viuri aproape ca pe o specie de confesiune sau de testament personal și 
ştiinţific în care voia să mulțumească contemporanilor, maeștrilor săi 
şi, în acest caz, unei ţări întregi. 


II.4. Mărturii ale altora 


De-a lungul anilor, am putut vorbi cu diferite persoane care aveau 
informaţii despre viaţa lui Coşeriu în Montevideo, dar în general nu 
era vorba despre martori direcți din perioada anilor '50, ci de persoane 
care l-au cunoscut pe Coșeriu mai târziu. 


Când am vizitat Uruguayul în anul 2008 pentru a participa la al XX-lea 
Congres al ALFAL, am profitat de ocazie pentru a-l întreba pe Adolfo 
Elizaincin despre martori care l-au cunoscut pe Coșeriu în anii '50. 
Mă interesa în particular să știu dacă mai trăiau membri ai Cercului 
lingvistic din Montevideo iniţiat şi organizat de Coșeriu. Mi-a obținut 
atunci Elizaincin adresa antropologului Olaf Blixen, una dintre persoa- 
nele menţionate de Coșeriu în interviul de care vorbește în paragraful 
anterior, şi am avut norocul de a-l cunoaște pe acest martor direct şi 

de a-i lua un interviu, publicat în nr. 4 al revistei digitale „Energeia”'*. 
În introducerea interviului spuneam, printre altele: „Adolfo Elizaincin 
m-a ajutat să obțin adresa lui Olaf Blixen, care m-a primit, împreună 
cu fiica lui, Matilde Paulina, în casa lui din centrul oraşului, o casă-bi- 
bliotecă ale cărei camere respirau carte şi erudiție. Blixen mi-a dedi- 
cat în mod generos o după-amiază întreagă și nu m-a lăsat să plec fără 
o colecție de extrase și de lucrări despre teme antropologice, cea mai 
mare parte a acestora fiind publicate în revista „Moana”, pe care a con- 
dus-o el însuși” (Kabatek 2017a: 162). 


Blixen era un mare erudit, caracterizat de Alvaro Mones cu următoare- 
le cuvinte: „Un om de o cultură imensă, un adevărat erudit, poliglot; în 
afară de spaniolă, limba sa maternă, stăpânea franceza, engleza, portu- 
gheza, italiana, germana, latina, pe lângă alte câteva limbi din Oceania, 
precum pascuensa, tongana, samoana, citind și în arabă și persană. 
Memoria sa prodigioasă şi de invidiat îi permitea să citeze din minte 
nu doar autori clasici, ci și versuri din tangouri sau ale vechilor lăutari; 
cunoștea detalii legate de luptele de box, de cursele de cai, de partidele 
de fotbal sau de partidele clasice de şah (L-am văzut câştigând o parti- 


dă, jucând legat la ochi...)” (ibid.: 169). 


Mărturisirea lui Blixen vădeşte impresia impactului pe care l-a avut 
prezenţa lui Coșeriu de la început: după sosirea sa, Coşeriu caută con- 
tacte printre toate persoanele din Montevideo care într-un fel sau altul 
au pregătirea și capacitatea de lua parte la un cerc lingvistic. Odată for- 
mat un grup, el organizează întâlnirile şi sesiunile Cercului lingvistic 
din Montevideo, după modelul Sodalizio glottologico milanese din care 
Coşeriu făcuse parte. Coșeriu împarte sarcini, se prezintă şi se discută 
teme ale lingvisticii actuale, iar participanţii pregătesc scrieri care apoi 
sunt elaborate și multiplicate pentru a fi trimise ulterior unei liste lungi 
de universități şi persoane din lumea întreagă. Coșeriu îi încurajează pe 
membri să-şi publice lucrările în reviste internaţionale și în scurt timp 
reuşeşte ca numele Montevideo să se asocieze cu o activitate lingvisti- 
că ce se remarcă în contextul latinoamerican. Conform confesiunii lui 
Blixen, Coșeriu era clar centrul cercului, „cel care dădea tonul”, cum 
spune în interviu: „De fapt, Coșeriu, pe cât se pare din ceea ce a făcut, 
a venit cu ideea de a face ceva luând ca model Sodalizio milanese, pen- 
tru că a încercat să reunească oameni care să se preocupe de lingvistică: 

unii de gramatica normativă, alții de filologie, alții de teme asemănătoa- 
re. În acea perioadă m-au invitat și pe mine într-o sală a Institutului de 
Filologie — i s-a dat acest nume - unde Coșeriu a fost numit șef sau di- 
rector. Şi a funcționat acolo, în acel local, până când Coșeriu a obţinut 
catedra pe care i-au dat-o la Tiibingen. Pe atunci Coșeriu se preocupa 
destul de mult, cu siguranţă, ca și colaboratorii, cei care mergeam aco- 
lo în mod dezinteresat, să ne facem și relaţii în străinătate, mai ales cei 
care publicam lucruri de o anumită importanţă. Institutul le trimitea pe 
răspunderea sa și Coșeriu se ocupa de această acțiune de propagandă 
şi de difuzare — ambele lucruri mergeau împreună. [...] Coşeriu organi- 
za în Institutul pe care îl conducea reuniuni, nu ştiu dacă săptămânale, 
dar se repetau cu teme care în general erau tratate într-un anumit mod 
— când vorbea el, căci de cele mai multe ori el era cel a cărui voce se fă- 
cea auzită — despre familia indoeuropeană și limbile mai cunoscute, dar 
şi despre limbile puțin cunoscute. Făceau parte din «Sodalizio urugua- 
yan» şi profesorii din acea perioadă care erau absolvenţi ai facultăţilor 
italiene, Guido Zannier!$, care a fost mai târziu director al Institutului, 
şi Giovanni Meo Zilio”, care a absolvit în Italia. Veneau, în plus, o serie 
de persoane care în Uruguay erau destul de cunoscute și care, în general, 
proveneau din învățământul mediu, și nu dintr-o facultate de filologie 
sau având o carieră de filologie sau de lingvistică, întrucât nu exista încă 
o asemenea structură. Deși începea să se facă un soi de licenţă în litere. 
Eu însumi am avut o perioadă când am fost profesor al facultății şi am 
fost şi profesor al Universităţii din Buenos Aires, UBA. Dar aceasta in illo 
tempore...” (Kabatek 2017a: 164-165). 


Alt martor direct din această perioadă este lingvistul australian [de 
origine suedeză] Goran Hammarström, care l-a cunoscut pe Coșeriu 
la congresul internațional de lingvistică din Oslo din 1957. În ale sale 
Memories of a Linguist, Hammarström dedică diverse pagini întâlnirii 
lor şi relaţiei ulterioare cu Coșeriu. Aici zice, printre altele: „La con- 
gresul internațional al lingviștilor de la Oslo, din 1957, am asistat la o 
comunicare ţinută de un lingvist pe nume Eugenio Coseriu, care era, 
mai mult sau mai puţin, necunoscut majorităţii participanţilor de la 
congres. După comunicare, l-am abordat pentru a-i spune cât de mult 
îi apreciasem ideile. Am simţit că i-au plăcut complimentele mele. 
Totodată, m-am întrebat [în sinea mea] dacă el şi-a dat seama cât de 
puţini participanţi au înțeles o comunicare în spaniolă”!*. 

II.5. Scrisori 


Confesiunea lui Hammarström se relaționează cu un alt tip de mărturii din 
acea epocă: corespondența lui Coșeriu. În Arhiva din Tiibingen există felu- 
rite cutii cu scrisori primite de Coșeriu în diferite perioade. Din perioada de 
la Montevideo se păstrează nenumărate scrisori, dar, din păcate, avem doar 
jumătate din corespondenţă, întrucât Coșeriu nu păstra copii ale scrisorilor 
trimise de el însuși. Sunt scrisori de la mulți lingviști și intelectuali ai vremii; 
printre altele, multe în care se mulțumește pentru trimiterea de publicații 
expediate de Coșeriu în diferite locuri din lume — printre ele, cele ale lui 
Benvenuto 'Terracini, Américo Castro, Silva Neto, Mattoso Câmara, Yakov 
Malkiel, Walter Porzig, Walter von Wartburg. Într-o frumoasă scrisoare de 
la Américo Castro adresată lui Luis Juan Piccardo, Castro întreabă: „De 
unde ați răsărit D-voastră? Adică, cum ați învățat să vă utilizați inteligența?” 
În anumite cazuri, cum este și cel al amintitului Hammarström, am reuşit 
să obținem şi scrisorile scrise de Coșeriu; în alte cazuri, cum este cel al lui 
Jakobson, de pildă, existenţa actuală a arhivelor ne-ar putea permite să recu- 
perăm vreo mărturie a celeilalte jumătăţi din corespondență. În majoritatea 
cazurilor, totuşi, scrisorile s-ar putea să se fi pierdut”. 


11.6. Alte surse 


Alte surse pentru reconstrucţie sunt articolele de ziar din perioada respec- 
tivă, care vorbesc despre Coșeriu. Există o colecție păstrată de Coșeriu 
însuși, care acum se află în Arhiva din Tübingen. Este interesant de văzut 
că, atunci când Coșeriu începe să predea cursuri de lingvistică la Facultad 
de Humanidades în august 1950, diverse ziare montevidene publică știrea, 
vorbind despre „distinsul lingvist” cu „antecedente strălucite” și chiar de 
„tânărul înțelept” cu „activitate într-o disciplină de un fundamental interes 
cultural și în care puţin s-a realizat până acum în mediul nostru” („El bien 
público”, 24-VIII-1950). 


Pasaje asemănătoare și uneori identice se repetă la aceleași date în diferite 
ziare. Se poate presupune că în spatele acestora nu se află munca indepen- 
dentă a diverșilor ziarişti, ci că articolele se bazează pe un comunicat de pre- 
să, inițiativă stimulată probabil de Coșeriu însuși. Pesemne că a corespuns 
unei strategii conştiente de „luare în posesie” a publicităţii, atât locale, cât și 
internaţionale, care a însoțit activitatea coşeriană în primii ani din Uruguay. 

Am încercat să arătăm care sunt sursele ce ne permit să reconstruim 
epoca în care Eugeniu Coșeriu trăia și locuia în Montevideo. Ştim că 
anii montevideni au fost cruciali pentru propria sa concepţie privind 
teoria limbajului, mai ales pentru că i-au permis să aşeze bazele teoriei 
limbajului şi să stabilească unele principii pe care să construiască toată 
opera sa ulterioară. Din punctul de vedere actual, mi se pare că există 
trei dimensiuni care îndreptățesc investigația lingvistică — și nu doar 
lingvistică — să se ocupe de perioada uruguayană a lui Coșeriu. 


În primul rând, există un evident interes istoriografic pentru o peri- 
oadă în care un mare intelectual al secolului al XX-lea şi-a dezvoltat 
ideile sale principale. Acest interes cuprinde și chestiunea investigaţiei 
surselor și a dezvoltării ideilor coşeriene. 


În al doilea rând, există numeroase idei dezvoltate în această perioadă, 
unele cunoscute, iar altele care încă aşteaptă să fie descoperite, care 
abordează teme de actualitate, precum problema relaţiei dintre limbă şi 
vorbire, cea legată de schimbarea lingvistică, cea privind esenţa nume- 
lui propriu, cea referitoare la corectitudinea idiomatică, printre altele. 
Sau, deja în alt plan, chestiunea frumosului şi a esenței artei. Calitatea 
intelectuală a gândirii coșeriene justifică dorința de a avea prezente 
aceste lucrări și de a dezgropa cel puţin câteva dintre cele nepublicate 
care se află în Arhiva Coșeriu sub formă de manuscris. 


În sfârșit, trebuie să ne aducem aminte că E. Coșeriu, vorbind despre 
posibilităţile inerente ale sistemului lingvistic, vorbeşte despre dimensi- 
unea viitoare a limbajului. Gândirea coşeriană nu este nici un ansamblu 
dezordonat de idei, nici o cutie închisă: se caracterizează prin enorma 
sa coerenţă sistemică în care nu doar că se știe în ce loc trebuie așezate 
diferitele discipline și diferitele fenomene, ci care permite, plecând de 
la această mare coerență, să se meargă mai departe: poate servi ca fun- 
dament și ancoră pentru elaborare. Probabil că aceasta este cea mai 
importantă faţetă, cea care, deasupra celorlalte, justifică faptul că avem 
încă grijă de acel Coșeriu montevidean și în plin secol XXI, acea dimen- 
siune viitoare care nu se limitează la admiraţie, ci care vede în opera lui 
Coșeriu o invitaţie de a continua să gândim și să lucrăm. 

Note I 


1 [Sub titlul Eugenio Coseriu en Montevideo: reconstrucción de una época, acest articol a 
apărut în „Revista de la Academia Nacional de Letras” (Montevideo - Uruguay), nr. 13, 
2017, p. 7-23. Prezenta traducere din spaniolă a fost efectuată de Cristina Bleorțu (Uni- 
versitatea din Zürich) şi Cristinel Munteanu (Universitatea „Danubius” din Galați).] 

? Avem intenția să pregătim o biografie exhaustivă pentru centenarul lui Coșeriu din anul 
2021. 

Vezi C.V.-ul la adresa http://www.romling.uni-tuebingen.de/coseriu/zeittafeles.html 

“Vezi Kabatek, sub tipar. 

$ Este vorba, bineînţeles, de Saussure din Cours, şi nu de „adevăratul” Saussure; cf. Ka- 
batek 2017c. 

Vezi Kabatek 2017c. 

7În Arhiva Coșeriu deținem dovezi pentru trei expoziții: prima, de pe 16 până pe 30 
iunie 1950, organizată de Coșeriu cu asociația „Amigos del arte” la Institutul Italiano- 
Uruguayan de pe strada Sarandí, cu titlul „17 artişti italieni de azi”. Se păstrează un pliant 
cu informații despre picturi, cu o prezentare semnată de Coșeriu. A doua expoziție a 
avut loc la Salonul Național, de pe 21 până pe 28 noiembrie 1950, cu titlul „Pictori ita- 
lieni de azi”. În fine, a avut loc o altă expoziție în 1952 cu nouăsprezece picturi de artiști 
contemporani. 

30 clasificare relativ completă a manuscriselor care se află în Arhiva Coșeriu se găseş- 
te pe www.coseriu.com. Vezi, în mod particular, tabelul manuscriselor: http://www. 
romling.uni-tuebingen.de/ coseriu/klassif.htm 

° Caietele cuprind publicaţiile lui Coșeriu din acea epocă, texte ale colaboratorilor săi 
Luis Juan Piccardo și Washington Vásquez, precum și traduceri ale unor texte funda- 
mentale din Cassirer, Frege, Porzig, Migliorini, Brondal, Pos, Pisani, Gardiner și Bally, 
printre alții. 

1 În timpul interviurilor pe care i le-am luat în 1996-1997 (vezi infra), Coșeriu a spus ur- 
mătoarele despre acest proiect (Kabatek/Murguia 1997): „Împreună cu Luis Juan Pic- 
cardo, aveam un proiect în Uruguay, în care voiam să cercetăm, în mod riguros, corecti- 
tudinea lingvistică; eu voiam să prezint teoria și el urma să cerceteze istoria conceptului, 
utilizările sale în istoria gramaticii spaniole şi istoria purismului spaniol. În 1957, am 
terminat partea mea în această formă, dar Piccardo s-a îmbolnăvit. Adunase incredibil 
de mult material şi apoi nu a mai putut lucra. Manuscrisul a rămas, aşadar, nepublicat şi 
eu nu mai aveam intenţia de a-l publica, până la Congresul de Romanistică din Quebec. 
Atunci mi-a zis discipola mea de odinioară, doamna Schlieben-Lange, că vrea să scrie 
ceva despre corectitudinea idiomatică şi m-a întrebat dacă aveam unele idei sau propu- 
neri despre temă. I-am răspuns: «Idei am și chiar am un manuscris vechi despre aceas- 
ta». Reacţia ei a fost: «Dar, domnule profesor, aceste lucruri trebuie să le publicaţi nea- 
părat, nu se poate ca ele să rămână în sertar!», la care am replicat: «Da, aici poate aveți 
dreptate, ar trebui să fac asta». Atunci am propus Editurii Gredos să publice manuscrisul 
şi acesta a şi fost anunţat. De zece ani mai este încă «în curs de publicare»”. Existau 
atunci două versiuni, una din anii ’50 şi o a doua, copie a celei dintâi, mecanografiată și 
fără dată (probabil, din epoca de la Tübingen deja). Atunci, Reinhard Meisterfeld și cu 
mine am pregătit în 1998 o a treia versiune, deja digitalizată, care trebuia să servească 
la pregătirea publicării. Însă toate versiunile erau incomplete și, din acest motiv, nu am 
ajuns să publicăm lucrarea. Există, în plus, o versiune pregătită de Alfredo Matus și José 
Luis Samaniego pe baza unui curs predat în 1987 la Universidad Pontificia Católica de 
Chile. După atâţia ani, această versiune este pe punctul de a fi publicată. În fine, José Polo 
pregătește, de câțiva ani, o ediţie pornind de la manuscrise. 

H Să se vadă două exemple: „Prin conţinutul său, cunoașterea expresivă se aplică la tipuri 
de circumstanţe şi, prin urmare, de discursuri; nu se referă, de pildă, la cum se vorbește 
cu acest copil, aici şi acum, ci cum se vorbeşte cu copiii sau, cel puţin, cum se vorbeşte 
cu acest copil în diferite situaţii: altminteri, nu ar fi o cunoaştere. Și în ceea ce priveşte 

extinderea, această cunoaștere poate, în funcţie de anumite aspecte, să aparţină unor 
comunităţi foarte limitate, şi chiar unui singur individ, dar prezintă şi aspecte de extinde- 
re mult mai amplă” Şi, mai departe: „Pentru aceeași istoricitate expresivă, pentru a vorbi 
într-un mod adecvat în Spania, nu este suficient să ştii să vorbeşti în general și să știi 
spaniola, ci este necesar, în plus, să ştii cum vorbesc (ce obişnuiesc să spună) spaniolii în 
cutare sau cutare împrejurare. Își dau seama de acest lucru nu doar străinii care, învățând 
spaniola, vizitează Spania, ci și hispanoamericanii, care nu sunt «străini» din punct de 
vedere idiomatic”. 

£? Este vorba de Eugenio Coseriu, Estudios de lingüística románica, Editorial Gredos, Ma- 
drid, 1977. La începutul respectivului volum de studii scrie astfel: „Dedic această carte 
unei țări: Republicii Orientale a Uruguayului”. 

15 Cf. Altman 2002. 

"4 [Traducerile fragmentelor din cartea de interviuri sunt preluate din traducerea româ- 
nească realizată de Adrian Turculeţ și Cristina Bleorțu. ] 

15 Vezi http://www.romling.uni-tuebingen.de/energeia/zeitschrift/2012/entrevista- 
con-olaf-blixen.html 

16 Guido Zannier, lingvist uruguayan de origine italiană, +1996. 

17 Giovanni Meo Zilio, născut la Treviso în 1923, lingvist, critic literar şi cercetător al 
influenţei italiene în limba rioplatense, mai târziu politician în Italia; +2006. 

' În original: „At the international congress oflinguists in Oslo in 1957 I attended a talk 
by a linguist by the name of Eugenio Coseriu who was more or less unknown to most of 
the congressists. After the talk I approached him to tell him how much I had appreciated 
his ideas. I felt that he liked my compliments. I also wondered if he realised how com- 
paratively few of the participants understood a talk in Spanish” (Hammarström 2012). 
1 Profit de acest text pentru a cere cititorilor care au cunoștință de scrisori sau de alte 
texte manuscrise coşeriene să trimită cópii Arhivei Coșeriu. 

Doamnei Prof. univ. dr. Rodica Zafiu, 
în semn de prețuire, în context aniversar 


1. Cu diverse ocazii!, lăudând foloasele vechii 
dialectici pentru discuţii şi pentru argumen- 
tări, Eugeniu Coșeriu sublinia faptul că această 
disciplină îi învăţa pe antici cum să susțină o 
teză, cum să întâmpine și să respingă obiecțiile 
ş.a.m.d. (vezi Coseriu 2007: 93; cf. şi Coseriu 
1992: 20). Din acea vreme a rămas, bunăoară, 
denumirea de teză dată „tezei de doctorat” În 
rest, apreciază Coșeriu, din această dialectică 
au supraviețuit prea puţine lucruri, printre care 
şi o expresie greșit interpretată astăzi: „Însă 
ne-a rămas foarte puţin, a rămas o stupizenie, 
cum este cea care se repetă mereu, cum că «ex- 
cepția confirmă regula». În dialectica medieva- 
lă, asta însemna un lucru totalmente diferit: în- 
semna 'obiecţia respinsă întărește regula. Căci 
[lat.] exceptio semnifică 'obiecţie, şi [formula] 
nu înseamnă ce bine, dat fiind că o regulă are 
excepții, atunci este confirmată! În niciun caz! 
Ceea ce zice este că, pentru a încerca, pentru 
a proba o regulă sau o normă, trebuie să ridici 
obiecţii, şi dacă se reușește să se respingă o 
obiecţie, o exceptio, atunci regula se confirmă, 
se întăreşte. Apoi se ridică altă obiecţie şi, dacă 
se respinge [şi] asta, se întăreşte tot mai mult 
[regula], şi din acest motiv se spunea exceptio 

confirmat regulam, [și] nu că regula trebuie să aibă excepții” (Coseriu 
2016: 194). 


Fără îndoială, Coșeriu are dreptate când semnalează non-sensul expresiei 
în sine, în utilizarea ei actuală (cf. şi Holton 2010: 369). După cum am 
văzut, lingvistul român oferă şi o explicaţie legată de contextul originar în 
care era (sau va fi fost) întrebuințată formula în cauză. Cheia problemei stă, 
se pare, într-una dintre semnificaţiile substantivului latinesc exceptio, cea 
de 'obiecție' (mai rar întâlnită, ce-i drept; vezi Lewis 1890, sv. exceptio)’. 
Nu avem motive să credem că interpretarea lui Coșeriu nu este una corec- 
tă. Excelent cunoscător al culturii greco-latine din Antichitate, dar și din 
Evul Mediu, savantul român ne-a lăsat o serie de contribuţii remarcabile 
(pe terenul «discursului repetat» )* în ceea ce priveşte originea şi evoluţia 
unor străvechi expresii obscures. 


2. După alți specialişti și/sau diverse lucrări lexicografice/enciclopedii, ex- 
presia Excepţia confirmă (sau întăreşte) regula are un cu totul alt sens: de 
fapt, excepția confirmă existenţa regulii. Dacă pe poarta unei instituţii scrie 
că accesul publicului în acea clădire este permis numai duminica, atunci se 
înțelege că regula în vigoare este ca publicul să nu pătrundă acolo (în zilele 
lucrătoare). 


2.1. Formula Exceptio probat regulam in casibus non exceptis este atestată în 
texte juridice încă din secolul al XVII-lea (vezi Holton 2010: 369, pentru 
spaţiul de limbă engleză). Cu uşoare variaţii, ea circulă și astăzi în domeniul 
juridic: Exceptio firmat regulam in casibus non exceptis | „Excepţia confir- 
mă regula în cazurile neexceptate” ] sau chiar Exceptio, quae firmat legem, 
exponit legem [„Excepția, care întăreşte legea, vădeşte legea”] (Motica & 
Negrescu 2001: 88). 


2.2. Sursa de proveniență pare să fie însă mult mai veche, și anume un 
discurs aparținându-i lui Cicero, Pro Balbo. Este nevoie să lămurim cine 
era Balbus şi în ce împrejurare a rostit Cicero vorbele memorabile care au 
stat la baza expresiei de care ne ocupăm aici. Originar din Gades (actualul 
Cadiz), Lucius Cornelius Balbus (ce va deveni ulterior secretarul lui Cezar 
şi primul consul de etnie non.-italică) primise statutul de cetățean roman. 
Întrucât devenise un personaj destul de puternic și, ca atare, cam nepopu- 
lar, i s-a intentat un proces pentru a i se retrage cetățenia romană, acuzato- 

rul aducând ca argument, printre altele, existența unor tratate ce conțineau 
clauze menite să interzică acordarea respectivului privilegiu anumitor 
popoare (cum erau germanii, helveții etc.). Apărându-l pe Balbus, Cicero 
avea să dea următoarea replică faimoasă: Quod si exceptio facit ne liceat, ubi 
non sit exceptum, ibi necesse est licere. (Cicero, Pro Balbo, IV, 32; vezi Cicero 
1909), transmițând ideea că, acolo unde nu există o clauză specială (cu 
caracter de excepție) care să interzică acest lucru (acordarea cetățeniei), 
regula (politica generală) este permisă (se aplică) în mod necesar (vezi 
Cicero 1891; Holton 2010: 370). 


2.3. Aşadar, se poate spune că enunţul Exceptio probat/firmat regulam face 
parte din categoria acelor construcţii bimembre al căror sens devine (cel 
puţin) ambiguu în urma abrevierii. De exemplu, sensul expresiei a strica 
orzul pe gâște poate stârni nedumerire (căci unde ar fi paguba, de vreme 
ce orzul îngraşă gâştele?!); semnificaţia frazeologismului nu mai surprinde 
în momentul în care descoperim că avem de-a face cu prima parte a unei 
formule paremiologice (consemnată și de I. Zanne): „nu strica orzul pe 
gâște când îi iarba la genunchi”, adică orzul nu trebuie dat gâștelor atunci 
când ele au suficientă hrană; el poate fi dat acestora în timpul iernei (vezi 
Dumistrăcel 2001: 285-286). La fel, enunţul latinesc (de natură juridică 
la bază) capătă sens când este raportat la forma inițială: Exceptio probat/ 
firmat regulam in casibus non exceptis. 


3. Exceptia dovedeşte existența regulii este un adevăr lesne verificabil şi în 
cazul funcționării limbajului, dacă prin excepții vom desemna „greșelile” 
de limbă. Coșeriu însuși susținea (de pildă, în studiul Pour et contre l'analyse 
semique), referindu-se la semnificaţiile lingvistice, că expresiile „greșite” 
sau extravagante nici nu ar putea fi identificate ca atare, în contexte „inedi- 
te”, dacă nu le-am raporta în permanenţă la cunoașterea limbii, la regulile și 
„conţinuturile” deja existente“. 


4. Aş mai adăuga în continuare că în mediul de limbă engleză expresia 
analizată circulă sub forma The exception proves the rule | „Excepţia demon- 
strează regula” ]. Merită precizat aici că verbul englezesc to prove (< lat. pro- 
bare) semnifică atât 'a demonstra/a dovedi, cât şi a testa, ceea ce face ca o 
atare formulare să nu le apară complet lipsită de sens anglo-americanilor. 

Aş zice chiar dimpotrivă, mai ales atunci când cei care o invocă sunt și fi- 
losofi (din rândul celor care privesc cu îngăduință lumea celor absurde și 
a non-sensurilor; cf. Afloroaei 2013). Aceştia pot găsi (sau, eventual, ima- 
gina) oricând contexte ori situații în care absurdităţile respective să devină 
justificate / motivate, căpătând sens. Pentru a ilustra o astfel de atitudine 
— şi ca încheiere a acestui articol —, m-am oprit la doi importanţi gânditori: 
John Dewey (american) şi R.G. Collingwood (britanic). 


4.1. În cartea How We Think | Cum gândim] (publicată în 1910), vorbind (şi) 
despre necesitatea verificării inferenţelor în condiții de laborator (prin expe- 
rimente făcute în şcoală), John Dewey susține următoarele: „Să demonstrezi 
un lucru înseamnă, înainte de toate, să-l încerci, să-l testezi. [...] Se spune că 
excepţiile demonstrează o regulă, adică ele furnizează cazuri atât de extreme, 
încât pun la încercare în maniera cea mai severă aplicabilitatea acesteia; dacă 
regula va face faţă unui asemenea test, atunci nu mai există vreun motiv seri- 
os pentru a ne îndoi în continuare de ea” (Dewey 1997: 27). 


După aproape trei decenii, în monumentalul său tratat, Logic. The Theory of 
Inquiry | Logica. Teoria investigației] (tipărit în 1938), Dewey revine (într-o 
formă mai nuanțată) la aceeași idee, apelând la rezultatele fizicii moder- 
ne. El notează că anumite date evidenţiate cu ajutorul teoriei einsteinie- 
ne a relativităţii contrazic formula newtoniană a gravitaţiei. În consecinţă, 
conform logicii tradiționale, ar fi trebuit fie ca formula lui Newton să fie 
invalidată şi abandonată, fie ca datele observate să fie declarate drept false 
şi imposibile, deoarece negau propoziţia generală. Or, în opinia lui John 
Dewey (şi în acord cu logica sa nouă), „ceea ce se întâmplă, de fapt, este că 
generalizarea anterioară este modificată și revizuită de descoperirea exem- 
plului contradictoriu” (Dewey 1938: 197). Mai mult decât atât, „chiar și 
în cazurile în care o excepție se dovedeşte a fi mai degrabă aparentă de- 
cât reală, vechea generalizare nu este pur şi simplu confirmată, ci câștigă o 
nouă nuanţă de sens datorită capacităţii sale de a fi aplicată la situația neo- 
bişnuită şi, în aparenţă, negativă. În modul acesta «excepția demonstrează 


regula»? (ibid.):. 


4.2. În aceeași vreme, R.G. Collingwood afirmă ceva asemănător într-un tra- 
tat de estetică, The Principles of Art (apărut în 1938), preocupat fiind, de data 
aceasta, nu de ştiinţele naturii, ci de cele ale culturii/umaniste. Cercetând 
distincţia pe care David Hume o făcuse la începutul operei sale capitale 
(Treatise of Human Nature), cea dintre «impresii» [impressions] şi «idei» 

[ideas], ca tipuri diferite de percepții ale minții umane, Collingwood (1958: 
183) remarcă faptul că înaintașul său se contrazice uneori; de pildă, atunci 
când notează că în unele situaţii (în somn, în timpul febrei, în cazul nebuni- 
ei etc.) „ideile noastre se conformează definiției pe care a dat-o impresiilor” 
(ibid.: 184). Cu toate acestea, Hume nici nu trage concluzia că acestea sunt 
într-adevăr impresii, nici că definiția dată a fost dintru început greșită, ci se 
scuză spunând că acestea sunt cazuri excepționale. 


Nu insist aici asupra criticii propriu-zise întreprinse de Collingwood (ce 
urmărește, de altfel, să deosebească senzaţia de imaginație), ci reproduc un 
comentariu care decurge din acea critică: „Excepţia «dovedeşte» regula 
prin faptul că arată dacă regula este egală cu sarcina de a o explica; dacă nu 
este [egală], atunci este dovedită ca fiind falsă. [...] Kant a fost cel dintâi 
care a arătat că progresul din cadrul științei naturii umane, la fel ca pro- 
gresul din oricare altă ştiinţă, trebuie să se facă luând în serios excepţiile și 
concentrându-ne asupra cazului neobișnuit [...] instructiv prin ciudățenia 


sa” (ibid.: 185). 

Note | 


"Inclusiv într-o prelegere ţinută la Universitatea „Babeş Bolyai” din Cluj, prelegere rămasă 
încă nepublicată. 

2În original: „Pero nos ha quedado muy poco, ha quedado alguna estupidez, como esta que 
se repite siempre de que «la excepción confirma la regla». En la dialectica medieval esto 
significaba una cosa enteramente diferente: significaba “la objeción rechazada fortalece la 
regla. Porque exceptio significa ‘objeción’, y no significa, qué bueno, puesto que una regla 
tiene excepciones, entonces está confirmada. De ningún modo. Lo que dice es que para 
ensayar, para probar una regla o una norma hay que poner objeciones, y si se logra rechazar 
una objeción, una exceptio, entonces la regla se confirma, se fortalece. Después se pone otra 
objeción y si se rechaza ésta, de nuevo se fortalece cada vez más, y por eso se decía exceptio 
confirmat regulam, no que la regla tiene que tener excepciones.” (Coseriu 2016: 194). 

3În monumentalul dicționar al lui Gh. Guţu, găsim la termenul exceptio, -onis doar aceste 
accepții: (1) ‘excepție, limitare, restricție’ şi (2) [marcat juridic] ‘condiție, rezervă, clauză 
(Guţu 2003, sx. exceptio). 

+Unele se găsesc, ca note, în manuscrise. De exemplu, cea referitoare la sp. sangre azul 'sân- 
ge albastru, despre existența căreia am aflat din relatarea profesorului Benjamín García 
Hernández (ce a colaborat la organizarea Arhivei Eugenio Coseriu din Tübingen): „Sangre 
azul se datorează unei greșeli de traducere. Coșeriu are fragmente din istoricul latin Taci- 
tus, în care Agrippina afirmă că ea este de sanguis aestesis [sic!; probabil, este vorba de lat. 
caelestis transcris greşit; n.m. Cr.M.]. Traducătorii lui Tacitus în epoca medievală — nu-mi 
amintesc numele exacte ale acestora, însă Profesorul are numele lor exacte —, transpun en- 
caelestis în loc de divinus (sangre divina) — sanguis encaelestis — sangre azul. Prin urmare, e 


EET ROMIÂINIĂ 


o eroare de traducere care a perpetuat şi s-a difuzat. Coșeriu are toate datele prin care de- 
monstrează că e o eroare de traducere” („Eugeniu Coșeriu este un om universal, a cărui ştiinţă 
o împărtăşim multe popoare şi, prin urmare, fiecare îl consideră ca fiind «xal său>” [interviu cu 
B. Garcia Hernández, realizat de Eugenia Bojoga], în „Limba română”, Chişinău, anul XII, 
nr. 10, 2002, p. 81). Pentru o altă explicaţie (curentă), care pleacă de la preferința aristocra- 
ilor spanioli pentru culoarea albastră, vezi dicționarul lui I. Berg (2003: 313-314). O altă 
interpretare porneşte de la constatarea că venele persoanelor cu pielea foarte albă (deci, de 
sorginte nobilă) dau impresia că sunt albăstrii/azurii... 

‘Vezi, de pildă, explicaţia referitoare la expresia tenir Dieu par les pieds, în Eugeniu Coșeriu, 
„A-l apuca pe Dumnezeu de (un) picior” [1979], în „Anuar de lingvistică şi istorie literară”, t. 
XLIX-L, 2009-2010, p. 7-16; de asemenea, pentru o inventariere a contribuţiilor coşeriene 
la domeniul frazeologiei românești (în perspectivă romanică), vezi Stelian Dumistrăcel, 
Coseriu restitutus, în „Anuar de lingvistică şi istorie literară”, Tom LI (2011), Editura Aca- 
demiei Române, Bucureşti, 2012, p. 45-62. 

é Fragmentul pe care l-am avut în vedere este următorul: „De même, le signifié nest jamais 
«donné» parle contexte: il est toujours donné par la connaissance de la langue. Le contexte ne 
fait que déterminer ultérieurement les signifiés, et préciser la désignation, et, dans le cas des sig- 
nifiants homophones, il permet normalement d'identifier le signe effectivement employé dans 
des contextes tout à fait nouveaux («inédits») et souvent un signifié se trouve en conflit avec 
le contexte, ce qui implique qu'il est identifié ou reconnu indépendamment de celui-ci; sinon, 
les expressions «fausses» ou extravagantes ne pourraient pas être identifiées en tant que telles. 
Sans doute, on apprend les signifiés dans des contextes. Mais il ne faut pas confondre les con- 
ditions empiriques de l'apprentissage avec la connaissance d'une langue” (Coseriu 2001: 359). 
7În original: „To prove a thing means primarily to try, to test it. [ ... ] Exceptions are said to 
prove a rule; i.e. they furnish instances so extreme that they try in the severest fashion its 
applicability; if the rule will stand such a test, there is no good reason for further doubting 
it” (Dewey 1997: 27). 

*În formă extinsă (în original): „In no case of controlled inquiry is a flat negation of a ge- 
neralization taken to be final. If it were so taken, a former generalization would simply be 
abandoned and that would be the end of the matter. What actually happens is that the pri- 
or generalization is modified and revised by discovery ofthe contradictory instance. Certa- 
in data discovered by using the Einsteinian theory of relativity contradicted the Newtonian 
formula of gravitation. If such negations had the independent and final logical status attri- 
buted to them by traditional formalistic logic, either the Newtonian formula would have 
been declared invalid and the matter would have ended there, or else the observational 
data would have been declared false and impossible because they contradicted the general 
proposition. Even in the cases in which an exception turns out to be apparent rather than 
actual, the older generalization is not simply confirmed, but gains a new shade of meaning 
because ofits capacity to apply to the unusual and seemingly negative instance. It is in this 
sense that «the exception proves the rule» (Dewey 1938: 196-197). 

”În original: „The exception ‘proves’ the rule by showing whether the rule is equal to the 
task of explaining it; if it is not, it is proved false. [... ] It was Kant who first showed that 
progress in the science of human nature must come, like progress in any other science, 
by taking exceptions seriously and fastening upon the unusual case [... ] as the peculiarly 
instructive one” (Collingwood 1958: 185). 

cheiam prin constatarea că, în bună măsură, lim- 
bile de cultură „mari, cel puţin în Europa mo- 
dernă, se caracterizează, între altele, şi prin aceea 


că au reușit să-și asume, prin traduceri, toate sau 
E. M. — profesor la Facultateade aproape toate textele importante ale literaturii 


n 


Litere a Universități, A.l. Cuza" universale, din toate timpurile. Formulam chiar 
din lași, director-fondator al Școlii 


Doctorale de Studii Filologice 
(2005-2009), profesor invitat la 
Universitățile din Jena șiViena, sau culturile maghiară, bulgară ori cehă, chiar 

director al Institutului de Filologie dacă și-au articulat o limbă literară cultivată și 
Română,Al. Philippide din laşi - afirmată ca atare, cu toate stilurile funcționale 
malai (în beletristică, ştiinţă, limbaj liturgic, jurnalisti- 
Aeterna Latinitas (1997), Introducere *, ici AFAR, , AA i 
în lingvistică (2015), Lexicologie CĂ etc.) manifestându-se viguros, susținând şi o 
biblică (2008). A coordonat „literatură naţională” onorabilă, riscă să „moară 
proiectul «Monumenta linguae de tinere” și pentru că națiunile (popoarele sau 


Dacoromanorum» (2009-2015, 15. comunităţile) care le-au creat nu au reușit să 
volume tipărite) și ediţia critică a 


tits 3 o traducă integral „tezaurul” literaturii universale. 
versiunii, Nicolae Spătarul Milescu'a < Bi AR Lu A tă 
Vechiului Testament (2016, 2060 p.). Îmi mențin și astăzi această părere, în sprijinul 
A tradus şi comentat texte desf. căreia, după o bună experiență de traducător, 
Augustin, Thomas de Aquino, pot aduce și alte argumente. 
Swedenborg, Jean-Jacques 
Rousseau, Rivarol, Wilhelm von XKX 
Humboldt, lacob Grimm, Ernst 


Renan, Eugenio Coseriu și 
Hans-Georg Gadamer, Ne-am însușit ca pe o axiomă afirmația de la 


concluzia că unele dintre aceste culturi naţiona- 
le moderne, precum, să zicem, cultura română 


Generaţii după generaţii de elevi și studenți 

1840 a lui Mihail Kogălniceanu, după care „traducţiile nu fac o litera- 
tură”, mai mult, că acestea, traducerile, sunt nocive, deoarece „omoară 
în noi duhul național”. Avem aici un caz tipic de formulare a unuia din- 
tre acele „adevăruri militante”, postulat sau lozincă, menite să trezeas- 
că conștiinţele unei generaţii, spre a le orienta către un anumit scop. 
Scopul dorit la 1840 era crearea unei „literaturi naționale” originale. 
Fragmentul-cheie din Introducţia din primul număr al „Daciei literare” 
merită să fie re-amintit în întregime: „Dorul imitaţiei s-a făcut la noi o 
manie primejdioasă, pentru că omoară în noi duhul naţional. Această 
manie este mai ales covârșitoare în literatură. Mai în toate zilele ies de 
sub teasc cărţi în limba românească. Dar ce folos, că sunt numai tra- 
ducţii din alte limbi și încă și acele de-ar fi bune! Traducţiile însă nu fac 
o literatură. Noi vom prigoni cât vom putea această manie ucigătoare 
a gustului original, însușirea cea mai prețioasă a unei literaturi. Istoria 
noastră are destule fapte eroice, frumoasele noastre ţări sunt destul de 
mari, obiceiurile noastre sunt destul de pitoreşti și de poetice pentru 
ca să putem găsi și la noi sujeturi de scris, fără să avem pentru aceas- 
ta trebuință să ne împrumutăm de la alte naţii. Foaia noastră va pri- 
mi cât se poate mai rar traduceri din alte limbi; compuneri originale îi 
vor umple mai toate coloanele”. Argumentaţia lui Kogălniceanu este o 
componentă legitimă a discursului fondator pe care-l numim pașoptist, 
discurs care cuprindea și alte teme cvasiunanim acceptate: moderniza- 
rea structurilor administrativ-politice, unirea românilor într-un singur 
stat, modernizarea societăţii prin orientarea spre Occident, asumarea 
conştientă a identităţii latino-romanice, renunţarea la grafia chirilică 
tradițională şi adoptarea unei ortografii (etimologice) pe baze latinești, 
teatru național, presă naţională, învățământ general, universităţi, insti- 
tuţii academice, ştiinţă și artă naţională etc. 


Dacă, repet, funcţia militantă a unei lozinci precum „traducţiile nu fac 
o literatură” ar putea fi acceptată, la rigoare, ieșită de sub pana unu- 
ia dintre membrii cei mai marcanți și mai inspirați ai generaţiei fon- 
datoare a modernităţii româneşti, cu toate evidentele ei inadvertenţe 
logice și istorice, de neînțeles este că ideea este reluată astăzi în mod 
anacronic și populist de către un politician angrenat, dacă nu mă înșel, 
în gestionarea oficială a culturii în România: „Din momentul în care 
balanţa circulaţiei cărții străine la noi este atât de dezechilibrată, în de- 
favoarea prezenţei pe piaţă a literaturii române contemporane, putem 

repeta răspicat cuvintele lui Kogălniceanu. Traducerile nu numai că nu 
fac o literatură, dar chiar o împiedică să circule, privându-l pe scriitorul 
contemporan de şansa întâlnirii cu publicul. Şi mai falsifică ceva: fal- 
sifică raportul dintre cerere și ofertă. Pentru că majoritatea cititorilor 
nu cumpără cărţile pentru conţinutul lor, întrucât cititorii profesionişti 
sunt și vor rămâne mereu o minoritate nesemnificativă. Cumpărătorul 
de carte o ia pentru ce reprezintă o carte, o promisiune sau o așteptare. 
În timp, regula lecturii este că ajungi să produci ceea ce consumi sau, 
mai simplu spus, după un timp în care ţi se oferă numai carte străină, 
ajungi să ceri tu însuți numai carte străină. Literatura română devine o 
curiozitate, despre ale cărei succese peste hotare afli din când în când, 
din jurnalele de știri” (Ionuț Vulpescu, în „Cultura”, nr. 470/2014). 


Aproape fiecare propoziţie din fragmentul de mai sus conţine un 
raționament greșit! Nu neg necesitatatea ca statul să se implice consis- 
tent la nivel economic, fie chiar şi prin măsuri de „discriminare pozi- 
tivă”, în stimularea și sprijinirea creaţiei literare autohtone, dar aceasta 
este altă problemă. 


XXX 


Afirm că fără traduceri nu există şi nu poate exista literatură națională. 
Dacă literatură naţională înseamnă nivelul creativ cel mai specific și 
mai rafinat al unui idiom istoric oarecare, acesta nu se poate naște ex 
nihilo, adică din resurse proprii. Arhetipurile imaginaţiei sunt, în mod 
necesar, universale, ca și universaliile limbajului. Idiomurile (limbile 
istorice) sunt entități relativ etanșe, iar singura soluţie de comunicare 
între ele este traducerea. Instruiţi de maeștrii hermeneuticii (Sf. Au- 
gustin, Schleiermacher, Wilhelm von Humboldt, Ernst Cassirer, Hans 
Georg Gadamer, Paul Ricoeur, Eugenio Coseriu), ştim astăzi foarte 
bine acest lucru! Fără traducere ( metâphrasis, versio, transpositio, trans- 
lation, traduction, traducción, Uebersetzung, perevod), limbile şi culturile 
devin cu timpul entități autarhice şi infertile sau, în cazul cel mai bun, 
culturi tradiționale orale, „minore, în sensul atribuit de Lucian Blaga 
acestui termen. Cum poate apărea într-o cultură tânără și incipientă 
un scriitor autentic, poet, prozator sau dramaturg, dacă accesul larg la 
marea tradiție universală îi este interzis? Unii, mai instruiți, pot citi li- 
teratură mare în una sau două limbi „de circulaţie”, dar nicio persoană 

umană nu poate stăpâni simultan toate limbile importante, nici măcar 
o parte dintre ele. Scriitor poate visa să devină doar acela care este în 
stare să citească în limba sa pe Homer și tragicii greci, pe Vergiliu și 
Horaţiu, poezia latină medievală, pe Dante, Shakespeare, Cervantes, 
pe Goethe, poeţii romantici germani și englezi, marii prozatori, Balzac, 
Flaubert, Tolstoy, Dostoievsky, poezia modernă, pentru a menţiona, 
mai mult sau mai puţin la întâmplare, câteva vârfuri ale literaturii uni- 
versale. Așadar, fără componenta universală, achiziționată în timp, prin 
traduceri, o tradiţie literară națională nu este posibilă. 


XKX 


Biblia este textul cel mai tradus din istorie. Sunt, probabil, peste cinci 
sute limbile și dialectele care dețin, în traducere integrală, textele Sfin- 
tei Scripturi. În limbile de cultură importante ale erei moderne, ver- 
siunile biblice sunt numeroase și diferite, alcătuind veritabile galaxii 
semantico-imaginative ale comunităților naţionale respective. Funda- 
ment confesional comun al celor trei religii monoteiste majore, iuda- 
ismul, creştinismul și islamismul, Biblia este însă mult mai mult decât 
atât. Hipertext central, sursă de teme, motive, structuri, personaje, pa- 
radigme pentru literatură și artele plastice, rezervor al paremiologiei 
(inter)naţionale, Biblia este deopotrivă o componentă esențială a co- 
munităţii conceptuale europene, alături și împreună cu moștenirea cla- 
sicismului greco-latin, într-o sinteză interculturală de o mare vitalitate 
şi putere de atracţie. Europa noastră este darul suprem pe care, după ce 
l-a construit timp de trei milenii, Mediterana îl oferă umanității. Sinte- 
za iudeo-grecească nu este un mit sau un construct culturologic, ci o 
realitate. Europocentrismul nu este o vină, ci un merit! 


Putem admite că la originea istorică a acestui construct, cultura euro- 
peană, se află un eveniment traductiv. Prin traducerea Bibliei ebraice 
mai întâi în greacă, apoi în latină, poporul ales s-a transformat, dintr- 
unul din zecile de triburi nomade cu identitate neclară ale Orientului 
Apropiat, în piatra unghiulară a istoriei moderne. Procesul a durat sute 
de ani, iar faptele și eroii lui se cunosc bine de orice persoană educată. 


Ca efect al cuceririlor militare ale lui Alexandru cel Mare, dar și prin 
marea sa atractivitate culturală și civilizatorie, modelul elenic s-a 
impus în jurul anului 300 î. Hr., oicumena elenistică incluzând largi 

spaţii politico-geografice şi vechi culturi, între care și pe cele egip- 
teană, persană şi babiloniană. Vocaţia universalistă a culturii elenice, 
cu urbanismul, mobilitatea, capacitatea de sinteză, artele, filosofia, 
ştiinţele şi politeismul ei, a intrat în coliziune cu monoteismul iudaic, 
a cărui vocaţie universalistă se precizase, la rândul ei, suficient de clar 
de veacuri bune. Deși aflat în declin politic ca urmare a captivității 
babiloniene, „poporul ales” îşi manifesta, în Palestina și în diaspora, o 
admirabilă vitalitate. Mărturiile abundă în privinţa incompatibilității 
dintre cele două culturi. Pentru iudeii doctrinari, politeismul grecesc 
era forma cea mai respingătoare a alterităţii păgâne, iar, pe de altă 
parte, textele greco-latine ale epocii abundă în accente anti-iudaice. 
Menite parcă să se nimicească reciproc, cele două culturi au „căzut 
la pace” în cele din urmă. Primul eveniment semnificativ al acestei 
„impăcări” este o traducere. Cunoscută cu numele latinesc Septua- 
ginta, transpunerea integrală a cărților Vechiului Testament a fost re- 
alizată de învăţaţi evrei din Alexandria, pentru nevoile spirituale ale 
comunității lor, cea mai numeroasă din diaspora evreiască, ai cărei 
membri uitaseră limba ebraică. Deși tradiţia, sintetizată în celebra 
Scrisoare a lui Aristeas de pe la jumătatea secolul al II-lea î. Hr. spune 
că inițiativa a aparținut regelui egiptean Ptolemeu al II-lea Filadelful 
şi s-a realizat sub inspiraţie divină de către 72 de rabini învăţaţi aduși 
din Palestina, traducerea din ebraică în greacă s-a făcut treptat, pe 
parcursul multor decenii, începând, probabil, cu jumătatea secolului 
al III-lea î. Hr. Asamblarea tuturor cărților Bibliei iudaice în versiu- 
ne grecească trebuie considerată drept cel mai important eveniment 
traductiv al Antichității, cu consecinţe istorice incalculabile. Aceas- 
tă Biblie grecească a fost textul de referință al Apostolilor lui isus 
Hristos, mediul şi cadrul în care s-a născut și definit creştinismul pri- 
mitiv. Evangheliile şi, de fapt, întregul Nou Testament au fost scrise 
în grecește, limba universală a epocii. După conciliul de la lamnia 
(cca 70-90 d. Hr.), când iudeii s-au separat definitiv, excluzându-i 
din comunitatea mozaică (devenită, cu vremea, rabinică) pe adepții 
lui lisus Galileanul, Septuaginta a devenit referința textuală unică a 
creştinilor, Biblia apologeţilor creștini și a Sfinţilor Părinţi. Monopo- 
lul Septuagintei a încetat o dată cu apariţia versiunii latinești, finaliza- 
tă la sfârşitul secolului al IV-lea de către Sfântul Ieronim. Așadar, și 
aceasta din urmă tot o traducere! 

Două mici popoare caucaziene, cel georgian şi cel armean, își dato- 
rează identitatea, supraviețuirea și continuitatea traducerii în limba 
lor, încă de pe la începutul secolului al V-lea, Sfintei Scripturi. Ca să 
nu mai vorbim despre rolul jucat în configurarea identităţilor po- 
poarelor slave de limba slavonă, creată în secolul al IX-lea de Sfinţii 
Chiril şi Metodiu pentru a traduce Evangeliile, în scopul creştinării 
boemilor și a moravilor. 

Actul traducerii este mai întâi şi mai ales un gest de reverență și prețuire 
pentru „limba-țintă”, socotită demnă să poarte un mesaj spus anterior, 
originar și mai bine, în altă limbă: „A traduce cu adevărat înseamnă 
să adaptezi în limba ta ceea ce a fost spus în altă limbă”, scrie Martin 
Luther într-o predică. Marele reformator mai ştia că „trebuie să ne ui- 
tăm în jurul nostru cum vorbește o mamă în casa ei, copiii pe stradă, 
omul obișnuit la piață și să observăm ce le iese din gură, cum rostesc 
ei cuvintele, și apoi traducem; atunci ei vor înțelege şi vor observa că li 
se vorbește în limba germană”. Este vorba aici de pasul decisiv pe care, 
la un moment dat, o limbă vernaculară oarecare îndrăznește să îl facă 
spre a se emancipa de sub tutela limbii de cultură dominante şi oficiale 
(latina, greaca, slavona...). Asemenea multora (nu toate) dintre limbi- 
le literare europene actuale, româna are în comun cu germana literară 
modernă (Hochdeutsch) recursul la traducerile biblice ca izvor primar! 
Am scris destul de mult pe această temă și îmi permit să trimit pe citi- 
torul interesat la aceste texte. 

Un susținător mai convingător al traducerilor și al traducătorilor de- 
cât Johann Wolfgang von Goethe nu poate fi găsit. Harnic traducător 
el însuşi din greaca veche, latină, italiană, franceză, spaniolă, interesat 
de versiunile originare ale Vechiului Testament şi Coranului, ale poezi- 
ei persane, arabe și chineze medievale, de poezia populară vechi-sâr- 
bească sau boemiană, inventator al conceptului de literatură univer- 
sală (Weltliteratur), domnul consilier secret al curții de la Weimar i-a 
înţeles şi onorat ca nimeni altul pe traducători. Orice traducător, scrie 

autorul lui Faust într-o scrisoare din 1827 către Thomas Carlyle, trebu- 
ie privit „ca cineva care se străduieşte să fie un mediator în acest comerț 
spiritual general şi care își face o profesie din susținerea acestui schimb 
universal. Căci, orice am putea spune despre neajunsurile traducerii, 
aceasta este şi rămâne una dintre cele mai importante şi mai onorabile 
ocupaţii ale schimbului universal general”. Sau, în altă parte: „Iraducă- 
torii trebuie văzuţi ca niște profesioniști ai contactelor, care ne relevă 
ca fiind admirabile frumuseți pe jumătate învăluite [în misterul limbii 
originare]. Ei trezesc în noi o irepresibilă atracţie către original” (Ma- 
xime şi reflecţii, 1826). 

Când te adresezi unui grup de tineri de 21-23 de ani, masteranzi în 
filologie românească și, vorbindu-le în treacăt despre Trăsnea, constați 
că niciunul nu cunoaşte acest personaj, atunci, ca profesor, ai o mare 
problemă! Aceeași problemă pe care ai avut-o la Sorbona în urmă cu 
aproape douăzeci de ani când, chemat să predai limba și literatura ro- 
mână, constatai că, între cei vreo douăzeci de tinere şi tineri vioi, sănă- 
toşi și, aparent, binevoitori, niciunul nu auzise de ... Pantagruel! Ce se 
întâmplă?, te întrebi. Atât de mult s-a schimbat lumea în care trăieşti 
încât, în scurta ta viață de până acum, lumea referințelor imaginare, 
a paradigmelor la care, împreună cu congenerii tăi ai învăţat să te ra- 
portezi, a devenit alta, la care nu mai ai acces? Care este vina sau res- 
ponsabilitatea ta? Lucrurile îți scapă oricum de sub control? Nu am un 
răspuns. Pot doar să spun: Dacă doriţi să aveţi o societate cultivată și 
responsabilă, recunoașteţi, inclusiv prin nivelul remuneraţiei, puterea 
imensă pe care o au învățătorii și profesorii de limbă și literatură româ- 
nă, cărora le încredințaţi inteligenţa și, poate, și sufletul copiilor voştri! 
Doar de la ei, sau mai ales de la ei, profesorii de limbă română, copiii 
de azi, viitorii tineri şi adulți de mâine, pot afla cine sunt și ce înseamnă 
Nică a lui Ștefan a Petrei Ciubotariul și Trăsnea, și Dl. Goe, şi Budulea 
Taichii, şi Niculae Moromete, dar și Hercules, Ahile, Aeneas, Roland, 
Cidul, Don Quijotte, Gulliver... Presupunând că despre Avraam, Iacov, 
Iov, Samson, David, loan Botezătorul le va fi spus câte ceva și părintele 
profesor de religie! 

Traducătorii ştiu cel mai bine cât de imperfect este rezultatul muncii 
lor. În ultimă instanţă, în „forma lor internă” limbile sunt, spuneam mai 
sus, entități etange. Dacă textele științifice și, parţial, proza și filosofia, 
pot fi transpuse mulțumitor, poezia rămâne intraductibilă. Parafra- 
zându-l pe Wilhelm von Humboldt, care se referea într-un context la 
forma scrisă a cuvintelor în raport cu rostirea vie, putem spune că, în 
traducere, poeziile sunt niște mumii ale originalului. Chiar și așa, efor- 
tul merită totuși făcut, căci altă punte între limbi în afară de traducere 
nu există. „În traducere, trebuie să te apropii până aproape de limita 
intraductibilului; abia atunci ai însă garanţia că îţi apropii o naţiune și 
o limbă străină”, scria Goethe în aceleași Maximen und Reflexionen din 
1826. 

Fiecare dintre limbile mari ale Europei deține zeci de versiuni ale Ili- 
adei lui Homer, cele mai vechi, în franceză, datează încă din secolul 
al XV-lea. În limba engleză există aproape 100 de versiuni ale Iliadei, 
unele semnate de autori mari precum Dryden sau Pope. În germană 
sunt peste o duzină de versiuni, cea mai veche a fost tipărită la 1625 
de Johannes Spreng. Dar cea mai frumoasă şi mai populară versiune 
este cea tipărită prima dată în 1793 de Johann Heinrich Voss. Nemţii 
cultivați socotesc această traducere o capodoperă a literaturii germane, 
după cum şi noi socotim Iliada (1912) lui George Murnu drept o piesă 
de frunte a patrimoniului literar național. Am avut norocul să îmi cadă 
în mână această carte la vârsta potrivită, pe la 13-14 ani. Entuziasmul 
juvenil al acelei lecturi ingenui și neîndrumate de nimeni m-a marcat 
definitiv. 


XXX 


Anul trecut, la un simposion ținut la Mainz, o colegă de la Petersburg 
povestea despre activitatea ei de directoare a unui institut în care pri- 
mesc o instrucție specială tineri filologi veniți din foste republici so- 
vietice asiatice, precum Uzbekistan, Kazahstan, Kârgâzstan sau Turk- 
menistan, pentru a se ocupa, ca viitori traducători profesionişti, de 
transpunerea marilor opere ale literaturii universale în limbile lor. Cu o 

populaţie numeroasă, cu economii dinamice și cu conștiință identitară 
emergentă, aceste naţiuni constată cât de mare este handicapul de a nu 
avea acces „idiomate maiorum” a literatura universală! În programul 
conceput în acest scop, doamna profesoară s-a inspirat, declara ea, din 
experienţa israeliană. În primele decenii ale existenţei sale, guvernul 
Israelului a finanţat un proiect de traducere a textelor fundamentale ale 
culturii universale în ivrit, noua limbă oficială a statului. 


XX 


Despre rolul jucat de traduceri în formarea unui public românesc și în 
exersarea gustului pentru lectură în chiar secolul anterior momentului 
în care Kogălniceanu declara ritos că traducţile nu fac o literatură și 
despre însăși configurarea, pe această cale, a unui stil beletristic al ro- 
mânei literare, cu altă ocazie. 


laşi, 19 martie 2018 

Stelian DUMISTRĂCEL 
| Câtă atenţie!? 


CITIŢI CU ATENȚIE PROSPECTUL! - formula aparține enunţurilor 
automatizat-tipizate din textele de contact privind folosirea tuturor 
medicamentelor și a drogurilor (da, și a drogurilor), tipărite pe suport 
hârtie ori postate pe internet, respectiv abia şoptite în audio-vizual 
(cu trimitere la prospectele produselor respective). Toate oferite spre 
vânzare. Obiectul confruntării, citind instrucţiunile, sub îndemnul de 
mai sus, îl putem afla luând, chiar la întâmplare, un astfel de formular, 
dar după acceptarea, vrând-nevrând, a statutului de consultant cu pre- 
supusă îndemânare de lectură, conferit de un companion din sala de 
aşteptare a medicului de familie. 


MAI PE LARG. În primul rând, lectura (doar) „cu atenţie” este recoman- 
dată în ceea ce priveşte unele droguri, pentru medicamentele propriu- 
zise formula întreagă fiind „... cu atenţie și în întregime acest prospect 
înainte de a începe să utilizați acest medicament”, ce urmează precizării 
inițiale: „Prospect: informaţii pentru utilizator”. O noutate în fond, deoa- 
rece, până nu demult, am aflat, utilizatorului i se atrăgea atenţia că trebu- 
ie să se concentreze mai ales asupra secțiunilor din prospect cu nr. 5-8, 
din totalul de 12, să zicem, celelalte fiind de orientare generală (chimie, 
fiziologie etc.), ori de strictă specialitate în materie de tratament. Așadar, 
în raport cu delimitarea, pragmatică, în „discurs endogen” (al medicilor, 
farmaciștilor, chimiștilor, între ei, pe seama medicamentului), respectiv 
în „discurs exogen', cel al specialiștilor îndreptat către utilizatorul... ne- 
vinovat, acum avem o ofertă generoasă, nediferenţiată, tinzând, parcă, în 
afara consolidării prestigiului specialistului, să ridice nivelul de educație 
medical-sanitară a tot... consumatorul. 


TERMINOLOGIE. Să citim însă ceea ce ar trebui să ştiţi, de exemplu, „îna- 
inte să utilizați OXXX 20” (evităm denumirea, din motive de etică): 
„Nu utilizaţi OXXX 20... dacă sunteţi alergic (hipersensibil) la Oyyy 

sau la oricare dintre excipienţii medicamentului OXXX 20”, respectiv la 
utilizare: [3] „capsulele se înghit întregi... nu se mestecă sau sfărâmă... 
deoarece acestea conţin peleţi (microgranule) acoperiţi, care nu permit 
medicamentului să fie distrus de acidul din stomac...” Sau, fiți atenţi la 
reacții adverse posibile: „schimbări în rezultatele testelor sanguine de 
verificare a funcţiilor hepatice” („mai puţin frecvente”); „dureri articu- 
lare (artralgie) sau dureri musculare (mialgie)” — „reacţii adverse rare” 
Aşadar, totul la îndemâna oricui, dar poţi avea surprize și din direcția nu- 
melui principiilor active: vecina spune că se tratatează cu „Sermion', asta 
i-ai cerut şi tu medicului, asta a zis și el că-ți dă; când colo, pe rețetă ţi-a 
scris „Nicergolină”. De te pot trece călduri și răcori până ce farmacistul, 
întrebându-te ce vrei, ţi-a vândut chiar „Sermion”! 


POLITICĂ ÎNALTĂ, într-atâtea cazuri, şi de ocolire a publicităţii, dar şi sub 
semnul respectării reglementărilor impuse de organismele internaţionale: 
la producerea și „botezul” medicamentului se supraveghează posibila ase- 
mănare cu „branduri”, dar și transparența numelui (combătută!) în ceea 
ce priveşte condițiile de utilizare şi/sau calea de administrare. Iar, pe de altă 
parte, interdicții dacă, în ceea ce priveşte remediile din aceeași clasă terape- 
utică sau dintr-o clasă terapeutică diferită, denumirea inventată dă indicaţii 
asupra unei probleme de sănătate publică, respectiv (iarăşi rău), dacă există 
posibilitatea identificării unei asemănări ținând cont de contextul medical 
şi/sau condiţiile de utilizare sau calea de administrare! (atragem atenţia asu- 
pra formulărilor evidenţiate grafic prin italice). 


LA ÎNDEMÂNA ORICUI? Şi, atunci, înfloreşte zona terminologică a 
tratamentelor alternative („suplimente nutritive” sau „suplimente 
alimentare”), prezente în farmacii, un mediu comercial în care se 
produce un transfer de imagine în favoarea produselor din această 
clasă, ce nu mai solicită nicio atenţie, totul fiind chiar la îndemână. 
Deosebit de eficiente comunicativ sunt formulele utilizate în textele 
(numite, din perspectiva pragmaticii) „de contact” pe care le reprezin- 
tă inscripţiile de pe ambalaje, începând cu „Hapciu”. Iată numai câte- 
va compuse cu formanțţi transparenţi: Antistres, Artrostop, Chelstop 
(pentru combaterea cheliei!), Calmoplant, Supliform. Altele bene- 
ficiază de „bitransparenţă”: Larvalbina, Memoplus, ori Tutunstop (în 
anii '30 din secolul al XX-lea se difuzau reclame pentru un produs: 
„Lasfuma Vorel”). De-a dreptul incurajatoare sunt diverse sintagme 

explicite: „Articulaţii sănătoase”, „Cartilaj de rechin”, „Curăţarea fica- 
tului”, „Silueta perfectă” etc., iar funcţia fatică a limbajului se realizea- 
ză prin apelul la dimensiunea ludică, prin plasarea în spațiul discursiv 
intim: „Somn uşor”, „Amânaţi moartea!” (Tutunstop); „Să învingem 


bătrâneţea!” (Passisclerotin) etc. 


CE LIMBI ŞTIE MUTU’? Apoi, în zona publicității pentru produsele far- 
maceutice de tip naturist şi a mesajelor de pe ambalajele acestora, este 
puternic impactul iconicului („Mutu știe toate limbile”). Pentru spaţiul 
discursiv în discuţie, „sistemul de semnalizare” cognitiv, logic, reprezen- 
tat de cuvânt, este surclasat de cel senzorial, reprezentat de imagini: ale 
ficatului (încărcat de otrăvuri), ale stomacului (străbătut de tot felul de 
actanți favorabili sau nu), ale colonului (parcurs de ghemotoace și ghiul- 
dumuri ce ar putea fi evitate sau măcar diminuate ca acţiune), ca să nu 
mai vorbim de imaginea puternic credibilizată în ceea ce priveşte înlătu- 
rarea usturimii într-o zonă hipersensibilă, care promovează medicamen- 
tul numit „Procto-Glyvenol” (a se vedea pe internet). 


DINSPRE UTILIZATOR ŞI DINSPRE LEGE. Faţă de preocupările lingvis- 
tului (dar bolnav și el, măcar din când în când, că şi el e om!), să ve- 
dem ce ştiu şi cred şi alți... beneficiari! Se poate şi mai și, după cum, 
lesne, aflăm de pe o adresă, /denisuca.com/; de exemplu, să te trezeşti 
cu „alt medicament ambalat în cutia de, să zicem, Klacid”. Povestea cu 
gardu' și leopardu’, numai că poţi să-ţi faci timp să mai semnalezi și 
„greşeli gramaticale” din prospect: „Klacid SR este sub formă de com- 
primate cu eliberare prelungită, ceea ce înseamnă că substanţa activă se 
eliberează lent din comprimat, deci trebuie să luaţi medicamentul decât 
o dată pe zi” (curioasă utilizare, în fond neagreată sau neînţeleasă zo- 
nal, a restrictivului semidoct). Iar ca greşeală (probabil de scriere pur 
şi simplu), am semnalat, cândva, grafia trumatisme ale articulaţiilor şi 
mușchilor (de exemplu entorse..., trumatisme din sport)”. 


CA-N TÂRGU’ LUI CREMENE? Ba deloc! Însăși „Wikipedia” este cu noi, 
dovadă că găseşte de cuviinţă să ilustreze sensul cuvântului lizibilitate prin 
următorul enunţ: „Producătorii de medicamente au obligația legală de a 
testa măsura în care prospectul unui medicament poate fi citit şi înțeles cu 
ușurință. Pentru aceasta, producătorul trebuie să prezinte un raport de test 
de lizibilitate către autorităţile naţionale competente. Aceste teste trebuie 
realizate de anumite firme specializate, care fac o cercetare sociologică ve- 

rificând dacă exprimarea din prospect este pe înțelesul tuturor. În funcție 
de rezultatele testului, firmele trebuie să modifice prospectul şi să-l aducă 
la o formă cât mai prietenoasă pentru pacienţi” (/ro:wikipedia.org/). 


DE BINE, CĂ ALTFEL MURIM DE SCÂRBĂ! Așadar, înțelegerea textului 
este o cerință reglementată prin lege, iar, la nivelul producţiei și lansării 
pe piaţă, grijile sunt mai multe decât ne putem închipui. De exemplu, o 
preocupare de profesionalism este formulată în termenii „Cum putem 
identifica cea mai bună firmă de traduceri medicale?”, cerința obligatorie 
fiind aceea că „traducerile /textelor/ medicale trebuie să fie efectuate de 
către medici” Desigur, ca medic, gândind la ce faci și cui te adresezi, fără 
să găseşti scuza că, oricum, „traduttore, traditore”, nu vei adapta, lingvis- 
tic, un prospect cum este cel de la supozitoare cu glicerină pentru copii 
între 0-3 ani, menţionând lipsa efectelor negative „în caz de sarcină și 
alăptare”, respectiv faptul că medicamentul nu influențează „capacitatea 
de a conduce vehicule sau de a folosi utilaje”. Aşadar, ca să dai liber la 
orice jucărie cu rotițe sau cupe (afară de cele importate din China!). 


CE RECOMANDA CANTEMIR? Date fiind condiţiile de rezistenţă la ni- 
velul națiilor (salariul mediu pe economie, situația pensiilor etc.), este 
ușor de prezis tratamentul prin resurse al căror nume asigură perfor- 
manța comunicării, deja bine fixate pe piaţă, de tipul celor menționate 
anterior. Dintr-o perspectivă științifică şi culturală căreia i-a dat glas 
cu aproape trei secole în urmă principele savant Dimitrie Cantemir: 
„Doftorul bun ştiinţa în cap, iar ierbile în câmp le are”. Dar, pentru a 
nu contraria marile trusturi de medicamente, agreate de OMS, putem 
reveni chiar, pentru nivelul numit, la mai vechi autohtonisme: curățenie 
pentru „purgativ”, săpunaș ori săpunel pentru „supozitor” etc. 

român-grec, a suportului 
didactic Limba neogreacă 
pentru alolingvi (2009). 


Recunoașterea sistemicității limbii ca unul 
din parametrii ei fundamentali, definitorii, a 
determinat tendința dominantă a cercetărilor 
lingvistice contemporane — abordarea struc- 
tural-sistemică a faptelor de limbă, care poate 
fi efectuată dintr-o dublă perspectivă — stati- 
că şi dinamică, ceea ce demonstrează că orice 
fenomen sincronic poate fi abordat din două 
puncte de vedere: a) este constatată existența 
fenomenului în cauză și sunt descrise indiciile 
lui distinctive, caracteristicile structurale etc. 
(perspectiva statică); b) este studiat procesul 
în urma căruia fenomenul a apărut, elucidân- 
du-se procedurile, regulile de formare a lui 
(perspectiva dinamică). În cazul abordării sta- 
tice, fenomenul analizat este tratat ca o entitate 
nemijlocită, în abordarea dinamică, acesta este 
interpretat ca o entitate ce se deduce din niște 
unități inițiale şi reprezintă consecinţa anumi- 
tor operaţii (proceduri) prin care a trecut. 


The significance of any language unit is determined 
by its paradigmatic and syntagmatic relations, more 
recent research demonstrates that it must also be 
addressed from an epidigmatic perspective, following 
its semantic or formal link with other elements of the 
system . Derivative analysis favors the full description 
of the semantics of behavioral verbs in Romanian, be- 
cause they are formed both by creating a new lex, and 
by adapting the original lex to express a new reality. 

Esenţa diferenţei dintre cele două perspective rezidă în faptul că mode- 
lele statice au un caracter clasificator, taxonomic și empiric: după natura 
faptului lingvistic, lui i se identifică locul într-o anumită clasificare; re- 
prezentarea dinamică a limbii constă în formarea, în procesul derivării, a 
unităţilor coexistente în timp, anume analiza derivaţională a datelor ling- 
vistice este orientată spre reflectarea aspectelor dinamice ale limbii, iar 
a cunoaște faptul de limbă prin prisma dinamicii înseamnă a determina 
procedura care conduce spre el. Așadar, corelarea caracterului dinamic 
al lexicului cu sincronia este legată de procesele de derivare — formarea 
unor unități lexicale din altele, într-o perioadă cronologică dată. În acest 
sens, reprezentarea lexicului ca un sistem de unități interdependente, or- 
ganizate (structurate) într-un anumit mod, trebuie completată cu reguli 
şi modele după care aceste unități se formează, se creează. 


Caracterul dinamic al sistemului lexico-semantic a fost remarcat de 
mai mulți cercetători, între care I. Apresean observa că „o mulțime de 
obiecte formează un sistem, dacă ele se pot transforma unele în alte- 
le după niște principii regulate, suficient de comune”, iar D. Şmeliov 
a abordat această problemă în mod special, din perspectiva celei de 
„a treia dimensiuni a lexicului”, numită de el epidigmatică. Se ştie că 
semnificația oricărei unităţi de limbă, indiferent de planul căruia îi 
aparţine, este determinată de relaţiile sale paradigmatice și sintagma- 
tice, ele constituind relaţiile sistemice în limbă. Totodată, nu este de 
ignorat că relaţiile intralingvistice ale unităților biplane, în care intră și 
cuvântul, nu pot fi reduse doar la cele liniare (sintagmatice) şi asocia- 
tive (paradigmatice), care caracterizează, spre exemplu, sistemul fono- 
logic. Datorită faptului că fiecare unitate biplană are formă materială 
(planul expresiei) şi substanță semantică (planul conţinutului), „ea re- 
prezintă, într-o oarecare măsură, concentrarea acestor relaţii bilaterale, 
care o leagă, pe de o parte, cu șirurile de cuvinte apropiate «formal», 
iar pe de altă parte, cu acele puncte din «spaţiul semantic», cu care, 
într-un fel sau altul, este contiguu propriul «conținut» semantic. În 
felul acesta, structura semantică a fiecărui cuvânt polisemantic poate 
fi abordată ca reflectare a relaţiilor de acest tip, care pot fi numite epi- 
digmatice sau derivaţionale (în sensul larg al cuvântului)” [14, p. 191]. 


În viziunea lui D. Şmeliov, în sistemul lexico-semantic al limbii, ală- 
turi de axele paradigmatică (verticală) şi sintagmatică (orizontală), cea 

epidigmatică („de profunzime”) se prezintă ca una din modalităţile de 
organizare structurală a sistemului lexico-semantic al limbii. Deose- 
birile dintre paradigmă, sintagmă și epidigmă rezidă, în cazul dat, în 
modurile de structurare a lexicului: paradigma reprezintă un ansam- 
blu de cuvinte corelate după sens în limbă ca sistem; sintagma, ca fapt 
nemijlocit al textului, este o îmbinare de unități ale limbii subordonată 
unor anumite reguli, care sunt fixate în mod obiectiv în limbă și doar se 
reflectă în vorbire; epidigma reprezintă un set de modele derivaţionale 
ale unităților lexicale, de reguli și scheme privind formarea acestor 
unități [14, p. 193]. 


O corelaţie similară între paradigmă și epidigmă o trasează și cercetătoarea 
L. Kudreavţeva, care interpretează paradigma drept „model static, ca 
structură generalizată și formalizată a unor unităţi de limbă, iar epi- 
digma — drept „model dinamic, ca reprezentare generalizată şi formali- 
zată a proceselor ce conduc la formarea unor unități de limbă” [11, p. 
28], ajungând la concluzia că elucidarea problemelor legate de epidig- 
matică, de modalităţile de organizare structurală a ei, de relaţiile ei cu 
paradigmatica și sintagmatica va „conduce la o cunoaștere mai bună 
a sferei dinamice a sistemului lexico-semantic, iar descrierea consec- 
ventă a unităților acestuia din perspectiva celor trei dimensiuni (para- 
digmatică, sintagmatică şi epidigmatică) va permite cercetătorului să 
surprindă caracterul static și dinamic al sistemlui lexical” [11, p. 28]. 


În opinia lui N. Golev, epidigmatica poate fi interpretată drept un 
tip mai complex de relaţii dintre cuvinte, în raport cu paradigmatica 
şi sintagmatica. „Epidigmatica, precizează lingvistul, reprezintă, de 
fapt, utilizarea relaţiilor sintagmatice și paradigmatice într-o funcție 
specifică — cea a motivării: utilizând contiguul și similarul, noi expli- 
căm şi înțelegem (dacă e vorba de semantizare), prin ceea ce este mai 
simplu şi cunoscut, ceea ce este mai complex, secundar și nou” [8, p. 
31]. Ulterior, savantul va preciza că epidigmatica, în general, se află la 
intersecţia celor două planuri derivative, morfematic și lexical, a căror 
interacțiune poate fi inclusă în sfera legităţii privind unitatea și lupta 
contrariilor: dintre genetic și funcțional-sincronic, dintre structural și 
lexico-relațional (valența internă și externă a cuvântului), dintre ling- 
vistic şi discursiv, dintre tendința spre motivare și tendinţa spre nemo- 
tivare (în concepția lui F. de Saussure) [9, p. 54]. 

Uneori, cele trei dimensiuni — paradigmatica, sintagmatica și epidig- 
matica — sunt interpretate drept „trei caracteristici interconexe / inter- 
dependente ale unui câmp funcțional unitar ca sferă semantică com- 
plexă a lexicului” [10, p. 21]. Alţi cercetători identifică o relație mult 
mai intimă între paradigmatică şi sintagmatică, pe de o parte, și epi- 
digmatică, pe de alta, specificând că „epidigmatica nu constituie o axă 
de sine stătătoare a sistemicităţii lexicului, care ar exista alături de pa- 
radigmatică și sintagmatică după principiul complementarității. Aces- 
te relaţii se includ în cele paradigmatice și sintagmatice ca o varietate 
specifică a lor, relevată în baza raportului de determinare (dependență 
derivaţională) şi de expresie materială în forma internă a cuvântului”, 
așa încât „are sens a vorbi despre o paradigmatică și sintagmatică „epi- 
digmatică” ca despre două structuri condiționate reciproc” [13, p. 70]. 


În noţiunea de epidigmatică D. Şmeliov include derivarea intralexema- 
tică (semantică) și formal-lexicală (morfematică). Aceste două tipuri 
de relaţii derivaţionale ale unităţilor lexico-semantice se întrepătrund 
şi se condiţionează reciproc, între ele existând și un șir de opoziții: 
a) utilizarea lexemului vechi într-o funcţie nouă (derivat semantic) 
< crearea unui cuvânt nou (derivat formal-semantic); b) unicita- 
tea inovaţiilor semantice <> reproductibilitatea regulată a inovaţiilor 
formal-derivative; c) caracterul dual (figurat) al derivatului semantic 
< aspectul bicomponent, segmentabil, al derivatului formal-lexical. 
În formarea şi dezvoltarea polisemiei, rolul decisiv îl are, bineînțeles, 
derivarea semantică. În felul acesta, includerea epidigmaticii ca per- 
spectivă de analiză a sistemului lexical, în corelaţie cu paradigmatica 
şi sintagmatica, permite cercetătorului a realiza o analiză „integrată” a 
unităților lexicale atât sub aspect static, cât şi dinamic. 


Dacă admitem că paradigma intralexematică poate fi reprezentată prin 
opoziţia dintre invarianta semantică şi variantele ei semantice, atunci 
este evident că o asemenea abordare permite interpretarea acestei teze 
atât dintr-o perspectivă dinamică, orientată spre relevarea schemelor, 
modelelor, regulilor de formare a variantelor lexico-semantice, prin 
compararea unităţii lexicale primare cu cea derivată, cât şi din perspec- 
tiva tradițională, statică, legată de descrierea modului de ordonare a 
variantelor lexico-semantice în structura semantică a semantemului. 
Astfel, paradigma intralexicală se manifestă ca o microstructură care 

descrie, pe de o parte, totalitatea variantelor lexico-semantice, iar pe de 
alta — rezultatul procesului şi chiar însuși procesul de formare a acestor 
unități. 

Limba oricărui popor reprezintă memoria lui istorică, transpusă în cu- 
vinte: purtătorul limbii nu doar conştientizează interacțiunea dintre 
învelișul sonor și semnificaţia unităţii lexicale, dar şi creează, în baza 
cuvintelor existente, altele noi. Ca produs social și entitate naturală, 
limba se caracterizează printr-un şir de trăsături cauzal-motivaţionale: 
unităţile sale semnificative au apărut și au evoluat pe baza altora pre- 
existente, fie că astăzi legătura dintre unele și altele este sau nu este 
sesizabilă, percepută. Studiul etimologic și derivaţional poate pune în 
evidenţă proveniența și forma internă a multor cuvinte utilizate astăzi 


în limbă [4, p. 137]. 


Unităţile derivate au sensul „conex/legat” în raport derivaţional, cu- 
vântul primar fiind relativ „liber”. „Conexiunea” derivaţională poate 
fi corelată cu noţiunea de motivare (deducerea unui semn din altul), 
întrucât semantica oricărei unităţi derivate, într-o anumită perioadă 
cronologică, este condiționată, într-o măsură mai mare sau mai mică, 
de semantica unităţii primare (derivante). Derivarea semantică, „co- 
nexiunea” derivațională și motivarea sunt interdependente și pot fi 
interpretate ca acei parametri care definesc epidigmatica lexemului 
respectiv [11, p. 21]. 


După cum am mai menţionat, variantele lexico-semantice cu 
semnificația nemotivată întotdeauna se prezintă în rolul dominantei 
cuibului epidigmatic și se caracterizează printr-o stabilitate paradig- 
matică mai pronunţată, pentru că reprezintă membrul central al pa- 
radigmei lexico-semantice, având unele avantaje concurenţiale față de 
alți membri, însă, totodată, se disting printr-o combinabilitate liberă, 
delimitată doar de legităţile logice și de poziționarea referenților în re- 
alitatea obiectivă. În raport cu semnificația dominantei, derivatele ei 
sunt percepute ca dependente din punctul de vedere al conținutului, se 
caracterizează printr-o fixare paradigmatică mai slabă şi sintagmatică — 
mai puternică [12, p. 80]. 


Principalul mecanism, așadar, de formare a structurii semantice a unui 
semantem și a cuibului său epidigmatic este derivarea semantică, produ- 

să în baza principiului fundamental al transferului semantic, prin care 
„se poate explica extinderea ariei semantice a unui cuvânt dincolo de 
conţinutul său „adevărat”, „propriu”, altfel spus, dincolo de semnificația 
constantă care evocă trăsăturile inerente ale unui referent” [6, p. 242], 
extindere ce are ca rezultat apariția sensurilor considerate, prin originea 
lor, derivate. 


Termenul derivare îşi găseşte o aplicare tot mai largă în lingvistica ac- 
tuală, el desemnând atât procesul de derivare morfematică (sensul 
tradițional), constând în crearea unei unități lexicale noi, în baza alteia 
deja existente în limbă, cu ajutorul unor formanţi morfematici, cât şi 
procesele legate de modificările semantice, care presupun apariția unui 
sens nou, fără implicarea vreunei mărci morfologice sau gramaticale. 
Atribuirea unui nou conţinut unui complex material (sonor) deja exis- 
tent conduce nu doar la apariția unei variante lexico-semantice noi, 
dar indică direct caracterul non-arbitrar al acestui eveniment. Anume 
apariţia unei unități lexico-semantice derivate cu același înveliș sonor 
ca și al unităţii derivante demonstrează conjugarea conținuturilor ce- 
lor două lexeme. 


Trebuie să remarcăm însă că termenul derivare semantică este mai puţin 
utilizat în lingvistica românească, iar cel de derivare, în general, are o 
interpretare mai îngustă, referindu-se, tradițional, la fenomenul deri- 
vării morfematice, cea semantică fie ignorându-se, fie interpretându-se 
ca polisemie (V. Şerban, I. Evseev) sau metasemie/mutație semantică (V. 
Bahnaru). E adevărat că unii cercetători consideră termenul derivare 
semantică adecvat pentru desemnarea fenomenului în cauză, pe mo- 
tiv că este „susținut de teza privind caracterul derivațional al legături- 
lor dintre sensurile aceluiași cuvânt polisemantic” [7, p. 105], iar alţi 
cercetători îl extind și la aria sintagmatică a relaţiilor dintre unitățile 
limbii, discutând despre derivarea actanțială, înţeleasă ca fenomen de 
reflexivizare, reciprocizare, uneori şi cauzativizare a verbelor [3, p.3]. 


Derivarea ca proces manifestă un șir de caracteristici, printre care: 
tendinţa spre transformări funcţional-semantice ale unității primare şi 
orientarea conștientă fie spre crearea unui semn nou, fie spre expri- 
marea de către semnul inițial a unei noi funcţii. Aceste particularități 
favorizează aplicarea analizei derivaționale la descrierea integrată a 
semanticii verbelor de comportament din limba română, pentru că şi 

ele sunt formate fie prin crearea unui nou semn (derivare morfemati- 
că) [C£.: mândru > a se mândri, pungaş > a pungăşi |], fie prin adaptarea 
semnului inițial pentru a exprima o nouă funcţie (derivare semantică) 
[Cf.: a dăscăli, „a învăța, a povățui” > a dăscăli, „a bate capul (cuiva), 
a cicăli”; a oscila, „ a se mişca alternativ în direcții opuse” > a oscila, „a 
manifesta nehotărâre, a şovăi” ]. 


Derivarea semantică, la fel ca şi cea morfematică, este trimembră, în 
acest proces participând: a) unitatea derivantă, b) unitatea derivată și 
c) mijlocul/instrumentul lingvistic ce transformă primul membru în 
al doilea. Dacă în cazul derivării morfematice un asemenea mijloc este, 
de obicei, un formant derivativ exprimat material (sufix, prefix, interfix 
etc. ), în derivarea semantică această funcție o realizează formantul se- 
mantic, care nu are expresie materială. Formantul semantic este un mij- 
loc derivativ cu ajutorul căruia, în baza unității lexicale deja existente 
şi cu păstrarea imaginii sale fonetice (materiale), se formează o unitate 
lexicală nouă (derivată), care se deosebeşte de prima prin semnificație. 
Cele două tipuri de derivare — morfematică și semantică — deşi sunt 
diferite ca tehnică, se declanșează și se dezvoltă „după aceleași legităţi”, 
interacționează, se completează și se suplinesc în statica și dinamica 
limbii, determinând specificul sistemului lexical. 


Pentru a urmări transformările structural-semantice produse în 
unităţile lexicale vizate, a releva şi descrie specificul derivării lor lexico- 
semantice, vom apela, în prezentul demers, la analiza componenţială a 
structurilor comparate (primare și rezultative) şi la identificarea dina- 
mismului componentelor semantice ale sensului derivat printr-o pro- 
cedură propusă de cercetătoarea L. Kudreavţeva, ce presupune efectu- 
area următorilor pași: 1) analiza componenţială a unității semantice 
primare: determinarea structurii ei semice, dezmembrarea în unități 
minimale; 2) analiza componenţială a unităţii semantice rezultate: 
determinarea structurii ei semice, dezmembrarea în unități minimale; 
3) determinarea statutului componentelor semantice ale sensului pri- 
mar şi cel rezultativ; 4) compararea celor două structuri semantice și 
identificarea dinamismului semelor de la sensul primar spre cel derivat 
(rezultativ); 5) sinteza componențială: reconstruirea sensului integru 
(sintetizat) al noii unități lexicale (derivate) [11, p. 38]. Spre exem- 
plu, verbul a mormăi, în sensul său primar, adică desemnând „limbajul” 

specific ursului, poate fi dezmembrat în următoarele componente: a) 
seme clasificatoare: [+animat], [-uman]; b) seme de substanță/lexi- 
cale: [a emite sunete], [de durată scurtă], [de registru, joase], [carac- 
ter nedeslușit]. Sensul derivat al acestui verb, actualizat cu referință la 
limbajul uman, deține, la rândul său, semele: a) clasificatoare — [+ani- 
mat], [+uman]; b) lexicale — [a emite sunete], [de durată scurtă], [de 
registru, joase], [caracter nedesluşit]. Compararea structurii semice a 
celor două variante lexical-semantice constată diferenţa dintre semele 
clsificatoare [-uman] şi | +uman], care, în acest caz, a constituit teme- 
iul derivării semantice. 


Specialiştii menţionează că semantica lexemelor derivate este mai 
complexă decât a celor nederivate atât după componenţa unităţilor 
structurale, cât şi după conţinutul lor. În acest sens, analiza structurii 
semantice a cuvântului polisemantic confirmă existenţa a două tipuri 
de relaţii între sememele unui semantem: de dependenţă structurală şi 
de dependenţă motivaţională. Dependenţa structurală poate reflecta 
relaţii de coordonare şi de subordonare, iar cea motivaţională cunoaşte 
două modalităţi de manifestare: similativă şi implicativă [1, p. 28]. Re- 
alizarea acestor relaţii se produce cu ajutorul formanţilor semantici 
menționați supra: în calitate de formanţi semantici de bază apar meta- 
fora lingvistică în sens larg (inclusiv, asimilarea metaforică, extensiunea 
metaforică, restricția metaforică, devierea metaforică, metaforizarea 
în baza similitudinii funcţionale etc.) şi metonimia lingvistică (inclusiv, 
metonimizarea în baza contiguității spațiale, temporale, instrumentale 
ga) 


Orice modificare semantică se produce pe baza comunității trăsături- 
lor semantice din componența sememului derivant și a celui derivat, 
iar comunitatea semantică rezultă din prezența unor caracteristici, 
proprietăţi sau calități comune pentru clasele de obiecte și fenomene 
între care se stabilesc anumite relaţii — fie de similitudine, fie de con- 
tiguitate. Baza semantică comună a celor doi termeni „constituie su- 
portul funcționării mecanismului metaforei, care presupune păstrarea 
unor seme denotative ale termenului figurat indispensabile pentru 
realizarea mutaţiei semantice” [5, p. 44]. Apariţia sememelor derivate 
ar putea fi explicată și prin modificarea structurii semice a sememu- 
lui derivant, acest proces manifestându-se în eliminarea unor seme, în 

sporirea numărului de seme din componenţa sememului motivat, în 
neutralizarea unor seme sau actualizarea altora, în modificarea statu- 
tului unor seme — din arhiseme în seme diferenţiale și invers. De aceea 
pare a fi justificată interpretarea modificării de sens, în cazul derivă- 
rii semantice, numite şi metasemie, drept „o deplasare a relaţiei dintre 
semnificat și semnificant [... ] şi drept o restructurare a structurii se- 
mice a sememului derivant, exprimată în eliminarea unor seme sau în 
majorarea numărului lor” [1, p. 40). 


Referindu-se la manifestarea acestui fenomen în structura semantică 
a semantemelor verbale, V. Bahnaru constată „prezența unor restruc- 
turări semice importante în componenţa sememului derivant, mutația 
de sens fiind mediată, mai ales, de modificarea categoriilor gramati- 
cale ale lexemelor” [2, p. 501], precizând totuși că nu modificarea ca- 
tegoriilor gramaticale ale verbului sunt determinante în majoritatea 
mutaţiilor semantice, dar „modificarea distribuţiei lui semantice și 
sintactice, ca urmare a substituirii subiectului/obiectului concret prin 
subiect/obiect abstract, a subiectului /obiectului animat prin subiect/ 
obiect inanimat şi invers” [2, p. 502], cum este cazul verbului a pisa, 
care, în accepţia sa primară, de „a zdrobi, a sfărâma un corp solid prin 
loviri repetate”, are ca obiect „un corp solid”, caracterizat prin semul 
[-animat]. Înlocuind acest obiect prin unul animat, obţinem o mutație 
de sens, verbul în cauză desemnând acțiunea de „a bate la cap, a sâcâi 
pe cineva, repetându-i același lucru”. 


Atunci când categoria gramaticală nu se schimbă și, totodată, se 
menţine şi aceeaşi distribuţie semantico-sintactică, modificarea sensu- 
lui verbului „se produce de la sine, pe baza comunităţii semantice a ver- 
bului” [2, p. 503], în asemenea situaţii fiind vorba de mutații semantice 
pure, ca urmare a extinderii sau restricției semanticii verbului. (Cf.: a 
bârfi (pe cineva) — a bårfi „a vorbi mult şi fără rost”, a se burzului „a se 
mânia brusc” — a se burzului „a se ridica la răscoală”). 


În acest sens, se cere menţionat că, în structura sensului lexical al ver- 
belor de comportament, semelor conotative le revine un loc impor- 
tant în configurația derivativă a verbului, ele „asigurând” expresivitatea 
lui, iar elementele prin care se manifestă această expresivitate sunt, de 
regulă, mijloacele onomatopeice şi simbolistice, adică „nucleul deriva- 
tiv” al cuvântului. 

V. Bahnaru invocă mai multe probleme controversate ce apar în pro- 
cesul de analiză a relaţiilor de derivare semantică, stabilite în baza 
relaţiilor de similitudine. Pornind de la ideea că, în cazul metasemiei 
verbale, incompatibilitatea semantică, ce determină transferul seman- 
tic de la o entitate la alta, „se manifestă între acțiune și subiect, între 
acţiune şi obiect, între acțiune și circumstanţiale”, acest fapt permite a 
reduce metasemia similativă verbală „la trecerea: 1) verbelor acţiunii 
în verbe ale devenirii, 2) verbeleor acţiunii în verbe ale stării şi 3) ver- 
belor devenirii în verbe ale stării” [2, p. 501], teză care justifică, în opi- 
nia noastră, repartizarea verbelor de comportament în cele patru clase 
lexico-semantice — Acţiune, Stare, Devenire, Relaţie. 


În cadrul unor cercetări lingvistice recente, se ia în discuţie, aşa cum 
am menţionat supra, încă un tip de derivare — actanțială, care se re- 
feră la modificarea caracteristicilor sintactice ale verbelor, desemnând 
diverse procese de reflexivizare, reciprocizare, intranzitivizare etc. [3, 
p. 3], fenomen care poate fi sesizat şi în cazul lexemelor verbale de 
comportament. Astfel, în opinia lingvistului I. Bărbuță, preocupat de 
acest subiect, reflexivizarea „este o formă de derivare actanţială, care 
se desfăşoară în conformitate cu modelul: acțiune orientată asupra 
unui obiect exterior subiectului > acţiune orientată asupra subiectului 
însuşi” [3, 8]: a lăuda (pe un coleg) > a se lăuda (pe sine); a alinta 
(pe cineva) > a se alinta (singur); a răsfăța (pe cineva) > a se răsfăța; a 
înșela (pe cineva) > a se înșela (pe sine) etc. În raport cu verbele tranzi- 
tive directe de la care se formează, derivatele actanţiale constituite prin 
reflexivizare își modifică doar configurația actanţială, prin trecerea de 
la o structură cu doi actanţi cu statut funcţional diferit — de subiect 
şi de obiect — în cazul verbelor tranzitive directe, la o structură cu un 
singur actant care cumulează rolurile de Agent și de Pacient, la verbele 
reflexive, păstrând intactă formula semică. 


Derivarea actanţială realizată prin procesul de reciprocizare „urmează 
modelul: acţiune orientată asupra unui obiect exterior Agentului > 
acțiune a doi sau mai mulți participanţi care acţionează unul asupra 
celuilalt” [3, p. 8]: a certa (pe cineva) > a se certa (unul pe altul, între 
ei); a hărțui (pe cineva) > a se hărțui (unul pe altul, reciproc); a în- 
frunta (pe cineva) > a se înfrunta (reciproc) ş. a. Această transformare 
constă în substituirea celor doi participanţi cu statut funcţional diferit 

ai situaţiilor tranzitive directe prin alţii, care apar — simultan ori succe- 
siv — în postura de subiect și de obiect al acţiunilor înfăptuite de fiecare 
dintre ei. 


Intranzitivizarea „este o formă de derivare actanţială care se realizează 
în conformitate cu modelul: acțiune orientată asupra unui obiect ex- 
terior Agentului > acţiune neorientată” [3, p. 9], esenţa acestui proces 
constând nu în schimbarea orientării acțiunii, ci în anularea completă a 
acestei trăsături din structura verbului. Fiind un mijloc de modificare a 
structurii actanţiale a verbului, intranzitivizarea se asociază, de regulă, 
cu o variaţie semantică, cea mai importantă mutație semantică fiind 
suprimarea semului [+cauzativ] din formula semică a verbului deri- 
vant: a rușina „a cauza un sentiment de ruşine” > a se rușina; a necăji „a 
provoca necaz” > ase necăji; a amuza „a cauza amuzament” > a se amu- 
za; a supăra „a cauza supărare” > a se supăra etc. Totodată, decauzati- 
vizarea implică și dezagentivizarea verbului, acesta trecând din clasa 
verbelor de acţiune în cea a verbelor de stare sau de devenire. 


Cele expuse supra confirmă ideea că derivarea ca proces tinde spre 
anumite transformări funcțional-semantice ale unităţii lexicale prima- 
re şi se orientează fie spre crearea unui semn nou, fie spre exprimarea 
de către semnul inițial a unei noi funcţii. În această ordine de idei, este 
evident că analiza derivațională favorizează descrierea integrală a se- 
manticii verbelor de comportament din limba română, pentru că ele 
sunt formate atât prin crearea unui nou lexem (derivare morfematică), 
cât şi prin adaptarea lexemului inițial pentru a exprima o nouă realita- 
te (derivare semantică) sau prin modificarea configurației valenţiale a 
unui lexem deja existent în limbă (derivare actanţială). 


u 1 i i i limbii, î i icu- 
Notă | Abordarea dinamismului limbii, în general, și al lexicu 
lui, în special, din perspectivă diacronică nu constituie 

obiectul cercetării noastre. 

Înainte de a trece la corespondența dintre doi 
tineri studioşi basarabeni — folclorista Tatiana 
Gălușcă şi scriitorul George Meniuc - voi 
face o mică incursiune în atmosfera anului 
1940, an fatidic, ce i-a despărțit pentru tot- 
deauna pe protagoniștii articolului meu, care 
intenționau în toamna acelui an să se căsăto- 
rească. 


S-ar părea că despre 28 iunie 1940 se ştie to- 
tul, ce să mai adaugi la nivel de informaţie? 
Doar interpretările sunt diferite, în rest, totul 
parcă e cunoscut. Or, nu este chiar așa, în ar- 
hive zac nevalorificate încă o sumedenie de 
documente revelatoare privitoare la această 
mare dramă a românilor basarabeni, dar și a 
românilor în general. Tragedia începe încă în 
anul 1812, dar, de la 28 iunie 1940, ea poate fi 
numită etnocid. Lucrând cu documentele de 
arhivă, care au văzut lumina tiparului în volu- 
mul I al monumentalei cărți Basarabia — pă- 
mânt românesc, îngrijită de Mihai Tașcă şi edi- 
tată la Chişinău în 2017, la editura „Serebia”, 
coordonator Vasile Șoimaru, mi-am dat sea- 
ma că acest subiect este inepuizabil. O serie 
de documente o constituie declaraţiile pe 
care erau obligați să le completeze în scris, 
înainte de a trece noua frontieră de stat, acei 
ce voiau să se refugieze în Țară şi aveau no- 

rocul să se regăsească în listele de refugiaţi pe parcursul anului 1940. 
Citindu-le, în fața ochilor se înfăţişează un tablou apocaliptic, desprins 
parcă din pânzele lui Salvador Dali. Familii rupte în două, mame în 
căutarea copiilor pierduţi, studenţi dezorientaţi, neștiind pe care drum 
s-o apuce ca să nu greșească, averi de o viață abandonate, sinuciderea 
în lanţ a funcționarilor publici (îmi pare rău c-am pierdut niște statis- 
tici grăitoare în acest sens), multe, prea multe omucideri, totul întors 
cu susul în jos, lacrimi, disperare... lată, de exemplu, un mic fragment 
din Declaraţia refugiatului Gheorghe I. Dumbravă din Minceni, jud. 
Orhei, dată la punctul de frontieră Ungheni-Prut, pe 18 septembrie 
1940: „Viaţa în Basarabia este îngrozitor de grea și scumpă, căci o 
Rusie mare, dar săracă și flămândă, s-a năpustit asupra Basarabiei noas- 
tre, pe care o exploatează precum un păianjen care suge sângele unei 
musculiţe prinse în pânza lui. Păianjenul altfel nu poate să se hrăneas- 
că, pe când oamenii... Declaraţiile de genul acesteia m-au cutremurat. 
Un păianjen uriaș, lacom, bulimic, înfiorător îşi așternuse imensa lui 
pânză peste biata Basarabie, hrănindu-se cu sângele victimelor, acestea 
fiind părinţii, bunicii şi străbunicii noştri. 


Două dintre victimele anului 1940 au fost folclorista Tatiana Găluşcă 
şi scriitorul George Meniuc. Am cercetat corespondenţa lor consul- 
tând mai multe surse, dar am pornit de la articolul Poem epistolar cu 
George Meniuc și Tatiana Găluşcă, însoţit de 4 scrisori inedite și un 
articol-evocare, apărute în „Magazin bibliologic”, nr. 3-4, 1995, sem- 
nat de cercetătorul literar Vasile Malaneţchi. După ce m-a încurajat în 
această aventură, după ce am citit cele 43 de scrisori ale lui George 
Meniuc către Tatiana Găluşcă şi cele 16 (câte au putut fi recuperate 
de Muzeul de Literatură) ale acesteia către Meniuc, am înţeles de ce 
Vasile Malaneţchi a numit această corespondenţă „poem epistolar”. 
Într-adevăr, răvașele celor doi reprezintă un tulburător poem în proză. 
Dacă ei şi-ar fi scris în versuri, scrisorile lor ar fi constituit o veritabilă 
Divină comedie, doar că, spre deosebire de capodopera lui Dante, ar fi 
început nu cu „Infernul” şi s-ar fi încheiat cu „Paradisul', ci invers. 


Dar, până la această corespondenţă diafană, delicată, subtilă, între cei 
doi epistolieri s-au înşirat necruţător tocmai 32 de ani de neștire! Nu 
zadarnic viața întreagă George Meniuc a fost obsedat de mitul lui Ulise! 
El se regăsea în acest mit! Anul 1940 i-a despărțit fizic pentru totdeau- 

na pe cei doi tineri, care se cunoscuseră în vara anului 1939, în una din 
expedițiile folclorice, organizate de Petre Ştefănucă în satele Vâprova 
şi Dâşcova din judeţul Orhei. Din acea vară ei au fost nedespărțiți până 
în luna mai 1940, pentru că atunci când nu erau alături, îşi scriau zil- 
nic, precum i-a mărturisit Tatiana Găluşcă lui Vasile Malaneţchi în tim- 
pul întrevederii din anul 1991, la Hotelul „Cișmigiu” din București. În 
toamna anului 1939, studentul Meniuc îi face o vizită Tatianei la Tulcea, 
unde aceasta era profesoară, dar și aduna folclor, fapt evocat mai târziu 
în mai multe scrieri meniuchiene, dar și în corespondenţă, ca mai apoi 
s-o viziteze, în primăvara anului 1940, în satul ei de baștină, Izvoare, 
judeţul Soroca. În scrisoarea Tatianei Gălușcă către Arcadie Suceveanu 
din 6 iunie 1987, adică după 4 luni de la trecerea la cele veşnice a lui 
George Meniuc, ea va mărturisi, printre altele: „Era vorba să ne căsă- 
torim, ne-a despărțit războiul, eu am rămas în ţară, primind un post de 
profesoară de limba română la Tulcea. Ne-am scris în fiecare zi — până 
atunci”. Ce a urmat după „atunci” pentru cei doi îndrăgostiți este ca- 
racteristic pentru foarte mulți basarabeni și basarabence — despărțirea 
pentru totdeauna! Ruptură pecetluită de noua și odioasa frontieră de 
pe Prut. Fiecare dintre ei şi-a urmat destinul dramatic, precum aflăm 
din corespondenţa lor şi nu numai din aceste scrisori-confesiuni. 
George Meniuc, tânărul și atât de promițătorul poet și eseist, va avea 
de înfruntat viaţa întreagă un mediu ostil creaţiei. I-a fost greu, mai ales 
din punct de vedere psihologic, mai ales în anii '40- 50 ai secolului tre- 
cut, când proletcultismul făcea ravagii în RSS Moldovenească. În acei 
ani el, vechiul „cadranist” cu vederi de stânga, n-a fost cruțat, ci atacat, 
de rând cu ceilalți scriitori basarabeni cu studii interbelice, de „camara- 
zii” de condei, care nu aveau aceste studii și care-i urau de moarte pen- 
tru inteligenţa lor, pentru erudiţia lor, pentru superioritatea lor. Invoc 
aici doar un exemplu de hărțuire a scriitorilor Bogdan Istru, George 
Meniuc, Liviu Deleanu, Andrei Lupan şi Leonid Corneanu. Vorba e de 
adunarea închisă a organizaţiei de partid a scriitorilor din RSSM din 
7 august 1948, prezidată de un oarecare Lukianov A. M., avându-l ca 
secretar al adunării pe scriitorul Iacob Kutkoveţkii. Iată ce perle ieșeau 
din gura „scriitorilor fruntași”: 


Tos. Aapuenxo: Borat Hcrpy, B cruxoTBopeHuu Închinare AOIEA AO 
IIPEACAPHOĂ HarAOCTH, AO OTKp5ITOTO MpH3bIBa Iocrpours |lanreon, 
TO ecTb rpoGRHuIIy TOB. CTaAUHy NpH XU3Hu. 

Tos. Ho6an: Ilanreon CAOBO, O3Hauaromee Mecro norpeGeHua ArOAeH. 
3nauur Þoraan HcTpy roTOBHA OpH XU3HH MOTHAY HaneMy BOALO 
TOB. CTaAHHy. CTpaniHO AaXe rOBOPUTP, TOBAPHIIIU, AO Yero AOIIEA 
ƏTOT TAK Ha3bIBaeMbIĂ MOAAaBCKUĂ NOƏT. (...) A mpeAAararo cpouno 
nmepecMOTpeTb TBOpYecTBO TAKMX nycareseň Kak: Mcrpy, Aynan, 
Menok, Kopnany n AeAany. 


Mai târziu, în 1959, într-o cuvântare cu miros de denunț, tov. Bucov 
preciza: „MenHrok He TOT WeAOBEK, 3a KOTOpOro OH ce6a BbiAa6r. Hu 
XeHa, HU BCE ApyTHe TOBAPUNIU, He 3Har0T ero HacToAngyro 6uorpapuro 
Ao 1940 roaa, B KOTOpoă MHOro TEMHBIX NaTeH. (...) Byab a Bykos He 
TaKHM AOGpBIM ueAOBeKOM, TO Menroka AaBHO He GBIA0 651 B KumnnëBe”. 


Nici viaţa personală a lui George Meniuc, după despărţirea de Tatiana 
Găluşcă, n-a fost mai liniștită. În niciuna dintre femeile cu care a încer- 
cat să-și facă un cuib, un adăpost contra intemperiilor sociale și politi- 
ce, n-a regăsit-o pe „frumoasa lui din Deltă în lotca de pescar”, cum o 
va numi pe Tatiana în poezia Cântec de olar, scrisă în 1970, adică atunci 
când încă nu ştia nimic despre soarta ei. Până la regăsirea lor, din nefe- 
ricire, doar epistolară, vor mai trece doi ani (1972). „Gurile rele” susțin 
că Lidia Mişcenco, una din soțiile lui Meniuc, alături de care scriitorul 
a convieţuit 23 de ani, a făcut parte din desantul femeilor sovietice, pre- 
gătite de către serviciile secrete imperiale în oraşele Kostroma, Minsk 
şi Dumnezeu știe încă pe unde și trimise în teritoriile ocupate de URSS 
după încheierea războiului pentru a fi „tovarăşe de viață” ale intelectu- 
alilor indezirabili, ale „dușmanilor latenţi”, suspectaţi de lipsă de loiali- 
tate față de puterea sovietică. O fi fost așa sau nu, e greu de spus, dar în 
una din răbufnirile nervoase, din accesele de sinceritate ale lui Meniuc, 
pe care şi le permitea doar în corespondenţa cu cei mai devotați şi mai 
vechi prieteni, printre care a fost şi Nicolae Romanenco, el afirmă: 
„Aş vrea să văd Moscova, marea, munţii. Dar mă ţine pe loc casa. Şi 
în timpul când era în viață Lida mă ţinea pe loc casa. Am fost mereu 
paznicul ei, o jertfă, am păzit-o ca un câine, iar Lida pleca unde vroia. 
(...) Femeia aceasta mi-a otrăvit ultimii ani. Oare e normal că marile 
mele energii creatoare s-au dus de râpă în casa asta de pe Ufimskaia, în 
care am vârât atâţia bani și atâţia nervi spre a servi unei familii de vene- 
tici, străini sufletului meu în toate sensurile?” (Fragment din scrisoarea 
adresată lui Nicolae Romanenco pe 10 iulie 1984). 

Mi-a venit să cred „gurilor rele” și atunci când am descoperit în Fondurile 
Muzeului de Literatură o scrisoare nedatată, pe care Lidia Mișcenco i-a 
trimis-o Tatianei Gălușcă, după ce aceasta și-a regăsit prietenul tinereţii, 
fie doar epistolar, în anul 1972. Iată un fragment din scrisoare: „Aoporaa 
Tana! Craphie APy3bA MyXa — MOH Apy3ba. (Aici nu pot să nu-mi per- 
mit o remarcă răutăcioasă: tare mari prieteni o fi fost cu Mişcenco Theo 
Calian, Ovidiu Bârlea, Eugen Panighianţ, Mihnea Gheorghiu, Miron 
Constantinescu și atâția alți prieteni de-ai lui George Meniuc de până 
la 1940!) Mi AoroBopumca c Bamu Tak: a paaa, uro Bpr c Xopxem 
HaAaAuAu nepenucky, — u Br mocraparecs He 3a6bITb, YTO MOE 
orHomeHue K Bam CaMOe Apykeckoe, CaMOe HCKpeHHee H cepAeaHoe. 
Xopomo?”. Toate bune şi frumoase până aici, dacă n-ar fi urmat: „JKopx 
uuraer MHe Banm IIHCPMA, MBI C HAM AOGpEIE Apy3ba.... Oare ce a simțit 
Tatiana Gălușcă când a citit aceste rânduri? Dacă le raportăm la timpuri- 
le noastre, asta ar fi de parcă cineva ţi-ar afla parola adresei electronice și 
ar da năvală peste intimitatea ta! Cel puţin, eu așa am interpretat fariseica 
scrisoare a Lidiei Mişcenco către Tatiana Gălușcă. 


O dovadă a justeţei concluziei mele de mai sus e chiar corespondența 
celor doi protagoniști: una frumoasă, palpitantă, duioasă, curată, dar 
care revendica respectarea intimităţii lor! Acum, când s-au scurs mai 
bine de 30 de ani de la trecerea la cele veșnice a lui George Meniuc și 
25 de ani de când nu mai e în viaţă nici Tatiana Gălușcă, când scrisorile 
lor, atâtea câte au fost găsite și recuperate de cercetătorii Muzeului de 
Literatură din Chișinău, au fost publicate în volumul George Meniuc. 
Pagini de corespondență (Chişinău, 2010), prefaţat de Elena "au, de- 
venind un bun public, oricine le poate citi și se poate convinge de cele 
afirmate de mine anterior! 


Într-un alt acces de sinceritate, cel din scrisoarea în limba rusă, adresa- 
tă aceluiași Nic. Nic. (Nicolae Romanenco), datată cu 28 martie 1985, 
George Meniuc se confesează prietenului său: „Tpi 3Haems, «ro Ha 
nporaxenuu 23 Aer, GAaroAapa mucarearo ryMaHucra A. MunraeHKO, 
A CBOEĂ AOYepu He OKa3aA HU pa3y HHKAKOTO BHUMaHUA. Bcë 370 GBIAO 
a6cypAOM H XecTOKOCTBIO”. Între paranteze fie spus, nici cu ultima soție, 
Svetlana Morozova, poposită în RSSM tocmai din Altai, lui Meniuc nu 
i-a fost mai dulce: „Sunt foarte singuratic, mai singuratic decât dacă aș fi 
necăsătorit”, îi scrie elîn 1982 prietenului de-o viață Nicolae Romanenco. 

În scrisorile către Tatiana Găluşcă George Meniuc este altul: luminos, 
cald și mereu ocrotitor. Mai ales ocrotitor după ce a aflat de la prietenul 
său, folcloristul Ovidiu Bârlea, că și viața personală a Tatianei Găluşcă 
era una deloc fericită: un soț brutal, care toată viața a persiflat pe seama 
folclorului — marea dragoste profesională a Tatianei! — și doi fii, unul 
dintre care foarte bolnav. Dacă mai adăugăm la toate astea și eterna ei 
nostalgie după meleagurile natale, pe care după război și după închide- 
rea frontierei româno-sovietice așa și nu le-a mai revăzut, tabloul vieţii 
celor doi protagoniști ni se înfățișează în tot dramatismul lui. 


Ziceam că răvașele pe care și le scriau George Meniuc şi Tatiana Găluşcă 
revendicau respectarea intimităţii. Voi ilustra această constatare cu doar 
câteva fragmente din aceste, de regulă, lungi şi palpitante epistole: 


„Dragă Taniușă! 


Vai, ce târziu mi-ai scris, ce târziu! N-am fost în București de 32 de ani și 
nu mi-am văzut prietenii, trăiesc în Chișinău ca Daniil Sihastru şi nu plec 
nicăieri. Din primăvara lui 1940, când ne-am văzut ultima dată în satul 
tău, într-adevăr, parcă au trecut secole. Ultima scrisoare, cu cerneală roșie, 
ca un strigăt de despărțire, ţi-a fost trimisă în iunie 1940, la Tulcea. Ai 
primit-o? (...) Tu ştii cât te-am iubit și această mare iubire a lăsat o urmă 
adâncă în creația mea. Ţi-am trimis ieri Scrierile mele în două volume și 
dacă vei citi atent Mioriţa, Tinereţea — un cântec al soarelui, poeziile Fior, 
Preludiu, Baladă, vei observa uşor această dâră de lumină ce-ai lăsat-o tu 
în paginile mele. (...) Tatiano, când îmi vei scrie, nu te grăbi, nu-ți răvăşi 
gândurile. Scrie-mi domol și cu socoteală, așa cum ar depăna mătușa Ioana 
o poveste de demult. Scrie-mi îndată. Nu tărăgăna condeiul. 


Te sărut și te imbrățișez, o clipă (poate şi două). 


George” (28 septembrie 1972). 


„Dragă Tatiana, 


Îţi mulţumesc pentru frumuseţea sufletului ce mi-o dărui în scrisori. (....) 
Mi-ai scris că a fost un timp când credeai că te-am dat uitării. Niciodată 
nu te-am dat uitării, dar am trăit o altă viaţă, cu o mare risipă de timp pe 
lucruri de nimic. Sunt lucruri pe care nu le pot scrie în scrisori, ele se cer 

povestite pe îndelete, între patru ochi. "Ţin minte scrisorile tale aproape 
textual, doar ne scriam zilnic, ţin minte surâsul tău plin de bunătate, vioi- 
ciunea și râsul tău. Şi mai ales Tulcea o ţin minte. Trebuie să-ți spun că în 
Caloian mai este o fărâmă din tine. (...) Zilele acestea îţi voi trimite unele 
cărți şi cele două fragmente de roman publicate în reviste. Voi căuta și 
cărți de folclor. Și în general, nu te voi mai lăsa în pace. (...) Acum e ora 3 
de noapte. Şi, ca la cămin, mi-e foarte dor de tine. 


Cu drag, George. 


P.S. Nu ştiu când voi putea veni la București. Se cer multe formalități 
şi am oroare de ele. Dar voi încerca la anul, probabil, prin Moscova. 
Mai este o posibilitate — pe linia ziariştilor — să plec vara în Bulgaria, la 
mare. Tu vei putea veni? Până atunci mai este timp”. 


(6 octombrie 1972) 


Nota bene: George Meniuc și Tatiana Găluşcă nu se vor întâlni nicio- 
dată, decât doar epistolar, deşi planuri în acest sens și-au făcut de 
mai multe ori. Nici orașul tinereţii și al studenţiei, București, George 
Meniuc nu-l va mai vedea. 


„Dragă Tatiana, 


Scrisorile tale m-au răscolit, toate zilele şi nopţile acestea mă gândesc 
la tine. Tu eşti singura femeie care m-a iubit cu adevărat. Dar se vede 
că o ursită rea ne-a despărțit. Tu-mi scrii că ai plâns trei zile. De ce să 
plângi? Doar aş fi putut să mor în război. (...) Adu-ţi aminte cum spu- 
neam atunci în scrisorile mele, că vreau să plec cu tine vara în munți, 
acolo să ne iubim. O singură dată am fost la Piatra-Neamţ. Şi până as- 
tăzi îmi stau în față munţii aceia. Tu ai cules folclor și nu numai asta, ai 
trăit acolo. Tu şi Ovidiu Bârlea aţi fost în Ţara Oașului, apoi în munţii 
Bucegi. Cum vă invidiez că aţi colindat asemenea plaiuri. Dacă aș fi 
umblat cu tine (dar ursita cea rea n-a vrut), aș fi scris bucăţi extraor- 
dinare. Aşa că eu am de ce să mă tângui, dar tu? Tu ai strâns „o căruță 
de folclor”, cum zici, ai imaginea întregii ţări în suflet! (...) Îmi vine 


să te cuprind, să simt cum îți miroase părul a fân cosit, să te mângâi 

pe mâini și pe picioarele obosite de atâtea drumuri, să mă uit în ochii 
tăi ce-mi luminau tot sufletul, pentru că flacăra aceea din tinerețe mai 
arde și acum. (...) Ceva liric şi furtunos este în făptura ta. Te sărut, te 
dezmierd. Îți mulțumesc că mi-ai adus răsuflarea codrilor şi cântecul 
râurilor, ca să-ţi adulmec paşii ca un Faun înnebunit de dorinţe. Ai rupt 
din eternitate o stea ciudată și ai adus-o să ardă deasupra casei mele... 


Te îmbrățișează 
George Meniuc”. 
(10 octombrie 1972). 


„Prietena mea neuitată, zâna mea cea bună, 


„Trebuie să-ţi spun pe şleau că îndârjirea mea de altădată începe să sca- 
dă. Când îmi recitesc poeziile din tinereţe, îmi vine să bocesc. Citeşte 
Interior cosmic şi Imaginea în artă, compară-le cu tot ce-am scris mai 
târziu, după război, şi vei fi năucită de contrastul dintre ele. Parcă mi- 
am pierdut cheile de la casa mea și, apucând la nimereală altele, m-am 
trezit într-o casă străină. (...) 


Ah, Tatiana, de câţiva ani sunt zguduit de moartea mea! Voi învia oare?” 
(iulie 1974) 


„Dragă Tatiană, 


Am auzit la telefon vocea fiului tău (o voce plăcută) şi m-am gândit 
că el ar fi putut fi fiul meu... Şi deodată a intrat seara în casă, mi s-a 
făcut frig şi m-am dus la subsol ca să aprind focul. Dar acolo gândul 
m-a urmărit mai departe, ca să-mi amintească insistent şi necruţător că 
toată viaţa am fost lipsit de-o mângâiere femeiască, tocmai de care am 
avut cea mai mare nevoie. Şi din subsol am ieșit afară, în grădină, unde 
toamna ofta, despletită, şuie. Numai Danca, cu instinctul ei de cățea, a 
simţit ceva în paşii mei, s-a apropiat de mine și m-a atins de mână cu 
botul ei rece. Toamna plângea în grădină. 

Al tău cu drag, 


George Meniuc”. 
(14 noiembrie 1974). 

„Dragă Tatiana, 


„Viaţa a trecut, zici adevărat. S-a dus în depărtări ca să nu mai revină 
niciodată. Am avut o tinereţe zbuciumată, dar frumoasă, nobilă, cin- 
stită. M-am grăbit să mă despart de tine și regret foarte mult de pasul 
făcut. Ai dreptate când scrii că am putea unul altuia să fim de folos. 
Folclorul te-a îmbogăţit sufletește, te-a făcut o personalitate, o femeie 
rară, cu totul deosebită de alte femei. O prietenă, o tovarășă de drum ca 
tine mi-a lipsit toată viaţa. (...) Regret foarte mult că te-am pierdut abia 
descoperindu-te într-o toamnă ploioasă pe Dunăre... 


Scrie-mi, nu mă uita. 


Cu drag, 
George Meniuc'. 


(1986) 


Reproduc aici și un fragment dintr-un răvaș al Tatianei Gălușcă, unul 
dintre ultimele, adresate lui George Meniuc: 


„Dragă George, 


Scrisorile tale și cuvintele sacre pe care mi le-ai spus de-a lungul ani- 
lor îmi dau un sens vieții. Am început să lucrez la Miorița datorită ţie, 
dragul meu prieten. Am o viaţă foarte grea, ţi-am scris, deși regret, tu 
nu trebuie să mă vezi decât cu părul fluturând în vânt, râzând mereu, 
îmbătată de viaţă. (...) Avându-te pe tine, voi învinge. 


Scrie-mi, nu mă uita şi păstrează-ţi sănătatea, că trebuie să ne vedem. 


Cu drag, 
Tatiana”. 
(22 noiembrie 1986). 


Nu s-au mai văzut! În noaptea de 7 spre 8 februarie 1987, George 
Meniuc va părăsi această lume şi se va strămuta acolo unde nu există 
loc pentru suferinţă şi durere. 


P. S. În anul 1978 George Meniuc a scris unul dintre cele mai frumoase 
poeme lirice din Basarabia postbelică, muza care l-a inspirat fiindu-i 
Tatiana Gălușcă. 


O altă femeie 

Melodiile lunii vibrează-n odaie. 

Din raze se ţese un basm fermecat. 

Te iubesc, ești ultimul țărm al inimii mele, 
Vin ca un val spre tine mereu. 

Îți sărut buzele, umerii, sânii, adorato, 
Torentul fiorului mă duce pe alt tărâm. 

Din mâinile tale zboară pescăruși spre stele, 
Din privirile tale surâd toporași. 


Dar iată din stele, din lună, din neunde, 
Coboară o altă femeie, pe nevăzute scări. 
Îi ascult tăcerea și acea nostalgie, de care 
Doar ochii cerboaicei rănite sunt plini. 


În orele de beatitudine senină, 
Când visuri urzim, de toate vrăjiţi, 
Cealaltă femeie, la marginea lumii, 
Aşteaptă să-i scriu măcar un cuvânt. 


Trec zilele, lunile, anii de-a valma. 
Grijile vieții ca brumele cad 

Ba ici, ba dincolo pe cărările noastre; 
Şi, panere întregi, le purtăm amândoi. 


Te iubesc, ești ultimul țărm al inimii mele, 
Vin ca un val spre tine mereu... 

Dar nu pot uita cealaltă femeie, 

Ce-mi caută umbra pe ploaie și vânt. 


AD LITTERAM ZE 


P. P. S. Referitor la viaţa personală a lui George Meniuc, am auzit la un 
post de radio, spre surprinderea mea, nişte informaţii, răspândite și în 
rețeaua de internet (Wikipedia), precum că scriitorul n-a fost niciodată 
căsătorit și n-a avut copii. Eroare! El a avut 4 căsătorii oficiale. Din cea 
de-a doua căsătorie (1947-1952), cu Eugenia Popovici din Chişinău, 
profesoară de limba română, George Meniuc are o fiică Olga, născută 

în 1950. La rândul ei, Olga, se căsătorește în 1974 cu medicul Anatol 
Hârbu, dăruindu-i acestuia doi copii — Cristina Hârbu-Cărbune (a. n. 
1973), stabilită la București, urmând calea profesională a părinţilor, 
cea de medic. Ea are doi copii, Constanţa și Alexandru. Cel de-al doi- 
lea copil al Olgăi — Alexandru Hârbu - (a. n. 1979) este programator. 
E stabilit în Montreal, Canada. Are 3 copii: fiica Polina și doi gemeni 
- Sofia şi Alexandru. În așa fel, George Meniuc şi-a perpetuat arborele 
genealogic cu o fiică, doi nepoți și cinci strănepoți. 

Mircea COLOŞENCO 


Corespondenţă 


Nicolae Labiş - Doina Sălăjan 
(1954 - 1956) 


Corespondenţa poetului Nicolae 
Labiş (primită /expediată) se va 
îmbogăți cu un set de opt scrisori 
aflate în sipetul plin de amintiri al 
dnei Doina-Cornelia Sălăjan, care, 
cu mare greutate şi emoții de ne- 
descris, a decis de curând să le dea 
publicităţii pe cele primite, între 
anii 1954-1956, de la fostul său co- 
leg şi bun prieten de la Şcoala de 
Literatură şi Critică Literară „Mihai 
Eminescu” din Bucureşti de sub pa- 
tronajul Uniunii Scriitorilor din R. 
P. Română (1952-1954). 


Totodată, a hotărât ca originalele 
să le doneze Bibliotecii Academiei 
Române din București. 


Textele epistolelor în discuţie conţin informaţii personale, atât cu ca- 
racter sentimental, cât şi cu referinţe la preocupările literare ale poetu- 
lui damnat. 


Printre cele aparţinând lui Nicolae Labiş, două se referă la altele pri- 
mite de la Doina Sălăjan, dintre care una a fost recuperată şi publicată 
deja (nr. 6), iar o alta a lui N. L. a rămas printre manuscrisele sale/ne- 
expediată, numerotată de noi (nr. 10), pe când se afla într-o excursie în 
Deltă, împreună cu Geo Bogza, Lucian Pintilie ș. a. (oct. 1956). 

Anexăm acestor rânduri epistolare și dedicaţia lui Nicolae Labiş către 
Doina Sălăjan, pe volumul său de versuri Primele iubiri (Bucureşti, Edi- 
tura Tineretului, 1956, 133 p.), din care se desprinde aceeași puternică 
afecțiune magnetică ce a existat între cei doi poeți şi care, prin aceste 
cuvinte, îi este dezvăluită intensitatea profunzimii ... 


Dragă Doina, 


Mi-a făcut bucurie scrisoarea ta și, împotriva obişnuințelor mele, îţi 
răspund imediat. Cu această ocazie, îți mulțumesc pentru sfaturile tale 
de natură etică. 


Am auzit că n-o duci prea bine în Cluj, dar nu cred. Poate că Pişta a 
exagerat. Oricum, înflăcărarea ta din timpul anului la a pleca la redacția 
clujeană era prea mare ca să poată fi desamăgită și hilarizată. 


Eu lucrez la „Gazeta literară”, unde mă prezint din an în paşti. În curând, 
voi pleca acasă, cest ă dire „în documentare”. Acolo, voi relua ocupaţia 
mea centrală din lunga vacanţă pe care mi-am făcut-o: călăria. Actual, 
mă prezint ca un jokeu desăvârșit. 


Lucrez la un volum care, cred că, va ieşi mult mai bun decât restul de- 
lirurilor mele semilirice de până acum. Între timp, sfidez muzele și dau 
periodicelor stanţe ridicole. 


Am scris, întâia oară, o cronică laudativă la „Steaua”, care o să apară în 
„Viaţa românească” no. nu ştiu care, la „Revista revistelor”. Nu știu ce 
mi-a venit; cred că numerele 3-4 din „Steaua” erau într-adevăr bune. 


ÎI salut cordial pe A. Rău. Aştept să-mi scrii la şcoală, până nu plec din 
București. 


Îţi mulțumesc pt. invitaţia din Februar. Cred că am să trec prin Cluj 
mai repede. 


Cu distinsă afecţiune, 
Nicolae 
30 august 1954 

Dragă Doina, 


Nu m-am dus acasă, după cum n-am mai trecut nici prin Cluj. Treburi 
redacționale mă rețin în București până după Congresul Partidului. 


Cu toate că am fost în Bucureşti, n-am primit scrisoarea de care mi-a 
vorbit Ţic. S-o fi rătăcit sau cine ştie ce s-a întâmplat cu ea. Dacă vrei 
să-mi scrii, scrie-mi pe adresa „Gazetei literare”. 


Deocamdată mai stau la Şcoală, însă, cred că, în curând, am să mă mut 
într-o chilioară pe care am găsit-o. Este foarte mică (4 mp), dar este 
acceptabilă. 


Te aştept să vii în București, aşa cum mi-ai spus. Vizita mea la Cluj o 
las pe altă dată. 


Despre viața mea cotidiană n-am prea multe de spus. Am program de 
la ora 5 după masă și dimineţile sunt liber. Ora târzie la care isprăvesc 
serviciul mă împiedică să fac obișnuitele orgii. Le-am mai rărit. Singura 
pasiune zilnică: cafeaua. 


Mi-a plăcut poezia ta din „Steaua. Te rog foarte mult să ne trimiţi o 
poezie pentru Congresul Partidului. Dacă accepţi, lucreaz-o cât mai 
mult și vezi să fie pe linie, pentru că cenzura este foarte atentă cu noi. 


Încă odată, te aştept în Buc(ureşti)). 


Cu dragoste, 
Nicolae Labiş 
13 sept(embrie) 1954 


Doina, 
Mă văd obligat să renunţ la vizita mea, cerându-mi scuze că am angajat-o. 
O indispoziție acută mă pune în imposibilitatea de a avea întâlniri gingașe. 


Cu regret și cu salutări, 

al tău, 

Nicolae Labiş 

2 mai 1956, ora 11, str. Sevastopol, camera 13) 

Mălini, 15, VII, 1956 
Dragă Doina, 


Arunc în fugă câteva rânduri pentru tine, pe care le voi completa altă 
dată. Mă interesează ce planuri ţi-ai făcut pentru vară și cum te-ai aran- 
jat în Bucureşti. 


Eu sunt puțin trist, dar foarte liniștit. 


Dacă nu m-ai uitat deja, 
scrie-mi. 


Cu aceeași afecțiune, 
Nicolae Labiş 


Mălini, 30 iulie 1956 
Dragă Doina, 


Când ţi-am primit scrisoarea, credeam și eu că mă poți invidia. Eram 
liniştit în tovărăşia munților şi cărților mele. Călătoream mult, luasem 
o mașină confortabilă a ziarului local, mă bucuram și mă indignam, pe 
rând, în condiţii vecine, totuşi, cu seninătatea. 


Dar sora mea cea mare a suferit un accident grav — un beţiv a aruncat-o 
dintr-un camion, pe când se întorcea dintr-o excursie. Umărul stâng îi 
este fracturat foarte rău și am o sumedenie de griji. Nu mă mai invidia 
deci. Vreo lună şi jumătate voi sta lângă suferind, ceea ce, pe lângă al- 
tele, mă irită. 

Scriu, totuși, destul de mult, citesc încă şi mai mult. Uneori petrec des- 
tul de bine. 

Te rog să-mi scrii. 


La revedere, 
Nicolae Labiş 

(nedatată, cca. 
iulie-august, 1956) 


Dragă Nae, 


Trebuie să-ți spun că ești cam zgârcit când scrii. Poate numai când îmi 
scrii mie. Scrisoarea ta m-a găsit într-o stare sufletească destul de agrea- 
bilă. Mama e mult mai bine şi sper să iasă din spital peste o săptămână, 
două. Îmi pare rău pentru Margareta. Te rog transmite-i din parte-mi 
salutări şi însănătoşire grabnică. Eu nu mă pot bucura de munți, în ge- 
neral nu mă bucur de nimic. Ar trebui să fiu la Bucureşti, m-a chemat 
editura. 


Lucrez cam greu — nu mai rezist decât până la 2-3 noaptea. Mă dor ochii 
şi port ochelari. Am îmbătrânit, Nae dragă. Îmi pregătesc noul volum. 
În tot ce-am scris, de când sunt acasă, este ceva străin de poeziile mele. 
M-am înrăit şi caut să ascund adevărul acesta care mă înspăimântă. 


Când ne vom întâlni am să-ți povestesc o întâmplare hazlie. Acum mă 
apuc de scris. Poţi să-mi scrii mai repede? 


Te îmbrăţişez, 
Doina. 


Mălini, 14 august 1956 
Dragă Doina, 


Cuvântul „zgârcit” e cam colțos, „sumar” ar fi mai potrivit şi-mi carac- 
terizează toată corespondența mea. Dar ştii că am pentru tine o adevă- 
rată şi inexplicabilă slăbiciune, aşa că, de data asta, mă voi strădui să-mi 
calc datinile autoimpuse. 


Descumpănirea provocată de accidentul surorii mele a trecut destul de 
repede; de altfel, este și comod să vezi o soră, capabilă să-ţi cerceteze 
căile inspirate de viciu, imobilizată acum în ghips, aducând la bust cu o 
statuie corpolentă. Cât despre cealaltă, cea mică, făptură adorabilă, ea 

se supără pe mine numai atunci când rămânem singuri acasă, când pă- 
rinții mei sunt plecaţi undeva și, mai exact, eu o las seara să aştepte prea 
mult în ceardacul casei încuiate. Într-un târziu, când apar, ea îmi ara- 
tă cu resemnare mâinele și picioarele reci, tremură puţin de frig şi mă 
mustră pe ocolite cu cele mai înduioşătoare eufemisme. Atunci, verita- 
bile mustrări de conştiinţă prind să lucreze în sufletul meu mizerabil. 


Altfel, duc o existenţă ciudat de nouă, de care nu mă voi despărți defi- 
nitiv niciodată. Croaziere scurte, turnee întâmplătoare asta da, dar îmi 
prieşte prea mult viaţa asta ca s-o mai las. N-am parte, aici, de liniște, ci 
de altceva mai de soi. Ştii principiul acceleraţiilor nucleare: împrejurul 
metalului radioactiv se aplică un strat net de grafit, care, ca o oglindă, 
întoarce orice particulă transfugă, fără milă, în masa violentă și înfuria- 
tă, pregătind astfel consumări explosive de prim rang. 


Aici, cerul, munţii, oamenii, totul reflectă ca sticla sau, mai bine, ca ma- 
gica oglindă de grafit. Gândurile pe care le împrăştii firesc se întorc 
sentenţioase înapoi. Este în mine o vijelie încordată, care bucură și fă- 
leşte sufletul meu. 


M-am reîmprietenit cu toți cunoscuțţii din pușştie şi, când mă văd — ies 
destul de rar din bârlogul meu de urs — un roi de cumsecădeni mă trage 
spre cârciumă. Discuţiile sunt într-adevăr spirituale. Acești țărani de 
munte, bine hrăniţi și bine munciţi, au nu numai bun-simţ, ci mai ales 
intuiţie şi o fantezie extraordinară. Se discută mult și slobod politică. 
Dacă o mână de contabili și referenți m-au ales tacit arbitru al elegan- 
tei, mă simt într-adevăr prețuit, fiind ales de țărani arbitru al interpre- 
tării evenimentelor. 


Dar aceasta este numai un condiment al ocupaţiilor mele, lângă celă- 
lalt, şi distribuit mai rar, al escapadelor erotice prin livezile care noap- 
tea oferă culcuşuri rourate de nepreţuit. Știu câteva fete de țăran, care 
în bloc sunt geloase pe servitoarele de la școală și pe funcționare și pe 
învățătoarele tinere, care sunt geloase în bloc pe fetele de țăran etc. 


Majoritatea timpului mi-l consum lângă Diderot, René Descartes, 
până la Baudelaire şi Valery. 


Este o bătrânică cumsecade și curioasă, care ajută treburilor casei. 
Câteodată, mă vede zâmbind deasupra unei cărți și vrea neapărat să 

ştie de ce a râs domnul. Altădată, m-a văzut că am închis trist o carte. 


Era Le spleen de Paris al neîntrecutului Charles (Baudelaire, n. €.). 
Poema în proză XXVII, intitulată Une Mort héroïque, vorbeşte despre le 
bouffon Fancioulle: „Fancioulle était un admirable bouffon, et presque un 
des amis du Prince... Mais pour les personnes vouées par état au comique, 
les choses sérieuses ont de fatales attractions, et, bien qu'il puisse paraître bi- 
zarre que les idées de patrie et de liberté semparent despotiquement du cer- 
veau d'un histrion, un jour Fancioulle entra dans une conspiration formée 
par quelques gentilshommes mécontents”. 


Aşa începe istoria. Amicul prințului, admirabil actor, complotează cu 
vrăjmașii ordinei. Se găsesc binevoitori care descoperă nelegiuirea. Şi 
prinţul rostește condamnarea la moarte. Dar oamenii cred în iertare, 
pentru că comportarea prințului pare a o sugera: el invită pe condam- 
nați la o serbare a curţii, unde, într-un spectacol de gală, va juca însuși 
vinovatul Fancioulle. Din partea prințului, om atât de natural și voit ex- 
centric, se putea aştepta orice, până și virtutea, până şi clemenţa, unde 
el ar fi putut opera să găsească plăceri inedite. Dar pentru cei care, ca 
mine, aveau putinţa să pătrundă mai mult în adâncurile acestui suflet 
curios și bolnav, era infinit mai posibil că prințul voia să judece valoarea 
talentului scenic al omului condamnat la moarte. El voia să profite de 
ocazie pentru a face o experienţă psihologică de interes „capital” etc. 


„<Enfin, le grand jour arrive... >” şi Fancioulle strălucește în rol. 
Întreaga sală își abandonează respiraţia, «ce bouffon aillait, venait, ria- 
it, pleurait, se convulsait, avec une indestructible auréole autour de la tête, 
auréole invisible pour tous», dar evidentă pentru mine într-un straniu 
amestec — razele Artei și gloria Martirului ... Peniţa îmi tremură și la- 
crimile unei emoţii ce va dăinui în veci mi se aşează pe ochi când încerc 
să vă descriu acea seară de neuitat”. Şi aşa mai departe, publicul atât de 
blazat și frivol este câștigat deliciei inefabilului. 


Prinţul păleşte, buzele-i se subțiază, strângându-i-se din ce în ce mai 
mult, ochii i se luminează de un foc interior asemenea celui al invidiei 
şi ranchiunului. Șopteşte ceva la urechea unui paj pe care îl păstrase 
lângă sine. Acesta pleacă surâzând satisfăcut. După câteva minute, în 
timp ce sala se afla în culmea sublimului, o fluierătură ascuţită sparge 
urechile şi inimile. 

„Fancioulle, secoué, réveillé dans son rêve, ferma d'abord les yeux, puis les 
rouvrit preque aussitôt, démesurément agrandis, ouvrit ensuite la bouche 
comme pour respirer convulsivement, chancela un peu en avant, un peu en 
arrière, et puis tomba roide mort sur les planches.” 


Domnii condamnați văzuseră ultima oară spectacolul. În aceeaşi noap- 
te, au fost șterşi din viață. 


Bătrânica de care vorbisem a vrut neapărat să ştie ce am citi. I-am făcut 
accesibilă povestea, alterând-o puţin. 


— Da de ce a murit Fansiul? 


- Era simţitor, doamnă, şi nu suferea să fie stânjenit la treabă. A preferat 
să fugă în altă parte, în cer... 


A rămas descumpănită, apoi a ieșit mânioasă, strângând pumnii: 
- Ah, prinții ăştia, mânânce-i cânii! 
— Mie îmi place prinţul!, i-am strigat din urmă. 
- Cum mai glumiţi!, mi-a replicat cu bun simţ. 
La revedere, draga mea, 


Nicolae Labiş 


(nedatată, cca. 
1956, Bucureşti) 


Dragă Doina, 


Am trecut pe la voi și nu te-am găsit. Dacă vrei, numai dacă vrei, dă-mi 
un telefon la Gazetă până la ora 19.30. Vorbeşte cu Ţic, cred că o să 
stabilim ceva, mai ales în legătură cu Iașiul. 


Dacă am fost cândva, zilele astea, nepoliticos, îmi cer iertare. Dacă ai 
fost tu, ceea ce e mai probabil, te iert, deși ezit. 


Cu salutări, N(icolae) L(abiş) 


(Pe verso-ul biletului: Doinei, Strict secret. Confidenţial) 

(nedatată, cca. 
1956, București) 


Dragă Doina, 


Am aflat prea târziu că trebuia să te caut aseară. Dacă, azi seara este 
ceva la Ed(itura) Tin(eretului), ne vedem acolo. Oricum, voi căuta să 
intru în legătură cu tine mai devreme. 


N(icolae) Labiş 


(Pe verso-ul biletului: Tov. Doina Sălăjan) 


10. 


(nedatată, cca. 
octombrie, 1956) 


Prietena mea, 


În deltă m-am gândit la tine foarte rar; rândurile acestea mă vor reabi- 
lita oare? Iată, soarele apune şi valurile foşnesc, s-a arătat colțul palid al 
lunii, l-am privit și mi-a[i] revenit în minte. 


Vasul înaintează încet, vibrând ca o cutie de vioară. ÎI urmează, legat 
cu frânghii scârțâitoare, bărci pline cu pescari pe jumătate adormiţi. Ei 
cântă, ca prin somn, un cântec lung, al apelor, fiecare altfel, cum îl ştie 
numai el, şi glasurile se împletesc într-o armonie ciudată. Este parcă o 
fâlfâire de aripi, ori parcă muzica unor scântei sonore. 


S-a întunecat, cântecele ostenesc, unul după altul, numai o voce tenorală 
stăruie să se onduleze pe valuri și prin stuh. O adiere rece, primejdioasă, 
înfioară sălciile negre, bănuit verzi. Dar stelele se odihnesc fermecător în 
apă, ca o plagă rară, mișcătoare, care s-ar zbate în adânc. Metempshiatică, 
luna se oglindește în apă acum cerc pur, acum în joc de igliță ce împle- 
teşte un fir nevăzut, acum o protoplasmă neliniștită şi luminoasă. Parcă 
vibrează şi cerul, ivindu-și pe neașteptate din adânc noi ochi strălucitori. 


Inima mea este plină de farmec. Palmele mi-s umede și reci, dinţii mi-s 
încleștați și tremur, cred că ochii mi-s foarte lărgiți. 

Trestie, trestie, pe cine ascunzi, 

Vântul de seară pe cine-nfioară? 

Horbota-ţi neagră și multă-nfășoară 

Umerii albi şi rotunzi. 

Valuri, voi valuri, cui i-aţi şoptit 

Şoapta adâncă, ascunsă și gravă? 

V-aţi mai păstra oglindirea suavă 

A chipului ei neclintit? 
Mi-am amintit că trebuie să scriu o notă, un „cartuș” răspuns la un alt 
„cartuş” apărut sub semnătura cuiva într-o gazetă. 


Joc şah cu pescarul antrenor la lumina tulbure a lămpii, în cherhana. 
Trebuie să fie foarte târziu; dacă pescarii din jur n-ar vorbi între ei, cu 
glas scăzut, întunericul ar sfârâi monoton în timpane... 


l1. 


DEDICAȚIE PE VOLUMUL PRIMELE IUBIRI 
Doinei Sălăjan, 
Cu dragoste, 
Nicolae Labiş 


10 oct. 1956 


Ca să urmeze întotdeauna vehementul îndemn pe care ea însăși și-l 
dădea: 

„Aripă mică, 

Ţi-i frică?... 

... Aripă vitează, 

Cutează!” 


Şi să ştie că simpatia mea o va înconjura oricând. 


N(icolae) L(abiș) 


RECITIREA CLASICILOR M 


Viorica MOLEA 


Valorificarea expresiv-estetică 
a oralităţii în creaţia lui Ion Creangă 


V. M. — conf. univ., dr. în 
filologie, Departamentu 
Lingvistică română și 
știință literară, Facultatea 
de Litere, USM. Domenii 
de cercetare: stilistică, 
pragmatică, cultivarea 
limbii, comunicare. Autoare 
a trei cărţi: Valori expresive 
ale frazeologismelor în 
opera dramatică (2010), 
Expresivitatea limbajului 
poetic (suport de curs) 
(2011) și Oralitatea în textul 
publicistic actual românesc 
(2016). Participantă la 
numeroase conferinţe 
naţionale și internaţionale. 


Să abordezi subiecte referitoare la creaţia ab- 
solut remarcabilă a scriitorului Ion Creangă 
este pe cât de tentant, pe atât de riscant. Ten- 
tant, deoarece opera sa este o inepuizabilă 
sursă de pitoresc lingvistic, de expresivitate 
ingenuă, de subtilități estetico-filozofice, as- 
pecte cu interpretări polivalente şi niciodată 
finite; riscant, pentru că ai putea produce re- 
petat numeroasele exegeze existente, ai putea 
să insişti în banalitate, să emiţi idei, „produse” 
hermeneutice derizorii. Încercăm totuși, în- 
fruntând riscurile, să ne lansăm într-o discuţie 
(nepretențioasă) despre mult comentatul lim- 
baj al scrierilor crengiene, al limbajului oral, 
considerat un atribut sine-gua-non al acestora. 


Este un fapt cunoscut că scrierile lui Ion 
Creangă sunt o reflectare vie, expresivă, valo- 
roasă a limbajului popular-oral, care, la rândul 
său, „redă, prin structura lui, după aprecierea 


A return to classical artistic texts seemed tempting, for 
the perspectives of approaching some seemingly outda- 
ted themes often reveal interesting and novel aspects. 
The orality in Ion Creangă! s prose has been revealed 
and revised in excess, especially through the very detai- 
led inventory of the instrumentshe uses. However, we 
consider that a classical writer is inexhaustible in terms 
of stylistically-aesthetic valences, which, with every 
interpretation, are multiplied and re-evaluated. This is 
what we tried to highlight in our study. 

lui Ion Coteanu, înainte de toate, un stadiu de cultură și de civilizaţie” 
[2]. Totodată, în accepţie modernă și chiar postmodernă, „oralitatea, 
ca trăsătură stilistică a unui text literar, tinde să estompeze diferenţele 
dintre comunicarea orală și cea scrisă, în vederea obținerii impresiei 
de autenticitate” [12, p. 87]. Prin oralitate, care reprezintă măsura în- 
treagă a expresiei spirituale a unei națiuni, se deschid perspective de 
îmbogăţire și cizelare a limbii literare culte, Ion Coteanu „admițând 
aportul oralităţii în diversificarea posibilităților de expresie a stilului 
artistic” [9, p. 50], de aceea „întâlnirea literaturii cu oralitatea hrănește 
nu numai creaţia literară propriu-zisă, primenind-o, ci contribuie efec- 
tiv la formarea și dezvoltarea limbii literare naționale” [9, p. 20]. 


Toţi cei care au încercat să exploreze din diverse perspective opera scrii- 
torului humuleștean au remarcat, fără excepţie, oralitatea stilului său, re- 
levând multiple ipostaze ale valențelor obţinute, unii considerând totuși, 
de exemplu, Ștefan Munteanu, că „limba populară este pentru Crean- 
gă un izvor și un mijloc al naraţiunii, și nu măsura întreagă a stilului său 
artistic” [10, p. 121]. „Cine parcurge eseurile dedicate lui lon Creangă 
de-a lungul ultimei jumătăţi de secol, relevă Dan Mănucă, nu poate să 
nu sesizeze repetarea abundentă a caracterizării de «oralitate» atribuită 
scrisului său. (...) G. Călinescu introduce şi unele aprecieri care vor face 
o carieră îndelungată, precum următoarele: «scriitorul nu vede nimic 
nou și nu adânceşte, ci numai <zice>, cu farmec misterios, ca și muzi- 
ca unor poeţi (...) Amintirile... nu sunt scrise, ci spuse»; sau: «Creangă 
stă pe o laviţă ori pe o prispă şi povesteşte altora». Tot Călinescu, refe- 
rindu-se la lexicul utilizat de scriitor, emite constatări, reluate mai târziu 
de alți exegeți, precum că „Creangă aduce în scrierile lui mult vocabular 
țărănesc, dar mai cu seamă proverbe, zicători care alcătuiesc așa-zisele 
lui «țărănii». Însă acestea singure nu pot face o literatură” [8]. Eticheta 
de „țăran” a fost/este reluată, parcă prin dicteu, de mai mulți cercetători 
care au încercat să-i pătrundă universul artistic. 


Toate acestea presupun că abordările respective care s-au perpetuat ca 
nişte adevăruri incontestabile acum sunt reconsiderate, întrucât, după 
cum notează Dan Mănucă, „este complet eronat să fie cântărit scrisul, 
artistic sau nu, cu unităţile de măsură ale unei comunicări orale”. Se im- 
pune, prin urmare, o „regândire a «oralităţii» scrisului lui Ion Crean- 
gă, acesta fiind autorul, în primul rând, al unui text și, în al doilea rând, 

al unui text literar” [8]. Scriitorul Ion Creangă nu poate fi identificat, 
aşa cum s-a procedat dintotdeauna, cu povestitorul popular din sim- 
plul motiv că textele primului sunt creaţii artistice, pe când ale celui 
de-al doilea sunt redări fidele ale textelor autorului anonim, care nu 
au pretenţia de a fi artistice. E vorba, în fond, de opoziţia text artistic — 
text oral neartistic, cu funcţiile lor caracteristice: estetică, expresivă vs 
funcţiile conativă, referenţială. Există, evident, şi în textul oral o doză 
de expresivitate şi chiar de artistism, doar că acestea nu sunt definitorii, 
așa cum le sesizăm în textul artistic propriu-zis. „Ion Creangă re-gân- 
deşte şi re-face textul, deosebindu-se astfel fundamental de povestito- 
rul popular, care nu are timp de retușuri”, menţionează Dan Mănucă. 
Aceeaşi concluzie o regăsim în comentariile Mihaelei Mancaș despre 
sonoritatea şi ritmul creat prin repetiţie şi prin alte mijloace sintacti- 
ce în opera lui Ion Creangă: „Obsesia sonoră, notează cercetătoarea, 
îl face pe Creangă să-și construiască dialogul prin repetiție; ritmul de- 
vine mai lent, (...) iar textul capătă o valoare auditivă sporită, absentă 
în limba curentă. Este un argument în plus în favoarea faptului că Ion 
Creangă nu transcrie limba vorbită, ci o re-creează” [7, p. 268]. 


Cele spuse mai sus ne întăresc în ideea că limbajul oral crengian, re-gân- 
dit, re-modelat, re-estetizat în maniera unui artist precum este vestitul 
scriitor humuleștean, devine o sursă de re-interpretare a creaţiei acestuia, 
din multiple perspective: stilistico-estetică, pragmatică, psiholingvistică, 
etnolingvistică, sociolingvistică etc., întrucât „Ion Creangă este un scrii- 
tor mult mai complex decât cred cei ce-l analizează insistând numai asu- 
pra umorului său sau asupra jovialității sale” [11]. 


Astfel, oralitatea înțeleasă ca un mecanism /instrument de creare a tex- 
tului artistic prin valorile expresiv-estetice intrinseci se regăsește în în- 
tregul text crengian prin lejeritatea varierii ei la toate nivelurile limbii: 
fonetic, lexical, gramatical, stilistic. 


Comentarii ce ţin de prezenţa elementelor oralității, contabilizarea 
acestora pe paginile operei lui Creangă, cu succinte sau ample încercări 
de analiză, se regăsesc atât în lucrări mai puţin cunoscute, cât și în cele 
consacrate, cum ar fi: Stilistica limbii române, de I. Iordan, Arta proza- 
torilor români, de T. Vianu, Limba română artistică, de Şt. Munteanu, 
Limbajul artistic românesc, de M. Mancaş şi în multe alte studii. Sunt 
relevate, cu lux de amănunte, practic toate probele de oralitate, încât ne 

întrebăm dacă mai este loc de alte observaţii și interpretări care ar avea 
o minimă doză de originalitate. Se poate, credem, comenta oralitatea 
lui Creangă și prin intersectarea expresivității, sugestiei lingvistice și 
literare, care decodifică, în contexte talentat construite, atât sensul psi- 
hologic şi afectiv al oralităţii, cât și elementele imanent estetice care 
izvorăsc din talentul și intuiţia artistică a autorului. 


Lexicul variat şi, în cea mai mare măsură, marcat stilistic reprezintă 
filonul expresiv-estetic principal în opera scriitorului, fapt relevat de 
toți cei care au studiat componentele texturii artistice crengiene. Unul 
din segmentele fundamentale ale lexicului utilizat este cel regional, 
care conturează un imaginar artistic moldovenesc inconfundabil, cu 
tot inventarul de subtilități. „Regionalismul, susține D. Irimia, ca și ar- 
haismul, ca și argoul sau ca alte categorii lingvistice neliterare, nu mai 
este în comunicarea artistică expresia pasivă a apartenenţei socio-ling- 
vistice sau cultural-lingvistice a unui locutor, el este un mijloc, nu fun- 
damental deosebit de imaginea artistică, de construire a universului 
semantic al textului” [6]. 


Pe lângă valorile stilistice intrinseci, de revelare a coloritului local, a exo- 
tismului creat de limbajul personajelor, elementele regionale au note 
singulare, sugestii ce țin de context. În acest sens, D. Irimia crede că „re- 
gionalitatea (...) este purtătoare virtuală a unor valori stilistice, care se 
realizează în funcţie de context şi care variază de la valoarea zero la valori 
definitorii pentru identitatea stilistică a unui text sau a unui scriitor” [6]. 
Să urmărim deci câteva inserţii ale elementului regional în Amintiri din 
copilărie: Și când mă uit înapoi, doi hojmălăi se și luaseră după mine..., în 
care elementul regional hojmălăi sugerează un sentiment de frică și an- 
tipatie, totodată, și Nic-a lui Costache, dușmanul meu, şi cu Toader a Ca- 
tincăi, alt hojmălău, au trecut pe lângă mine vorbind cu mare ciudă [3]; 
aici, pe lângă sugestiile enunțate, sesizăm și o uşoară ironie. Era în sat și 
dascălul Iordache, fârnâitul de la strana mare, dar ce ti-i bun? [3] fârnâitul 
decodifică note peiorative de dispreţ şi supărare față de situaţia creată; 
iar în contextul următor: Doamne, măi femeie, Doamne, multă minte-ți mai 
trebuie! zicea tata, văzând-o așa de ahotnică pentru mine; Oare Grigore a 
lui Petre Lucăi de la noi din sat pe la şcoli a învățat, de ştie a spune atâtea 
bongoase și conocăria pe la nunţi etc.?, ahotnică şi bongoase [3] din tira- 
da tatălui lui Nică, când încearcă să se opună argumentelor maicăi lui, 

conţin în subtext încercări de persuasiune și indignare; Iar țăranul, făcân- 
du-și cruce, a rămas cu gura căscată, fără să bleştească un cuvânt — a bleşti, 
în contextul respectiv, trimite spre o stare de perplexitate și de confuzie, 
iar în fragmentul Măi! al dracului venetic și ceapcân de popă, zicem noi, 
după ce ne adunăm cu toții la un loc, înghețaţi de frig şi spărieți! ceapcân 
[3], cu sensul de om rău, şiret, produce efecte singulare de furie şi revol- 
tă, stare menţinută și de utilizarea elementelor regionale, a expresiilor, 
structurilor frazeologice în textul ce urmează: Cât pe ce era să ne ologească 
boaita cea îndrăcită, vede-l-am dus pe năsălie la biserica Sfântului Dumitru 
de sub cetate, unde slujeşte; curat Ucigă-l-crucea l-a colăcit să vie şi să-i facă 
budihacea casă la noi în sat [3]. 


Elementele lexicale marcate stilistic au semnificaţii şi valori expresiv- 
estetice contextuale pertinente, care nu presupun doar conotaţiile 
implicite cunoscute în oralitate, ci exprimă, în contexte bine orga- 
nizate, diverse note de atitudine, emoție, stări de spirit momentane, 
ce conferă fluiditate și autenticitate textului crengian: Când auzeam 
noi de masă, tăbăram pe dânsa, ş-apoi, aține-te, gură! Vorba ceea: De 
plăcinte râde gura, de vărzare, şi mai tare. Ce să faci, că doar nu- 
mai de două ori pe an este ajunul! Ba la un loc, mi-aduc aminte, ne-am 
grămădit aşa de tare şi am răsturnat masa omului, cu bucate cu tot, 
în mijlocul casei, de i-am dogorit obrazul părintelui de ruşine [3]. 
Cuvintele tăbărâm, grămădit, expresiile aține-te, gură; i-am dogo- 
rit obrazul părintelui de rușine; de plăcinte râde gura, de vărzare, 
şi mai tare, creează o imagine ilară şi încărcată de umor, sugerând, 
totodată, sentimente de nostalgie îmbinate cu o oarecare jenă pentru 
faptele descrise. În alt pasaj: Inca ce rană-i pe dânșii, sărmanii băieți! 
Cum i-a mâncat râia prin străini, mititeii! Şi după ce ne-a căinat şi 
ne-a plâns bunica, după obiceiul ei, şi după ce ne-a dat demâncare tot ce 
avea mai bun şi ne-a îndopat bine, degrabă s-a dus în cămară, a scos un 
ulcior cu dohot de mesteacăn, ne-a uns peste tot trupul din creștet până 
în tălpi şi apoi ne-a culcat pe cuptor la căldură. Şi tot așa ne-a uns de 
câte două-trei ori pe zi cu noapte, până ce în Vinerea-Seacă ne-am trezit 
vindecați taftă [3], cuvintele familiar-populare sărmanii, mititeii, căi- 
nat, îndopat, taftă, cu semnificaţii stilistice dintre cele mai colorate, în 
contextul respectiv, prin utilizarea lor, redau sentimente de gratitudi- 
ne și duioșie pentru imaginea luminoasă a bunicii. 

Este semnificativ faptul că, deși arsenalul lexical utilizat de Crean- 
gă este extrem de diversificat prin culoarea stilistică, totuşi nu re- 
găsim pe paginile lucrărilor sale elemente vulgare, triviale, care ar 
deranja bunul simţ al cititorului sau ar compromite stilul de o rară 
pregnanţă. 


Gramatica textului crengian este prin excelenţă expresivă, cu multi- 
ple şi variate sugestii, conotaţii dintre cele mai surprinzătoare, toate 
conturând imagini senine și blânde, încărcate de optimism și de pi- 
toresc. 


Întrucât atestăm, în numeroase studii dedicate gramaticii textelor lui 
Ion Creangă, o inventariere, pe alocuri riguroasă, a părţilor de vorbire 
preferate de scriitor, precum și rolul acestora din diverse perspective, 
relevarea cu lux de amănunte a sintaxei operei prozatorului, inclusiv a 
sintaxei oralităţii, care stă la temelia naraţiunii, ne vom opri, lapidar, la 
câteva aspecte ce țin de sintaxa oralităţii în creaţia lui Creangă. 


Din numeroasele cercetări și constatări este evident că întreaga con- 
strucţie a textului se întemeiază pe sintaxa oralității, fapt demonstrat 
cu prisosință de exegeții principali ai operei scriitorului. Doar că, adă- 
ugăm noi, sintaxa oralităţii la Creangă este procesată de spiritul artistic 
al scriitorului, astfel încât textul nu reprezintă o copie fidelă a textului 
oral, ci o rafinare estetică la necesităţile expresive propuse. 


Cele mai elocvente tipare orale țin de: 


- predominarea raportului de coordonare „între propoziţiile 
principale. Acestea sunt fie juxtapuse, fie legate prin cea mai frec- 
ventă conjuncţie coordonatoare și” [13, p. 96]. În același timp, M. 
Mancaș observă faptul „utilizării conjuncţiei şi la începutul frazelor 
fără funcţie sintactică propriu-zisă, ci doar ca element de continui- 
tate la nivelul textului: este așa-numitul și „narativ” sau, în termino- 
logia lui Iorgu Iordan, „conjuncție coordonatoare universală” [7, p. 
266]. Acest şi narativ reprezintă un răgaz de gândire pe care și-l ia 
locutorul înainte de a expune urmarea evenimentelor. Prin prezența 
lui înaintea propoziţiilor şi a frazelor, limbajul popular capătă aspec- 
tul unui mesaj continuu, neîntrerupt, şi narativ având o valoare ar- 
hitecturală...[ 13, p. 99]. De exemplu, ...și unde nu încep a fugi de-mi 
scăpărau picioarele; şi trec pe lângă casa noastră, şi nu intru acasă, ci 

cotigesc în stânga şi intru în ograda unui megieș al nostru, şi din ogradă 
în ocol, şi din ocol în grădina cu păpuşoi, care erau chiar atunci prășiți 
de-al doilea, şi băieţii după mine; şi, până să mă ajungă, eu, de frică, cine 
ştie cum, am izbutit de m-am îngropat în ţărnă la rădăcina unui păpușoi 
[3]. Conjuncţia coordonatoare și din fragmentul propus atenţiei, cu 
funcţie narativă, redă foarte sugestiv starea afectivă a protagonistu- 
lui: nesiguranţă, agitație, nervozitate, frică — emoţii care, în contex- 
tul de expresie orală, reliefează ușoare nuanţe de grotesc. Într-un alt 
segment de text, aceeaşi conjuncție decodifică note estetico-stilistice 
aproape contrare celor comentate anterior: Hei, hei! când aud eu de 
popă şi de Smărăndiţa popii, las muştele în pace şi-mi iau alte gânduri, 
alte măsuri: încep a mă da la scris, şi la făcut cadelnița în biserică, şi la 
tinut isonul, de parcă eram băiat. Şi părintele mă ia la dragoste, şi Smă- 
răndița începe din când în când a mă fura cu ochiul, şi bădița Vasile mă 
pune să ascult pe alții, şi altă făină se macină acum la moară [3]. Aici, 
reluarea domoală, în secvenţe semnificative, a conjuncţiei și sugerea- 
ză o stare de bine, de relaxare, un sentiment de siguranţă și optimism. 


Ovid Densusianu punea în lumină câteva trăsături ale vorbirii popu- 
lare, printre care, în primul rând, uniformitatea expunerii prin simple 
alăturări, ... sau legate prin conjuncţia și, eventual prin alte conjuncții 
coordonatoare (dar, însă, iar), sau prin adverbe temporale ca apoi 
(sub forma „neaccentuată” păi), atunci etc., care şi-au pierdut, de fapt, 
înțelesul adverbial propriu-zis, pentru a se transforma în adevărate 
conjuncții [4, p. 413-420). 


M. Mancaş se referă la aceleași conjuncţii provenite din adverbele 
atunci şi apoi, care au funcţie „narativă, de legătură între fraze, pe care îl 
au uneori, în naraţia lui Creangă” [7, p. 266]: Când auzeam noi de masă, 
tăbăram pe dânsa, ş-apoi, aține-te, gură!; Şi dă paharul de ducă; apoi 
încă vro două-trei, și peste acele alte câteva; după aceea ne binecuvântează 
iar cu amândouă mâinile, zicând: Ei, băieți, de-acum liniştiți-vă! Ş-apoi 
ne lasă în pace și-și caută de drum. Atunci, parcă-l văd cum s-a plesnit 
părintele Duhu cu palma peste frunte, zicând c-un oftat adânc: — Pesemne 
păcatele mele cele mari și grele m-au aruncat şi aici, să învăţ niște țopârlani 
sălbatici! [3]. Pe lângă funcţia narativă de manieră populară, aceste ad- 
verbe, cu rol de conjuncţie, sugerează intenţii comunicative familiare, 
afectuoase; 

- prezenţa formelor topice inversate; acestea apar, mai ales, în varian- 
tele interogative și exclamative ale timpurilor și modurilor analitice sau 
ale diatezei pasive (prinde-l-voiu strigoiul acela, gătitu-le-ați...) [7, p. 263]: 
Ia lăsaţi-l încolo, măi; sta-i-ar în gât pe ceea lume! zise Zaharia; Vai! osân- 
di-v-ar Dumnezeu să vă osândească, soiuri ticăloase ce sunteți! Nime 
n-are chip să se odihnească în casa asta de răul vostru! Cine oare mi-a fă- 
cut șotia?; Ei, moşule, zic eu, place-ţi cum ne-ai găsit?; Ei, apoi?! Ştiutu-v- 
am eu că şi voi mi-aţi fost de-aceştia? zise moș Luca, mergând pe lângă cai, 
plin de năduh... [3]. Aceste inversiuni, fie că apar în imprecaţii, fie în alte 
structuri de stil popular, în contexte de factură umoristică, adâncesc atât 
notele ilare, șugubeţe, cât și diverse alte subtilități ce țin de limbajul per- 
sonajelor, de relaţiile apropiate, familiare dintre ele, de un cadru încărcat 
de căldură şi lumină; 


- frecvenţa repetiţiei și elipsei. Se repetă la Creangă interjecţii, pronu- 
me și, cel mai des, verbe... Repetiţia verbului are efect ritmic prepon- 
derent [6, p. 267]. Repetiţia și elipsa sunt, la fel, de factură populară, 
care, trecute prin măiestria artistului Creangă, obțin inspirate efecte 
espresiv-estetice: Și nici tu junghi, nici tu friguri, nici altă boală nu s-a 
lipit de noi, dar nici de râie n-am scăpat; „Atunci copila părintelui, cum 
era sprințară şi plină de incuri, a bufnit în râs. Păcatul ei, sărmana!; Și 
până a vorbit aceste, eram şi învelit într-o sarică ghițoasă de Cașina, băgat 
într-o desagă pe cal, purces pe drum, şi hai la Pipirig; Dascălul nu ne mai 
primea în şcoală, Irinuca nu ne putea vindeca, pe bunicul n-avea cine-l în- 
ştiinţa, merindele erau pe sfârşit, rău de noi! [3]. În toate aceste secvenţe 
de text, repetiţia sau elipsa sugerează diverse stări de spirit: de la bono- 
mie, compătimire, la disconfort şi deznădejde, conturate cu deosebită 
delicateţe artistică. 


Deşi ne-am oprit foarte sumar la câteva aspecte legate de sugestivita- 
tea și expresivitatea diverselor mijloace lingvistice orale, am constatat 
un nebănuit câmp de investigație din acest punct de vedere, dar și din 
alte perspective, care ar împrospăta spectrul de probleme ce ţin de stu- 
diul limbajului în opera scriitorului Creangă, abandonat parcă în ulti- 
ma vreme pe motiv că nu mai este actual sau că există o suprasaturație 
a temelor abordate. Un mare scriitor nu este/nu poate fi depășit, iar 
creaţia lui va incita mereu tentaţia cercetării. Ion Creangă este un mare 
scriitor! 

Interesul lui B. P. Hasdeu pentru mitologia 
autohtonă şi-a găsit concretizare într-o serie 
de investigaţii folcloristice, unde au fost pro- 
puse discuţiei mai multe aserțiuni, opinii, 
probleme de cercetare din spiritualitatea ge- 
to-dacică. Mitologia autohtonă în expresia ei 
modernă se sprijină pe valorificarea tradițiilor 
populare, dezvăluie modalităţi de transfigura- 
re artistică a realităţii prin prisma de viziuni și 


Haşdeu's interest for autochthon mythology found 
its embodiment in a series of investigations folklore, 
where discussion were proposed more assertions, 
opinions, research issues of spirituality Dacian. The 
autochthon mythology in its modern expression 
is based on the traditions, revealing ways of artistic 
transfiguration of reality in terms of visions and re- 
presentations that characterizes the creative persona- 
lity of the Romanian people. The archetype of Dochia 
that returns repeatedly is a hypothetical model, is an 
emblematic symbol of a sacred space circumscribed 
aspects of its fundamental values. Dochia is the per- 
sonification of the ancient Gauls, it symbolizes in 
the acceptation of B. P. Hasdeuhistorical setting of 
the Romanians, but also a fall in natural springs de- 
scriptive saw the size of the imagination Dacian, clo- 
sely related to the same myth of steadiness. For B. P. 
Hasdeumythical archetypes is a way of initiating an 
aesthetic reference system is a way to promote being 
naționare and genealogy primary orientation. 

reprezentări ce caracterizează personalitatea creatoare a poporului ro- 
mân. Arhetipul Dochiei, la care exegetul revine de mai multe ori, con- 
stituie un model ipotetic, este simbolul emblematic al unui spaţiu sa- 
cru de valori circumscris în aspectele sale fundamentale. Dochia, per- 
sonificarea străvechii Dacii, simbolizează în accepţia lui B. P. Hasdeu 
constituirea istorică a românilor, dar, în același timp, se încadrează și 
în resorturile unui cadru natural văzut în dimensiunile descriptive ale 
imaginaţiei dacice, în strânsă legătură cu același mit al statorniciei. Îm- 
pietrirea Dochiei pe o stâncă din Ceahlău, la care se referă B. P. Hasdeu 
într-un studiu din tinereţe, este de origine mitico-legendară, ducându- 
ne cu gândul spre intuiţia unor tărâmuri originare, are loc personifica- 
rea unui cadru natural văzut în dimensiunile descriptive ale imaginaţiei 
dacice. „Pe una din terasele Ceahlăului, scrie B. P. Hasdeu, se ridică o 
statuie neghioabă, neproporțională de cinci argini, cunoscută în popor 
sub denumirea de Zeița Dochia. Ea reprezintă vag un chip de femeie 
căreia îi curge din față un izvor de apă. De jur împrejurul statuii sunt 
împrăștiate pietre mari, care au căpătat în imaginația poporului forma 
unor oițe” [1, p. 104]. 


Străvechea legendă a naturii cu oscilaţiile ei caracteristice pentru 
echinocțiul de primăvară transpare din învolburările spirituale ale 
timpului mitic. Hasdeu încearcă să reactualizeze ficțiunea mitică, 
sprijinindu-se pe descoperirile predecesorilor săi, pentru a reconsti- 
tui itinerarul emblematic al Dochiei în dimensiunile sale ontologice, 
cognitive, existențiale. „Dochia (Eudochia), subliniază în altă parte 
B. P. Hasdeu, era fiica unui rege puternic, nespus de frumoasă. Fiind 
urmărită, după cucerirea Daciei, de către Traian, se ascundea de el 
aici, păscând o turmă... Fiind găsită în acest adăpost, ea a fost trans- 
formată de către Zeu, la rugămintea ei, în statuie, ca să nu-și piardă 
cinstea” [2, p. 99]. 


În procesul de dezvăluire a arhetipurilor străvechi, Hasdeu se orienta 
într-o anumită măsură spre cunoscuta legendă a lui Gh. Asachi Traian 
şi Dochia publicată în 1840. Luând în discuţie lucrarea respectivă, sa- 
vantul făcea abstracţie de ficțiunea mitică: „eu nu împărtășesc legenda 
populară, pentru că legenda nu este un eveniment real” [2, p. 99], dar 
şi-a sprijinit afirmaţiile în baza unor documente vechi şi a muncii de 
cercetare pe teren, fiindcă, aşa cum precizează Hasdeu, anume „cuvin- 

tele lui Cantemir m-au făcut să introduc pe Dochia în mitologia româ- 
nească” [2, p. 99-100]. 


Imboldul se manifestă din dorința de reconstituire a adevărului 
ştiinţific, autorul porneşte de la niște izvoare de cunoaștere esoterică 
pentru a scoate în lumină nivelurile de gândire mitică ale stratului au- 
tohton, orientând cititorul spre cele mai adânci zone ale spiritualității 
autohtone, care pare că au coborât de undeva din conștiința universală. 
Aceste interpretări, aserțiuni aveau menirea să elucideze „punctele de 
plecare mitologice ale orientării scriitorilor naționali, iar un străin care 
nu le-ar cunoaște ar pierde mult din semnificaţia poeziei noastre mo- 


derne” [3, p. 62]. 


Pentru a determina autenticitatea vestigiilor trecutului geto-dacic din 
muntele Ceahlău, B. P. Hasdeu relevă legătura dintre statuie şi mitul 
Dochiei, privită ca o realitate istorică de cult pentru epoca respectivă. 
Iniţiativa de a polemiza cu D. Cantemir se manifestă prin dezacordul cu 
opinia acestuia precum că „statuia ar trebui să fie o reprezentare a unei 
zeițe păgâne” [2, p. 100]. Savantul invită publicul la discuţie în baza 
mai multor afirmaţii, ca în cele din urmă să ajungă și la alte constatări 
referitoare la semnificaţia originilor. „Este greu, fireşte, de spus dacă 
natura a arătat în acest monument jocurile sale, precizează Haşdeu, ori 
dacă o mână ghibace de artist a făcut-o așa” [2, p. 99]. 


Disponibilitatea imaginativă a lui B. P. Hasdeu față de etnogeneza mi- 
tică despre Dochia se manifestă prin „mai multe nivele”, pe de o parte, 
se are în vedere „mitul arhaic păstoresc-universal”, făcând referință la 
cunoscuta legendă a naturii, când Dochia, lăsând cojoacele, îngheaţă și 
se pietrifică într-o stâncă, iar pe de altă parte, se are în vedere „un mit 
istoric”, care se prezintă drept „o soluţie de transcendere a impasului, 
ca o împlinire dată de Zamolxis rugăminții fetei de împărat, care își va 
apăra în această ipostază integritatea ființei” [4, p. 128]. 


Având cunoștințe profunde în domeniul civilizaţiilor străvechi, Hasdeu 
aduce argumentele sale de rigoare pentru a prezenta niște lecţii ale is- 
toriei, dar şi a demonstra în mod concret originea autohtonă a strati- 
ficării statuii de pe Ceahlău, care în mod veritabil „reprezintă singurul 
monument dac” [1, p. 101] printre mulțimea de idoli slavi, iar vechea 
legendă populară despre Dochia capătă o nouă plenitudine, devine un 

simbol matern cu multiple semnificaţii, este o „Magna Mater”, cum 
este numită în unele studii etnologice, cu orientare pentru neamul de 
păstori din care face parte, ea transpare drept o „mumă” a poporului ro- 
mân, dar și a naturii în germinaţia ei totalizatoare, este „mama soarelui, 
mama ploii, mama florilor, mama lui Dumnezeu” [5, p. 30]. Dochia 
mai este percepută cu semnificaţia de obârşie sau origine, fiindcă în 
accepţia populară „nu e nimic pe lume care să nu aibă o mumă, o mai- 
că” [6, p.226]. Argumentele expuse au o multiplă perspectivă de abor- 
dare a arhetipurilor din mitologia dacică. Altfel spus cu alte cuvinte, 
Dochia-mumă este orientată spre tentaţia originilor, cultul strămoșilor 
sesizat în dependenţă de argumentele referitoare la ciclul anual al 
zeităților vegetației cu aspectele lor telurice și hetoniene [7, p. 73]. Or, 
cercetătorii au pus nu o singură dată „problema existenţei la geto-daci 
a unei zeițe feminine a pământului, soţie a lui Zamolxis, zeitatea pă- 
mântului în creșterea și descreşterea sevelor acestuia, înveşmântarea de 
plante și roade, dezbrăcată de acestea” [7, p. 76]. 


Afirmația este susținută și de I. Ghinoiu, care întrevede în arhetipul 
Dochiei, alături de metamorfozele ei calendaristice, amintirea Marii 
Zeiţe (Terra Mater) şi este identificată cu Diana și Iuno din panteonul 
roman, cu Hera și Artemis din panteonul grecesc [8, p. 64]. În analogie 
cu zeitățile feminine la popoarele trace, Dochia este apreciată drept o 
divinitate agrară şi maternă la vârsta senectuţii [8, p. 64]. Plasată la ho- 
tarul dintre desișurile greu de străbătut din ambianța naturală a Daciei 
şi imperiul zeilor, Dochia transpare în ipostaza de „Marea Mamă a ze- 
ilor”, „Magna Mater Deorum’, „o mamă a naturii, mama natură a tutu- 
ror lucrurilor, stăpâna munților şi a stihiilor”, „ocrotitoarea păstorilor” 
[9, p. 107]. Cu această ocazie, M. Eliade întrevede în toate culturile 
arhaice - fie ele agricole, fie maritime... principiul feminin sub forma 
unei Mame, a unei Mari Zeiţe creatoare şi păstrătoare a Cosmosului. 
Unitatea geniului omenesc a fost descoperită după ce s-a descoperit 
unitatea Cosmosului: căci Magna Mater e o mamă a 'Totului, a Zeilor, 
ca și a oamenilor. Magna Mater a avut rolul formulei care unifică. Uni- 
fică nu numai Cosmosul, ci chiar neamul omenesc [10, p. 20]. 


În baza unui bogat material factologic, Hasdeu încearcă să depisteze 
nişte nuanţe suplimentare ale unor zeități feminine din miturile autoh- 
tone, făcând o asemănare dintre personajul dacic și întruchipările Zeiţei- 

Mame „din lumea pelasgică” [9, p.106], a căror supremație se manifestă 
prin niște evidențe și calități magice, ele asigură fertilizarea naturii și a 
universului, așa cum depistăm din mărturisirile lui Apuleius, inserate și 
comentate în investigaţiile lui B. P. Hasdeu. Cu această ocazie cităm un 
fragment, preluat și interpretat de Hasdeu: „Eu sunt mama natură a tutu- 
ror lucrurilor, stăpâna stihiilor (devoratoarea) secolelor, eu sunt suverana 
împăraţilor, regina umbrelor, tăcerea sumbră a iadului. Divinităţii mele 
unice, deși multilaterale, i se închină toată lumea, sub diferite nume. Unii 
mă numesc Mama Zeilor, alții Artemis” [9, p. 107]. 


Este interesantă şi discutabilă în același timp constatarea lui N. Densusianu, 
care, la rândul său, întrevedea în „figura Dochiei sau a Mamei Mari din Da- 
cia” o semnificaţie mitică deosebită, pe de o parte el relevă în arhetipul Do- 
chiei oscilaţiile calendaristice ale timpului de primăvară, pe de altă parte, 
este celebrată o zeitate maternă supremă din tradiția populară cu numele 
Dochiana. „Dochiana cea frumoasă din colindele agrare”, după cum ne 
sugerează în incursiunile sale N. Densusianu, „se înfățișează ca o virgină 
foarte frumoasă ce nu îmbătrânește” și se manifestă în ipostaza de zeiță a 
fertilității pământului” [11, p. 193]. „Nu există niciun contrast între aces- 
te două tradițiuni poporale, precizează N. Densusianu, cu privire la baba 
Dochia cea împietrită și la Dochiana cea frumoasă. În colindele române se 
celebrează tinereţea, frumuseţea extraordinară și castitatea Mamei-Mari, 
iar legendele se referă la a doua parte a vieţii sale, în particular la apoteoza 
sa [11, p.183-194]. Cu alte cuvinte, este celebrată frumuseţea și jubilaţia 
sărbătorească a naturii în dimensiunile sale fundamentale. 


După cum vedem, arhetipul Dochiei conţine o iniţiere într-un sistem 
mitologic de referinţă și are orientare către neamul de păstori din care 
face parte, se are în vedere un „spaţiu etern care nu dispare şi pe fiecare 
îl descoperă prin confundarea în el însuși” [12, p. 1]. 


În notele și comentariile pentru volumul de folcloristică al lui B. P. 
Hasdeu, I. Oprişan se referă la următoarele aspecte prefigurate în stu- 
diul despre Zeiţa-Mumă: „Importanţa multiplă a Zeiţei-Mume; Prima 
treaptă a importanţei religioase şi cosmice a Zeiţei-Mume; Veneraţia și 
încarnările ei alegorice” din care nu s-au păstrat, după cum precizează 
semnatarul studiului, „decât capitolul I şi începutul celui de-al II-lea”, 
pe unde au fost inserate „ample incursiuni în mitologia, limba și istoria 


tracilor” [13, p. 466]. 

Lectura lucrării Zeița Dochia și babele de piatră, un studiu de o profun- 
dă orientare mitică, continuă firul gândurilor din incursiunile analitice 
și mărturiile lui Hasdeu din Fragmente autobiografice, unde se vorbeşte 
despre „semnificaţiile istorico-mitologice ale pietrelor megalitice de 
lângă Chişinău”, exegetul are în vedere „aliniamentul supranumit Che- 
ile Bâcului” [14, p. 466]. În contextul acestor afirmaţii, mărturisiri, exe- 
geze, personalitatea lui Hasdeu este relevată în dimensiunile elanului 
său creator față de spiritualitatea geto-dacică. Având o disponibili- 
tate aparte față de mitologia autohtonă, Hasdeu face nişte constatări 
îndrăznețe, stabileşte asocieri, legături, găseşte soluţii de abordare a 
materialului de investigație științifică. 


Portretul mitic al Dochiei este prezentat într-un spaţiu străvechi, mar- 
cat de ideea dacică a nemuririi, în baza de reconstituire a diferitor surse 
documentare referitoare la mitologia națională, cercetătorul îndeamnă 
spre inima istoriei, unde în prim-plan se află „moșii patres, moşii patria”, 
şi, după cum ne sugerează la rândul său O. Babu-Buznea, „cu orându- 
ielile lor bune și drepte, cu limba lor spornică și bogată, cu moștenirea 
lor inteligentă şi socială întemeiată pe o mare epocă eroică și pe o dez- 
voltare normală și sănătoasă” [4, p. 159]. B. P. Hasdeu are inspiraţia să 
reconstituie itinerarul emblematic al Dochiei, pe temelia unor resor- 
turi mitico-folclorice, în dependenţă de materialele puse la dispoziţie, 
diferite studii de arhivă, dar și în baza resorturilor imaginaţiei sale cre- 
atoare, de reconstituire și descoperire a unor surse sigure de informa- 
re, în vederea aprofundării etnologiei etnice a românilor constituită de 
secole. Zeiţa-Mumă Dochia exprimă un tip de divinitate, ea figurează 
deseori alături de cultul lui Zamolxis și se află în strânsă legătură cu 
arhetipurile solare suprapuse polarităţii lor existenţiale. 


Odată ce „înţelepciunea care te duce pe drumul desăvârșirii se află 
în folclorul fiecărui popor” [15, p. 8], Hasdeu are inspiraţia să creeze 
cadrul mitic al unui spațiu originar unde persistă „putinţa perceperii 
de învățături menite să ridice conştiinţa la un asemenea nivel, încât să 
poată să vină, la timpul potrivit, în contact cu adevărul [15, p. 8]. Ideea 
de întregire mitică este încadrată într-o bogată gamă de reprezentări de 
viaţă, survenite din adâncurile istoriei, acestea fiind alimentate de sur- 
sele de inspiraţie mitică, dar și de intenţia de „a hrăni” sufletul cu spiri- 
tualitate. Adoraţia soarelui este un studiu prin care Hasdeu are iniţiativa 

de a demonstra esența solară a zeilor din credința strămoșilor noștri. 
Savantul subliniază că Zamolxis era supranumit „Dumnezeu luminos” 
sau „Zeul Soare”, iar pe lângă celelalte calități mai avea și funcţia de 
„stăpân al tunetului”. La fel ca şi Zeiţa-mumă Dochia, Zamolxis are 
predestinarea să-şi manifeste plenar evaziunea sa în mitul solar al uni- 
versului, este un profet ce-și asumă inspirat „dorul de veșnicie” în con- 
textul rosturilor primordiale ale transcendenței cosmice, așa cum scria 
L. Blaga, mult mai târziu în misterul său păgân Zamolxe: Zamolxe n-a 
fost om,/ A fost un zeu./ Din cuibul veşniciei/ s-a coborât pe trepte de 
lumină/ să vă-nveţe tinerețea și durerea. (L. Blaga, Zamolxe) 


Obsedat de mitologia autohtonă, Hasdeu are inspiraţia de a plasa arhe- 
tipurile și toposurile mitico-folclorice într-o atmosferă inițiatică. „La- 
ur-Bălaur «transpare» pe flamurile dacilor ca cel mai mare protector al 
ginţii” [16, p. 338]. Bradul și viişoara sunt relevate în ipostaza de sim- 
boluri mitice, acestea întruchipează imaginea „vegetalului cosmogonic”, 
exprimă ideea de viaţă într-o accepţie germinativă fundamentală. 


Semnificaţia metaforică a formulei poetice tradiționale „frunză verde” 
ţine la fel de spiritualitatea noastră milenară, fiindcă, așa cum subli- 
niază B. P. Hasdeu, ea s-a născut împreună cu naționalitatea română, 
nu la Tibru sau la Guadalguivir, ci la noi acasă, pe teritoriul Daciei, în 
secularele păduri ale Carpaţilor, acolo unde străbunii noștri s-au for- 
mat și s-au dezvoltat în curs de veacuri mai înainte de a se pogori din 
munte și a le răspândi pe câmpie [17, p. 179-180]. Dacă „poezia noas- 
tră poporană este fila Carpaţilor” [17, p. 185], aşa cum subliniază cu 
justificat temei B. P. Hasdeu, ea vibrează în conformitate cu ritmurile 
spiritualităţii geto-dacice pentru a exprima ideea de concept primar 
capabil să păstreze universul mitologic al românilor în dimensiunile 
sale eterne. Hasdeu are revelația deposedării toposurilor folclorice de 
semnificaţia lor sacrală și manifestă tendinţa de a le integra în ritmu- 
rile primare ale vieţii şi ale naturii. Sentimentul de jubilaţie sufleteas- 
că, stările, trăirile sufleteşti îşi găsesc expresie prin ideea înfloririi, a 
germinaţiei totalizatoare, aşa cum vedem într-un text inserat în artico- 
lul Botanică poporană română, unde Hasdeu reînvie credințele popula- 
re „despre locuinţa zânelor în Ţara Românească”. 


Orizontul floral şi atmosfera inițiatică introduc cititorul într-o zonă 
a misterelor și a resorturilor mitice, unde perspectiva participativă a 

autorului ne orientează spre o realitate primordială, în legătură cu cos- 
mosul divin, aşa cum vom sesiza din versiunea propusă analizei: „Ană 
Buziană,/ Stană Ogreşteană,/ Zână Magdalină,/ Floare din grădină, / 
Iană Samziană/ Chită Semelchită/ Rujă Rujalină,/ Doamna Florilor,/ 
Stăpâna Grădinilor/ Şi a zânelor/ Satalina cea cu dar plină, / Avrămea- 
să — creştineasă/ Doamnă aleasă.../ Și tu, Ilie Cocieş,/ Veniţi şi vă 
adunaţi,/ Din toate țările unde vă aflați” [18, p. 431]. 


Cele nouă zâne invocate în textul poetic de mai sus derivă din codul gene- 
tic al Zeiţei-Mume, ele sunt niște „ființe de lumină”, având o disponibilitate 
aparte față de Ilie Cociașul, tălmăcit în sensul de „Zeul de Soare”, „condu- 
cător la carul soarelui peste bolta cerului”. Plantele-zâne enumerate mai sus 
au nişte funcții mitice bine individualizate și pot fi asociate cu niște zeități 
feminine din „raiul Dochiei', având legătură cu pământul, vegetația, apele, 
văzduhul. Mai bine zis, are loc integrarea într-un spațiu mitic condensat 
până la saturație de niște stări sufleteşti de excepție, ceea ce amplifică ideea 
înfloririi, a germinaţiei totalizatoare, așa cum vedem și în miturile Dochiei. 


În toate aceste studii, materiale, constatări, Hasdeu depăşeşte simpla 
descriere a fenomenelor atestate. Îndrăgostit de spiritualitatea neamu- 
lui său concretizată în mituri, arhetipuri, tradiţii folclorice, savantul le-a 
dezvăluit într-o nouă perspectivă pentru a le pune în circulaţie și a le 
promova în vederea perpetuării lor prin timpuri și generații. În ipostaza 
de deschizător de drumuri în studierea mitologiei autohtone, Hasdeu 
are meritul de a fi făcut prima tentativă de investigație ştiinţifică a su- 
fletului popular, pentru a pregăti terenul în evocarea unor momente 
de vârf din istoria românilor, ce-și vor găsi expresie în lucrările altor 
personalități marcante ale culturii noastre naționale. 

Cu Eminescu și ANCI-Proema la 
Chișinău de Ziua Limbii Române 


T. F. — prof. univ. dr, critic 
literar, publicistă, autoare 

de programe și manuale 
școlare. A prefaţat 17 cărţi şi 
a scris și publicat 9 manuale 
şcolare de specialitate. 
Semnează mai multe 
volume de autor, între care: 
Nichita Stănescu — o poetică 
a bestiarului, Chipurile 
feminității; Nichita Stănescu — 
O poetică a fiinţei! 

— Eul în lume; Nichita 
Stănescu II Hermeneutica 
realului: Nichita Stănescu III — 
Trupul şi reveriile organicului; 
Seducţa absolutului. Exerciţii 
de hermeneutică eminescană; 
Eminescu semne şi 

simboluri de aur. 


Călătoriile toamna au nu doar farmec şi o me- 
lancolie aparte, ci şi mireasmă de fructe coap- 
te și aromă de neînchipuite-mpliniri. Mai ales 
când traversezi ținuturi splendide înstrăinate 
în jocul unei istorii stârnite tiranic în mijloc 
de secol XX împotriva popoarelor, melanco- 
lia se îngână mai intens cu visul reîntâlnirii 
fraţilor cu fraţii. Există veşti care aduc bucurie. 
Când ANCI-Proema m-a anunţat: „Mergem 
la Chişinău la Salonul Internaţional de Carte, 
Bookfest, ediţia a III-a, din 29 august — 2 sep- 
tembrie, şi prezentăm acolo cărțile tale des- 
pre Eminescu”, mi se părea puţin fantezistă şi 
excesivă propunerea. Dar ea s-a înfăptuit. Şi 
astfel am pornit spre Răsărit. 


Drum spre Răsărit, 
la început de toamnă 


E, cu siguranță, un câștig afectiv să călătoreșşti 
din când în când prin ţinuturile țării tale 
pentru a lua act de distincta-i frumuseţe şi 
de potenţialele ei imense. Te reconectezi 
cu fiecare călătorie la un real în permanentă 
mişcare şi te întorci mai avizat asupra a ce este 
şi ce ar putea fi lumea ţării tale, ce ai tu de fă- 
cut în acest sens. Spun aceasta deoarece ştiu 
că numai activate, puse la lucru, potenţialele 


31 august 2018. Gheorghe Pârja, Ana Bantoş, Gheorghe Mihai Bârlea 
pe Aleea Clasicilor literaturii române din Chişinău 


acestea, fie ele personale, ori sociale, vor constitui sursa unor standar- 
de viitoare, certe și mai înalte. Într-o însorită zi de început de toamnă, 
un echipaj de câțiva băimăreni aluneca grăbit pe şoselele răsăritene ale 
României cu ținta Chişinău, al doilea mare oraş majoritar românesc 
din Europa de Sud-Est. La volan editorul de la Proema, Alexandru 
Peterliceanu, iar în echipaj Gh. M. Bârlea, Gh. Pârja, Terezia Filip, un 
desant cultural mic, dar puternic în felul lui. Va fi Ziua Limbii Române 
şi cei de dincoace de Prut vom fi alături de fraţi la sărbătoarea lor. Căci 
purtăm toți în suflet ecoul unei şi mai mari sărbători — aniversarea 
Centenarului Marii Uniri, a României Întregite, ce atinge la începutul 
acestei ierni 100 de cercuri pe spirala Timpului. Programul cultural în 
numele căruia mergem la Chișinău cu cărți şi ediţii rare se numeşte 
„România în lume - imagine, cultură, spiritualitate” și este sprijinit de 
Ministerul Român al Afacerilor Externe. 


Traversăm Moldova cu popas la Hanul Răzeşilor, aflat undeva la 
mijloc în zarea câmpiei moldovene, între Moldova de Sus și cea 
de Jos, tocmai unde călătorul simte nevoia de popas. Suntem 

întâmpinați de domnul Ion Asaftei, vicepreședintele CJ Neamţ, iar 
dimineața pornim spre Răsărit cu soarele-n dreapta. Drumul rapid 
şi cumva sigur taie lung spre răsărit colinele Moldovei, aşternute cu 
covoare de vii şi livezi. El parcă te îndeamnă și te cheamă să calci 
mai tare acceleraţia, căci e reconfortant ornat de liziere de nuci şi 
de păduri de stejar, înveşmântat în verdele ce inspiră prospeţime, 
încât meditez: „Acolo unde cresc stejari și ca stejarii nalți îmi cresc 
/ Flăcăi cu piepturile tari... / Acolo este ţara mea... .și neamul meu 
cel românesc...” 


Chișinăul ne întâmpină în toiul amiezii cu clădiri lucind calm în soare- 
le toamnei, flori de piatră albă, unele moderne, altele în stil neoclasic 
interbelic, o veritabilă capitală estică învăluită într-un aer și un farmec 
specific. Limbajul arhitectonic și grafic al orașului ne apare familiar. 
Mulțimea de inscripţii, de firme şi reclame, de postere publicitare în 
limba română sună şi arată exact ca la București, la Cluj, la Timişoara 
sau la Baia Mare. Ne simţim acasă, ne-aşteaptă domnul Alexandru 
Bantoş, redactorul-şef al revistei „Limba română”, vechi prieten al 
domnului Gh. M. Bârlea. Ne orientăm spre hotelul „Aria”, din strada 
Alba Iulia, rezidența noastră la Chişinău pentru câteva zile. Pe stradă 
aud cuvinte şi enunţuri în limba română. S-au făcut pași în multe as- 
pecte, inclusiv în acuratețea expresiei curente. Iar pe posturile de tele- 
viziune aud aceeași limbă curată cu un vag ecou latin și iubesc această 
melodie limpede a exprimării românești. Limba unui popor e mai mult 
decât un fenomen social, e o forță. Ne instalăm la hotel. Seara, vizită 
la familia Bantoş, atmosferă caldă, prietenească. Prezenţa lui Arcadie 
Suceveanu, președintele Uniunii Scriitorilor din Moldova, vechi pri- 
eten cu Gh. Pârja şi Gh. M. Bârlea, face atmosfera aleasă, colocvială 
şi poetică. Se discută îndelung amical, afectiv, româneşte, se degustă 
vinul din podgoriile moldovenești și mâncărurile alese servite de dis- 
tinsa noastră gazdă, doamna Ana Bantoș. Se citesc ori se rostesc patetic 
poeme — Bârlea, Pârja, Suceveanu; ne lăsăm clipe în şir fermecaţi de 
versurile poeţilor. Trăim clipe emoţionante, se comentează și se lansea- 
ză idei, promisiuni şi proiecte ce curând vor deveni fapte. Astfel aici, în 
toiul conversaţiei scânteiază ideea unei antologii de lirică basarabeană 
în limba arabă, pe care editorul de la Proema-ANCI promite să o in- 
cludă în bine cunoscuta colecție „Biblioteca Arabă” și să o ducă până 
departe, în Orient. 

31 august 2018. O poză cu scriitori din 
Baia Mare, Sighetul Marmaţiei, Iași şi Chişinău 


31 august - zi plină pentru echipa din Maramureș 


Evenimente dense de la o oră la alta. Dimineaţa, vizită la Ambasada 
României, unde ne primește secretarul pe probleme de cultură 
şi educaţie, domnul Radu Mihail Filip, într-o atmosferă amiabi- 
lă. Editorul Alexandru Peterliceanu oferă un colet de cărți editate la 
Proema-ANCI pentru biblioteca Misiunii Diplomatice şi ne promi- 
tem reîntâlnire cu Domnul ambasador şi Domnul secretar la ora 14, la 
Bookfest, unde urmează să prezentăm cărţile despre Eminescu. Între 
orele 10.30 şi 11.30 ne aflăm în Parcul Central din Chișinău, în veci- 
nătatea Aleii scriitorilor, unde elita intelectuală moldovenească — scri- 
itori, poeţi, redactori, actori, critici, profesori, interpreţi — se întâlneşte 
pentru a celebra Ziua Limbii Române. Se țin discursuri înflăcărate, 
unele critice, altele elogioase, se recită poeme, se intonează cântece cu 
mesaj adecvat momentului. Arcadie Suceveanu moderează întregul 
eveniment, la microfon vorbesc poeţi și scriitori, Lucian Vasiliu, Ion 
Ciocanu, Ana Bantoș și mulți alții. Sunt invitaţi la discurs prietenii din 
Maramureş. Vorbesc poetul Gh. Pârja și profesorul Gh. M. Bârlea, care 
transmit fraţilor noştri din inima Moldovei mesaje de suflet, culturale 
şi livreşti, în ton cu evenimentul. Rămânem circa o oră în atmosfera 
discursurilor formale şi informale din parc, apoi, la ieșire, ne fotografi- 
em la vestita statuie a lui Ştefan cel Mare. 

ANCI-Proema la Bookfest: 2 cărți despre Eminescu 
lansate în prezența Excelenței Sale 
Domnul Daniel Ioniţă, ambasadorul nostru la Chișinău 


La Salonul Internaţional de Carte, ediţia a III-a, forfotă, oferte, peste 50 
de edituri şi lansări pe scena amenajată în centrul Moldexpo. Multe edi- 
turi din România, între care Proema-ANCI de la Baia Mare cu stand de 
cărți elegante şi titluri rare, ba chiar unice. Convinsă că acolo unde răsu- 
nă numele Eminescu și versul său, acolo se află pentru moment sau pen- 
tru eternitate însăși România, am lansat la Chișinău două cărți, exegeze 
asupra unor simboluri şi teme eminesciene: Eminescu — Semne şi simbo- 
luri de aur şi Seductia absolutului — exerciții de hermeneutică eminesciană, 
ambele editate la Proema, Baia Mare și ilustrate de academicianul Mircia 
Dumitrescu. Avem o oră la dispoziţie pentru aserțiunile noastre. Oare 
ne va ajunge timpul? Prezenţa și intervenţia Excelenței Sale Domnul am- 
basador Daniel Ioniţă asupra evenimentului și a cărților au dat valoare 
momentului şi au fost cât se poate de convingătoare și de onorante pen- 
tru noi şi pentru editura Proema-ANCI. Trimiterea la Shakespeare într-o 
aserțiune despre Eminescu e semnul unei înțelegeri profunde a rolului pe 
care îl au geniile în destinul popoarelor și al umanităţii. Iar pledoaria pen- 
tru carte ca obiect esenţial pe care se fundamentează cultura azi mi-a in- 
dicat în persoana Excelenței Sale o redutabilă personalitate diplomatică 
şi culturală. A moderat prof. univ. dr. Gh. M. Bârlea și au avut intervenții 
pertinente Arcadie Suceveanu, Ana Bantoş şi Gheorghe Pârja. Cuvântul 


Per aan UR 


Gh. Pârja, Gh. M. Bârlea, A. Bantoș, D. Ioniță, T. Filip, Al. Peterliceanu şi Al. Bantog 
la Salonul Internaţional de Carte de la Chişinău 

SALONUL 


Daniel Ioniță în rol de diplomat şi de... cititor 


meu din finalul evenimentului a fost o pledoarie pentru asimilarea extin- 
să şi înțelegerea mai profundă a lui Eminescu decât se realizează ea azi 
în educaţia de specialitate. O receptare actualizată, din perspectiva arhi- 
tecturii textului și a simbolismului imaginii constituie calea spre sensul 
oricărei opere. Poeţii de geniu, Dante, Shakespeare sau Eminescu, sunt 
cei care asigură atât unitatea, cât și eternitatea popoarelor a căror cultură 
o reprezintă în lume. Căci dăinuim prin cultură şi spiritualitate, care sunt 
aura umanității, mai mult decât prin corpurile noastre. În format elec- 
tronic sau în cel clasic, în era comunicării în rețele informatizate, cartea 
continuă să deţină rol esenţial în cultura şi civilizaţia lumii actuale. Astfel 


P, 
Ai! i- 


Ana Bantoş vorbind despre cărțile prezentate la Salon de către maramureşeni 

SALONUL INTERNAȚIONAL DE CAR 


Bucovineanul Arcadie Sucevean, vechi prieten al maramureşenilor 


de idei au luminat și încoronat cumva momentul echipei din Maramureş 
la Bookfestul de la Chișinău şi au condus la o concluzie relevantă pri- 
vind cultura, cartea, rolul scriitorilor şi al rostirii lor în viaţa popoarelor. 
Invitaţi de Consulul onorific al Republicii Siria la Chişinău petrecem 
câteva momente de neuitat. Nu numai că Domnul consul onorific Dr. 
Ibrahim Al-Ahmad a onorat cu prezenţa, împreună cu fiica sa şi consilie- 
rul Domniei Sale, lansarea cărților noastre de la Bookfest, ci, în semn de 
aleasă prietenie, întregul nostru grup a fost invitatul Domniei Sale. Astfel 
după amiază târziu, împreună cu prietenii de la Chişinău, luăm prânzul la 
o terasă amenajată în stil oriental. Ambientul, de la mobilier la amenaja- 
mentul floral, la muzică și meniu, la ținuta și stilul chelnerilor, la gustul și 
aspectul felurilor de mâncare, la calmul și amiabilitatea care ne înconjoa- 
ră, ne creează senzaţia că ne aflăm undeva departe în Orient. Încă o dată 
ne convingem de rafinamentul, de spiritul delicat al prieteniei pe care 
orientalii ştiu să le ofere cu generozitate lumii. Seara, împreună cu priete- 
nii moldoveni petrecem două ore pe terasa hotelului „Aria Stârnim idei 
de viitoare proiecte editoriale ce vor înălța pe o altă linie a spiralei atât 
relaţiile noastre cu Republica Moldova, cât și literatura română în lume. 
Antologia de lirică basarabeană, la care Arcadie Suceveanu și Ana Bantoş 
vor începe de mâine selecţia, va deveni cât de curând realitate. Nu ui- 
tăm nicio clipă că programul cultural prin care ANCI-Proema editează 
şi promovează în lume literatura română, în Anul Centenar, se numește 
„România în lume — imagine, cultură, spiritualitate”. 

Editura Proema are în portofoliul său: 


e 23 de ani de activitate editorială 

e Peste 300 de titluri publicate 

Apariţii editoriale în diverse variante bilingve, inclusiv cele de o circulaţie mai restrân- 
să: japoneză, chineză, arabă, ebraică; 

e Publicaţii editoriale care cuprind o gamă largă de domenii: beletristică, filozofie, so- 
ciologie, pshihologie, teologie, studii documentare — istorie, geopolitică, politică, me- 
morii, reportaje etc. 

e Prezenţa, prin titluri editoriale unice, la marile întruniri internaționale defăşurate la 
Bucureşti: Somms-ul Francofoniei (2006), Summit-ul Nato (2008); 

e Participări la Târgurile Internaţionale de carte de la Madrid şi Barcelona (2008) Sa- 
lonic (2009-2011), Festivalul internaţional de carte Transilvania (2016, 2017), „Gau- 
deamus” Bucureşti (2008-2017) şi la cele mai importante târguri de carte organizate 
în ţară; 

e Participări, sub egida Ministerului Român de Externe, la manifestări culturale și lan- 
sări de carte din portofoliul editurii, în Amman (2016), Cairo şi Liban (2017); 

e Apariții editoriale de promovare a imaginii României în lume, unice în peisajul naţi- 
onal de profil: Biserici de lemn din Marmureş (4 varinate bilingve), Săpânța (14 vari- 
nate bilingve), Monumnete UNESCO din România (română-engleză), România. Delta 
Dunării (română-engleză), Maramureş. Oameni, tradiții, locuri (română-engleză şi ger- 
mană-engleză), Țara Lăpușului (română-engleză); România. Maramureş(română-en- 
gleză); 

e S colecţii consacrate: Thesaurus, Biblioteca Arabă, Notabile Dictu, Miriade, Vox Septen- 
trionis; 

e Realizează, în colaborare cu Asociaţia Nord pentru Cooperare și Integrare (ANCI), 
apariţii editoriale unice în limba română în domeniul spiritual: Mărgăritare risipite. 
O istorie a literaturii şi ştiinţelor siriace, opera Patriarhului Bisericii Ortodoxe Siriace, 
Ignatius Aphram I Barsoum (publicat în 2016), Cugetări pentru fiecare zi din an, opera 
Preafericitului Părinte Kirill, Patriarhul Bisericii Ortodoxe Ruse (în fază de pregătire 
pentru tipar) şi are în programul editorial tipărirea în limba română a volumului Bise- 
rica Ortodoxă Coptă — un miracol al istoriei, opera Preafericitului Părinte, Tawadros II, 
Patriarhul Bisericii Egiptene Copte. 

e Derulează, în colaborare cu ANCI, programul cultural „România în lume-imagine, 
cultură, spiritualitate”, având la bază un protocolul de parteneriat semnat cu Ministe- 
rul Afacerilor Externe. Obiectivele programului: marcarea Centenarului Marii Unirii 
şi susținerea candidaturii României în Consiliul de Securitate ONU ca membru cu 
statut nepermanent. 


Date contact: 
2. Jud. Maramureş, Baia Mare, str. Griviței nr 32 


P > E N Email: ema@proema.ro; editura@proema.ro 


————— e] mobil; 0722.570414; 0727.888702 
PROEMA Site: www. proema.ro 

Chișinău, poezia la etajul patru 


Anul acesta mi-a fost dat să bat drumul 
până la Chişinău în două rânduri. Sub 
semnul Anului Centenar. La sfârșitul 
lunii martie, am fost acolo, în dreptul 
marelui ceas secular care a bătut astral 
pentru împlinirea istoriei românilor. 
Atunci, domnul Teodor Ardelean m-a 
trecut Prutul cu numele meu scris pe o 
carte despre Basarabia (Ochii Basara- 
biei, Biblioteca Judeţeană „Petre Dul- 
fu”, Baia Mare, 2018 — n. r.). Recent, de 
Ziua Limbii Române (31 august), am 
fost invitat de Editura Proema la Târgul 
de carte Brookfest, unde a fost prezen- 
tă cu apariţiile ei. Despre această împlinire s-a scris. Pe bună dreptate 
suntem generoși cu evenimentele, dar vorbim mai puţin despre oame- 
nii care le stârnesc. Care le pun aura. De aceea, în acest text doresc a 
decupa, din suita de manifestări, o întâmplare românească petrecută la 
etajul patru al unui bloc din Chișinău. Pelerinii din Maramureș (Ghe- 


orghe Mihai Bârlea, Terezia Filip, Alexandru Peterliceanu şi cel care 
scrie), cărora li s-a alăturat poetul Arcadie Suceveanu, președintele 
Uniunii Scriitorilor din Republica Moldova, am fost invitaţi de distin- 
sa familie de intelectuali Ana și Alexandru Bantoș să le trecem pragul. 
Ştiam că sunt repere sigure şi profunde în unirea culturală de pe cele 
două maluri ale Prutului. 


Acolo, la etajul patru al unui bloc, au simţit nevoia să facă un fel de aero- 
port, de unde să aterizeze și să-şi ia zborul ideile. Din acest spaţiu, prielnic 
pentru dialog, se deschide spre lume o viziune sănătoasă despre cultura 
română. Nu sunt vorbe de ospeţie, ci asumări riguroase pentru destinul 
frământat al acestui neam. Pentru mine, Ana şi Alexandru Bantoș sunt 
întruchiparea unui proiect la care alții doar visează. Cel mult îl enunță 
la ceremonii trecătoare. Ana este universitar, doctor în filologie, având 

A. Suceveanu, T. Filip, A. Bantoş, Gh. M. Bârlea şi Gh. Pârja 
la aterasa de la etajul patru 


direcții de cercetare care s-au convertit în cărți remarcabile, comentate 
favorabil pentru curajul abordării şi modernitatea dialogului intercultu- 
ral. Direcţii de cercetare: literatura română, literatura universală şi com- 
parată, estetica. Bate cărări noi şi suple în abordarea unor teme, cum ar fi: 
literatura română din Basarabia postbelică și deschiderea ei spre univer- 
salism. Ori despre literatura basarabeană și modelele literare europene. 
Ana este o voce puternică a Basarabiei, a culturii românești! 


Alexandru Bantoş este un redutabil publicist, editor, redactor-şef al ce- 

lebrei reviste „Limba Română”, director al Casei Limbii Române „Ni- 

Moment poetic susținut de A. Suceveanu 

chita Stănescu” din Chişinău. Ar- 
ticolele şi studiile sale abordează 
teme de o fierbinte actualitate. De 
la denumirea corectă a limbii ro- 
mâne, la istoria noastră adevărată, 
la integrarea culturală a Basarabiei 
în spaţiul românesc şi european. 
A contribuit la limpezirea multor 
aspecte de identitate naţională a 
populaţiei majoritare din Repu- 
blica Moldova. Ambii sunt mar- 
tori atenţi şi demni la răspântia 


destinului acestui pământ româ- 
nesc. Entuziasmul lor nu a obosit, 
deoarece are credinţă, are cultură. 


Gheorghe Pârja... 
picurând idei şi metafore 


Şi-au legat numele de soarta limbii române. Intelectuali rafinați, caracte- 
re hotărâte, navighează prin vreme cu luciditate, cu porția de euforie și 
elan necesare mersului înainte, dar nu duc lipsă de încrâncenare şi zbu- 
cium. Mai ales la grija financiară pentru tipărirea revistei. Au o calitate 
care luminează lumea: prietenia sinceră, căreia îi pun durată şi culoare 
românească. Numai cu astfel de oameni ne puteam afla, pe terasa de la 
etajul patru al blocului în care ei locuiesc. Eram acolo trei poeți. Cred 
în poemul spus de autor. Arcadie este un poet cu pecete proprie, vigu- 
roasă în poezia românească. Ne-am cunoscut la Cernăuţi, în anul 1990. 
Iată, prietenia noastră se măsoară în decenii. Poezia lui este dramatică, 
un neuitat spectacol interior. Gheorghe Mihai Bârlea, cu același stagiu de 
prietenie cu Arcadie, a avut prilejul să iasă din crisalida atâtor demnități 
şi a respirat în voie, ca în vremea timpului liric care ne-a înfrățit. Eu m-am 
ocupat de învierea poemului atât de prielnică libertăţii. Alături, prietenii 
din Maramureş, care ne-au luminat drumul. Mi s-a părut o seară cu efi- 
gia culturii naţionale. Cu noi era spiritul lui Grigore Vieru, frate de crez 
cu gazdele noastre. 


În seara aceea nu a bătut vântul, nu a plouat, ci a picurat cu idei și meta- 
fore. Cred că poezia se scrie din mers și se poate odihni, pe o terasă la 
etajul patru, al unui bloc din Chișinău. Vă poftim în Maramureș! 


Gheorghe PÂRJA 

O valoroasă lucrare despre 
limba română din Basarabia 

Cartea Ariadnei Ştefănescu publicată în 2016, 
Variaţie și unitate în limba română standard din 
Basarabia (București, Editura Universităţii 
din Bucureşti, 2016, 368 p.), este o apariţie 
editorială neașteptată, având în vedere pre- 
ocupările ştiinţifice anterioare ale autoarei, 
cunoscută, mai ales, pentru contribuţiile 
din domeniul pragmatici. În același timp, 
publicaţia în România a unui studiu despre 
limba română din Republica Moldova nu 
surprinde foarte mult; în ultimele decenii, 
în afară de dovezile de solidaritate afectivă, 
în mediul universitar-academic românesc s-a 
simţit la fel de stringent nevoia de iniţiere a 
unor proiecte de cercetare care să documen- 
teze științific, cu seriozitate, situaţia limbii ro- 
mâne din Basarabia, oferind, în același timp, 
celor care solicită, nu din dubiu științific, ci 
din cu totul alte motive, argumentele unității 
limbii de pe teritoriul naţional (România, cu 
graniţele ei politico-administrative actuale) şi 
de pe teritoriul Republicii Moldova. 


Din aceeași serie tematică cu volumul prezen- 
tat fac parte şi următoarele două lucrări apăru- 
te la Bucureşti: Limba română din Basarabia. 
Particularități morfosintactice şi lexico-gramati- 
cale (2013), de Carolina Păpușoi, cercetător la 
Institutul de Lingvistică al Academiei Române 

„lorgu Iordan — Al. Rosetti” (publicată ca teză postdoctorală, la Editura 
Muzeului Naţional al Literaturii Române, în Colecţia „Aula Magna”), 
şi Încadrarea împrumuturilor lexicale ruseşti în sistemul gramatical al lim- 
bii române (2005), de Doina Sparionoapte, lucrare apărută sub egida 
Academiei Române (Fundaţia Naţională pentru Ştiinţă şi Artă, Institutul 
de Lingvistică „Iorgu Iordan — Al. Rosetti”). La acestea se adaugă și studiile 
de doctorat elaborate în cadrul Universităţii din Bucureşti: Influența rusă 
asupra limbii române (autoare: Doina Sparionoapte, teză susținută în 2002, 
coord.: prof. dr. Valeria Guţu Romalo) și Marcatori discursivi în româna 
vorbită în Republica Moldova: aspecte pragmatice şi sociolingvistice (autoare: 
Valentina Cojocaru, teză susținută în 2016, coord.: prof. dr. Rodica Zafiu). 


Din aceste titluri, se întrevede preocuparea pentru româna din 
Republica Moldova și dincolo de aspectul ei dialectal, aspect care i-a 
interesat constant pe cercetătorii dialectologi. Menţionăm două vo- 
lume relativ recente care conţin texte dialectale, urmate de glosare: 
Graiuri româneşti din Basarabia, Transnistria, nordul Bucovinei şi nordul 
Maramureşului. Texte dialectale şi glosar (de M. Marin, I. Mărgărit, V. 
Neagoe, V. Pavel, București, Institutul de Fonetică și Dialectologie „Al. 
Rosetti”, [Editura Academiei Române], 2000) şi Graiuri românești de 
la est de Nistru. Texte dialectale şi glosar (de M. Marin, I. Mărgărit, V. 
Neagoe, V. Pavel, Academia Română, Institutul de Lingvistică „Iorgu 
Iordan - Al. Rosetti”, București, Editura Academiei Române, 2011). La 
acestea, putem adăuga volumul Limba română vorbită în Moldova isto- 
rică (vol. 2, Texte, editat de Klaus Bochmann și Vasile Dumbrava), spe- 
cial prin locul publicării (Leipzig, Leipziger Universitătsverlag), prin 
studiile care îl însoțesc (vol. 1) şi prin conţinut — transcrieri de secvențe 
orale, preponderent din mediul urban, mai exact 48 de transcrieri de 
înregistrări făcute la Iași, Chișinău și Bălți, în 1997-1998, echivalând 
cu 13h,39'25', din care 7h,27' reprezintă interacțiunea în context 
instituțional (școală, spital etc. ), 2h,36 transmisiuni radio-TV, 3h,35' 
interacțiune în context neinstituțional (în familie, pe stradă, la piață 
etc.). Importante pentru valoarea documentară sunt și textele dialecta- 
le strânse de Teodor Roșculeț la începutul secolului al XX-lea, o foarte 
prețioasă atestare în scris a variantei orale a românei din Basarabia din 
acea perioadă; din păcate, lucrarea (Materialuri folcloristice. Literatură 
populară din Basarabia, vol. I, 2010; vol. II, 2011, ediţie coordonată de 
Petru Ursache, C. Manolache, Ploiești, Editura Libertas) este aproape 

necunoscută. Limba română din Republica Moldova a fost obiectul 
analizelor dialectologilor, în primul rând; amintim, în acest sens, stu- 
diile cuprinse în volumele Cercetări asupra graiurilor românești de peste 
hotare (de M. Marin, I. Mărgărit, V. Neagoe, V. Pavel, Bucureşti, 2000) 
şi Românii din afara României şi limba lor. Perspectivă dialectologică (de 
I. Mărgărit, București, Editura Academiei Române, 2011). 


În ultimul timp însă, limba din acest spaţiu politico-administrativ inte- 
resează cercetătorii nu numai prin varianta ei dialectală, strict rurală, ci 
şi prin varianta ei urbană, standard, scrisă (inclusiv din mediul online). 
Desigur, delimitarea variantelor şi a registrelor românei de aici este mai 
dificil de făcut decât în cazul românei din România, termenii standard, 
dialectal, popular etc. trebuind nuanţaţi. 


Volumul Variaţie şi unitate în limba română standard din Basarabia, 
apărut la Editura Universităţii din Bucureşti, unde autoarea este cadru 
didactic, reprezintă o monografie a trăsăturilor individualizante ale 
românei standard din Republica Moldova, cu toate amendamentele 
impuse termenului standard de contextul politico-cultural. Perioada 
cercetată se întinde pe aproximativ două secole, din momentul ane- 
xării Basarabiei la imperiul țarist, în 1812, până în epoca actuală, cea a 
comunicării mediate de computer. 


În descrierea trăsăturilor românei literare utilizate oral şi în scris între 
Prut şi Nistru, atât sincronic, cât şi diacronic, reperul principal a fost 
româna literară din teritoriul de dincoace de Prut (mai întâi, varianta 
ei din principatul dunărean Moldova, apoi varianta ei supradialectală, 
din România unită). Secundar, româna standard din Basarabia a fost 
raportată şi la dacoromâna din perioada veche (până la 1780), și la 
varianta populară moldovenească din teritoriul astăzi național şi din 
teritoriul extranaţional României, ultimul demers fiind mai problema- 
tic din cauza intruziunii considerabile a elementului popular în limba 
standard din Basarabia. 


Cercetarea se bazează pe un număr semnificativ de surse textuale, rele- 
vante pentru studierea variantei standard a românei din Basarabia: do- 
cumente și acte din secolul al XIX-lea editate, texte publicate de diverşi 
autori (Zamfir Arbore, G. Bezviconi, lacob Burghiu, Leo Butnaru, 
Victor Crăsescu, Alexei Mateevici, lon Moraru, Nicolae Popovschi, 

Lucia Sava, Constantin Stamati, Arcadie Suceveanu, Grigore Vieru 
etc.) în format print și/sau disponibile electronic, excerpte de româ- 
nă mediată electronic din spațiul web al Republicii Moldova — Sursele 
(p. 364-366), inventariind în total 60 de referințe, printre care trei 
corpusuri de română utilizată în spaţiul virtual. La acestea se adaugă 
dicționare și glosare. 


Privilegiate în descriere sunt morfologia, lexicul și, într-o măsură mai 
mică, sintaxa, nelipsite fiind precizările de ordin semantico-pragmatic. 
Această selecție de domenii este impusă de specificul românei stan- 
dard din Basarabia, individualizată prin rusisme de diverse tipuri şi 
elemente popular-dialectale asimilate. Subiectele detaliate în această 
cercetare sunt cele semnalate în lucrările de lingvistică ale autorilor ba- 
sarabeni și români (p. 11, în Introducere), precum şi cele sugerate de 
parcurgerea corpusului. 


Un cuprins detaliat (p. 5-9) şi referințele bibliografice (Bibliografie, 
Surse, Dicţionare, p. 351-367) încadrează cele 18 capitole, diferite ca 
întindere, ale lucrării. 


În afară de Introducere, alte patru capitole contextualizează analiza ling- 
vistică propriu-zisă. În capitolul Contextul istoric şi cultural (p. 19-23) 
sunt prezentate câteva date premergătoare anexării Basarabiei, mo- 
mentul anexării şi politica ţaristă de guvernare în această provincie. În 
capitolul Glotopolitica țaristă și situația limbii române în administrație, 
învățământ şi biserică (p. 25-33), ca și în cel anterior, faptele trecute 
în revistă nu depășesc începutul secolului al XX-lea. Fazele bilingvis- 
mului româno-rus, identificate în bibliografia temei, sunt reluate și 
comentate: bilingvism neutru şi funcţional (1812-1828), bilingvism 
diglosic parţial (1828-1843), bilingvism de asimilare (1843-1871), 
monolingvism oficial (1871-1905), perioada de acutizare a conflictu- 
lui diglosic (1905-1917). 


v 


Sensurile glotonimului „limbă moldovenească”, raportat la cel de „lim- 
bă română’, şi problema „degradării” limbii sunt explicate în alte două 
capitole introductive. Capitolul Accepţiuni ale termenilor de „limbă ro- 
A “J [i Fi “ “vI . v "1v . 
mână” și „limbă moldovenească” este o sinteză foarte utilă a valorilor 
diacronice și sincronice cu care a fost folosită sintagma polisemică 


„limbă moldovenească”, În celălalt capitol, Problema degradării lim- 

bii (p. 37-51), este avansată ideea că profilul românei din Republica 
Moldova - care se individualizează prin apropierea de limba populară, 
mai mult decât în cazul românei literare naţionale, şi prin rusisme nu- 
meroase — nu trebuie privit ca rezultatul unei „stricări”, „degradări” a 
limbii române, ci ca „o caracteristică a românei din această zonă, tribu- 
tară situației istorice și culturale”, „un specific al acelui idiom” (p. 39), „o 
variație a românei” (p. 52). Dintre termenii populari deveniți standard 
prin care este ilustrată defazarea românei literare din Basarabia în ra- 
port cu cea din România sunt menţionaţi: acufunda „cufunda', baistruc 
„bastard”, bucate „alimente, feluri de mâncare, cereale”, roadă „recoltă”, 
omăt „zăpadă, pătăranie „păţanie, istorioară, anecdotă” etc. Acestora 
autoarea le întocmește mini-monografii, ca și în cazul rusismelor cu 
„rude” lexicale mai vechi (cu dublete etimologice împrumuturi din sla- 
va veche, slavonă, rusă sau împrumuturi din rusă ieșite din româna lite- 
rară națională), care au rezistat în timp: babușcă „bunică”, bolniţă „spi- 
tal”, butelcă „sticlă, butelie”, coftă „bluză tricotată”, krohmal „amidon, 
pricaz „ordin', Rossia „Rusia', sărnic „chibrit”, soglasie „acord” etc. sau 
care, dimpotrivă, au fost efemere: cazona „departament al statului”, do- 
nesenie „raport”, dvorean „boier”, pismovoditel „secretar, traducător” etc. 


O serie de noţiuni sunt explicate sintetic: schimbarea produsă de con- 
tactul lingvistic (p. 11-12), semidialect, semistandard, standard se- 
mieducat (p. 13-14), limba mediată electronic (p. 14-17), bilingvism 
instituțional și bilingvism comunitar spontan (p. 51); termenul sărăcie 
(economică, culturală), ca mijloc de apărare a unei limbi supuse pre- 
siunii unei alte limbi (p. 33, 38). Aceste noţiuni sunt, în general, pro- 
blematizate pornind de la rezultatul aplicării lor la obiectul de studiu 
al lucrării. 


Existenţa capitolului Fenomene fonetice ale românei din Basarabia 
(p. 53-66) se încadrează în tradiţia descrierilor dialectale și ale varian- 
telor literare ale românei din perioada veche și (pre)modernă. După 
cum rezultă din parcurgerea corpusului, în secolul al XIX-lea dialec- 
tul literar din Basarabia se caracterizează prin fonetisme comune cu 
cele ale variantei literare moldovenești de dincoace de Prut, dar și prin 
fonetisme popular-dialectale. Specificul limbii literare vorbite acum 
în Republica Moldova, lăsând la o parte variaţia generală, este dat de 
accentuarea unor trăsături fonetice proprii graiului moldovenesc (în- 

chiderea lui [e] medial sau final la [i], menţinerea lui [7] iniţial etimo- 
logic în cuvinte ca întru, îmblu, extins analogic şi la neologisme ca în- 
trodus, întitulare, învidia; formele etimologice de tipul mâne, câne, pâne 
etc.), de accentuări diferite de cele din dacoromâna standard (graniţă, 
peşteră, pomină etc.) şi de pronunţări particulare ale împrumuturilor 
latino-romanice mediate de rusă (operator, biolog, fotograf etc.). 


Prezentarea trăsăturilor morfosintactice ale românei standard din 
Republica Moldova ocupă partea cea mai extinsă a lucrării (p. 67- 
292). Un capitol foarte amplu este consacrat verbului (p. 185-278). 
Substantivul (p. 67-93), adjectivul (p. 95-113), pronominalele de întă- 
rire (p. 140-147) şi nehotărâte (p. 149-179) şi adverbul (p. 279-292) 
se bucură, de asemenea, de descrieri amănunțite ale trăsăturilor par- 
ticularizante. Redarea fenomenelor paradigmatice alternează cu ana- 
lize ale unor fapte de detaliu. Dăm doar câteva exemple din prima ca- 
tegorie: concurenţa dintre tiparele substantivale flexionare ă-e şi ă-i 
(p. 67-74); oscilaţia desinenţelor de neutru plural -uri şi -e (p. 74-81); 
oscilaţia între formele oblice în -ii şi -ei la substantivele feminine la 
singular (p. 81-84); formele atipice, „articulate” sau „nearticulate”, ale 
pronominalelor alt(ul), altă/alta (p. 149-153); marcarea „în exces” a 
genitivului (p. 86-88, 160-163); formele verbale iotacizate și neiota- 
cizate (p. 185-186); perfectul supracompus (p. 196-208). Dintre ex- 
trem de numeroasele aspecte punctuale asupra cărora s-a oprit autoa- 
rea în diverse capitole și secțiuni, menționăm câteva: gramaticalizarea 
şi pragmaticalizarea adjectivului singur (p. 115-127), care în Basarabia 
ajunge să aibă valoare de pronume personal (Mă uit la singur (= tine) 
și te văd cu un caracter deosebit, p. 125); vitalitatea și uzul extins al re- 
flexivului sine (odată ce vom deveni noi stăpâni pe sine (= pe noi înşine), 
p.183); Nu uitaţi să aveţi cu sine (= dumneavoastră) buletinul de identitate, 
p. 184); neologismul rarisim (p. 100-101); utilizarea invariabilă a for- 
melor însuși și însăși (p. 142-144); pronominalele cu particula adverbi- 
ală i, de tipul cinevai, cevai, câtevai (p. 156-160); sintagma variabilă mai 
altul „iar altul” (p. 163-164); construcţia totul (ceea) ce (p. 169-171); 
sintagma variabilă altul careva (p. 176-178); construcția emfatică toate 
ele, toți ei (p. 178-179); calcuri din rusă atașate verbului a primi (p. 254- 
278); adverbele anume (p. 287-288), defel (p. 288-289), degrabă 
(p. 289-290); adjectivele situative atare, anume ( şi anumit), numit, pre- 
zent şi locuţiunile în cauză, de rigoare (p. 102-108). 

O serie de fenomene arhaice, marea majoritate conservate în graiurile 
dacoromâne sau general populare, sunt vii în româna din Republica 
Moldova: articolul posesiv genitival a invariabil (banii sunt a poporului 
român, p. 86), prepoziţia la pentru genitiv şi dativ analitic (mama la 
copilul lor mic; am cumpărat la niște profesoare, p. 89), marcarea „redun- 
dantă” a genitivului (fazele ale unei aplicații multimedia, p. 87), instabi- 
litatea formală a pronominalelor de întărire (p. 141-147), construcţiile 
nominale conținând elementele variabile cel, cela şi acela (duhurile cele 
necurate, p. 130; podețul acel înalt, p. 134, potopul cela alb, p. 135); for- 
ma auxiliarului de perfect compus la persoana a treia singular au, în se- 
colul al XIX-lea, sau o, din registrul semistandard actual (p.189-191); 
participiul cu „extensia” ă în formele verbale perifrastice care conțin 
(şi) auxiliarul a avea (Eu v-am spusă clar, p. 194); perfectul supracom- 
pus (vedetele care au fost trecut printr-un astfel de moment, p. 202). 


Dintre fenomenele de variație morfosintactică puse preponderent pe 
seama calcului din rusă notăm, de asemenea, doar câteva: substantive- 
le nude (priimire şi dare sumilor, p. 91); utilizarea reflexivă a unor verbe 
(a se cere, a se determina, a se dezamăşi, a se greşi etc., p. 208-232); structuri 
de tipul noi ne împărțim cu bomboanele (în loc de noi împărțim bomboane- 
le), în care este redat cazul instrumental din rusă (p. 232-240); verbe cu 
regim prepoziţional calchiat din rusă (a fi dezamăgit în, a se interesa în, a 
se juca într-un joc, a se îndrăgosti în etc., p. 240-251). Oscilaţiile mari şi va- 
riate în utilizarea articolelor și antepunerea adjectivelor în grupul nomi- 
nal trebuie explicate ținând seama și de trăsăturile limbii ruse (absența 
articolului, respectiv antepunerea adjectivelor în sintagma nominală). 


Un capitol detaliat reia tema rusismelor din viața cotidiană contem- 
porană (p. 327-350). Acestea au fost grupate semantic: obiecte uzu- 
ale (bac „rezervor, bidon”, bancă „borcan, cutie de conserve, ventuză”, 
cemodan „geamantan”, holodilnic „frigider”, sumcă „geantă, ghiozdan” 
etc.), hrană (abricos „cais”, apelsin „portocal”, blinea „clătită”, bulcă 
„franzelă, chiflă”, cofe „cafea”, limon „lămâie”, petrușcă „pătrunjel” etc.), 
mesele zilei (obed „prânz”, poldnic „gustare (de la ora cinci)”, ujân 
„cină”). Fiecare lexem este prezentat într-o „fişă” care înregistrează, pe 
lângă informaţii morfologice, variante, sensuri denotative şi sensurile 
conotative (mai ales de natură identitară), registrul de limbă în care 
este folosit lexemul, precum și frecvenţa și vitalitatea acestuia. 

Fenomene foarte interesante, privind, în special, adaptarea substanti- 
velor neologice, sunt descrise în amplul capitol Neologismele latino-ro- 
manice în româna de dincolo de Prut (p. 292-325): genul atipic în ra- 
port cu dacoromâna standard (minută s.f., rolă s.f., analiz s.n., sistemă 
s.f, tualet s.n. etc.), oscilaţiile de gen (animală/animal, sistemă/ sistem, 
analiz/analiză etc.), neologisme adaptate cu „palatalizare” (aghent, 
aghitaţie, gheneral, ghinecolog, letarghie etc.), neologisme care în limba- 
sursă conţin digraful ch adaptate cu h (himie, hirurg, hor „cor”, hronică, 
shemă „schemă” etc.), neologisme din latină adaptate în -ie (ambula- 
torie „policlinică”, imperie, laboratorie, stadie, teritorie etc.), selecţia for- 
melor în -ie, -anție, -enție în detrimentul celor în -iune, respectiv -anță şi 
-enţă preferate în dacoromâna standard (acţie, confesie, ficţie, sesie etc.; 
esenție, instantie, distanţie; inteligenție etc.), neologisme romanice nume 
de meserii de tipul academic, cibernetic, gramatic, optic, practic, statistic 
etc. Ca şi în cazul rusismelor, foarte multe dintre neologismele aduse 
în discuţie sunt documentate în mici monografii. Concluzia generală a 
capitolului este că întreținerea și întărirea acestor forme, care au exis- 
tat, în general, şi în dacoromâna (pre)modernă, dar nu au fost accepta- 
te în varianta ei standard actuală, sunt efectul influenţei ruse recente și 
nu oglindesc o tendinţă conservatoare a limbii din Basarabia. 


După cum se poate observa din acest rezumat, lucrarea prezentată ofe- 
ră un material extrem de bogat, transgresând inerent analiza strict ling- 
vistică. În examinarea fenomenelor lexicale, dar şi morfosintactice, au- 
toarea acordă importanţă registrului stilistic, contextului interacțiunii, 
normării explicite a acestora şi, nu în ultimul rând, vitalităţii lor — ele- 
mente ce completează în mod util informaţiile înregistrate în alte lu- 
crări despre limba din Basarabia şi sporesc plăcerea lecturii. Explicaţiile 
sunt deschise, luând, aşadar, în calcul factori diverși care pot fi implicați 
într-un fenomen de variație. Parcurgerea unui volum mare de texte ti- 
pologic diversificate, precum și apelul la „corpusul” găzduit de web, re- 
prezintă o primă garanţie a temeiniciei acestei lucrări. 


Observaţia finală a autoarei se referă, fără patetism, la viitorul româ- 
nei standard din Republica Moldova. Ideea argumentată implicit sau 
explicit de-a lungul întregii cercetări este că elementele de asemănare 
cu varianta standard din spaţiul național dacoromân sunt mai impor- 
tante decât diferenţele (de tip variație sau induse prin contact). Aceste 

diferenţe sunt însă „semnificative, simptomatice şi cu un potenţial indi- 
vidualizant ce se va putea accentua sau diminua în timp”, diminuarea 
sau accentuarea lor depinzând de „politicile lingvistice, de orientarea 
politică, de gradul de menţinere a spiritului de loialitate față de lim- 
ba română, de normarea uzului și de dezvoltatrea culturală generală” 
(Cuvânt de încheiere, p. 351, cf. şi p. 52). 


Sperăm că valoroasa lucrare prezentată va fi doar una din multele care 
vor face din româna utilizată în condiţii atât de speciale în Basarabia o 
variantă a dacoromânei foarte bine documentată și studiată. 

Andrei PROHIN 
Pe urmele vechilor cazanii 


Valentina Pelin (1950-2006) e un nume de 
referință în istoriografia culturii medievale 
româneşti şi sud-est europene. Studiile ei con- 
sacrate cărților manuscrise din țările române, 
din Evul Mediu şi de la începutul epocii mo- 
derne, reprezintă preţioase izvoare documen- 


| 
Pi tare pentru medieviști, istorici literari, filologi 


„P - absolvent al Facultă 
de Istorie și Psiholog 


> 


şi teologi. Cercetătoarea basarabeană a debutat 
editorial cu un catalog al manuscriselor din 
biblioteca Mănăstirii Noul Neamţ, păstrate 
a la Arhiva Naţională a Republicii Moldova’. 
al Volumul aducea în atenția savanților o boga- 
de Etnografie și Istorie tă colecţie de manuscrise inedite, cuprinzând 
scrieri ale cărturarilor bizantini, slavi și români. 


D= 


Universitatea de Stat d 
oldova. Doctor în istori 
Cercetător științific, Sect 
Etnografie, Muzeul Nation 


EVA) 


aturală. Publică studii și 


articole de istorie, literatură, = id 
etnografie, în periodice Intre acestea, o pondere substanțială revenea 


şi culegeri științifice din traducerilor și lucrărilor originale ale Sfântului 
Republica Moldova Paisie de la Neamţ (1722-1794), precum și ale 
România. discipolilor acestuia. Doamna Valentina Pelin 
a continuat să exploreze fondurile de carte ve- 


ETA 


che românească din Republica Moldova, Ro- 
mânia și din republicile ex-sovietice. Rezultate- 
le investigațiilor au fost materializate în teza de 
doctor Bibliotecile mănăstirilor Neamt și Noul 
Neamţ în contextul culturii românești, conducă- 
tor ştiinţific Alexandru Duţu, susținută la Fa- 
cultatea de Istorie a Universităţii din Bucureşti, 
o ediţie a corespondenţei Sfântului Paisie”, un 
şir de articole în reviste de specialitate și în 
monografii. Plecarea prematură a cercetătoa- 

rei la cele veșnice a întrerupt 
mai multe lucrări în pregătire. 
A reușit totuşi să încredinţeze 
arhiva sa ştiinţifică istorici- 
lor Andrei Eşanu și Valentina 
Eşanu, care, mai bine de un 
deceniu, îngrijesc consecvent 
editarea moștenirii regretatei 
cercetătoare. 


Prezentul catalog? reunește 
descrierile a 337 de manus- 
crise din țările române (sec. 
XIII-XIX)), aflate astăzi în Ru- 
sia, Ucraina şi Belarus. Ideea 
alcătuirii catalogului datează 
cu anii '80 ai secolului trecut, 
fiind un proiect al Institutului 
de limbă și literatură al Acade- 
miei de Ştiinţe a RSS Moldoveneşti. Titlul primei ediţii de autor a Va- 
lentinei Pelin, Catalogul general al manuscriselor moldovenești păstrate în 
URSS. Colecţia bibliotecii Mănăstirii Noul-Neamţ, sugerează că face parte 
dintr-o serie de volume care vor include și cataloagele altor colecţii. Nu 
trebuie să pierdem din vedere nici starea de spirit din perioada Mișcării 


de Renaștere Naţională: pledoariile pentru recuperarea valorilor cultu- 
rale înstrăinate, pentru cunoașterea aprofundată a trecutului românesc. 
După reluarea legăturilor dintre cele două maluri de Prut, Valentina Pe- 
lin a cooperat cu acad. Virgil Cândea, reputat istoric al culturii românești, 
furnizându-i informaţii pentru lucrarea Mărturii românești peste hotare. 
Mică enciclopedie de creaţii românești şi de izvoare despre români în colecții 
din străinătate (vol. I-II, 1991-1998; serie nouă, vol. I-VI, 2010-2016, 
ediția continuă). Semnificativ, materialele prezentului volum purtau 
inițial titlul enciclopediei lui Virgil Cândea. Dacă istoricul bucureștean 
şi colectivul care, în prezent, îi continuă proiectul, au inventariat diverse 
categorii de surse (documente, obiecte de artă, piese muzeale, monu- 
mente ș.a.), atunci Valentina Pelin s-a consacrat studiului manuscrise- 
lor. Asemeni altor cataloage de specialitate, lucrarea de față oferă date 
privind vechimea, proveniența, autorii şi conținutul fiecărui manuscris, 

aspectul exterior, circulaţia, locul unde se păstrează. Autoarea a examinat 
de visu („din văzute, cu proprii ochi”) majoritatea pieselor, şansă pe care 
au avut-o foarte puţini savanţi români. 


Manuscrisele repertoriate ilustrează orizontul intelectual, preocupă- 
rile literare, ştiinţifice și filozofice ale cărturarilor din țările române. În 
funcţie de genul lucrărilor și numărul câpiilor păstrate, întâietatea revine 
literaturii de cult: Tetraevanghele, Octoihuri, Ceasloave, Psaltiri, Litur- 
ghiere, Minee ş.a. La acestea se adaugă traduceri ale operelor patristice 
(Sf. Efrem Sirul, Sf. loan Gură de Aur, Sf. Grigore Teologul, Sf. loan Da- 
maschin ș.a. , tratate ascetice şi teologice, hagiografice, paterice. Diversi- 
tatea lucrărilor probează vasta cultură teologică a trăitorilor din mănăsti- 
rile românești. Duhovnicii şi alți slujitori ai Bisericii se documentau din 
aceste volume pentru a explica versetele din Sfânta Scriptură și dogme- 
le ortodoxe, pentru a îndruma creștinii pe căile desăvârşirii spirituale. 
Pe lângă literatura religioasă, călugării au mai transcris cărți populare 
(Floarea Darurilor, Alexandria, Bertoldo), cronici şi cronografe, lucrări 
lexicografice. Între piesele catalogului aflăm codice ieșite de sub pana 
caligrafului și miniaturistului Gavriil Uric (nr. 17-24), altele — copiate la 
solicitarea Mitropolitului Anastasie Crimca (nr. 173, 183-185) şi a uma- 
nistului Udrişte Năsturel (nr. 189), operele lui Mihail Moxa (nr. 179), 
Miron Costin (nr. 272), Antim Ivireanul (nr. 222), Dimitrie Cantemir 
(nr. 227-237, 260). Autoarea conchide, pe bună dreptate, că arhivele 
şi bibliotecile din spaţiul CSI cuprind „unele dintre cele mai temeinice 
surse de informaţie despre activitatea personalităților cărturăreşti sau a 
centrelor de cultură din țările române, pentru o perioadă cronologică cu- 
prinsă între sec. XIV-XIX” (p. 11). 


Majoritatea manuscriselor catalogului erau cunoscute anterior, fiind de- 
scrise ori menţionate în repertorii, articole etc., iar mai multe scrieri au 
beneficiat de ediţii critice (cronicile slavo-române, cronograful lui Mihail 
Moxa, operele lui Dimitrie Cantemir). Valentina Pelin a întreprins o ree- 
valuare a bibliografiei privind manuscrisele respective, corectând erorile 
de datare și descriere, a precizat cotele cărților și a tradus notițele margi- 
nale. Din cauza accesului dificil la surse, unele inexactităţi s-au perpetuat 
decenii la rând în publicaţiile savanților. Este cazul Cronicii moldo-polone 
(nr. 100), prelucrare în limba polonă a letopiseţului de la curtea domni- 
lor Moldovei, despre care s-a crezut mult timp că se află la Varșovia. În 

realitate, manuscrisul „s-a păstrat nestrămutat și se păstrează și acum” la 
Sankt-Petersburg, în actuala Bibliotecă Naţională a Rusiei, unde a citit-o, 
acum mai bine de o sută de ani, istoricul loan Bogdan, unul dintre primii 
editori ai cronicii (p. 125). 


Dar există și manuscrise care lipsesc din bibliografia consultată de cerce- 
tătoare. Ne referim la trei codice ale lui Mihail Cantacuzino (1723-—cca 
1788), unul dintre primii iluminiști români, care a locuit, în ultimii lui 
ani, în Imperiul Rus. Codicele respective cuprind o „compilaţie de croni- 
ce universale și româneşti” (nr. 244), un „miscelaneu de istorie universa- 
lă şi românească” (nr. 245), ambele în română, alcătuite de M. Cantacu- 
zino; o culegere de „documente originale și scrieri literare şi istorice” (nr. 
274). Actualmente, piesele menţionate se păstrează la Minsk, în Biblio- 
teca Naţională a Republicii Belarus. Dintre scrierile necunoscute anteri- 
or specialiștilor, mai nominalizăm trei cronografe în limba română, din 
sec. XVIII (nr. 263-265), şi un dicţionar rus-român de la mijlocul sec. 
XIX (nr. 313). Valentina Pelin se numără, așadar, printre primii istorici 
români care semnalează existența manuscriselor citate. 


Deşi editorii catalogului l-au intitulat Manuscrise românești... acesta in- 
clude și câteva piese cu origine incertă sau provenind din afara spațiului 
românesc. Manuscrisele respective însă au aparținut, la diferite interva- 
le temporale, lăcaşelor din țările române, conţin însemnări referitoare 
la personalităţi şi evenimente locale. De exemplu, Evanghelia lui Evsevie 
(1283), conform reputatului filolog rus Aleksandr Sobolevskij (1856/7- 
1929), a fost scrisă „în acea parte a Galiției, unde așezările românești 
veneau în contact cu cele bulgărești” (nr. 1, p. 20). Pe filele Evangheliei 
aflăm înscrieri în limbile slavonă, greacă, latină, română și rusă. Alte câ- 
teva pagini de pergament, desprinse dintr-un Nomocanon (nr. 3) şi din- 
tr-un Octoih (nr. 4), ambele din sec. XIII, provin de la schitul Horodiște 
(Ţâpova), r. Rezina. Valentina Pelin consideră că cele două manuscrise, 
din care s-au păstrat doar câteva pagini, provin din Moldova (p. 22-23). 
În cazul în care această concluzie se adeverește, copierea unor cărți de 
cult cu mult înainte de întemeierea Țării Moldovei (circa 1359), ar dove- 
di existenţa pe teritoriul viitorului stat a oamenilor instruiți și a structuri- 
lor ecleziastice care solicitau asemenea cărți. 


Un alt manuscris valoros (nr. 12), cunoscut între slaviști drept Sbornicul 
de la Loveci (sec. XIV), de la mănăstirea omonimă din Bulgaria, a fost 

alcătuit la porunca viitorului ţar loan Alexandru (1331-1371). Savanţii 
bulgari apreciază înalt sbornicul respectiv pentru conţinutul divers 
(învățături bisericeşti, hagiografie, apocrife, scrieri istorice) și pentru 
informaţiile despre organizarea administrativă şi ecleziastică a regiunii 
Lovecis. După cum indică notițele marginale, între sec. XVII-XVIII, ma- 
nuscrisul s-a aflat în biblioteca Mănăstirii Neamţ. Sbornicul de la Loveci se 
înscrie astfel între valorile bibliofile sud-slave care au supraviețuit peste 
veacuri datorită grijei cărturarilor români. 


Aproape fiecare manuscris din catalogul Valentinei Pelin are un destin in- 
dividual, oglindind istoria întregii țări. Înscrierile laconice ale copiștilor 
şi cititorilor au înveşnicit memoria posesorilor de manuscrise, amănunte 
biografice, evenimente istorice, cugetări despre conţinutul cărții. Urmă- 
rind originea diferitor manuscrise, după Indice-le geografic (p. 385-387), 
putem afla mănăstirile care au deținut biblioteci bogate și scriptorii: 
Neamţ, Putna, Bisericani, Moldoviţa etc. În schimb, Indice-le de nume 
(p. 361-384) ne ajută să identificăm cei mai prolifici călugări copiști, 
precum şi ierarhi care au patronat activitatea literară. Informaţiile din 
notele marginale, coroborate cu alte documente, ne permit să reconsti- 
tuim parțial periplul cărţilor românești până a ajunge în actualele depo- 
zite. Încă Dosoftei (1624-1693), Mitropolitul Moldovei, dăruia scrierile 
Sfântului Simeon al Tesalonicului (nr. 193) şi epistolele Sfântului Ignatie 
Teoforul (nr. 194), pe care le-a tradus personal din greacă în slavonă, lui 
Ioachim, Patriarhul Rusiei. Tot Dosoftei a tălmăcit în slavonă culegerea 
de predici Mărgăritare a Sfântului loan Gură de Aur (nr. 195), oferind-o 
țarilor ruși loan şi Petru (cel Mare), cu dedicație şi „rugămintea de a se 
tipări cartea” (p. 219). Manuscrisele lucrărilor lui Dimitrie Cantemir, 
Antioh Cantemir și Mihail Cantacuzino au luat calea exilului odată cu 
autorii. Un număr considerabil de traduceri din teologii greci (nr. 282, 
285, 288-291, 299, 300, 316, 319) au ajuns în mănăstirile din imperiul 
țarist prin ucenicii Sfântului Paisie de la Neamţ. Cărţile menţionate 
reprezintă mărturii elocvente ale contribuţiei românilor la difuzarea 
moştenirii literare bizantine în spaţiul est-slav. V. Pelin semnalează însă și 
alte căi de înstrăinare a patrimoniului naţional. Numeroase manuscrise 
au fost sustrase din bibliotecile mănăstirești de către cercetători şi dă- 
ruite apoi instituţiilor ştiinţifice ruse, altele au fost vândute de anticari 
colecționarilor privaţi etc. 

Catalogul Valentinei Pelin nu este un repertoriu exhaustiv al manuscri- 
selor românești din spaţiul ex-sovietic. Însăşi autoarea remarca, în stu- 
diul introductiv, că valorile noastre bibliofile sunt dispersate într-un areal 
vast: „la Kazan, la Novgorod, Reazan, Smolensk, Vladimir și pe teritoriul 
fostelor republici ale Uniunii Sovietice, dar totodată și în Siberia, pe la Ir- 
kutsk și alte locuri” (p. 12). În catalogul precedent, din 1989, V. Pelin es- 
tima că „în arhivele, bibliotecile şi muzeele din Uniunea Sovietică se păs- 
trează aproximativ 800 de manuscrise moldovenești de limbă slavă din 
sec. XIV-XIX şi aproximativ 200 de manuscrise în limba moldovenească 
din sec. XVII-XIX”*. Dacă îi permiteau circumstanţele, cu siguranță, Va- 
lentina Pelin ar fi ajuns în fiecare dintre centrele enumerate, pe urmele 
vechilor cazanii. Cu toate acestea, importanţa acestui repertoriu postum 
nu poate fi subestimată, datorită numeroaselor informaţii actualizate, 
minuţios verificate, privind manuscrise pe care doar câţiva cercetători 
români le-au consultat. Volumul ne introduce concomitent în laborato- 
rul de creaţie al unuia dintre cei mai valoroşi medieviști basarabeni, care 
a câștigat renume și pe alte meridiane. 


Note | ` Catalogul general al manuscriselor moldovenești păstrate 
în URSS. Colecţia bibliotecii Mănăstirii Noul-Neamţ (sec. 
XIV-XIX), alcăt. V. Ovcinikova-Pelin, Chişinău, Ştiinţa, 
1989. 

? Sfântul Paisie de la Neamţ, Cuvinte şi scrisori duhovnicești, 
vol. I-II, Chișinău, 1998-1999; ediţia a II-a, Iaşi, Doxolo- 
gia, 2010. 

3 Valentina Pelin, Manuscrise românești din secolele XIII- 
XIX în colecţii străine (Rusia, Ucraina, Bielorusia). Catalog, 
ediţie îngrijită de acad. Andrei Eşanu, dr. Valentina Eșanu 
şi Veronica Cosovan, Chişinău, Ştiinţa, 2017. 

* Catalogul general al manuscriselor moldovenești păstrate în 
URSS...,p.7. 

$ Cmapabbseapcka aumepamypa. EnqukAoneduuen peunuk. 
Cscr.: A. Ilerkanosa. Bropo npepa6oreno H AOIIPAHEHO 
usAanue, Beauko T'spHoBo, HasaareacrBo AGarap, 2003, 
c. 284. 

* Catalogul general al manuscriselor moldovenești păstrate în 
URSS...,p.7. 

Constantin ŞCHIOPU 


Moartea unei veverite de Dumitru Crudu 
și sfânta noastră naivitate 


Trebuie să menţionez chiar din capul locului că Moartea unei veverițe 
(București, Univers, 2017, 256 p.) de Dumitru Crudu este o carte ce 
mi-a plăcut (de altfel, ca și Salutări lui Troțki), afirmaţie care nu în- 
seamnă că satisfacția /plăcerea ar fi criteriul de evaluare a unui produs 
artistic, al unui mod de reprezentare, deși, vorba lui Kant, satisfacția 
estetică, fiind universală, nu se întemeiază logic sau intelectual pe con- 
cept, ci pe sentiment. 


Totuşi prin ce se remarcă (dacă se remarcă!) această recentă carte a lui 
Dumitru Crudu? Ce-i oferă individualitate? 


Mai întâi, câteva cuvinte despre structura și compoziţia ei. La nive- 
lul structurii formale, cartea include o serie de povestiri (nu contează 
numărul: puteau fi mai multe sau mai puţine), aranjate într-o anumi- 
tă ordine, fără prea mari pretenţii de arhitectonică, la prima vedere. 
Totuși o privire mai atentă scoate în evidență faptul că Moartea unei 
veverițe, în felul în care este concepută la nivel formal, este asemenea 
unui roman cu o acţiune ce se desfășoară pe câteva planuri, care, la 
rândul lor, au ramificații destul de complexe. Eul/personajul-narator 
din După război, care reapare pe parcurs în alte povestiri (La mătușa 
Maria, Incognito la mătușa mea, Maşa etc.), pe de o parte, şi autorul- 
narator, pe de altă parte, primul participând direct la tot ce se întâm- 
plă, cel de-al doilea privind detaşat, impun nu numai o viziune su- 
biectiv-obiectivă asupra celor relatate, ci şi puncte de vedere diferite. 
Anume din această multiplicare a perspectivelor rezultă impresia de 
autenticitate pe care o lasă cartea. Personajele Vera Pavlovna, Alexei 
Alexeevici, Nadejda Filipovna (Trei prieteni), Jora şi Tolea (Jora și 
Tolea), având alte nume, în alte ipostaze și în alte situaţii, se perindă 
pe parcursul întregii cărți, astfel, de la o povestire la alta, completându- 

se lista tipologiilor umane, create de autor. Iubirea, politicul, cu toate 
caracteristicile şi consecinţele lor, ar putea constitui alte două linii de 
subiect ale cărții. Mai mult decât atât. Un rol considerabil îl au proce- 
deele de compoziţie la care recurge Dumitru Crudu, fie că e vorba de 
contrapunct (Papucii ăia ai mei de care am vrut să scap în tren, Tamara 
ş.a.), de paralelism compozițional (Moartea unei veverițe), de antiteză 
compozițională (După alegeri), fie de rezumat (La Fulgușor). La rândul 
ei, perspectiva compozițională e foarte largă: acțiunea se desfășoară 
la Chișinău, Tiraspol, Orhei, Flutura (satul de baştină al autorului), 
Viena, Paris, Petroşani, Vilnius, Londra, pe stradă, în interiorul casei, 
într-un cimitir, în tren, în bar, în parc, după războiul din Transnistria, 
noaptea, iarna etc. Naraţiunile sunt populate de o lume foarte diver- 
să, dar existentă obiectiv. Desenată după modele vii (prieteni, colegi 
de școală, de breaslă, politicieni etc.) până la un anumit punct, lumea 
respectivă atrage atenţia ca apariție problematică. Bunăoară, trei prie- 
teni (Trei prieteni) sunt foarte trişti şi mânioşi că „n-au reuşit să-i facă 
semne cu mâna, să-i strige Drum bun! președintelui Dodon, care zbu- 
rase spre Moscova” din cauza că Nadejdei Filipovna „i s-a făcut aşa de 
rău că a leșinat”, socialistul Borea (Suferințele tânărului Borea), după ce 
este refuzat de Vera, „aşteaptă într-o staţie să-i treacă erecţia, aşa cum 
„în urmă cu câteva ceasuri așteptase să se termine ședința aia plicti- 
sitoare de partid”, personajul-narator (La mătușa Maria, Incognito la 
mătușa mea) are interdicţia de a intra în Transnistria, Colea (Visul lui 
Colea) visează ca tatăl să nu mai ridice mâna nici la mama, nici la el 
etc. Senzaţia vieții reale, fără nimic idealizat, e continuă. Oamenii tră- 
iesc, se agită, se ceartă, visează, acceptă, cred, neagă, speră. Impresia 
de autenticitate este rezultatul concordanței optime dintre perspectiva 
epică şi dozare. De altfel, atât naratorul, cât şi personajele sunt destul 
de „zgârciți la vorbă” (o dovadă sunt și replicile acestora), concizia ră- 
mânând a fi o trăsătură definitorie a prozei lui Dumitru Crudu. Cât 
priveşte istoriile relatate, ca element de structură, acestea sunt ordi- 
nare, nespectaculoase și, important, abia schiţate. În fiecare povestire 
atestăm doar frânturi din viața unuia sau a mai multor personaje (ceva 
mai sus, ne refeream la rezumat ca procedeu de compoziţie). Autorul, 
se pare, e interesat mai mult de caracterele umane, care se definesc în 
circumstanţele în care acționează și în relaţiile cu alții. Totuşi ţinem 
să menţionăm că multe texte, în finalul lor, au acea poantă, răsturnare 

de situație (aceasta ia forma unui enunţ sau a unui scurt alineat), care 
le imprimă un „vino încoace” aşteptat şi savurat de cititor (ex.: Lista 
neagră, Zece euro, Micu e aici ş.a.). Povestirile deci pot părea mult prea 
simple, cu scene dintr-o viață cu nimic mai interesantă, mai captivan- 
tă decât a oricăruia dintre noi, cu personaje deseori banale, cu nimic 
excepționale: un grănicer transnistrean, o refugiată beţivă din Donbas, 
un conductor șmecher de tren, un mire căruia îi lipseau doi dinţi, un 
soţ înșelat de soţie, doi muzicanți, doi prieteni polițiști, îngroziți de 
un eventual arest, un hoţ, o mătușă bolnavă etc.). Nu e nimic special 
sau ieşit din comun, e doar ceva ce se poate întâmpla oricui. Cu toate 
acestea, pe măsură ce intrăm în universul naraţiunilor, descoperim ab- 
surditatea şi semnele lumii în care trăim: un adolescent fură, din barul 
Teatrului Naţional, camera de filmat a poetului Eugen Cioclea, în timp 
ce socialiștii scandează pe străzile orașului „Mir, trud, măi!!!” (Camera 
de filmat a lui Eugen Cioclea), un ins este preocupat de faptul dacă soția 
lui Krsnoselski are sau nu cetăţenie română (Oare ce-a vrut să-mi spună 
Victor?), un fost şef al KGB-lui din Tiraspol fuge la Chişinău (!) de ur- 
măritorii săi, unde, în aceeaşi zi, este arestat (Glumele de la ora două), 
o tanti Sveta, deoarece a votat-o pe Maia Sandu, este bătută de soț, 
adept al socialiștilor (După alegeri), Tolea Dumitraş, demobilizat din 
războiul transnistrean, devine spaima întregului sat, luându-se de ori- 
cine (O întâlnire cu tata), doi muzicanți din Flutura își Împart pumni 
unul altuia, din cauza că au păreri diferite privind discutata asasinare a 
lui Plahotniuc (Muzicanţii din Flutura) ş. a. Astfel, scriitorul ne perin- 
dă printre realitățile triste, amuzante și alteori de-a dreptul crude ale 
existenţei noastre. Așa personaje precum Vera Pavlovna (acest nume 
şi însuși personajul ne aminteşte de visul Verei Pavlovna din Ce-i de fă- 
cut? de V. G. Belinsckii), Alexei Alexeevici, Nadejda Filipovna, Borea, 
Bogdan, Vasea, Ionel, Pavel, Clavdia 'Timofeevna, Jana Timofeevna — o 
galerie întreagă, ne conduc spre sensul comicului și ne indică direcția 
spre care se îndreaptă ironia, alteori satira autorului, preocupat nu atât 
de refacerea unei realități existente, care să devină moralizatoare (au- 
torul respinge finalitatea morală, etică din structura tradițională a po- 
vestirii), ci de crearea uneia ce poate servi pentru cititor drept pildă 
capabilă să provoace emoție, ca stare umană, ce permite să se nască și 
să se întrețină legături cu straturi spirituale la care rațiunea nu are ac- 
ces în fazele inițiale, ci abia după asimilarea sa organică. Râsu-plânsu, 


EET PT RO MIÂINIĂ 


vorba lui Stănescu, devine starea dominantă a cititorului, conjugată cu 
exclamaţia involuntară (rezultat al emoţiilor trăite pe parcursul lectu- 
rii) „O, sancta simplicitas!”, În ultimă instanță, mesajul cărții ar trebui 
căutat în această expresie latină, rostită de ereticul ceh Jan Huss, când a 
zărit o femeie bătrână, simplă şi neştiutoare, aducând vreascuri, pe care 
le arunca pe rugul lui, considerând că săvârşeşte astfel o faptă bună, 
răsplătită de biserică cu promisiunea fericirii viitoare. Şi încă ceva: 
moartea unei veverițe din povestirea omonimă într-adevăr ar putea „să 
fie metafora centrală a acestor vremi”. 


Să-i dăm Cezarului ce-i al Cezarului. Dumitru Crudu este un prozator 
cu alese virtuţi artistice, iar Moartea unei veverițe, parafrazându-l pe T. 
Arghezi, este „o călătorie prin suflete și gânduri”, motiv pentru care ea 
merită citită şi tălmăcită de fiecare dintre noi, cititorii. 

Antonina SÂRBU 


în dialog cu Mihai Ştefan POIATĂ 
Ei au schimbat registrul, 
noi am schimbat regimul 


A. S. — jurnalistă, Facultatea 
de Jurnalism, Universitatea 
de Stat din Moldova. Stagieri 
la Columbia University 
Missouri, Şcoala Superioară 
de Jurnalism, SUA, 2006; 
Institutul pentru o Societate 
Deschisă, Budapesta, 

2000; Academia de Limbi 
Moderne din Boston, SUA, 
2001. Debutează cu versuri 
în anul 1984, volumul Dintre 
sute de catarge. Semnează 
culegerile: Vulpea argintie, 
roman, 2018, Constanţa 
Târţău. Ultimul dialog, 2016 
Colaje, eseu — publicistică, 
2006; Pe muntele Hermon, 
ninge — Jurnal de călătorie 

în lerusalim, 2008; Mănăstiri 
basarabene, 1995. Laureată a 
unor premii literare. 


„Carte-eveniment” — astfel au fost apreciate de 
critica de specialitate volumele care formează 
dilogia consacrată formaţiei „Noroc” și desti- 
nului artistic al lui Mihai Dolgan. Cei zece ani 
pe care Mihai Ştefan Poiată i-a consacrat lu- 
crului asupra cărţilor ROCKul, „NOROC'-ul 
& NOI (2013) şi Mihai Dolgan. De ce au plâns 
ghitarele? (2017) i-au adus nu numai aprecie- 
rea (pe cât de neașteptată, pe atât de merita- 
tă), dar i-au oferit și satisfacția unei experiențe 
creative noi, care i-a permis să-și extindă aria 
căutărilor artistice. Ne-o confirmă și dialogul 
pe care l-a susținut Antonina Sârbu cu autorul 
acestor cărți. 


Dragă Mihai, citind ROCKul, „NOROC'-ul 
& NOI (dar şi recenziile apărute în presă) 
am dedus că acest volum te-a purtat pe că- 
rări neumblate sau, așa cum scrie Eugen 
Lungu în prefaţă, „ autorul a abordat feno- 
menul din unghiuri de vedere nefrecventa- 
te până acum”. Unde și cum ai căutat aceste 
„unghiuri”? 


De fapt, nu le-am căutat. M-au găsit ele pe 
mine. Este adevărat, „întâlnirea” noastră a 
întârziat câţiva ani. Adunasem materialul, 
aveam transcrise interviurile cu toți mem- 

Lansarea volumului „Mihai Dolgan. De ce au plâns chitarele?” 
s-a transformat într-un adevărat spectacol... 


brii ansamblului, dar cartea nu se lăsa scrisă. Și asta din cauză că nu 
mai puteam conta pe experienţa de narator omniscient, când autorul 
le cunoaşte pe toate, ba uneori cunoştinţele lui depășesc ceea ce ştie 
fiecare personaj în parte despre sine și despre viaţa sa. De astă data 
„personajele” erau oameni concreţi, personalități cunoscute de foarte 
multă lume şi nu am avut dreptul (nici etic, nici estetic) să-mi asum 
viața lor, opiniile lor pentru a le reda „cu cuvintele mele” (așa cum aş fi 
procedat într-o proză de ficțiune). Cum urma să procedez? 


Deşi am descris în ROCKul, „NOROC'-ul & NOI, în compartimentul 
Vorbire directă sau indirectă? dilema cu care m-am confruntat, mai există o 
paranteză care ar merita să fie deschisă. Ieșirea din situaţie mi-a sugerat-o 
chiar protagonistul numărul unul al cărții, Mihai Dolgan, care nu mai era 
în viaţă, dar un episod din confesiunile lui m-a ajutat să identific cea mai 
potrivită soluţie narativă, ce-i drept, una pe care nu o mai întâlnisem la 
colegii mei de breaslă, dar de asta mi-am dat seama mai târziu. Episodul 
relatat de Mihai se referea la concertul susținut pe scena Teatrului Verde 
din Chişinău de cvartetul lui Marino Marini din Italia. lată cum descria 
Mihai acest episod: „Atunci când stăteam la îndoială şi mă întrebam ce 
fel de ansamblu să fac, anume Marino Marini m-a convins... El deja avea 
componenţa pe care o adunam și noi — trei ghitare, orgă și tobele. Dar 
muzicanţii lui erau şi vocaliști, fiecare avea microfonul lui. Până atunci nu 
mai văzusem așa ceva. Şi ghitariştii, şi cel de la orgă — toți cu microfoane 
pentru vocal. Chiar și toboşarul cânta la microfon”. 


Inspirat de cele auzite, am procedat ca Mihai Dolgan. EI le-a pus instru- 
mentiștilor în față microfoane, pentru a-i face şi cântăreți, iar eu le-am pus 

în faţă dictafonul pentru a-i face şi... povestitori. Fiecare cu amintirile sale, 
cu adevărul său — subiectiv, personal, local —, dar în ansamblul lor, aceste 
mici adevăruri au configurat un tablou multicolor, au redat epoca în toată 
diversitatea ei. Iar subsemnatul a fost nu doar unul dintre naratori, dar și 
arhitectul acestei construcţii multidimensionale. Astfel, una din „cărările 
neumblate” m-a adus la tehinica narativă numită „multiperspectivism”. 


Ai păşit şi pe alte „cărări neumblate”? 


Da, şi nu de voie, ci de nevoie. Problemele au venit de unde mă 
aşteptam mai puţin - de la fotografii. Am descoperit consternat că ele 
nu se mulțumesc cu rolul de ilustraţii, ci pretind să participe la actul 
narativ. Fiece fotografie şi-a revendicat o relație „personală” cu textul și 
contextul. Nici nu-mi vine să cred că în aceste două volume am avut de 


furcă cu „relaţiile personale” a circa 650 de fotografii. 
Cum ai găsit tonul cărţii Mihai Dolgan. De ce au plâns ghitarele? 


Ai atins o problemă crucială pentru un om al scrisului. Se poate în- 
tâmpla ca autorul să elaboreze câteva sute de pagini fără să știe că nu 
a găsit „tonul” cărţii. Alteori trece pe lângă el fâlfâind din aripioare și 
autorului îi scapă clipa întâlnirii. Pentru mine tonul provine din relația 
cu materialul, cu „povestea” pe care urmează să o relatez (dar mai întâi 
s-o concep). Tonul mai este determinat şi de genul pe care l-ai ales (sau 


Mihai Ştefan Poiată 


Mihal 
DOLGAN 


De ce au plâns 
ghitarele? 


Edtura ARC 


ROCKul, 


Coperţile cărților semnate de Mihai Șt. Poiată 

Mihai Dolgan, Lidia Botezatu și Alexandru Cazacu 


pe care și-l revendică materialul), pentru că o istorie romantică va fi 
relatată în altă manieră decât una polițistă. 


Relaţia cu materialul trebuie să fie corectă, respectuoasă, să se baze- 
ze pe „încredere reciprocă” şi să ia în considerare interesele celeilalte 
părți (fiindcă există şi un „interes” al materialului ). Dacă autorul se 
erijează în postura de demiurg (de fapt, dictator), materialul se va su- 
pune (nu va avea încotro), dar nu-și va dezvălui toate tainele. În acest 
caz naraţiunea va porni pe o notă (şi chiar pe o pistă) falsă. Pentru a 
găsi mai uşor „tonul”, este necesară o probă (sau poate o dovadă) de 
sinceritate. Ca să fiu înțeles mai bine voi recurge la un exemplu. Mi-a 
fost foarte greu să încep a doua carte a dilogiei, deoarece în ROCKul, 
„NOROC'-ul & NOI am declarat că „ceea ce a urmat după 1970 este 
o altă istorie, care aşteaptă să fie relatată de un alt autor”. Şi când colo, 
Editira „Arc” îi propune „aceluiaşi autor”, lui Mihai Ştefan Poiată, să 
scrie o nouă carte. Despre Mihai Dolgan. Dar cum s-o scrie dacă a de- 
clarat în cel mai categoric mod că „după1970 au urmat alte vremuri, 
în care a activat un alt Mihai Dolgan, care a scris o altă muzică, una 
cântată și dansată de alte generaţii”? 


Probabil, era nevoie nu doar să-ţi justifici opţiunea în faţa citito- 
rului, dar să găsești și o motivaţie interioară pentru a scrie. 

Ai perfectă dreptate, anume această motivaţie generează tonul. Şi încă 
ceva: „interesul” sau răspunsul pe care îl cauţi la o anumită întrebare. 
Şi atunci cititorul urmărește (și trăiește) împreună cu autorul aventura 
acestei căutări. Dacă în primul volum a trebuit să explic cum a fost po- 
sibil să apară o formaţe burgheză în plin totalitarism, fiind concentrat 
pe rolul lui Mihai Dolgan în destinul „Noroc”-ului, în al doilea volum 
am fost preocupat de rolul „Noroc”-ului în viaţa lui Mihai. Întrebarea 
care mi-a trezit interesul pentru o nouă narațiune a fost următoarea: 
cum a supraviețuit Mihai Dolgan după a doua deportare? Fiindcă lui 
i-a fost predestinat să treacă prin două deportări: prima, în 1949, când 
a fost „ridicat” împreună cu părinţii şi a ajuns în Siberia, iar a doua, 
în 1970, când a fost „deportat” împreună cu colegii din „Noroc', an- 
samblul fiind desfiinţat, iar ei nevoiţi să ia calea pribegiei. În primul 
volum - urcare prin cădere, în al doilea — cădere prin urcare. Cum a 
supravieţuit Dolgan după ce i-a fost interzis dreptul la nume? Cum 
a reuşit să debuteze a doua oară? Cum și-a reanimat interesul pentru 
propria persoana, pentru viaţa lui (în artă)? Aceste întrebări au și de- 
terminat „tonul” cărţii Mihai Dolgan. De ce au plâns ghitarele?. 


Deci a fost o carte scrisă la comandă? 


Toate cărţile sunt scrise „la comandă”, dragă Antonina, atâta doar că în 
unele cazuri comanda vine din interior, în altele — din exterior. Dacă 
imboldul unui proiect se naşte în interiorul ființei artistului, ulterior 
este necesară o validare din exterior — documentarea, timpul şi ener- 
gia pe care le investește autorul în proiect, „conlucrarea” activă cu 
mediul exterior, fiindcă cele mai spectaculoase descoperiri artistice 
se produc în zona de interferenţă a universului interior cu lumea în- 
conjurătoare. lar dacă proiectul este sugerat din exterior, este necesară 
o „recunoaștere” din interior unde, spre surprinderea autorului, pot fi 
„activate” nişte zone creative de a căror existenţă nu bănuise anterior. 
Dar nu este exclus nici eșecul, în ambele cazuri. De altefel, fiecare autor 
trăieşte în vecinătatea unui „cimitir” al proiectelor eşuate, majoritatea 
fiind cele care au provenit din... interior. 


Dar care este marja de creativitate de care se poate bucura un au- 
tor atunci când este obligat să respecte materialul factologic, când 
biograficul limitează imaginaţia și libertatea de creaţie? 


EEE PT ROMIÂINIĂ 


Oricât de incredibil ar părea, aceste două cărți, deși bazate pe documen- 
te, au avut un efect revelator pentru resursele imaginative ale subsemna- 
tului; ele mi-au oferit șansa de a-mi vedea realizat un prtoiect ambițios 
din tinereţe. Ce-i drept, cu alte mijloace... După absolvirea Universității 
fusesem repartizat la radio, în redacția de literatură şi muzică, unde 
urma să fiu angajt în secția de teatru radiofonic. Dar, în lipsa unui loc 
vacant, redactorul-şef, Vanda Zadnipru, mi-a propus să lucrez temporar 
în secția de muzică uşoară. Acolo, în jumătate de an am lansat emisiunea 
„Orizont-club”, am inaugurat primul TOP-TEN și în curând am deve- 
nit un nume cunoscut în mediul tinerilor pasionaţi de muzica rock. Dar 
am nutrit mereu speranţa că voi reveni în secția de teatru și voi realiza 
proiectul la care visam — un spectacol radiofonic... documentar, o isto- 
risire dramatică, organizată după legile ficţiunii, dar cu voci reale, fapte 
reale, înregistrări documentare realizate cu participarea unor personaje 
din lumea reală. Acest proiect era inspirat de teza mea de licenţă, în care 
mă arătasem preocupat de „potenţialul gnoseologic” al documentului în 
film, TV şi radio, îndeosebi sub aspect estetic. Atunci nu am reușit să-l re- 
alizez, deoarece mi s-a propus să fac studii post-universitare la Cursurile 
Superioare de Scenaristică și Regie de la Moscova și ar fi fost păcat să 
ratez această şansă, dar iată că oferta Editurii „Arc” mi-a permis să revin 
la ideea din tinereţe și să încerc o simbioză a investigației documentare 
cu organizarea ficțională a naraţiunii. 


A fost o întâmplare fericită. 


Mai curând o „legitate” care și-a aşteptat ceasul. Zic „legitate”, fiindcă a 
fost pregătită de nişte premise („cauze”) care, la un moment dat, şi-au 
făcut efectul. Am spus-o şi cu alte ocazii că în ROCKul, „NOROC'-ul & 
NOI şi-au găsit rostul nişte ramificații „întrerupte” ale destinului, niște 
oportunităţi sau preocupări ale autorului care nu au fost valorificate 
la timpul lor: politica, managementul, scrierea dramatică, cercetarea 
ştiinţifică, pedagogia, jurnalismul, pasiunea pentru sinergetică și, nu în 
ultimul rând, muzica. 


Poate în primul rând? 


Ai dreptate, muzica a intrat în viaţa mea când eram copil. Mă aşezam 
pe prispă, puneam pe genunchi o carte cu cotorul spre mine şi ba o 
închideam, ba o deschideam, așa ca să semene cu o armonică, şi mă 

„acompaniam” în timp ce cântam Zărzărică, zărzărea. După armonică 
a urmat acordeonul, la care am cântat după auz, apoi basul în fanfa- 
ră şi contrabasul în orchestra de estradă și în taraful Universităţii. Nu 
am devenit un profesionist, dar muzica a revenit periodic în viața mea, 
în scrisul meu și de fiecare dată a lăsat urme adânci. Prima mea pie- 
să radiofonică, A patra latură a triunghiului, este inspirată din viața lui 
Serghei Rahmaninov. Un șlagăr molipsitor este „personaj” secundar în 
piesa radiofonică Melodia de după perete, iar în nuvela O piesă clasică de 
popularitate personajul central este o compoziţie de jazz. Dar cea mai 
spectaculoasă și mai solicitantă revenire a muzicii în viața mea a durat 
zece ani... 


... şi şi-a găsit expresie în această dilogie: ROCKul, „NOROC”-ul 
& NOI şi Mihai Dolgan. De ce au plâns ghitarele?. Dar cititorii şi 
recenzenții au remarcat faptul că muzica ţi-a permis şi o radio- 
grafie a regimului în care au activat protagoniștii cărţilor. Iată ce 
menţiona Octavian Ţâcu la lansarea cărții: „Istoric vorbind, plân- 
sul ghitarelor trimite la ziua de 2 august 1940, când a început pro- 
iectul sovietic de construcţie a unei identități distincte în stânga 
Prutului. S-a vorbit că noi nu am rezistat împotriva tentativelor 
de rusificare, de deznaționalizare — nu este adevărat. Rezistenţa 
noastră a fost continuă. Iar „Noroc”-ul lui Mihai Dolgan a fost un 
fel de vârf de lance al acestei rezistenţe”. În ultimul timp au înce- 


Mie E. 


În fiecare primăvară, de 14 martie, ne întâlnim la mormântul lui Mihai Dolgan 

put să apară şi în spaţiul cultural basarabean cărţi în care este ata- 
cat regimul comunist. Am impresia că volumele tale fac parte din 
această serie... 


Posibil, dar eu nu mi-am pus scopul să atac regimul. Ce rost are să 
lupţi cu un cadavru? Mult mai interesant mi-a fost să povestesc des- 
pre oamenii care au rezistat și au supravieţuit în condiţiile regimului, 
păstrându-şi demnitatea umană și realizându-și potenţialul creativ. 


Citind volumul Mihai Dolgan. De ce au plâns ghitarele?, m-a co- 
pleşit un val de emoţii... Poate pentru că l-am cunoscut pe Mihai 
Dolgan; l-am admirat în scenă, dar și în stradă, antrenat în discuţie 
cu Andrei... Mă retrăgeam la câţiva pași, îl admiram! Am înţeles că 
era un OM SIMȚITOR LA ONOARE... Voiam să se descopere în 
carte partea cealaltă, cea nevăzută a lui Mihai: cum scria scrisori, 
cum era scrisul lui, ce sentimente a trăit și pentru alte femei-muze, 
cine l-a făcut să plângă și de ce a ales să vorbească cu papagalul?! 


Emoţiile sunt efectele unor cauze sau cauzele unor efecte. Deci nu pot 
fi „extrase” din context sau din lanţul cauzal. Îndrăznesc să presupun că 
pentru un artist emoţiile „neproductive” nu au mare valoare. Iată de ce 
mă interesează emoţiile care „lasă urme”. Artistul caută expresie artis- 
tică pentru emoțiile sale în opera pe care o creează, iar opera, la rândul 
ei, trezeşte emoții în sufletele ascultătorilor, privitorilor, cititorilor. 


Nu am îndrăznit să intru în zona intimităţii lui Mihai şi nici să fiu indis- 
cret nu mi-am permis, dar cred că emoţiile povestite își pierd farmecul, 


ca şi muzica povestită. Iar despre partea „nevăzută” ce aş putea spune? 
Că ar putea fi doar intuită și doar de un artist de calibrul lui Mihai. 


Îţi mulțumesc pentru aceste cărți preţioase pe care le-ai scris, va- 
loroase prin recuperarea unui segment foarte important din is- 
toria culturii noastre, cum a devenit reconstituirea fenomenului 
„Noroc. Totuși suntem încă la început de cale în scrierea unor 
astfel de cărţi, în realizarea unor astfel de proiecte. 


În pofida unui concept predominant care presupune păstrarea patrimo- 
niului prin conservare, eu aș pleda pentru păstrare prin DE-conservare, 
ceea ce presupune integrarea valorilor artistice ale trecutului în spaţiul 
extra-patrimonial, ca să devină nu doar parte a memoriei colective, dar 

şi un element „activ” al vieţii sociale, astfel ca trecutul să devină prezent. 
lată de ce cărţile despre care vorbim sunt „acompaniate” de două CD-uri 
cu cele mai reprezentative piese compuse de Mihai Dolgan. 


Ce ai învăţat scriind despre destinul lui Mihai Dolgan sau ce ar 
trebui să învăţăm din acest destin, din lecţia de viaţă şi mai mult 
din LECŢIA DE CURAJ care a fost şi pe care ne-a oferit-o Mihai 
Dolgan? 


Prin destinul său artistic Mihai Dolgan ne şoptește discret că uneori 
viața îți oferă o singură șansă și trebuie să faci tot posibilul și imposibilul 
pentru a o valorifica. Să ne imaginăm despre ce am fi discutat acum dacă 
atunci când i s-a propus să fondeze „Noroc'-ul, Mihai Dolgan ar fi spus: 
mulțumesc, dar mai târziu, după ce voi absolvi Şcoala „Ştefan Neaga... 


Ce rol a avut familia Dolgan în realizarea cărților? Cum s-a oferit 
să te ajute? 


Aş putea spune că, prin implicarea membrilor acestei minunate familii, 
majoritatea celor peste 60 de protagoniști pot fi considerați „membri ai 
familiei Dolgan” și coautori ai acestei dilogii. Dar primul a fost Mihai, care 
prin sinceritatea confesiunilor și încrederea pe care mi-a acordat-o, m-a în- 
curajat şi mi-a insuflat speranţa că proiectul are şanse de izbândă. De un 
mare ajutor mi-a fost Lidia Botezatu, „şefa arhivei” familiei. Atitudinea ei 
binevoitoare faţă de proiectul meu a fost un semnal și pentru alți membri ai 
„Noroc”-ului şi „Contemporanu” lui să fie la fel de cooperanţi. Îimulțumesc 
lui Alexandru Cazacu pentru că m-a ajutat s-o găsesc pe Doina, fiica lui 
Victor Legaci (solistul vocal din prima componenţă a „Noroc”ului) şi Va- 
lentinei Butnaru, de la care am aflat telefonul Valentinei Garbuzov, fosta 
soție a lui Vasile Verdeș, primul ghitarist al „Noroc'-ului. Constantin Rus- 
nac m-a dus acasă la Serghei Ciuhrii, iar el, la rândul lui, m-a îndreptat spre 
Nistor Gălușcă, singurul camarad de arme al lui Mihai Dolgan, care a mai 
rămas în viaţă. Îi sunt deosebit de recunoscător lui Mircea Amorțitu, nepo- 
tul lui Mihai. Datorită lui le-am cunoscut pe Maria şi Eugenia, surorile lui 
Mihai Dolgan și am avut posibilitatea să ajung în Vladimirești, Petrovca, 
Sângerei, iar apoi să fac legătură cu mulți dintre muzicienii care au activat 
împreună în formaţiile conduse de Mihai Dolgan. 


Ştiu că după apariţia unor astfel de cărți apar mulţi oameni ne- 
mulțumiți. A fost și cazul tău? 

Fiecare dintre cei care au trăit fenomenul „Noroc” ar putea să scrie o 
carte şi aceasta se va deosebi de cele pe care le-am scris eu. Dacă cineva 
e nemulțumit de cărțile mele, să scrie altele, mai bund. Voi fi primul şi 
cel mai atent cititor. 


Ce ai omis intenţionat din manuscris și de ce? 


Nu am omis nimic. Ba am scris mai mult decât prevedea contractul cu 
Editura „Arc”, 


Pe alocuri ai fost delicat, ai cruțat nume de persoane care nu pot 
încă făcute publice... 


Nu e nici meritul, nici vina mea. Așa au decis protagoniștii cărții, care 
au reconstituit în faţa microfonului fenomenul „Noroc”. 


Totuși cine a distrus legenda „Noroc”? Cine a făcut ghitarele să 
plângă, cine le-a luat cântecul? 


Dragă Antonina, interzicerea „Noroc'-ului a fost ceva firesc. Ştii ce i-a 
spus Dumitru Cornovan, primul etnic român din dreapta Nistrului 
ales în funcţia de secretar al PCM (în 1961), lui Leonid Culiuc, mi- 
nistrul culturii de atunci? „Dacă nu semnezi tu ordinul de lichidare, va 
veni altul în locul tău și îl va semna”. Despre lucrurile fireşti și previzibi- 
le nu este interesant nici să scrii, nici să citeşti. Dar iată apariţia acestei 
formaţii a fost un miracol, lansarea întâmplându-se nu în virtutea unor 
condiţii favorabile, ci în pofida condiţiilor total nefavorabile — într- 
un regim totalitar, opresiv, izolat de lumea (şi gândirea) liberă. Dacă 
aş recurge la limbajul dramaturgilor, aş putea spune că prin apariția 
„Noroc'”-ului a avut loc „o deviere de la normalitate” O astfel de de- 
viere se mai numește „eveniment declanșator”, care se produce con- 
trar aşteptărilor şi, de regulă, este un pretext narativ „productiv, adică 
promite (şi chiar garanteză) o istorie captivantă. Am acceptat să scriu 
pentru că mi-a fost interesant să dezleg enigma fenomenului pe nume 
„Noroc” şi mă bucur nespus că ulterior am descoperit și alte întrebări 
ce mi-au stimulat „apetitul narativ”. 


Ai putea să ne divulgi aceste necunoscute? 


Doar una, care vizează proveniența socială a membrilor grupului 
„Noroc”. Deşi suntem obişnuiţi să asociem rock-ul cu cultura muzicală 

urbană, primul grup rock din URSS a fost compus în exclusivitate din 
flăcăuani adunaţi din satele Moldovei. De ce?, m-am întrebat. Și am 
înțeles că nu este suficient să-ți cumperi o ghitară „de firmă” ca să faci 
rock autentic. Mai e nevoie de ceva care nu se poate nici vinde, nici 
cumpăra. 


Dacă ar fi să alegi un fragment la care ţii mai mult, care ar fi acesta? 


L-a ales Vasile Gârneţ, dar îmi place şi mie: „N-aş vrea să forțez 
comparaţia și să afirm că „ne-a trezit” ghitara lui Sașa Cazacu, dar pen- 
tru mulți dintre noi renunțarea la baianul rusesc și îmbrățişarea ghi- 
tarei electrice occidentale a avut o semnificaţie care depășea cu mult 
cadrul strict muzical. A fost un eveniment. 


Mihai Dolgan (prin faptul că a trecut de la contrabas la acordeon, iar 
apoi la orga electrică), Valentin Dânga (care, de dragul jazzului, a trecut 
de la trombon la pian), Ion Suruceanu (care s-a lăsat de fagot pentru 
a deveni solist vocal) şi, mai ales, Alexandru Cazacu, care a optat pen- 
tru ghitara electrică — toți ne-au trimis un mesaj extrem de important 
şi revoluţionar: schimbarea e posibilă. Alegând un nou instrument, 
Alexandru Cazacu a ales un nou destin. Şi pentru el, şi pentru NOI... 


De fapt, Alexandru Cazacu s-a dezis de baian nu pentru că era rusesc, 
ci pentru că aparţinea trecutului, universului patriarhal, din care a vrut 
şi el, am vrut şi noi să evadăm spre altceva — spre modernitate. 


Ei au schimbat „registrul”, noi urma să schimbăm... regimul. 
Şi l-am schimbat.” 


Mulţumesc! Inspiraţie pentru încă mulţi ani înainte și cărţi la fel 
de interesante! 


Ana BANTOŞ 

Gheorghe PÂRJA. 
Miracolul la modul trecător 

Poezia română de azi este bogată datorită 
diversității poeţilor contemporani, astfel încât 
e dificil să o circumscrii unor fenomene cate- 
gorisite cu stricteţe. Faptul acesta demonstrea- 
ză vivacitatea ei. E nevoie de toți poeții în di- 
versitatea lor. Ei ne dau posibilitatea să vedem 
lumea în care trăim, ei potrivesc cuvintele care 
acoperă și descoperă incertitudinile condiţiei 
noastre umane. În acest context, împletirea 
tradiției cu modernitatea şi cu postmodernita- 
tea devine cât se poate de incitantă și interesan- 
tă. Este și cazul lui Gheorghe Pârja, poetul cu 
sufletul larg deschis spre Basarabia, deschidere 
demonstrată și în volumul „Ochii Basarabiei” 
(Biblioteca Judeţeană „Petre Dulfu”, Baia Mare 
2018), întrunind articole și interviuri scrise în 
perioada 1991-2018 și publicate în cotidianul 
„Graiul Maramureșului”, unele dintre materia- 
le fiind trăite chiar la faţa locului, în Republica 
Moldova. Drumul lui Gheorghe Pârja spre 
poezie începe prin fascinația sau, mai exact, 
prin „slăbiciunea” (expresia îi aparține), pen- 
tru Ion Alexandru, cel din Infernul discutabil, 
şi Gheorghe Pituţ. Conta mult pentru aspiran- 
tul la gloria literelor și grupul de tineri creatori 
din care făcea parte şi despre care avea să afir- 
me în Călătoria îngerului prin Nord (Editura 
Proema, Baia Mare, 2008, 170 p.): „Credeam 
în scris şi doream cu ardoare să fim scriitori... 


CĂRŢI ȘI ATITUDINI A 


În grupul tinerilor din Sătmar se citea Faulkner și Dos Passos... Rilke, 
Trakl. Rimbaud, Baudelaire. Cu Blaga era lupta noastră tăcută. Cu apre- 
cieri diferite descopeream poeţii generaţiei lui Nichita: Ilie Constantin, 
Ana Blandiana, Cezar Baltag, Ileana Mălăncioiu, George Alboiu, Adrian 
Păunescu (cel din Ultrasentimente)” (p. 16). Comunicarea cu tinerii 
scriitori sătmăreni îi consolidează curiozitatea sporită față de poezia lui 
Nichita, căci toţi erau la curent cu noile experimente lirice. Acesta s-a 
dovedit a fi punctul incipient al întâlnirii poetului maramureşean cu po- 
ezia lui Nichita, poezie percepută, în acele timpuri de restricții, drept „o 
descătușare tematică. El închipuia un Olimp capricios, un nou spectacol, 
al lumii lirice. Pe care îl percepeam suficient de difuz, dar ludicul poe- 
tului ne plăcea” (p. 17). Peste ani reconstituirea celor doua călătorii ale 
poetului Nichita Stănescu prin Maramureş (Sighetu Marmaţiei, Desești, 
Fânteuşu Mare, Bogdan Vodă, Săliștea de Sus, Borşa), alcătuind substanţa 
volumului amintit şi marcând împlinirea a 75 de ani de la naștere și a 25 
de ani de la trecerea poetului în eternitate, va fi, de fapt, o mărturie a 
ceea ce înseamnă menirea scriitorului adevărat în cetate. Iar cât priveşte 
punerea în valoare a înaintaşilor, a colegilor de breaslă, aceasta scoate 
în evidenţă nevoia de continuitate, de solidaritate, într-un plan extins, 
uman, în aceasta constând sensul artei pe care o profesează și poetul de 
la Desești. A nu renunța la reperele morale și spirituale, ci a te implica în 
vederea perpetuării lor, iată o misiune care pare a fi, pentru unii, din ce în 
ce mai greu de înțeles. Să fie de vină timpurile în care trăim și pe care ne 
obişnuim să le caracterizăm din perspectiva unui individualism tot mai 
accentuat? Să fie la mijloc fenomenul globalizării, care implică nevoia de 
adaptabilitate? Poate că n-ar fi rău să ne întrebăm din când în când ce e 
cu adaptabilitatea omului de azi. Între aceste puncte cardinale, care sunt 
şi ale poeziei lui Gheorghe Pârja, e lesne să deslușim o tendinţă de evalu- 
are penetrantă și constantă a realităţii exterioare, dar şi a ceea ce se întâm- 
plă cu sufletul uman. O lume în care protagonistul se simte străin își face 
tot mai mult loc în versurile sale pline de imagini ale disoluţiei, o primă 
reflecţie asupra omului constituind-o cea asupra naturii lui Dumnezeu. 
Poetul se îndreaptă spre faptele zilei de pe pragul „unei case trainice”: 
„Unde este o casă trainică / Ai oricând imaginea raiului poveste / Şi ori- 
când este mai domoală calea / Spre faptele zilei” Rădăcina neamului din 
care face parte scriitorul este adânc împlântată într-un univers în care 
„stelele au sunet de liră” și unde „poate ar trebui să privim chiar în umbra 

pietrei / Cea spălată de ape și de zborul vulturului”. Aflat sub semnul 
învierii, acest univers pătruns adânc de spiritul religios maramureșean ni 
se deschide astfel: „Ca o mănușă neagră trag peste mine / această zi de 
Aprilie ./ Argintul viu picură peste ușa mormântului. / S-aude în valea 
cu podbal un glas de copil / Apoi vocea călugărului / Apoi dangătul de 
clopot... La o răscruce mă așteaptă mirajul. / Orizontul cărunt. / Apoi 
ceața coboară dintr-o caleașcă cu îngeri. / Vine și surdul să înveţe cân- 
tecele nopții. / Şi ciungul își întinde mâna după odoare. / Crucea a luat 
foc. Pelerinii se opresc. / Într-o clipă înalță o imensă biserică. / Bătrânul 
bărbos cântă: / Lumea asta nu-i a mé, ceielaltă nici așe! / Se crapă de 
ziuă. / Pasărea neagră bate cu ciocul în fereastră. / E semnul Învierii. / 
Deschideţi porţile să intre Împăratul Măririi! // Un om trist, călare pe 
asin, apare din colbul pustiei” (Deschiderea porților). Legătura directă cu 
cosmosul transpare în dialogul hibrid dintre o percepţie intelectualizată 
şi o alta reală, neaoșă a cosmosului în care maramureșeanul se ştie armo- 
nios încadrat. Există în poezia lui Gheorghe Pârja o reflexivitate alimen- 
tată din acest dialog, o reflexivitate pe cale de a se constitui într-o filozo- 
fie sui generis. Nu spunea şi filozoful francez Michel Onfray că „literatura 
e o cale de acces spre filozofie”? Gheorghe Pârja ţine cu dinadinsul ca o 
eventuală filozofie a poeziei românești de azi să păstreze sursele de ali- 
mentare ce vin dinspre filozofia populară, cea care la începutul secolului 
al XX-lea, bunăoară, și-a găsit loc în creaţia lui Brâncuși. Apărarea valori- 
lor de indiferența care se abate asupra lor în timpurile de față ține de ne- 
cesitatea păstrării memoriei, într-o epocă în care apar tot mai multe cărți 
ce ne îndepărtează de realitate. Cuvintele sunt înhămate la carul unui 
timp împovărat: „Cuvintele noastre vor trage la car / Pe drumurile cele 
mai grele”, scrie autorul Poenelor leronimei, cel care reflectă asupra ha- 
osului şi asupra naturii. Noţiunea de haos introduce ideea unei posibile 
opoziții binare între principiul luminii şi haos, al ordinii şi al dezordinii, 
al binelui și răului. Poetul își îndreaptă privirea, mai exact spus, sufletul 
său poetic, către cer, la modul rilkean, în felul acesta extinzându-și aria 
conţinutului expresiei poetice: „Nu pot dormi pe ape, nici pe foc / Iarba 
s-a prelins prin mine şi prin cer / Cât de aproape e pocnetul armei de vâ- 
nătoare / Când iubita doarme domestic în blana de jder” (Blana de jder). 


Adecvarea limbajului la lumea din care venim şi, deopotrivă, la cea 
spre care ne îndreptăm vizează, de fapt, marele deșert al omului în 
lumea modernă și cea postmodernă. De aici numeroasele „dublete', 

suferința anteriorităţii proiectându-se asupra a ceea ce urmează să se 
întâmple. Reconstituit din perspectiva unui „veac dospit în burta unui 
cal mort”, un portret al potenţialului poet se desprinde din astfel de 
rânduri: „Primește, Doamne, năravurile îngerilor tăi / Ce scriu poeme 
pe blană de cârtiță / Rătăcesc prin păduri putregăioase/ Căţăraţi pe o 
locomotivă de ferigi” ( Se zidește nelinistea). 


Cheia căutării frumuseții în spaţiul de acasă constă în imaginaţia bogată 
a poetului; aceasta nu vizează simpla putere de ornamentare, poetismele 
fiind recuzate. Matricea vie pentru imaginaţia sa creatoare se păstrează în 
tainițele plaiului maramureşean, în care o toamnă ostilă poeziei lasă, din 
loc în loc, spaţii restrânse unui traseu iluminat: „În octombrie se trezește 
zeul poemului... / Pururi urmat de cavaleria luminii” Este o lumină in- 
ventată, ca dovadă a conștiinței erodării sensurilor, fapt care circumscrie 
demersul poetic al maramureșeanului nostru într-un context evident post- 
modernist, din care, însă, nu lipseşte Dumnezeu: „ Să nu creadă poetul 
Ion Mureşan / Că la mine în Valea Mătrăgunii / Este foarte multă lumină 
/ Nici naturală, nici opalină / Este doar lumina pe care am inventat-o eu / 
Din creionul chimic, din cărbune / O lumină din ochiul lui Dumnezeu”, 
E şi lumina diversificată, iscată din lucruri reale şi înfrățită cu un trans- 
cendental desecretizat („Să nu creadă poetul / Că lumina e tot secretul” 
Lumina). „Zile ca nişte actori în roluri desuete / terorizaţi de bucuria textu- 
lui”, „sentimente exilate în mușcătura de șarpe”, orașul confuz „ca un strigăt 
de naufragiat”, republica pustie a poemului, poemul viclean descoperind 
erorile sufletului, femeia cântând despre disperare sau despre o mare pri- 
mejdie, uitând să cânte despre iubire (aluzie la paradisul pierdut), steaua 
de toamnă gata coaptă ca o gutuie, toate sunt orientate spre un armistițiu 
între cer și pământ. Anotimpul iernii îi declanșează memoria unui naufra- 
giu, dar și sentimentul revenirii la începuturi: „Îmbrac cămașa iernii doar 
acasă / pădurile mă urcă spre Gutâi / pe unde-aş fi cămaşa mă apasă / Şi 
mă întoarce-n cântecul dintâi” (Cămașă de iarnă). 


Gândul la dragoste implică și gândul la moarte: „Am vrut să te apăr cu 
braţele, cu pieptul / Să-ţi spun că mai tare este iubirea / „Aruncă piatra 
în mare” — mi-a spus înțeleptul / și acolo moartea îi va strivi alcătuirea” 
(Cântec de pază). Sau în altă parte: „Noaptea strivea trupul ca unghia 
Satanei / În casa luminată de ochiul șarpelui / Din streşini picura lapte 
de pasăre / femeia neagră venea pe un cal îngropat în cenușă / A dat cu 

banul: / Au ieșit amândouă feţele: cap și pajură / Dragoste şi moarte 
/ Femeia de pe osoaie privea prin fereastra neagră/ Spre lumea albă a 
Literei / Spre zăpada imaginară” (Descântec de dragoste şi moarte). 


Undele unui anumit fel de manierism răzbat prin versuri precum sunt 
cele de mai jos: „Anotimpurile îmi aparţin — mai ales iarna / Când tre- 
ce granița în blăni de samur / Maestrul de vânătoare”, sau cele dintr- 
o altă poezie, Prăbușirea podului, dedicată trecerii tatălui său în lumea 
celor drepţi: „Inima apei începu din nou să bată/ Putea trece tatăl meu 
ca un rege de gheață/ Într-o caleașcă de aur trasă de păuni” Ceea ce 
destramă senzaţia prețiozităţii pe cale de a se întrupa este nota drama- 
tică ce se strecoară, făcându-se mereu prezentă, în imagini memora- 
bile: „Albine de iarnă ieșeau din urdinișuri / Mireasa neagră împărțea 
frunze de oleandru...'. Este un timp greu de suportat, lichefiindu-se, 
devenind solid: „Orele trec greu / Ca smoala prin urechile acului”. 


Într-o altă perspectivă, cea de departe de meleagurile natale, după aflarea 
poetului timp de mai multe luni în Statele Unite ale Americii, „mierea 
metaforei devine amarul aromelor, oraşele se prefac că sunt bătrâne, dar 
firele de iarbă străpung un aeroport”. Congruenţa, aproprierea rămân 
dincolo de cadrul percepției armoniei universului maramureșean, în 
care se regăseşte autorul de până la experienţa aflării sale în Occidentul 
transoceanic. Privirea, altă dată acaparată de privelişti de pe Valea Sacră, 
de unde „coboară culegătorii de afine ce poartă în coşuri sufletul mun- 
telui fără venin”, acum este prelungită artificial: „Un obelisc îmi ridică 
privirea spre cer”. „Singurătatea fără pașaport trece prin vama memori- 
ei”, „rugăciunile se spun singure în biserici de piatră / Alături, casele ca 
în Far West / Au ferestre prin care nu priveşte nimeni”, e un alt fel de 
singurătate decât cea resimţită în Cartea din Valea Mătrăgunii (Editura 
Echim, Sighetul Marmaţiei, 2000), în care peste singurătatea orașului 
crește iedera „ca o umbră grea peste lume” și „vremuri sterpe se adună în 
cupa de epocă şi doar cuvintele sticlesc „ca nişte cuțite de vânătoare”, cu 
anotimpul unei toamne ciudate, în care poeţii exilați în Cuvânt așteaptă 
în puterea nopții să vină un tren în provincie”, într-o provincie, în care 
„şi fluturii au devenit suspecți”. Toate acestea m-au făcut să-mi amintesc 
de Federico Garcia Lorca, cel înfrățit cu peisajul din Andaluzia aridă și 
rurală şi care, aflat un timp la New York, îl va lua drept aliat, sau „compli- 
ce”, pe poetul american Walt Whitman, construind un dialog hibrid cu 

el pentru a-și apropria, la modul poetic, acele realități dure din perioada 
anilor 1929-1930, în care poetul hispanic s-a aflat pe continentul nord 
american: „Prin East River şi Bronx,/ cântau băieții arătându-și centu- 
rile,/ cu cercul, uleiul, / urduful, ciocanul./ Nouăzeci de mii de mineri 
scoteau din stânci argintul/ și desenau copiii, scări şi perspective./ / Dar 
niciunul nu dormea,/ niciunul fluviu nu voia să fie,/ niciunul nu iubea 
marile / runze,/ niciunul limba plăjii, albastră/ .... bătrân frumos, Walt 
Whitman,/ n-am încetat să privesc barba ta plină de fluturi, / nici ume- 
rii tăi de pluș, roşi de lună, / nici pulpele tale de-Apolo neîntinat,/ nici 
vocea ta ca o coloană de scrum...” („Odă la Walt Whitman”). „Alia- 
tul” lui Gheorghe Pârja este credinţa în puterea verbului poetic, adevărul 
cuvântului fiind căutat cu infinită prudenţă. Iar raportarea la real expri- 
mă voinţa de a regăsi în cuvinte sentimentul prezenţei. O modernitate 
negativă care procedează nu atât la afirmaţii noi, cât la refuzul acestora. 
Refuzul poetismelor, refuzul sentimentalismelor, refuzul discursului 
edificator şi patetic. Poezia se resetează din propriile sale mijloace, în 
timp ce autorul dezghioacă sâmburii tradiţiilor, care vin, deopotrivă, din 
cultura poeziei universale, dar și din cultura populară a Maramureșului, 
ale cărei esențe caută să le surprindă. Nu se întreabă ce ar putea și ce ar 
trebui să facă. Parcă ni s-ar spune: Poezia este aceasta și nimic altceva. 
Poetul o descoperă în fiece clipă a vieţii. Atâta timp cât este un spaţiu al 
căutărilor, poezia este o experienţă la care poetul nu renunţă. Funcţia sa 
constă în a parcurge din nou condiția umană în toată integralitatea ei, 
axată, în primul rând, pe un sentiment al iubirii, însă fără a omite lipsu- 
rile, deficienţele care suscită creaţia, deoarece inclusiv din acestea se iscă 
miracolul, chiar dacă la modul trecător, sau mai ales pentru că e la modul 
trecător. Sensibilitatea orientată spre funcționarea scriiturii, a gândului, 
dar şi a subiectelor legate de metafizic și etic, fascinația negativităţii, a 
fragmentarismului, vorbesc despre faptul că alternanţa valorilor într-un 
peisaj literar este întotdeauna posibilă. Prezenţa tradiţiei colorează într-o 
anumită măsură viziunea poetică asupra lumii. 


Gheorghe Pârja regretă undeva în consemnările sale că Nichita 
Stănescu nu a valorificat îndeajuns în creaţia sa Maramureșul, oame- 
nii lui, de care era fascinat. În acest sens, autorul Singurătății sonore 
(Editua Limes, Cluj-Napoca, 2005) parcă ar dori să-l revanșeze pe ne- 
uitatul Nichita, printr-o poezie în care coexistă pașnic tradiția poetică 
şi cea neo-modernă, anunțând expresia postmodernă. 

| Gheorghe PÂRJA 


Doliu senin 


Trei luni am stat pe gânduri 

În alte două vieți am alungat frica 

S-au aprins luminile în picurii de negură 
Un înger încovoiat îmi bate la ușă 

Casa e goală ca un cuvânt alungat 

Trag nădejdea unei scări să urc la cer 

Acolo într-un culcuș de oglinzi 

Poate s-a oprit mama pe o splendidă pajişte 
Poate mi-a lăsat un semn al trecerii 


Un bănuţ pentru vama tăcerii 

O mână caldă pentru încălzirea raiului 
Că e frig și în lumină acum 

Mi s-a promis o ţară departe 

Fără îngeri, fără diavoli 

Nici măcar ușieri galanți 

Nu are țara aceea înduioșată de spaimă 
În mijlocul ei un singur om 

Doar unul singur a rămas 

Să făurească o scară de urcat la cer 
Ceilalți au coborât în pământ 

În zile cu lumină lină 

Aşa am rămas pe gânduri 

Şi nu ştiu încotro s-o apuc. 


Cuţitul cel blând 


Am un cuţit frumos 

Cu plăsele din piatră uitată 

L-au găsit groparii 

Lângă oasele unui strămoș 

Cercetat pentru vechime 

L-am pus după icoana Sfântului Gheorghe 
Parcă spunea: 

Nu vă paşte nicio primejdie 

Până mă apără sfântul 

Priveam cu uimire 

Cuţitul fără glorie, fără sânge 

Că nu purtase niciun război 

De Paști l-am coborât din cui 

Să tăiem pasca sfinţită a Cuvântului 
A curs puţin sânge din pâinea aleasă 
Cei de la masă, vreo doisprezece 
Au gustat din pelinul memoriei 

Au tăcut cum tace piatra 

În fruntea mesei cel lucitor 

A spus rugăciune 

Pentru cuțitul cel blând 

Care oricând ar putea reteza 

Colţul lunii 

Ori Creasta Cocoșului din muntele privirii 
În blândeţea lui de cuțit 

EI este pândit 

Doar de adierea firelor de iarbă 


Veveriţele din Wilmington 


Seară de seară ele rodeau temelia cerului 
Rădăcina copacului. Pe o scară de mătase 
Seară de seară urcau la cer 

Să ducă îngerilor alune şi ghindă 

Le ştergeau masa cu coada lor stufoasă 
Cu ghearele lor mici şi foarte periculoase 
Scriau pe peretele din partea dreaptă a raiului 
Legi cu litere mici greu de înțeles 

Le văd și acum 

Cum zboară prin cer ca printr-un tufiş lăstărit 
Se joacă cu îngerii de-a popoarele 

Cu mingi de cârpă 

Să le fie și mai dragă copilăria 

Nu au teamă de nimeni 

Numai de aurarul din colţ 

Care vrea să le pună cercei în urechi 
Cuceritorii le-au adus anafură de la Roma 
Vin bun din pivnițele regilor 

Mătăsuri din palatele imperiale 

Dar ele 

Le-au ros lemnul corăbiilor 

S-au topit anii după legea lui Jefferson 
Sirenele unui popor sună în larg 

Pe plajă urma ultimului băștinaș 

Dinspre mare navele sângelui 

Aduc îngeri negri 

Care au uitat jocul cu mingea de cârpă 
Au pus capcane în care a căzut 

Şi Dumnezeu când umbla pe pământ 
Apoi 

Veveriţele din Wilmington 

Sprintene cum sunt 

Mai rod la temelia pământului. 


Ziua frunzei de nuc 


Ziua aceea era dăruită frunzei de nuc 
Luminii de seară când apar aricii 
Văduvei în doliu ce luminează umbra 
Casei de lemn retrasă în fotografii 


Ziua aceea solemnă ca un butuc de arin 
Mi-a adus oaspeţi cu mâinile aspre 
Învăţau să repare cerul cu un cleşte 
În care pocneau alunele fierbinți 
Veveriţe şi păsări de departe 
Viespi închiriați de la îngeri 
Bufnița din visul călătorului 
Locuiau în ziua melancoliei 

De cine îţi este dor, omule 

Mă întreabă paianjenul 

În timp ce lucra la pânza zilei 

Ca răspuns a început ploaia 

Ce a şters toate întâmplările 

Din ziua dăruită frunzei de nuc. 


De veghe 


Stau la căpătâiul mamei, afară ninge 
Suspinul ei greu cutremură două veacuri 
E noapte, îngerul rătăcitor m-atinge 
Şi-mi pune pe masă câteva leacuri 


Sunt frunze din rai, adânc de rugăciune 
Şi-un colț de pâine muiată-n vin 
Flacăra vie a vieţii fără tăciune 

Cu şirul de neamuri fără declin 


Somnul nu vine în plină noapte 
Treaz lângă mama ce a adormit 
Are pe față viaţa din şoapte 
Cele cu care am fost zidit 


Un suflet tandru și aspru la vrere 
Cuibărit în ușa casei de lemn 

Stau la căpătâiul mamei, tandră avere 
Rămasă ardere de untdelemn 

Viscolitul decembrie cu naștere divină 
Poartă suferinţa cioplită cu dalta 
După un colind somnul fără vină 

Mi l-a luat pe tata 


Stau la căpătâiul mamei, afară ninge 
E noapte, doar îngerul păzitor m-atinge. 


Trupul poemului 


Ce trup frumos ai, poemule 
Eşti ca o stalactită adorată 

Ca un crivăț din negura ferestrei 
Ca zăpada caldă din piatră 


Umbra iernii este, omule frumos 
Rătăcită-n steaua din cupole 
Făptura din oglindă înfloreşte 
Sângele din frigul unei case 


Ca o femeie ești, poemule viclean 

Mă duci cu firul spre margine de lume 
Mă părăseşti în visul unui an 

Dar mă renaști ca pasărea din spume 


Ce trupuri dezmierdate, femeia din poem 
Domenică şi tandră, dar mai ales suspin 
De purpură e casa din blestem 

Poemul din femeie un leac pentru venin. 


Urma focului 


S-a făcut că râul curgea invers 
Apa limpede își căuta izvorul 

Unde să-l afle după atâta mers 
În care a căzut şi zborul 


Unei păsări singure pe lume 
Fără cuib în care să-și petreacă 
Nopțile ascunse fără nume 
Doar cu semnul secetei din apă 


Un copac uitat într-o pustie 
Cheamă umbra păsării să steie 

În odihna din ce va să fie 

Din cărbunii stingi țâșnind scânteie 


Fără de lumină doar cu urma 
Focului din veacuri peste munte 
Râul urcă dar se vede turma 
Celor însemnați cu stea în frunte. 


Usa 


pă 


Cum o deschizi se face drum spre cer 
Unde poienile sunt de cuvânt și ceară 
Dinspre pământ pe calea cea de fier 
Un vânt iernatic bate peste țară 


Cea de brânduși și alte amânări 
Ascunsă în icoană ca o pradă 

E veac mocnit păzit de lumânări 
Deschide ușa, ţara să se vadă! 

Mult ponegrita, dusă în ispită 
Convoaielor ce țin de funeralii 
Un veac pierdută, în altul regăsită 
Apoi cântată în cer de eulalii 


Deschide ușa să primească ţara 
Lumina necesară la ospeţe 

Nu poţi fugi de ţară în afară 

Nici moartea n-are cum să ne învețe 


Cum ne stingem, dar mai ales când 
Să uităm povestea din cuvânt 

Țara rămâne rânduri peste rând 

Şi peste viaţă şi peste mormânt 


Deschide ușa să se facă cer 

Şi cerul să renască din ruină 
De vara e cuprinsă de un ger 
Veni-va iarna cu a sa lumină. 


Fântâna 


Sap o fântână să ajung la apă 
Pâmântu-i greu, povară care 
Apasă pe lumina trecătoare 

De zorii se umbresc. Apoi se crapă 


De ziuă într-o pădure deasă 

Pe unde trec convoaiele în cânturi 
Venite pe hotar din patru vânturi 
Să prindă liniştea, ce nu se lasă 


Zăvorâtă, prinsă-n cleşte 

Ci se răsfiră-n lume ca parfumul 
Îmbătător ca raiul unde drumul 
De întrebări nu se sfârşeşte 


Ci aprig ne-nconjor neobosite 
Iluminând odăile deșarte 

De ne măsoară calea mai departe 
Prin ochii unor stranii site 


Prin care trece omul și îngână 
Cântecul mai veșnic ca o moarte 
Umbra își trage seva dintr-o carte 
Noi mai săpăm la tainică fântână. 


Fereastra 


S-a deschis ochiul viclean al lumii 
Stă la pândă într-o sâmbătă precară 
Lumina neagră sporeşte faţa humii 
Cine priveşte prin fereastra de ceară 


Fiu dornic să pui printre simțuri 
Ce leagănă inima ca o corabie 
Osia vântului, tun fără ghinturi 
Sfânta povară a lumii din sabie 


Uite acolo se deschide-o fereastră 
Cu rame din solzi de argint 
Cântec rebel de inimă albastră 
Abur de sirene care ne mint 


Se-nchide ochiul, se retrage marea 
Sirenele s-au îngropat în cânt 
Fereastra se sparge, se aude chemarea 
Şi ultima bătaie de vânt. 

Depărtarea 


Poetului Ioan Dragoş 


Plecat peste mări şi țări 

Ca un poem fără rimă 

Îmi dau seama că nu am stofă 
De cuceritor 

Stofă avea Domnul Eminescu 
Aşa cum l-a îmbrăcat definitiv 
Bunul Nichita 

Las aici saci albi 

În care mormăie arhiva ținutului 
E atât de strâmt în spaţiul plecării 
Că abia încap aceste cuvinte 
Deschid dosare gri 

Cu semnături de primari 
Prefecţi cu scris orgolios 
Arhitecţii aerului 

Faimoşi contabili ai viselor 

Stau împreună spălați de păcate 
Toate ispitele zac în arhive 

Când farmecele deschid cetatea Ninive 
Mi-am pregătit pentru drum 
Cufărul cu vise sălbatice 

Şi sufletul adorat doar de Lună 
Totuşi prietene 

Depărtarea este curajul sigur 

Că am ieşit din pielea 

În care mi-a fost dat să trăiesc 
Depărtarea poate fi 

Un manifest pentru viață. 

O piatră necunoscută 
fratelui Vasile 


Plec departe, foarte departe 

Să lustruiesc o piatră necunoscută 

Una poroasă ca foşnetul unui mister 
Las în urmă un râu fără izvor 

Deasupra un cer preacurat 

Unde nu locuiesc îngeri 

Ci doar urma unui avion împăiat 

Las acasă mormântul tatălui 

Şi mama 

Care m-a certat pentru nucile verzi 

O soră şi un frate 

Ce răsădesc ulmi prin ostroave 

E seara Luminaţiei 

Morţii s-au ridicat din morminte 

Ca niște arbori de purpură 

Drum bun! Mi-a spus umbra preotului 
Care mi-a mângâiat creștetul în pruncie 
Plec curajos ca o frunză 

Care nu cade în bătaia vântului 

E toamnă lungă 

Luna mi-a spart geamul cu lumina tăcută 
Oare acolo, departe 

Luna din sat va veni după mine? 

Plec departe 

Poate voi bea absint cu dragul Edgar Poe 
La taverna cu blesteme 

Las acest poem în singurătatea lui 

Până mă întorc 

El se va înscrie singur 

Cu un al înţeles. 

Într-o casă de corali cu luna la geam 
Locuia spaima de ore târzii 

Lângă chipul ascuns 

Al miresei de marmură 

Cu sânge negru 

Stă scris numele 

Preafrumoasei Annabel Lee 


Acolo poetul se ceartă cu îngerii 
Cu moartea înainte de a fi 

Zeiţă cu două trupuri 

Printre alge și peşti 

Ceremonia nunţii amânate 

Şi foşnetul șalului 
Preafrumoasei Annabel Lee 


Am lăsat în urmă țări întinse 

Cu vuiet de codru și mănoase câmpii 
Să cobor în regatele mării 

Unde veghează demoni și serafimi 
Trupul de gheață 

Şi steaua mohorâtă 

A preafrumoasei Annabel Lee 


Drum rătăcit peste munți tociți 
Păsări mici din peșteri pustii 
Din larg vin corăbii cu mirodenii 
Pe țărm poetul narcotic 
Aşteaptă sosirea 

Într-o noapte cu lună 

A preafrumoasei Annabel Lee. 


Povara poemului 


Anevoios se scrie poemul într-o ţară departe 

E precum ai căuta prieteni printre străini 

Mierea metaforei devine amarul aromelor 
Oraşele se prefac că sunt bătrâne 

Dar firele de iarbă străpung creierul unui aeroport. 
Un obelisc îmi ridică privirea spre cer 

În parc mă întâlnesc cu umbra unui veteran 
Dintr-un război ascuns. 

Regula simplă a puterii este plictisitoare 

Nimeni nu înjură — nici măcar crezul poetic 

Un fel de conspirație între cameristă și Prometeu. 
Străzile sunt pustii 


Singurătatea fără pașaport trece prin vama memoriei. 


În locul oamenilor au pornit statuile 

Să cumpere marfa expirată a veacului. 

E iarnă, cuvintele au devenit ovale 

Rugăciunile se spun singure în biserici de piatră 
Alături, casele ca în Far West 

Au ferestre prin care nu priveşte nimeni 

Ce ţară e asta, cu uşile deschise 

Şi cu un vultur ce a uitat să zboare? 


Ulise 


Am două oceane sub pleoape 
Peşti uriași stau sub geam 

Ca profeţii. Parcă-mi spun: 
Cămașa aceasta e prea mare 
Dăruieşte-o poetului din Nord 
Care a cucerit lumea 

Plecând dintr-o bucătărie 

Cu un bulgăre de sare amară 
A dovedit Steaua Polară. 


POESIS 

Doar lumina 


lui Augustin Buzura 


Despre privirea mea nu spune nimănui 
Că am văzut prea multe-n viață 

Mi-a rămas lumina cât un cui 
Pedeapsa loviturii dinspre ceață. 


Mi s-a luat lumina, cu ce drept 
Să n-am puterea de-a privi în față 
Frumosul lumii, marele adept 
Grădina cu miracol de verdeață. 


Stau singur între personaje 
Create sau aievea din cetate 
Am coborât sublimele etaje 
Ale tăcerii. Văd că nu se poate 


Decât să mângâi piatra cu o mână 
Dar nu-i mai văd la faţă pe inepți 
Scrisul mi-a rămas la îndemână 
Averea mea dintre coperţi. 


Să nu spui nimănui că n-am privire 
Că număr vremea cum aş fi mereu 
Cel dăruit pentru uimire 

Când mă priveşte numai Dumnezeu. 


Că doar pe Fl îl văd acum 

Când vine seara cu lămpașul 

Să îmi vegheze bunul drum 

Că doar lumina îmi va fi urmașul. 


*În numele unei vechi prietenii, în ultima vreme vorbeam telefonic cu Augustin Buzura aproa- 
pe săptămânal. Îi aduceam aminte de Maramureş. Într-o seară, cu emoția cuvenită, i-am citit 
acest poem de conjunctură. Nu i-a displăcut, deşi vorbeam de condiţia lui din ultimul an. Ca 
cea a lui Borges. 

Aliniindu-se lovinescian, ca și alți scriitori din 
epocă, la „spiritul veacului”, Camil Petrescu 
îşi revendică, prin demersurile teoretico-criti- 
ce (în special, din eseul Noua structură şi opera 
lui Marcel Proust) şi, deopotrivă, prin inovații- 
le sale literare, un prim rol de modernizator al 
romanului românesc interbelic. Și chiar dacă 
teoria avansată de el, cum se afirmă absolut 
întemeiat, „nu se suprapune decât parțial 
peste poetica reală a scrisului” [1, p. 97], con- 
ceptul lui de modernitate literară, promovat 
într-o tranziție prelungită — de la un tradițio- 
nalism de filiaţie folclorico-sămănătoristă la 
diverse modernisme —, este de o viabilitate 
incontestabilă. O dovadă este faptul că acesta, 
prin tendinţa sa de extindere de la un inter la 
un dincolo disciplinar, se înscrie, cel puţin în 
parte, pe coordonatele transdisciplinarităţii, 
astfel devansând timpul. Potrivit conceptului 
în cauză, descins din noua gândire estetico-fi- 
losofică occidentală de la începutul secolului 
XX, literatura, pentru a sparge tiparele anchi- 
lozate, „trebuie să fie sincronică structural, fi- 
losofiei şi ştiinţei ei” [2, p. 4]; mai exact, Noua 
ei structură trebuie să fie „corelativă” prin 
spirit „structurii pe care au realizat-o știința 
şi filosofia timpului” [2, p. 10]. Bineînţeles, 
o asemenea sincronizare presupune că, prin 

deschiderile sale spre filosofie, psihologie și alte discipline, scriitorul 
transgresează inevitabil frontierele literarului și intră, la nivel de cultu- 
ră, în zone noologice transdisciplinare ce-i solicită depășiri creatoare. 
În convingerea lui Camil Petrescu, una dintre marile realizări ale siste- 
melor filosofice elaborate de notoreități precum Bergson și Husserl, o 
constituie transcenderea „vechiului raționalism” pe calea substituirii, 
pe de o parte, a determinismului mecanicist cu unul psihologic, și, pe 
de altă parte, a intelectului „cu o facultate nouă de cunoaștere, intui- 
tia” [2, p. 12]. Iar descoperirea disponibilităților cognitive ale intuiției 
ca facultate intrinsecă conștiinței perceptoare, singura în măsură, cum 
observă Ion Sîrbu, „să se plieze pe caracterul procesual al realității şi 
s-o releve” [3, p. 60], explică plauzibil de ce atât filosofia bergsoniană a 
cunoașterii, cât şi fenomenologia husserliană a substanțialității, își „ca- 
ută punctul de sprijin în conștiință și nu în lumea exterioară” [2, p. 20]. 
Extrapolând aceste idei asupra literaturii, autorul Tezelor și antitezelor 
argumentează centralitatea în romanul modern (identificat frecvent în 
epocă cu cel psihologic) a conștiințelor perceptoare, care, valorizând 
în actul autoreflectării intuiţia, privilegiază o „privire în noi înșine”, 
susceptibilă să descopere reflecția exteriorităţii drept un „absolut psi- 
hologic” individual și eminamente metafizic. 


Postulatele în cauză, esențialmente anticanonice, insistă asupra rezer- 
velor inepuizabile de autenticitate ale privirii „în noi înşine”, şi, implicit, 
ale perspectivei eului literar, care, aşezat în „centrul existenţei”, filtrează 
totul prin conştiinţa sa, povestind doar ceea ce percepe şi gândește el 
nemijlocit, şi, în consecinţă, actualizând doar conţinutul propriei sale 
viziuni [2, p. 28]. În proza modernă privirea în sine a naratorului di- 
egetic, egalând metonimic o perspectivă autoscopică, oferă imaginea 
unor realități „originare”, adică așa cum acestea se răsfrâng ab initio în 
conştiinţă, realităţi, care, interiorizate, refuză, în succesiunea lor, cau- 
zalitatea mentală în favoarea celei emoţional-psihice, înfățișând în mod 
obișnuit „O curgere de stări interioare, de imagini, de reflexii, de îndo- 
ieli etc., de ceea ce constituie materialul imaginaţiei şi al gândirii” [2, 
p. 22]. Cu siguranţă, lumea ficțională prefigurată în baza unei aseme- 
nea tehnici, se vrea a fi, prin convențiile sale, produsul viziunii şi trăirii 
nesimulate, „pe viu'. Or, deja din acest motiv, o astfel de lume câştigă 
mult prin impresia de adevăr față de lumea dedusă raționalist în proza 
tradiționalistă heterodiegetică, unde naratorul omniscient și ubicuu, 

mimând, prin transcendere ontică, o cunoaștere similidemiurgică, din 
interior şi exterior, admite din start o doză mare de trucaj şi artificiu, 
iar, în ultimă instanţă, confundă „o propunere de realitate, dedusă, cu 
realitatea originară” [2, p. 27], ceea ce, în opinia teoreticianului, afec- 
tează iremediabil autenticitatea literară, care este fundamentală pentru 
operă, și, drept urmare, subminează valoarea estetică a creaţiei. 


În contextul dat este oportun să amintim că despre conceptul de au- 
tenticitate al lui Camil Petrescu, în mare măsură asemănător cu cel pro- 
movat de Mircea Eliade, Anton Holban și Mihail Sebastian, s-a scris 
enorm, relevându-se caracterul difuz al acestuia, greu de cuprins într-o 
singură formulă. Nicolae Manolescu, semnalând dificultatea de a des- 
luși „un fir conducător în ghemul de afirmaţii” camilpetresciene despre 
autenticitate, admite că, totuşi, pot fi disociate cel puţin două accepții 
pertinente: „autenticitatea e fie un anumit mod de a trăi realitatea, fie 
un anumit mod de a o cunoaște” [4, p. 369]. Fiind, fără îndoială, nu- 
cleare în teoria lui Camil Petrescu, accepţiile sus-consemnate nu se află 
însă neapărat într-un raport disjunctiv (fie/fie). De altfel, însuși criticul 
recunoaște caracterul lor inseparabil în proza scriitorului. În Patul lui 
Procust, se poate lesne observa, autenticitatea „halucinantă”, de genul 
celei proustiene, reunește trăirea sinceră, necontrafăcută a faptului 
„adevărat” cu o cunoaștere psihologică lucidă a concretului existenți- 
al semnificativ, care se coagulează în nişte „dosare de existență” (după 
modelul lui Stendhal şi Gide, cum susțin Alexandru George, Anton 
Adămuţ ş.a.). În considerările sale teoretice Camil Petrescu încearcă 
să argumenteze unitatea dicotomică a autenticității cu substanţialita- 
tea concretului semnificativ: „Autenticitatea presupune neapărat sub- 
stanţialitatea şi de fapt amândouă atributele nu sunt decât moduri de 
existenţă ale obiectului” [2, p. 50]. Pe scurt, în înţelegerea autorului, 
autenticitatea, asociată cu unicitatea faptului semnificativ neprelucrat 
literar și cu unicitatea realității originare a percepţiilor și a gândirii eu- 
lui, ca „experienţă brută”, referă, dacă e să ne exprimăm în termenii lui 
Gheorghe Glodeanu, la „o ficțiune a non-ficțiunii, ce se axează pe o 
poetică a spontaneității” [5, p. 87]. 


Efectul de autenticitate, impus tranșant în Patul lui Procust printr-o 
„ficţiune a non-ficțiunii”, altfel spus prin transcrieri în forma „dosarelor 
de existență”, de o substanţialitate pregnantă, este tot odată potențat 

şi singularizat artistic cu suportul unui multiperspectivism care avan- 
tajează agregări şi radiografieri din diferite puncte de vedere, capabile 
să suspende relativismul cunoașterii și să întreţină iluzia de „adevărat”. 
Tudor Vianu, constatând că în Patul lui Procust, graţie unei compoziţii 
mai izbutite decât în Ultima noapte de dragoste, prima noapte de război, 
Camil Petrescu reușește să fie „perspectivist”, în sensul că pune în va- 
loare un sistem de perspective, semnalează capacitatea lor deosebită 
de autentificare. Romancierul, în opinia exegetului, are meritul de a 
fi intuit că „ceea ce numim «adevărat» este totdeauna produsul unui 
punct de vedere și că singura putință de a ne salva oarecum din rela- 
tivismul fatal al cunoștinței este a înmulți perspectivele în jurul ace- 
luiași obiect” [6, p. 320]. Într-un mod mai direct, Alexandru George 
apreciază perspectivismul din Patul lui Procust drept „o formă de ga- 
rantare a autenticităţii relatării și impresiilor” [7, p.143]. Iar un alt cer- 
cetător, lon Apetroaie, consemnând varietatea resurselor autenticităţii 
în romanul respectiv (documentul, dosarele de existență, punctul de 
vedere ș.a. ), precizează cu subtilitate că, între acestea, supremaţia o de- 
ţine totuși „jocul perspectivelor”: „La fundarea impresiei de autentic 
participă generos, dacă nu chiar decisiv, mai mult decât documentul, 
perspectiva; ori, mai exact spus, jocul perspectivelor” [8, p. 126]. Într- 
adevăr, impresia autenticului, întemeiată aici cu mijloacele ficţiunii 
„non-ficțiune”, este susținută și amplificată puternic printr-un „joc” in- 
spirat al perspectivelor. La o lectură atentă observăm că acest „joc” este 
inaugurat efectiv în baza valorificării lor tehnice și strategice. 


Într-o cercetare consacrată noţiunilor de tehnică şi strategie (rapor- 
tate la perspectiva literară), constatam că acestea acoperă, în diferite 
ecuaţii naratologice, multiple înțelesuri, unele aproximative și confuze 
[cf. 9], ceea ce face dificilă diferențierea lor. În ciuda unei atare situații, 
utilizările istorico-literare certifică, fie și la un mod foarte general, că 
folosirea perspectivei narative ca tehnică ţine în esență de construcția 
logico-formală a operei, iar utilizarea ei ca strategie ţine în principal de 
o altă latură, care ar putea fi numită, pe urmele lui Booth, retorică. În 
același timp, practica literară demonstrează că majoritatea tehnicilor 
romaneşti (narative, discursive, perspectivale) de cele mai dese ori îm- 
prumută, adaptând scopurilor lor specifice de construcție, principiile 
unor modalități consacrate de organizare textual-discursivă (scrisori- 
le, jurnalul intim, contrapunctul, paralelismul, monologul interior, di- 

alogul etc.). Aceasta nu înseamnă însă nicidecum că exploatarea lor 
ca tehnici, mai cu seamă când poartă marca talentului, lasă puţin loc 
pentru creativitate și inovaţie. Probe concludente în acest sens ne ofe- 
ră modul original de valorificare tehnică a perspectivelor în Patul lui 
Procust de Camil Petrescu. 


Dacă examinăm sub aspect tehnic perspectivele narative asumate în 
roman de cele trei instanţe care relatează la persoana întâi (doamna 
T., Fred Vasilescu şi autorul-personaj), ne convingem că aceste per- 
spective, fundamental pragmatice, (imanente, de altfel, oricărui tip de 
discurs, oricărei elaborări a inteligenței umane), manifestându-se aici 
convenţional drept nişte construcţii logico-formale ale imaginarului 
narativ rezultate din reflectarea diegezei în conștiințele perceptoare 
din varii puncte de vedere, orientează deictic naraţiunile şi, concomi- 
tent, le organizează într-un tot unitar, iar astfel determină în mare mă- 
sură arhitectonica romanescă. Numeroşi exegeţi ai operei camilpetres- 
ciene (Tudor Vianu, Nicolae Manolescu, Alexandru Protopopescu, 
Adela Hagiu etc.) au remarcat caracterul meticulos elaborat, dar mai 
cu seamă novator al construcțţiei/tehnicii perspectivale și textuale în 
Patul lui Procust. Novator din punct de vedere tehnic este, de exem- 
plu, faptul că în textul de bază, — alcătuit din două secvenţe narative 
disparate, prima aparținând doamnei T., iar secunda lui Fred Vasilescu 
—, se intră efectiv printr-o „uşă” de la subsol, întredeschisă discret de 
un personaj care evoluează concomitent în trei ipostaze definitorii: 
de autor, narator și receptor, cumulând în acest mod trei perspective 
diferite. Primele două, în ordinea dată, fără a fi impuse autoritar, co- 
ordonează relaţia scriitorului-narator cu protagoniștii într-o manieră 
unică, oarecum pirandelliană (mai întăi autorul îşi caută personajele, 
iar apoi personajele îl caută pe el), respectând întru totul rigorile au- 
tenticităţii. Identificându-i pe doamna T. şi Fred, în urma unui concurs 
de circumstanţe firești, drept posibili scriptori, autorul-narator le re- 
zervă roluri narative mai puţin ordinare într-un virtual proiect literar 
și îi angajează spontan într-o aventură a scrisului, direcționându-le, 
prin instrucţiuni metaliterare, deconstructiviste, activitatea scripturală 
în vederea elaborării de texte. Astfel, până la urmă, el, deconstruind 
modelele tradiționale, îi creează nu numai ca naratori, ci şi ca autori. 
La rândul lor, protagoniștii, în postură de scriptori/autori, îl „creează” 
pe autorul-narator drept scriitor cu pondere, întrucât textele pe care 

le realizează la comanda acestuia, încorporate în scriitura lui modestă 
(cuprinzând doar notele din subsol și epilogul II), formează miezul cu 
adevărat valoros al proiectului literar coordonat de el şi care într-un 
final se confundă, pe plan ficțional, cu romanul Patul lui Procust. Dat 
fiind un asemenea impact identitar reciproc, perspectivele autorului- 
narator și cele ale scriptorilor aflaţi sub incidenţa regiei lui nu pot să 
nu se interacționeze în sistem, prefigurând fire flexibile de ligament, 
absolut vitale pentru coeziunea colajului secvențial bazat pe contra- 
punct. Graţie acestui fapt, se conturează joncţiuni și similitudini sus- 
ceptibile să întemeieze încastrări şi să arunce punți peste rupturi textu- 
ale, să acopere goluri semantice (de pildă, în epilog II, autorul-narator, 
ieşind din subsol, încearcă să realizeze, cel puţin în parte, o interpretare 
a interpretărilor lui Fred, iar pe această cale hermeneutică să readucă 
în prim-plan anumite idei și păreri ale lui, pe care, de altfel, le împăr- 
tăşeşte și el, ceea ce asigură o circularitate cu valoare de liant a unor 
puncte de vedere dominante). Într-un mod asemănător perspectivele, 
din care protagoniștii își prezintă experienţele individuale (doamna T. 
sub forma unor scrisori adresate autorului-narator, iar Fred sub forma 
jurnalului intim destinat aceluiași personaj), se întrepătrund prin nu- 
meroase tangenţe și similarități logico-semantice, care, conducând la 
proliferarea unghiurilor și, în plus, la relativizarea subiectivismului dis- 
cursiv, susțin impresia că faptele povestite sunt „adevărate” și, deci, ele 
constituie obiectul unei trăiri şi cunoașteri nemijlocite. 


Acest remarcabil joc tehnic al perspectivelor este dublat de jocul lor 
strategic, deopotrivă relevant prin valorile și efectele comportate, in- 
clusiv de augmentare a autenticităţii. Este vorba înainte de toate de 
strategia privirilor de „sinceritate liminară”, cu statut de optici nuclea- 
re, care, puse, de la caz la caz, în varii raporturi (de corespundere, simi- 
aritate, convergenţă, opoziţie, recurenţă), își impun un mecanism par- 
ticular de construcţie, prin excelenţă de figurare contextuală. De reți- 
nut că, anume prin crearea ad hoc a unui astfel de mecanism de figurare 
contextuală strategiile se deosebesc de tehnici, care, am notat anterior, 
de regulă, dispun, la nivelul de suprafață, de principiile unor modalități 
consacrate, între care contrapunctul, scrisorile, jurnalul intim, dialogul 
etc. Virtualităţile figurative (şi nu numai figurative) ale strategiilor sunt 
ilustrate din plin, spre exemplu, de convergenţa și consonanța perspec- 
tivelor dominante din Patul lui Procust. 

Tudor Vianu atrage atenţia că, în intenția lui Camil Petrescu, opticile 
personajelor scriptori din romanul nominalizat „urmau să coincidă ca 
focarele a două lentile” [6, p. 320]. Într-adevăr, povestindu-și în scris 
experienţele personale, doamna T. şi Fred Vasilescu evocă din unghiuri 
cu preponderență convergente momente de mare tensiune ale iubirii 
lor, trăite ca „experienţă brută”. Numeroasele similitudini de poziţie, 
atitudine, percepţie, gândire, evaluare indică centre comune ale fo- 
calizărilor operate de aceştia. Pentru doamna T., femeie „adevărată”, 
„excepţională”, „iubită în taină de toți bărbaţii”, dar respinsă de Fred, 
unicul pe care ea îl adoră fără rezerve, considerându-l sufletul său pe- 
reche, iubirea este suferință și durere „de mare voltaj, frământări și 
întrebări chinuitoare: „Dacă sunt într-adevăr excepțională, cum de 
îmi poate prefera pe alta? E numai joc al întâmplării toată iubirea? Şi 
dacă într-adevăr el mă preţuieşte (...), pentru ce el și eu trăim în me- 
dii străine, jucând acolo o viaţă definitivă, când avem intens și nevăzut 
același suflet...? ” [10, p. 26]. La fel și pentru Fred, iubirea înseamnă 
suferință și durere nemăsurată, ardere până la demenţă, „paralizantă 
cedare”. 'Totuşi, evaluările lui, în special cele cu accente reflexiv-filoso- 
fice, vădesc mai multă nuanţă. Astfel, el disociază și opune două tipuri 
de suferință în dragoste, una pentru o persoană vulgară și alta pentru 
o femeie „adevărată, „de inteligență superioară, delicată, sensibilă”. 
Primul tip de sentimente are ceva din implicaţiile unei boli „rușinoase', 
secundul, deși deopotrivă „boală lungă”, este o manifestare total dife- 
rită, a sublimului, oferind deschideri fascinante spre mister, inefabil, 
spre voluptate spirituală, „cu o adâncire în sine şi cu o iluminare a lumii 
exterioare nebănuite până atunci” [ 10, p. 287]. Solidaritatea doamnei 
T. e resimţită de Fred, în timpul pilotajului, „ca zborul a două suflete în 
nesfârșitul lumii” [ 10, p. 242-243]. 


Valori notabile de autenticitate comportă focalizarea de către narato- 
rii-scriptori a unor reprezentări simbolice, care inaugurează serii izoto- 
pice interferente, cu seme atât identice, cât şi opuse (camera luminoasă 
şi patul în alb al doamnei T.; camera Emiliei, amintind a bordel, cu 
un pat comod, îngrijit bine ca „o sculă profesională”; patul degradării 
morale și spirituale a lui D.; patul mizeriei și al suferinței lui Ladima). 
Toate aceste izotopii, care proliferează și disiminează sensurile de pro- 
funzime, converg spre sememul mitic al patului procustian (actualizat 
în titlu și în poezia Patul lui Procust atribuită lui Ladima), propunân- 

du-i cititorului o perspectivă poetico-filosofică de certă autenticitate 
asupra dramatismului existenței şi destinului uman. 


Aşadar, în Patul lui Procust de Camil Petrescu resursele autenticității 
sunt mai variate și mai bogate decât cred unii cercetători preocupaţi 
de această problemă. Pornind de la o ipoteză a lui Ion Apetroaie, am 
încercat să demonstrăm că impresia de „adevărat”, de transpunere pe 
viu, de „ficțiune a non-ficțiunii” este creată și întreținută în romanul 
dat cu suportul nu numai al documentului, al „dosarelor de existenţă”, 
al punctului de vedere, dar și al „jocului” perspectival, ceea ce presupu- 
ne în fapt exploatarea eficientă a diverselor tehnici și strategii perspec- 
tivale. Acestea din urmă (strategiile), încă puţin studiate, necesită un 
studiu aparte. 

Adrian Dinu RACHIERU 


Augustin Buzura şi miza morală 
(Proza și publicistica, sub semnul convergenței) 


Antologia critică Între două lumi (Tracus Arte, 
2017), alcătuită şi îngrijită, cu devoțiune şi 
profesionalism, de Angela Martin, i-a prilejuit 
lui Augustin Buzura o ultimă mare bucurie, 
bănuim, în călătoria sa terestră. Fără a întocmi 
un volum de omagii, Angela Martin punea în 


| i discuție, alături de contributori, un destin li- 
A.DR.- prof. univ. dr, din terar; adică un autor și o operă. Constatând că 
2012 prorector al Universități marele prozator, în pofida faimei, a fost dublu 
„Tibiscus” din Timişoara. Dintre 
volumele publicate (peste 30): 
Flitism şi Postmodernism, laşi, 
1999; Bătălia pentru Basarabia, însoțit de hărțuiala și interdicțiile cenzoriale 
Timişoara, 2000; Alternativa l-au transformat într-un scriitor căutat, popu- 
Marino, laşi, 2002; legea lar, „vânat” de „partea cititoare a societăţii”, 
conservării scaunului (roman, 
vol. |, II), Timişoara, 2002, 2004; 
Globalizare şi cultură media, 
laşi, 2003; Nichita Stănescu-  anvelopând mesajul pentru a deturna atenţia 
un idol fals? laşi, 2006; oficialităților au mascat, protecționist, poten- 


Eminescu după Eminescu, ţialul exploziv al romanelor. Astfel, „subversi- 
Timişoara, 2009; Poeti 


| i > unea se blurează” notează Angela Martin, fără 
din Basarabia (antologie E a Si Ă 

critică), Chişinău, 2010; a îngrădi, însă, libertatea de receptare a publi- 
Jon Creangă. Spectacolul  cului. Mai mult, cititorii au asigurat veritabila 


disimulării, Timişoara, 2012; rezistență prin cultură într-un sistem opresiv, 
Convieţuirea cu Eminescu, 
laşi, 2013; Romanul politic şi 
pactul ficțional (|), laşi, 2015 
Polemici de tranziție, Uzdin 
R. Serbia, 2016 


nedreptăţit. În timpul regimului comunist, 
proiectul său romanesc, cu mesaj contestatar, 


inclusiv pe piața neagră; plus complicitatea 
criticilor care, procedând prin „învăluire”, 


sublinia Mircea Iorgulescu, un comentator 
de cursă lungă al cărților lui Buzura. În lumea 
postdecembristă, odată cu istoricizarea sub- 


„ versivităţii, interpretările prudente de altăda- 
tă au fost înlocuite cu un cumul de etichete 

depreciative, prozatorul, alături de alți semnatari ai unor romane-eta- 
lon, fiind taxat drept „datat”, „expirat”, „handicapat”, alungat din ierar- 
hiile brusc „vacantate” (cf. Nicoleta Sălcudeanu). E drept, prin radicali- 
zare, cu vocaţie politică „tot mai pregnantă”, Augustin Buzura (popular 
şi, totuşi, singur în anii ceaușiști) a beneficiat, din unghiul aşteptărilor 
justițiar-vindicative, de o recepţie politică. A-l reduce însă la politic, în 
speţă la referenţialul comunist (adică, la o lume dispărută) înseamnă a 
practica cu osârdie (orchestrată!) o lectură de rea-credință, ignorând 
gama omenescului, implicit gravul şi dilematicul potenţial problema- 
tizant din orice regim totalitar. Fiindcă Buzura, urcând miza cărților 
sale (cf. I. Simuţ), îngăduie un examen comparatist convergent, aşa 
cum propunea Angela Martin, trimițând la viziunea lui Ernesto Sábato 
(„supliciul căutării”, spaimele ratării, presiunea singurătăţii, vidul exis- 
tențial etc.), în discuţie fiind însăși condiția umană, respectând crezul 
său scriitoricesc: cunoașterea omului „din interior”, cercetat sub spec- 
trul existențialismului moral. 


În pofida a ceea ce, îndeobşte, se crede despre romanele lui Augustin 
Buzura, complicate și ambiţioase, negreșit, dezvoltând o viziune sum- 
bră, judecata dobândind, prin semnătura unor critici „grei, rang axio- 
matic, proza sa, de covârșitoare fervoare etică, construind o pedagogie a 
libertății de gândire, are o mai scăzută portanță politică. Angela Martin, 
subliniind miza morală a personajelor sale, răvăşșite de spaime, obsesii, 
angoase, râvnind „trezirea” și regăsirea de sine, era limpede: „clinicia- 
nul” Augustin Buzura, prozator puternic și incomod, „nu s-a cantonat 
în politic pe cât se spune”. Desigur, el propune o nemiloasă sociografie 
a mediilor, vorbește despre o dictatură grotescă, sufocând adevărul, 
adună — transpunându-se empatic — un şir de destine, de o frapantă 
similitudine, cercetând gama omenescului: revolta, resemnarea, rata- 
rea unor conştiinţe ultragiate, hiperlucide, în pragul disperării, într-o 
lume ostilă, mutând, însă, accentul de la eveniment înspre dezbaterea 
lui, reverberând dureros; alunecând în digresivitate, eseizând (cum ob- 
servase M. Zaciu), căzând în verbiaj analitic, mizând pe confruntarea 
unor personaje dilematice. Dar refuzând net „rostirea deghizată'. 


Apărut, incredibil, în 1988, Drumul cenușii ar fi fost „cel mai subver- 
siv” roman la adresa regimului totalitar, afirma Mircea Martin. Pe bună 
dreptate, același critic găsea că subversiv ar fi, totuși, „un cuvânt nepo- 

trivit”, minimalizant, tocmai datorită transparenţei și directeţii discur- 
sului narativ, țintind, prin radicalizare, non-fictivul. Buzura, un scriitor 
demn, responsabil, denigrat și dezamăgit, știa prea bine că literatura stă 
sub presiunea Istoriei, că nu poţi lucra decât folosind „cărămizile tim- 
pului tău”, că bătălia cu cenzura era inevitabilă. Eroii săi cunosc opre- 
sivitatea mediului, acea lume nesigură, „îngrozitor de concretă”, de o 
atmosferă apăsătoare, terifiantă, conducând la depersonalizare. Caută, 
monologând obositor, oferindu-şi lungi exerciții de autoanaliză, re- 
fugii, un loc curat, cum zice Mihai Bogdan (în Absenţii, 1970; ediţie 
definitivă, 2013), încercând a face ordine în „lumea interioară” Chiar 
acest absenteism (programat) ar fi protestatar, crede Constantin Cu- 
blegan, asigurând romanului, prin mesaj și formulă epică, rolul de do- 
cument-reper al istoriei noastre literare. Dilematice, devorate de lucidi- 
tate autoscopică, personajele nu au vocația fericirii (cf. Viorica Gligor). 
Ioana, de pildă (în Refugii, 1984), îşi recunoaşte „frica de fericire”, ştie 
că astfel de clipe sunt „preludiul unui dezastru”. Marile disponibilități 
analitice ale prozatorului, psihanalizând aici feminitatea, cuprind, prin 
radicalizarea viziunii, tabloul societății postcomuniste în Recviem pen- 
tru nebuni şi bestii (1999; ed. definitivă 2008). Amenințat, trecut prin 
experiența carcerală, acuzând povara unor iubiri pierdute, ziaristul 
Matei Popa scrie împins de disperare: înţelege rostul suferinței şi acuză 
impostura, demagogia, setea de putere, rapacitatea și, din nou, frica. 


Dacă acceptăm romanul Absenţii! drept cartea-efigie (cf. I. Holban), 
vom recunoaște că acest pattern, pornind de la observaţia crud-realistă 
a mediilor, dezvăluie, în cenușiul existenţial, sub imperiul fricii, sensul 
unor existențe bântuite de spaimele singurătăţii, de teroarea eșecului 
într-o lume a adaptaților, de insuportabila tensiune a lucidităţii, încer- 
când a afla (şi păstra), precum un Mihai Bogdan, „cinstea rurală”. Sco- 
ţând la iveală, prin astfel de sondaje şi decupaje, în disputa cu cerberii 
ideologici, „o pâlpâire a adevărului” (cf. Monica Lovinescu). 


Fie că se desfășoară romanesc, stăpân peste un ţinut (cel nordic) cu 
o geografie proprie, personalizată, fie că se mărturiseşte vehement 
într-o editorialistică bogată și vitriolantă sau, provocat, în interviuri, 
Augustin Buzura, asaltat de roiul întrebărilor (mari şi mici), ţine sub 
observaţie lumea şi se dovedeşte, în toate împrejurările, un observator 
grav. Motiv ca protagoniștii săi, porniţi în cruciada adevărului, să fie 

într-o necurmată căutare (de sine, îndeosebi), să înfrunte frica, dure- 
rea, singurătatea, disperarea, moartea etc., să aibă drept deviză, în con- 
fruntarea cu un mediu potrivnic, alienant, un enunţ simplu, urmat cu 
sfințenie: „important este să spui ce crezi”. Deviză care este, negreșit, şi 
a prozatorului, îmbrățişând „reţeta” realismului dur, tenebros, justițiar, 
deloc sedus de rafinamentul stilistic; şi care, respectând legile confe- 
siunii, provocând o memorie asociativă, involuntară, produce roma- 
ne adiționale, stufoase, complicate, repetitive, aglomerând întâmplări 
senzaţionale, în pragul melodramei, a şarjei satirice sau a mizerabilis- 
mului (demistificator). 


Cum prea bine se ştie, A. Buzura ţine de șaizecism. O generaţie or- 
felină, întâmpinată cu entuziasm, propunând nume grele, rezistente; 
și care, potrivit logicii noilor veniţi, de o agresivitate nerăbdătoare, ar 
trebui să dispară, alunecând în uitare, sub eticheta „expiraţilor”. Și care 
chiar dispare, ca fatalitate biologică, rezervându-și însă şansa redesco- 
peririlor, semnând — împreună - în răstimpul „dezghețului” ideologic, 
un moment resurecțional, refăcând legăturile cu o tradiție boicotată. 


În cadrele acestei generații, Augustin Buzura reprezintă un caz. Citite/re- 
citite dincolo de timpul lor, cărţile fostului clujean, un moralist grav, 
îndatorate - temperamental — seriozităţii ardelenești, aparțin unui 
supraviețuitor. Întrebarea e cum tratează generațiile mai noi de lectori 
astfel de romane, de un criticism încrâncenat, legate sever de realitatea 
sociopolitică înconjurătoare, în raport problematizant, denunţător, la 
limita insuportabilului, vehiculând o viziune sumbră, cu o Românie 
comunizată, livrând adevăruri interzise (atunci). Dincolo de mesajul 
camuflat, denunţând incisiv distanţa dintre iluzii și realitate, scrisul lui 
Buzura n-a fost ocolit de reproşuri. Era amintit, de pildă, stilul greoi și 
patetismul turbulent (Alex Ștefănescu), „desenul unic” și personaje- 
le-marionetă (M. Ungheanu) sau iritantul psihologism veleitar, cum 
zicea N. Manolescu. Avem de-a face, însă, survolând harta scrierilor, 
cu puternice romane sociale, sincere, invitând — în epocă - la cititul 
printre rânduri, iscând vâlvă, cozi și, desigur, alerta autorităţilor. După 
ce autorul, epuizat, luptase cu cenzura („negocieri”, concesii etc.), radi- 
ografiind un mediu constrângător, deformator, strivind personalităţile, 
încercând a salva prin monologuri sufocante, cu puseuri melodramati- 
ce şi aluzii deranjante, subversive, propunând confruntarea, tocmai au- 

tenticitatea. Inadaptaţii lui Buzura, recapitulându-și eșecurile, refuză 
dresajul, ingerarea minciunilor și traversează seismice crize de conști- 
ință; exprimă destine frânte sub tăvălugul Istoriei, dar nu vor să fie „o 
mobilă dinamică”. Captiv, poate, al unei formule, prozatorul dezvoltă 
situaţii repetitive (medii, conflicte, drame) într-o proză justițiară, data- 
tă, s-a spus, cu imens succes de public (cândva), dependentă de o lume 
promiscuă (moral și intelectual) care ar fi dispărut. Oare chiar a dispă- 
rut? Rămân, desigur, dificultăţile de elaborare, documentarea trudni- 
că, greoaie, invitând la tenacitate lecturală. Nu mai sunt probleme cu 
cenzura (vezi Tentaţia risipirii, 2003), dar mizeria, degradarea, zarva 
politicianistă ne însoțesc cotidian, încât, în asprele sale rechizitorii, 
Buzura - constata N. Manolescu - „a rămas la fel de pesimist astăzi ca 
şi ieri” Stilistic același și în scrierile postdecembriste, oferind expediţii 
romaneşti în căutarea adevărului (care „trebuie şi poate fi spus”), el de- 
velopează experienţe traumatizate, pendulând între singurătate și frică, 
putere şi umilinţă, revoltă şi lașitate. Şi care se refugiază în obositoare 
monologuri despletite (testând răbdarea cititorului), tocmai pentru a 
ajunge la salvatorul liman al eliberării morale. Ca dovadă, producţiu- 
nile mai noi precum Recviem pentru nebuni și bestii, cu un Matei Popa 
dedicat jurnalisticii, traversând un „anotimp istoric incert” (tranziția 
postcomunistă), cu o istorie „bulversantă”, confuză și lungi confesiuni, 
cu biografii palpitante, la cota senzaționalului, populate cu impostori, 
delatori, profitori, parveniţi etc., cu — inevitabil — calomnii, mistificări 
şi ameninţări. Și în care protagonistul, „un fel de Atila al presei”, în ochii 
cinicului doctor Cernescu, onest, lehamisit, încercat de insidioasa fri- 
că, se va întreba „la ce bun” efortul său de a lumina adevărul (la cotidia- 
nul „Cronica zilei”), „spovedindu-se”, într-o retrospecţie stufoasă, unei 
ascultătoare ideale, traducătoarea și fermecătoarea Anca Negru. Sau în 
acel „prim caiet”, anunțând un Raport asupra singurătăţii (2009), prin 
sihăstria doctorului Cassian Robert, și el un dilematic, vizitat de spai- 
ma de boală şi de moarte; și care, cu „simţuri trezite”, ascultând glasul 
vieţii (Mara), renaşte spectaculos. Firește, prin complicații de psihiatru 
(„exerciţii de tăiat firul în zece”) care, în al doilea caiet, după părăsirea 
stației meteorologice, pot pregăti, rațional judecând, abandonul, acel 
alt sfârșit, cu trena durerilor, spaimelor, a „ruşinii”. Pentru bătrânul doc- 
tor Cassian, trezit la o nouă existenţă, cotropit de „setea de a trăi”, Mara 
e „chiar viaţa”. 


EZET ROMIÂINIĂ 


În fond, după o documentare exasperantă, așteptând declicul, acel ceva 
urnind maşinăria romanescă, A. Buzura palpează răbduriu, din varii 
unghiuri, adevărurile mari, radiografiind „obsedantul prezent”, cum 
spunea o poetă; conștiințe în criză, cercetată pe spaţii ample, încâlcite 
monologuri, anchete, depoziţii, observaţii și, negreșit, problema refu- 
giului, încercând a evita/alunga moartea psihică, iată, rezumând, miza 
cărţilor sale: masive, dificile, provocatoare, refuzând o lectură leneșă, 
epidermică, de ventilație mentală. Fin analist, pasionat de radiografia 
socială și problematica morală, Augustin Buzura oferă prin cărţile sale 
o depoziţie chinuită de frisonul interogativ. Eroii săi au de ales între 
a trăi şi a supravieţui. Tăcerea - preciza cândva scriitorul — înseamnă 
aprobare, vinovăţie, laşitate; având curaj, pierzi dar exiști. 


Ce vrea, de fapt, Buzura? „Uneori cred — mărturisea romancierul — că 
în toate cărțile mele am spus cam aceleași lucruri”. Or, hiperlucizii lui 
Buzura, trecuţi prin „şcoala” suferinţei, dezvoltă o viziune psihiatrică 
asupra lumii. Poţi găsi un loc curat, se întreabă ei, în care să trăieşti fără 
umilință? Traumatizaţi, solitari, structuri fragile, așadar, ei se înrolează 
în cruciada pentru Adevăr. Agresiunile exteriorului, fluxul memoriei, 
lungile confesiuni sau gravele anchete nu împărtășesc grija formulei, 
sterila calofilie. Conţinutul covârșeşte forma. Mai mult, moderniza- 
rea prozei, aşa cum o înțelege romancierul, nu presupune goana după 
formule, scheme, tehnici etc., ci vizează conținutul. Romancierul (care 
e şi medic) ştie că fiecare om are „o clapă sensibilă”. Mărturisindu-și 
dezgustul şi căutându-și izbăvirea cu încrâncenare eticistă, eroii lui 
Buzura seamănă; suferă toți de „aceeași maladie tâmpită”, par deci 
„programaţi”, reduși la același numitor; cer, nota un critic, să respire 
„mai liber” într-un context ostil, stăpânit de reflexe totalitare, egalizând 
vocile. Obsesia eticului alimentează acest impuls justițiar, punând sub 
lupă împrejurările. Fireşte, e vorba și de cazierul epocii, de nuditatea 
faptelor, de rigorismul moral care ne fixează în maniheism; dar, mai cu 
seamă, va fi vorba de haloul meditativ dilatând efectele, de imposibili- 
tatea comunicării, de erupția răului și căutarea erorilor într-un dialog 
eliberator”. Sunt idei care dor şi scriitorul, judecând viaţa, trebuie să 
depună mărturie. Buzura n-a suportata niciodată rozul. Din observarea 
realistă a mediilor sociale (învăluită într-un limbaj camusian), din cre- 
dința că scriitorul are obligația de „a vorbi sau a striga în numele altora”, 
romancierul pătrunde într-un univers aberant, înțelegând că adaptarea 

este o „pervertire etică”. Vrea să afle, din magma mărturisirilor, în mo- 
nologuri torențiale, „ce se întâmplă cu noi”, vrea ca omul - înlănţuit de 
circumstanţe, cum spunea Preda — să nu se piardă, ameninţat de frica 
oarbă, scufundându-se în moartea psihică. 


Cu ani în urmă, Valeriu Cristea intuia la nuvelistul Buzura, când proza- 
torul, fără a se bâlbâi, făcea, prin Capul Bunei Speranţe (1963), primii 
săi pași, tocmai marile calități de romancier. Timpul l-a confirmat. Ne 
întrebam, ieșind din anii negri, ce și cum va scrie Buzura mai departe; 
proiectele — recunoștea puternicul romancier — se înmulțesc și timpul 
scade. El poate, eventual, acuza criza de timp, nu de subiecte. Mai mult, 
fibra de ardelean cheamă lucrul temeinic făcut, verticalitatea, demni- 
tatea profesiei. Augustin Buzura s-a luat în serios, fără a gusta gratu- 
itățile bizantine, zeflemeaua sprinţară. Literatura, repetă el, lansează 
întrebări, nu se dizolvă în trăncăneala spumoasă şi iresponsabilă. Şi 
din acest punct de vedere, paralela cu Rebreanu e necesară. Dincolo de 
ecourile rebreniene (să amintim aici doar căutarea jumătăţii, a celor ce 
simt, rătăcind, că „trebuie să se întâlnească”) vom scrie apăsat că lumea 
lui Buzura poartă un sigil existențialist: o lume aleatorie, castrată afec- 
tiv, populată de inși care — sufocaţi de acest prizonierat, crispaţi — vor să 
se afle, „spărgând” cercurile singurătăţii, aflând izbăvitoare refugii. Fire 
analitică, chinuită de întrebări, Augustin Buzura imprimă o turnură 
polițistă epicului; dar gustul pentru senzațional, scenariul palpitant nu 
diluează mesajul. A scrie înseamnă un „exerciţiu de supravieţuire”, po- 
sibilitatea de a pune, astfel, degetul pe rană, incriminând tăcerea laşă, 
domnia fricii, surogatul de viață. Or, Buzura n-a ţinut cont de caprici- 
ile modei. Încăpăţânat, interesat de „introspecţia dureroasă”, el pune 
în pagină spovedaniile celor care refuză narcotizarea conștiinței, radi- 
ografiindu-și frica și eșecurile; sperând, cu tăria luminoasă a celor vul- 
nerabili, la resurecția morală. E mare nevoie acum, într-un climat tul- 
bure, de aceste obsedante întrebări și căutări. Şi de un astfel de scriitor 
„demodat', pentru care ţara, istoria, demnitatea nu sunt negociabile. 


Considerat, îndreptățit, un iluminist ardelean (cf. Răzvan Voncu), ro- 
mancierul Buzura, vădind tenacitate și francheţe, vrea, prin tot ce scrie, 
să depună mărturie. Neconcesiv, intransigent, „lipsit de fățărie” (cum 
constatase N. Steinhardt), prozatorul nu vânează efecte stilistice, bol- 
nav de metaforită. Și, negreșit, și opera sa publicistică răspunde ace- 

loraşi comandamente, fiind „un complement natural al celei literare”, 
cu consecinţe palpabile în creația romancierului, „oglindindu-se reci- 
proc”, remarca același Răzvan Voncu. Tot radicalismul moral îi prezi- 
dează anagajamentul publicistic, acum vituperant, într-o ţară bolnavă, 
vândută, foind de eurolichele. Nici vii, nici morți (2012), acuză — mai 
apăsat — oboseala, deruta, inutilitatea (până la urmă) acestor ieșiri la 
rampă. Dar Augustin Buzura, ne previne, scrie pentru a se salva pe sine. 
Dintotdeauna însă de acută actualitate, cu riscul (pericolul) de a rămâ- 
ne romane „de epocă”, cărțile sale, așteptate cu mare interes, radiogra- 
fiau culpa morală. 


Firesc, traversând „anii tensionaţi', proza sa interfera eticul cu psiho- 
logicul, impresionând prin vigoarea analizei. Intenţionând „cicluri', 
acoperind o secţiune în social, Buzura testează, deopotrivă, condiția 
omului în Istorie şi lupta lui cu Destinul. El pare a spune, în cărțile 
sale, „cam acelaşi lucru” (cum se explica într-un interviu), schimbând 
însă mediile și personajele. Este important să observăm că acest rigo- 
rism moral, încorsetând câteodată personajele, conducând la pierderi 
în planul trăirii (cum nota, cândva, G. Dimisianu) este însoțit (şi, desi- 
gur, fortificat) de propensiunea spre un realism integral, dur, alungând 
rozul. Preocupat de idei, încadrând imperativul etic, scriitorul depune 
mărturie; dar el este, în aceeași măsură, și setos de a şti, dovedind o 
invidiabilă capacitate de absorbţie. Este mereu în priză, interesat de 
„avanposturile cunoașterii” (având o formaţie medicală), în fine, înțe- 
lege că slăbirea ritmului ar însemna ieșirea din cursă. 


Devotat literaturii ca puțini alții, Buzura a probat, de-a lungul anilor, o 
consecvență esenţială. Idealul său a fost şi a rămas cel de a spune ade- 
vărul. Astfel, pagina sa, aridă și densă, se încarcă de gravitate și radicali- 
tate. „Dacă ți se dă hârtia liniată, scrie printre rânduri” — nota, undeva, 
Jimenez. Citat de Buzura, îndemnul de mai sus i-a direcționat scrii- 
tura, conjugând impulsul confesiv cu elanul justițiar. Scriitorul adevă- 
rat, afirma răspicat Buzura, nu se poate instala în minciună. De altfel, 
apropierea (chinuitoare) de adevăr a conferit literaturii — observa ro- 
mancierul — prestigiu și căutare. A scrie însemna „a sesiza întrebările 
vremii, dramele ei” (citim în Bloc notes, 1981). Or, conduita sa literară 
a dovedit o nealterată calitate morală, ferită de eroisme conjunctura- 
le, oferind — în schimb - o pildă de demnitate cotidiană. Ar trebui să 

recunoaștem că, până în decembrie 1989, Buzura întruchipa, la noi, o 
mentalitate singulară. Luptând cu metehnele „bizanţului literar” și ser- 
vilismului generalizat, Buzura lupta, concomitent, cu schemele și clișe- 
ele literaturii rozacee (căzând, e drept, uneori, în propriile-i scheme). 


Narațiunea e stufoasă şi cenușie, târăşte mici istorii care ţin de pito- 
resc, e sedusă, pe alocuri, de anecdotică, dar, judecând global, trăiește 
prin tensiunea ideilor şi încrâncenarea etică. Lăudat, cândva, pentru 
curaj, citit „pe tăcute”, romancierul provoacă prin paginile dure; ele vor 
fi plăcut şi cititorului leneş, amator de „fitile”, deși, hamletian, autorul 
urmăreşte meandric, la altă altitudine, fluxul memoriei, dezorganizând 
epicul. Vom recunoaște, pe urmele lui Eugen Simion, că protagoniștii 
lui Buzura aparțin unei familii de spirite. Fie că e vorba de inginerul 
Helgomar David, un maniac al justiţiei, dispărut printr-un „mister in- 
tangibil”, fie că o invocăm pe fragila Ioana (Refugii), fie că ne amintim 
de Cristian din Orgolii (1977) sau de doctorul Bogdan din Absenţii şi 
chiar de acest Carol din Feţele tăcerii, înfrânţii lui Buzura comunică; 
îşi retrăiesc existenţele și încearcă, astfel, o eliberare, vor certitudini și 
sunt hărțuiți de dilemele spiritului justițiar; sunt conștiințe în alertă. 


Să reamintim că, prin Absenţii, Buzura dobândise o fulgerătoare repu- 
taţie, obținută „pe cale naturală”, nota Mircea Iorgulescu; dar au urmat 
interdicții şi epurări după „lovitura propagandistică” din 1971 (faimoa- 
sele Teze din iulie), încât romanul în cauză, deloc luminos, trecut pe 
lista neagră, i-a asigurat scriitorului și o faimă politică, fiind căutat avid 
de cohorta cititorilor. Această dublă notorietate (literară și politică), 
deturnată şi exploatată de adversari (până la a-i nega talentul, artistici- 
tatea etc.) a creat, desigur, aşteptări înalte. Iar prozatorul, prin scrierile 
care au urmat, în contextul unei cenzuri capricioase, „negociind” dur, 
şi-a onorat blazonul. 


Ca mărturie (credibilă) a epocii, propunându-şi, prin cărți rezistente 
(valoric), cunoaşterea omului „din interior” (trecut, sub semnul an- 
goasei, prin experiența înfrângerii), Augustin Buzura raportează asu- 
pra adevărului trăit, branșat la „sângele viu al zilei”. Pe bună dreptate, 
Ion Simuţ constata că ar fi greu de imaginat o carte „de divertisment” 
sub semnătura lui Augustin Buzura, un intelectual neliniștit, frământat 
de suferinţele, agresiunile, absurdităţile provocate de o lume rău alcă- 
tuită, subjugată de „canonul periferiei”. Firesc, aşadar, ca și publicistica 


BEERTA RO MIÂINIĂ 


sa să fie o lectură polemică a realităţii imediate, inventariind eșecuri 
și dezamăgiri în lungul șir al decepţiilor. Condamnând improvizaţia, 
retorica găunoasă și superficialitatea, vacarmul stârnit, în zodia haosu- 
lui, de atâtea „mediocrităţi lucitoare”, prozatorul deplânge întârzierea 
reformei morale. Sperata înnoire, în pofida unor bufeuri reformiste, s-a 
împotmolit, noii procurori, sub flamura revizuirilor, iubind etichetolo- 
gia, poartă campanii înverșunate. Poate fi, aşadar, Augustin Buzura un 
autor „expirat”? 


Nu puţini dintre cei care au comentat amplele desfăşurări epice ale lui 
Augustin Buzura, dense, masive, problematice, au constatat, fără efort, 
că opera publicistică este ombilical legată de romanele sale. G. Dimi- 
sianu, de pildă, era ferm: „nu-l putem înţelege în totul pe prozator”, 
spunea criticul, discutând doar exerciţiile prozastice. Cum autorul în 
cauză se simte răspunzător de fiecare cuvânt scris sau rostit, evident 
că editorialistica sa este un „complement natura!” al prozei. O distinc- 
ţie se impune, însă. Romanele sale explorează, se ştie, tema trecutului, 
devenit obsesie; dacă Buzura nu poate scrie neimplicat (a mărturisit, 
deseori), crezul gazetarului, exprimându-și franc atitudinea civică, țin- 
teşte, firesc, prezentul, refuzând, şi el, „crima de a tăcea. 


Volumul Nici vii, nici morți aduna cronologic editorialistica găzduită în 
revista Cultura (în intervalul ianuarie 2009 — martie 2012), fiind — ob- 
serva Angela Martin — un jurnal politic şi cetățenesc, „opunând adevărul 
oricărei retorici”. Scriitorul e consecvent. Gazetăria, o spune răspicat, 
e o profesiune de conştiinţă. Fără ocolişuri sau volute speculative, aşa- 
dar, dezinteresat de artisticitate, Buzura vrea să convingă, nu să sedu- 
că. Deși, câteodată, resemnat (aparent), contemplând haosul național, 
crede că „pierde timpul cu editorialele” (v. Ce ar mai fi de vânzare?). 
I s-a reproșat că ar fi prea pesimist. Dar lucidul moralist, dezvăluindu-și 
fibra transilvană, lansează (dezolat, indignat) judecăţi tăioase, acuzând 
„anii trişti şi umilitori” traversaţi în postcomunism, „bogăția” aberaţi- 
ilor şi valenţele urii, „cătuşele Istoriei” şi prostia frenetică, în fine, de- 
plânge o ţară bananieră devenită „o mare mahala”, bravii noștri demo- 
crați („ţuţări reciclați”, bişniţari politici etc.). Încât țara, o insulă tristă, 
căzută în subistorie, a devenit „un rai al suplinitorilor, al inculților şi 

mitocanilor”. Eruptiv, criticismul lui Buzura denunţă „aiureala dâmbo- 
vițeană”, „boala de voinţă” (cum ar fi spus D. Drăghicescu), cercetează 
România reală, mimetismul, somnolenţa socială, „alunecarea oarbă”. 
Cu un cuvânt slavician, „putreziciunea socială”. Trimiterea se impune 
deoarece ardelenismul, însemnând seriozitate, gravitate, consecvență, e 
de aflat în fiece rând. Chiar dacă, uneori, Buzura recunoaște zădărnicia 
trudei sale scriptice. Implicit, triumful bășcăliei, curajul post-festum al 
atâtor „sconcși intelectuali” (bine remuneraţi, e drept), interesaţi de 
„turismul de cinci stele”, profesând - intimidant - anticomunismul cu 
față bolșevică (devenit „copyrightul unei secte”). Adică, acele „nulități 
recompensate” (cum zicea Eminescu), îndobitocind telenația română. 
Adevărul rostit, strigat, în numele radicalismului moral aparţine unui 
maramureşean, venit dintr-o lume „aspră şi exigentă”. Inevitabil, foi- 
letonismul său răsfrânge aceste comandamente, blamând nepăsarea 
generalizată. 


Cărţile lui Buzura sunt lungi meditații despre eșec și ratare, aparținând 
unui scriitor care își asumă, integral şi responsabil, problema umanu- 
lui. Masive, de fervoare etică, dizertațională, suspectate de statism, 
romanele lui Buzura par, s-a spus, nişte blocuri epice; ceea ce nu în- 
seamnă că prozatorul sacrifică jocul nuanţelor. Ca dovadă, preocupat 
de relativizare și detaliere, Buzura își oferă — constata I. Vlad — variaţi- 
uni analitice; ceea ce s-a numit stilul Buzura nu priveşte eleganța frazei, 
ci gravitatea interogaţiei. Cărțile sale nu servesc ventilaţiei mentale, nu 
sunt cărți „ale stomacului”. Autoanaliza, de o inevitabilă monotonie, 
recrează o lume și pune sub semnul întrebării un destin; aspirând la 
comunicare, la asumarea lumii, eroii sunt mânaţi de impulsul autocu- 
noașterii („Ce fel de ființe suntem?” ), vor să-şi vadă — în oglinzile con- 
ştiinţei — limitele. Deși a fost, şi el, împroşcat cu vorbe rele, Buzura ră- 
mâne nu doar un spirit reflexiv, organizând epic un spaţiu al meditaţiei, 
ci, în primul rând, o conştiinţă morală. Care, cu luciditate dureroasă, 
explorează „interiorul unei uriașe răni” (cum însuși recunoștea) și se 
pronunţă cu o impresionantă violență a sincerităţii. Cărţile sale sunt 
un strigăt disperat, în numele foamei de adevăr. „Interzis” după Absen- 
tii, scriitorul s-a radicalizat. Poate că ar fi fost mai concesiv, recunoștea 
- cu onestitate — dacă nu intervenea acel dureros episod; poate că şi-ar 
fi prelungit dibuirile după debut, dacă n-ar fi înțeles, printr-o maturiza- 
re bruscă, imperativul implicării etice. 

Pentru Augustin Buzura, cel care, în tinereţe, se voia un serios om de 
ştiinţă, ispitit — ca psihiatru - de situaţii excepţionale / exerciţii de su- 
pravieţuire, literatura nu putea fi un azil estetic. Tenace, îndârjit, „Oşa- 
nul” e frământat de întrebări și încearcă să răspundă unor probleme 
grave, fiind un credibil purtător de cuvânt. Popularitatea incumbă o 
uriaşă responsabilitate. Pe care Buzura şi-a asumat-o. Cu vervă rece, 
observa M. Iorgulescu, prozatorul n-a agreat scriitura oblică; ca edito- 
rialist, condamnă ferm spiritul tranzacţional, amnezic, descifrând „al- 
fabetul democraţiei şi al libertăţii”. Fie întorcându-se la epic, precum 
în Recviem pentru nebuni și bestii, un mare roman al tranziţiei (cf. Tu- 
dorel Urian), după ce i se cântase „prohodul literar”, fie pronunțându- 
se jurnalistic, răspicat și indignat, asupra agendei care încarcă „peştera 
de acasă”, întrebându-se dacă mai există, oare, români în România? Şi 
constatând, pe urmele lui Gherea, că cea mai mare revoluţie la noi ar 
fi aplicarea legilor. Visând, în haos reformist, la un proiect de ţară pe 
termen lung și notând, mâhnit, că spusele marelui Rebreanu, angajând 
„vremea temeliilor”, sunt, din păcate, la fel de valabile și azi. 


Prizat, îndeosebi, foiletonistic şi elogiat (cu o notabilă excepţie: C. 
Regman), „clinicianul” Augustin Buzura invită şi la o lectură metacri- 
tică, cum se încumeta Sorina Sorescu (Aius Printed, 2014), notând 
că volumele lui Buzura sunt „un experiment mereu reluat”. Evident, 
formaţia de psihiatru îl încarcă cu o responsabilitatea sporită, ve- 
ghind ca, într-o societate totalitară, memoria să nu fie ștearsă. Şi cri- 
tica nouă, prin câteva voci deja de autoritate, crede că romanele lui 
Buzura, fără happy-end, cu „dedesupturi parabolice”, rezistă. Iată, Vo- 
cile nopții, ca „titlu de vârf” într-o săracă literatură muncitorească (ca 
valabilitate estetică) pare noilor cititori un proletarian roman exis- 
tențialist (cf. Paul Cernat). Provocată de realitate, integrala Augustin 
Buzura înfăţişează trudnic, chinuit o epopee a suferinţei într-un sis- 
tem totalitar, construind o antiutopie. Romanele sale, dificile la lectu- 
ră şi, paradoxal, cu uriaş succes de public în epocă, erau o spovedanie 
cu rol cathartic, aveau o valoare tămăduitoare, „curativă” și angajau 
o lucidă responsabilitate civică, împiedicând „ştergerea memoriei”. 
Fiindcă, pentru Buzura, scriitorul, incapabil de indiferență, semnând 
texte „de atitudine”, era o instituție şi trebuia să depună mărturie. 
Adevărul, afirma răspicat prozatorul, „oricât de incomod, nu poate 
face rău semenilor”. Iar actul creator, imitând divinitatea, înfruntă 

tragismul existenţei și dă sens vieţii, așteptând „noaptea cea lungă”. 
Asemuit cu o pasăre de pradă, el, scriitorul, „nu se poate desprinde 
nici chiar în somn de meseria sa”. 


Cu o cotă în scădere acum, Augustin Buzura, un om fundamental 
bun, vădind „o tristeţe nativă ţinută în lesă, filtrată”, nota o „Buzura de 
adopție” (Daniela Zeca Buzura), adună reproșurile criticilor esteți şi a 
celor disidenţi, deopotrivă. Dar într-un trist editorial, la moartea scri- 
itorului (v. „România literară”, nr. 30-31/14 iulie 2017, p. 3), N. Ma- 
nolescu recunoștea că „niciun romancier n-a mers atât de departe în 
critica sistemului”. 


Notă | ! Distins, în ianuarie 1971, cu premiul Uniunii Scriitori- 
lor, romanul Absenţii a fost retras, câteva luni mai târziu, 
din circuitul public printr-o circulară a Consiliului Cultu- 
rii (15 iulie), aflat, în faimoasa listă a lucrărilor „nocive”, 
pe poziţia a doua. Cum circula zvonul că Buzura lucra la 
un alt roman, aducând sistemului critici „mai tari” decât 
în Absenţii, în Planul de măsuri privind lucrarea operativă 
a scriitorului se menţiona drept sarcină „prevenirea pu- 
blicării”, În pofida impasului sufletesc, a spaimei că nu va 
mai putea publica, A. Buzura era convins că se afla „pe 
drumul cel bun”. 

Mircea COLOŞENCO 
| Petre Ţuţea - filosof și literator 


1 


Locul naşterii lui Petre "Ţuţea este comuna Boteni, aşezată pe o parte şi 
alta a pârăului Argeșel, în ținutul Muscelului, astăzi județul Argeș, la 14 
km sud de Câmpulung — vechea capitală a Ţării Româneşti. 


Părinţii lui s-au numit Petre Bădescu (1859-1925) şi Ana Simon Oprea 
Ţuţea (1885-1960). Talăl a fost preot de mir și, la rându-i, fiu și nepot 
de preoți greco-ortodocşi, cu ascendență țărănească, de origine română. 
Absolvise seminarul de la Curtea-de-Argeș, fiind cu o puternică perso- 
nalitate, portretizat de I. Ionescu-Boteni (vol. Din satul nostru, București, 
1908), şi având o viaţă trecută printr-o degringoladă dramatică. Murin- 
du-i soția, rămase cu o fiică minoră, ulterior, căsătorită cu un țăran din 
Nămăieşti-Muscel. Preotului îi era interzis prin canon să se mai căsăto- 
rească. Mai târziu, când şi-a pierdut un picior într-un accident stupid 
(1910), este pensionat fortuit din cauza altui canon, la fel de draconic. 
De aceea, s-a însoţit fără cununie cu Ana Ţuţea, fiică de țărani săraci lo- 
calnici, analfabetă, căreia i-a trecut toată averea mobilă şi imobilă (1906). 
Primul lor copil a fost Petre (n. 6 octombrie 1902), care va avea șapte 
surori și frați, doi decedând la vârsta copilăriei, iar doi fraţi şi o soră mai 
trăiau în 2002. 


Numai unul va fi bacalaureat de liceu, licenţiat în drept, decorat cu „Stea- 
ua României” Ceilalți au rămas la nivelul absolvirii școlii primare. Ne- 
poţii de fraţi și surori au, în majoritatea lor, studii superioare (medici, 
ingineri). 

Şcolaritatea lui Petre "Ţuţea se desfășoară în satul natal (școala primară), 
la Câmpulung (gimnaziul) şi Cluj (liceul, 1923; licenţă în drept, 1927; 
doctorat în drept administrativ, 1929). Dovedeşte calități deosebite în 
toți anii de studii, bucurându-se şi de profesori de excepţie. 

Este notar (la Pui, în judeţul Hunedoara), redactor la diverse publicaţii 
clujene naţional-țărăniste, după care se stabileşte în Bucureşti, colabo- 
rând la revista „Stânga” (1932-1933). 


Ocupă un post de funcționar superior în Ministerul Industriei şi Comer- 
ţului, Direcţia Comerţului Interior, pentru Agenţia Comercială din Ber- 
lin (examen, 1 martie 1933), unde își va începe activitatea ca demnitar, 
după un an fiind rechemat în țară pentru a i se încredința misiuni delicate 
în Direcţia Comerţului Interior. Vorbea fluent limbile germană și franceză. 
Şi-a făcut prieteni în lumea intelectuală a Capitalei, devenind celebru prin 
cunoștințele sale enciclopedice și temeinic însușite, prin originalitatea ex- 
punerii sale. Editează Manifestul Revoluţiei Naţionale (1935), împreună cu 
un grup de simpatizanți în frunte cu Sorin Pavel, coautor al fulminantului 
Manifest al „Crinului Alb” („Gândirea”, 1928), coagulant al mişcării gene- 
raționiste interbelice. Colaborează la ziarul „Cuvântul” (1938), condus de 
contestatul Nae Ionescu. De-a lungul anilor, a ocupat diverse funcții de 
execuţie și reprezentare în același minister. În timpul guvernării lui Gheor- 
ghe Tătărăscu (3 ian. 1934-28 dec. 1937), a făcut parte din Comisiile Naţi- 
onale de Încheiere — la Berlin (23 martie 1935) şi Moscova (15 iulie 1935) 
- de Tratate Comerciale-Culturale cu Germania şi URSS, iar la Tel-Aviv 
(1936) a pregătit Pavilionul României la Târgul Levantului. Dovedind 
competenţă și un simţ diplomatic și comercial cu mandatarii omologi din 
străinătate, Mareșalul lon Antonescu i-a interzis înrolarea pe front. La 12 
aprilie 1948, este arestat și condamnat la doi ani detenție (făcând cinci!), 
fiind acuzat de a fi fost pro-naţionalist. 


Este liber, de la 29 mai 1953, dar mereu aflat sub observaţia tovarășilor 
ofiţeri ai Securităţii, trăind din expediente, fiind tolerat într-o încăpere in- 
salubră de către o verișoară. Este ridicat din nou, la 22 decembrie 1956, 
cu prilejul Revoluţiei Anticomuniste din Ungaria, judecat şi condamnat 
la pedeapsa de optsprezece ani muncă silnică și opt ani degradare civică 
pentru crima de uneltire contra ordinii sociale, fiind eliberat la 1 august 
1964. Avea 62 de ani şi executase în total doisprezece ani, zece luni și șapte 
zile de detenţie pe motive politice. Va primi ajutor minim de supravieţuire 
din partea Ministerului Sănătăţii şi Prevederilor Sociale. Devine pensionar 
al Uniunii Scriitorilor, cu concursul direct al lui Al. Andriţoiu și Zaharia 
Stancu (1968), având acces la restaurantul-cantină al acestei bresle. 


Începe să-și însemne gândurile pe hârtie la început singur, pe urmă cu 

ajutorul unor prieteni mai tineri sau foarte tineri. Scrisese, până la 17 mai 
1968, nouă dialoguri filosofice și un tratat asupra teatrului seminar — con- 
cept propriu asupra lui Dumnezeu, a Naturii și a Omului. Două dintre 
ele (Bios şi Eros) şi tratatul vor fi editate integral postum, iar fragmentar 
vor apare în revista „Familia” din Oradea (1968-1969), datorită lui Al. 
Andriţoiu. Tovarăşii ofițeri ai Securităţii nu l-au slăbit din observaţie, fă- 
cându-i imposibilă publicarea lucrărilor, confiscându-i-le de câte ori au 
avut prilejul. Fusese un paria al regimului totalitarist și totuși un guru 
ascultat chiar și de zeloşii lui paznici partinici. 


După decembrie 1989, i se face o presă favorabilă, personalitatea lui de- 
venind de notorietate publică. Radio-ul și Televiziunea Română Liberă, 
publicaţii independente de pe întreg cuprinsul țării îi oferă spaţii largi 
în emisiunile şi paginile lor, luându-i interviuri, declaraţii, pronosticuri 
ori reproducându-i lucrările obținute de la diferiți lor deținători. Apar 
la lumină noi lucrări originale ca mod de abordare a problemelor funda- 
mentale ale vieţii și spiritualității. 


Decedează, la 3 decembrie 1991, pe un pat de spital din Bucureşti. 


Explozie de carte semnată de Petre Ţuţea, în anul 1992. Apar, de aseme- 
nea, neîmblânziţii detestatori: abili, abilitaţi, casați. 


Petre "Ţuţea reprezintă intelectualul român intransigent care nu a cedat 
spiritual și etic pasiunilor totalitarismului, iar opera sa constituie o con- 
tribuţie originală pentru cultura românească. 


2 


Filosofia lui Petre "Ţuţea desprinsă dintr-o conștiință națională originală 
se întemeiază pe viziunea religioasă creştină asupra naturii și societății 
umane, fixând locul şi rolul omului în cosmos într-o dimensiune axiolo- 
gică dominantă de o ierarhie proprie de valori şi sensuri universale con- 
centrată în formula triadică: Dumnezeu-Natură- Om, în care, Dumne- 
zeu este autorul creaţiei. Natura — creaţia însăși, iar Omul — fiu, partener 
şi interpret al Naturii, autor al creaturii, creaţia fiind eternă (eternitatea 
însemnând „timpul pur”, la Goethe), iar creatura fiind evolutivă. Gân- 
direa sa filosofică constă dintr-un ansamblu de propoziţii ontologice şi 
gnoseologice necesare fundamentării filosofiei nuanţelor, de esenţă creș- 
tină, care, prin problematica complexă a acestui sfârșit de mileniu, con- 

sacră un spaţiu dens teoriei cunoașterii, eticii și esteticii finalității creaţiei 
divine, respectiv Naturii şi Omului. 


„Filosofia nuanţelor, scrie Petre "Ţuţea în eseul cu același titlu, ne arată 
ambiguitatea expresiilor și golul sistemelor și, în dublul proces al ampli- 
ficării şi simplificării, în căutarea unității şi diversitate sau chiar a unității 
absolute, încearcă, în formularea judecăților, realizarea preciziei prin cele 
mai potrivite semne.” 


Critica adusă ambiguității termenilor și golului sistemelor filosofice 
obiective/subiective este făcută cu argumente indubitabile, pornind 
de la structura aceluiași triunghi menţionat: Dumnezeu-Natură-Om. 
Descompunerea întregului ansamblu de teorii expuse de Petre "Ţuţea în 
scrierile sale, de-a lungul vieții, parte încă nepublicate, dovedeşte comu- 
niune de vederi fie în căutarea unităţii în diversitate, fie în cea a univer- 
salității absolute, preocuparea lui principală constând ca, prin precizia 
termenilor/semnelor, de unde lungile liste de echivalențe eventuale, 
semiotice ori formalizate, să producă pătrunderi în esenţa conţinutului 
spiritualității creaţiei divine. 


Filosofia nuanțelor este metateoria lui Petre "Ţuţea asupra ansamblului de 
teorii fundamentale de acelaşi ordin reunite: teoria determinării (T1); te- 
oria interdeterminării (T2); teoria haosului (T3); teoria impasului (T4); 
teoria încremenirii (15), precum şi alte teorii (numite de el filosofii). 


În enunțarea teoriilor enumerate, Petre "Ţuţea are în vedere dispunerea 
claselor de propoziţii/judecăţi într-o anume organizare logică, gnoseo- 
logică, chiar pragmatică, încât definirea metateoriei se confundă, uneori, 
cu studiul teoriei propriu-zise. Dar de fiecare dată face precizarea asu- 
pra naturii speciale a sistemului prin denumirea însuşirilor şi relaţiilor 
ca determinări inconfundabile, deși există o posibilă unificare a acestor 
mulţimi în structura sistemului respectiv de entităţi/obiecte. De remar- 
cat că, la rândul lor, teoriile sunt concepte /judecăţi, clase de concepte/ 
judecăţi, operaţii cu concepte/judecăţi, iar operaţiile şi relaţiile se fac în- 
tre concepte/judecăţi, clase de concepte/judecăţi etc., teoriile fiind în 
permanentă mişcare/ constituire, la fel operaţiile, relaţiile, procesele, însă 
încheierea se produce totdeauna de la modul conceptual la cel semantic 
ori sintactic, pentru a fi evitat eclectismul. Ar fi mai multe de subliniat în 
ceea ce priveşte sistemul teoretic, relația de interferenţă, dar şi proprie- 


ETA RIOIMIÂINIĂ 
tățile de categoricitate, completitudine, consistență/necontradicţie, de- 
cidabilitate, dualitate, independenţă, necesare aprofundării demersului 
conceptual. 


Să revenim la descrierea teoriilor componente filosofiei nuanţelor: 


T1. Teoria determinării, teoria binară (ştiinţifică, filosofică sau misti- 
că), care constă din: 1. capacitatea omului de a provoca apariția /dezvol- 
tarea unei entități, cu toate urmările conjuncturale (stabilire de însușiri 
şi clasificarea lor, calcularea/ deducerea unor finităţi dintr-o bază de date, 
convingerea de a lua o hotărâre anume, precizarea sensurilor cuvintelor 
etc.) şi 2. imposibilitatea omului de a ieși din starea nativă. Termenul de 
determinare este cel consacrat de logică sub denumirea de specie infi- 
mă/noţiune individuală, în filosofia dialectică fiind posibilă ambivalența 
pozitivă /negativă a unei entităţi. Determinismul ca teorie a conexiunii 
universale a lăsat urmări insalubre în aprecierea vieții sociale (determi- 
nismul social), conducând la teoria extremistă de „exercitare a acțiunii 
conştiente, creatoare, constructive de transformare revoluţionară a so- 
cietăţii”, opusă celorlalte determinisme, expediate până de curând ca 
fiind simpliste şi eclectice (determinismul geografic, demografic, biolo- 
gic/rasist, tehnologic, psihologic etc.), eludată de Petre Ţuţea printr-o 
singură trăsătură de condei: „este legitimă voinţa neclintită a omului de 
a cunoaşte cauzele lucrurilor sau cauzele unice”. 


T2. Teoria indeterminării este desprinsă din teoria cuantelor a lui Max 
Planck (1900), care ignoră construcţia universului fizic al categoriilor 
kantiene și „păstrarea ei undeva în pod, fiindcă s-ar putea să aibă vreo 
utilitate cândva” (Petre Ţuţea), prin introducerea termenilor de actuali- 
tate şi indeterminism. Dar indeterminismul, aşa cum l-a fundamentat D. 
Hume sau, în reluare, mai târziu, prin exagerarea raporturilor cauzate din 
experienţă, cum au procedat neopozitiviştii „Cercului vienez”, respectiv, 
R. Carnap, L. Wittgenstein, H. Reichenbach şi Moritz Schlick (ultimul, 
urmașul la catedra de ştiinţe inductive a lui E. Mach, fiind citat de Petre 
Ţuţea în sprijinul eternei schimbări a lumii), nu se opune determinis- 
mului în cazul de față. Indeterminismul este o apreciere aproximativă a 
subiectului cunoscător, fapt pentru care acesta „se mișcă între spontane- 
itate în natură și întregurile întâlnite, exterioare omului, parțial cognosci- 
bile, indefinizabile sau, mai exact, inexplicabile” (Petre Ţuţea). 

T3. Teoria haosului (la greci, însemnând „începuturile lumii” și „abis”, la 
romani, atât „începutul”, cât şi „sfârşitul lumii”, dar şi „iad”, iar, la români, 
sensul figurat este de „confuzie, dezordine, neorânduială”) este invocat 
de Petre "Ţuţea ca o logică a naturii, a unei ordini raționale universale, 
căci, altminteri, nu se poate explica legea efortului minim în procesele 
naturii, formulată de fizicianul francez Augustin Fresnel (1788-1827), 
descoperitorul teoriei ondulatorii a luminii. Mitul haosului primordial, 
asemenea rațiunii universale a stoicilor, a teleologiei aristotelice și hao- 
sului nietzschenian, este incompatibil teoriei haosului lui Petre Ţuţea. 


T4. Teoria impasului/fundăturii invocă starea de antinomie/aporie 
în procesul cunoașterii, mişcării și existenţei fie prin absolutizarea unor 
limite, fie prin pierderea controlului unor trepte de limbaj în cursul argu- 
mentării, fapt pentru care este recomandată filosofarea aporetică, inspi- 
rată de „realismul critic” al lui Nicolai Hartmann, pentru a depăşi insolu- 
bilul în modul de abordare a cunoașterii teoretice și a acțiunii pragmati- 
ce. Impasul lui Petre "Ţuţea nu are însă nimic comun cu dificultăţile logice 
din paradoxurile lui Zenon din Eleea privind caracterul contradictoriu 
al cunoașterii, existenței şi mişcării (de pildă, Achile şi broasca țestoasă, 
Dihotomia, Săgeata şi Stadionul), nici cu contradicţiile din cele patru 
perechi de teze ale deosebirii dintre „lucrul în sine” și „fenomen', cu care 
îşi fundamentează Immanuel Kant filosofia, în Critica rațiunii pure. Solu- 
ţiile definitorii ale lui Petre "Ţuţea rezidă în definiția dată Omului: „ghem 
de întrebări”, fixate în lucrarea Teatrul seminar (Bucureşti, Vestala Alutus, 
1993), în „cunoaşterea extatică a lumii sensibile, un fel de trecere la limi- 
ta investigării exacte”, formulare preluată de la Ion Barbu (Rimbaud, în 
Pagini de proză, EL, 1968, p. 109, 115). Dacă Aristotel a expediat parado- 
xurile ca sofisme, Chrisippos — ca propoziţii fără sens, iar, în Evul Mediu 
— ca simple jocuri de rațiune (piatra de încercare pentru capacitatea de 
analiză şi rezolvare), începând din secolul trecut, paradoxurile/aporiile/ 
antinomiile au devenit obiectul de studiu al matematicii şi logicii. Petre 
Ţuţea le invocă pentru cazurile de viață creştină. 


TS. Teoria încremenirii privește idealul împlinirii majore: perfecțiunea 
unităţii absolute ca „îngheţare”, „curmarea oricărui proces dialectic”, care 
„nu poate fi formulată decât în judecăţi negative”. La primitivi, imaginea 
ori metafora nu funcționează, pentru că spiritul lor este imperfect, ne- 
putincios de a ajunge la abstracții. În Elada clasică, pentru Parmenide 


III PT ROIMIÂINIĂ 


absolutul și realul aveau caracter negativ: nenăscut, nemișcat, fără-sfârșit 
etc., iar pentru Heraclit, mişcarea era un fluviu infinit. Artistul modern, 
dimpotrivă, preferă mişcarea spiritului în zone tabu: absurdul, visul, fan- 
tasticul, din nevoia de a proteja viul de „schemele tiranice ale unei rațiuni 
formulate”. De aici, preferința gânditorului nonconformist de a cultiva 
paradoxul şi obscurul, în scopul de a decripta imposibilul, unica expli- 
cație a existenței umane întru „păstrarea libertăţii într-un univers în care 
suntem înlănțuiți”. 


Astfel, se poate constata că, la Petre "Ţuţea, teoriile nu sunt doar simple 
ansambluri de propoziţii/judecăţi ori sisteme informaţionale, tratate 
concentric într-o erudită dezvoltare de cantități de informaţii esenţiale 
pentru a servi scopurilor particulare/secundare, ci o dezvoltare arhitec- 
turală, de la teorie la metodă, şi, în final, la acţiune practică/intelectuală. 
De la metoda euristică, permanent întâlnită, la punerea în problemă a 
teoriei, şi până la întrepătrunderea de metode care mai de care mai in- 
dependente și clase de metode, cu excepţia metodelor specioase (algo- 
ritmice, matematice etc.), vom întâlni în construcţia teoriilor proprii și 
demolarea celor lipsite de veridicitate, toate celelalte, cu preponderență 
metoda limbajelor simbolice şi axiomatice, dar și cea a formulării. Sin- 
gur o declară: „Această filosofie a nuanţelor ne poate pune în prezența 
realului total, substanța împletindu-se cu întâmplarea, plăsmuirile închi- 
puirii cu construcţiile raționale”. Așa se explică defalcarea pe care o face 
nuanței, acesteia subliniindu-i-se nota predominant cromatică, tendința 
de simplificare a spiritului universal, ideea limită și principiul actualită- 
ii heraclitice. Aceste aspecte teoretice pot fi descrise, incluzându-li-se 
termeni specifici: rațiune, gust, mișcare, schimbare, limită, combinare, 
degradare, simplificare, precizie, expresie, subiect şi obiect. 


Aspectele teoretice și termenii enunțaţi ne ajută să conturăm explicit 
rostul filosofiei lui Petre "Ţuţea: „Crearea nuanței este rodul neliniştii pro- 
duse de setea de frumos, de bine şi de adevăr şi de noul veşnic neliniștitor”. 
Totodată, să înțelegem că filosoful nu-și exclude demersul dintr-un sis- 
tem logic. 


Dezvoltarea teoriilor sale în cadrul structurii unui sistem logic este vă- 
zută ca fiind implicită, atât în eseul care a fost inclus în această carte, cât 
şi în tratatul de antropologie creştină, Omul (vol. II, Timpul, laşi, 1993), 
asupra căruia nu ne mai oprim în excursul, nostru. 

Dar structurarea sistemului ca întreg logic este concepută cu un limbaj 
adecvat de la temă la temă, relaţiile semiotice de bază (expresia-obiect, 
expresia-acțiune și expresia-componente) umplând liste întregi de cu- 
vinte-termeni, adevărate vocabulare speciale, cu caracter semiotic, ase- 
mănătoare exprimării nominale. Petre Ţuţea face de fiecare dată preciză- 
rile necesare pentru descifrarea structurii expresiilor și relaţiilor formale 
dintre expresii; numind raporturile dintre expresie și obiect ori relaţiile 
dintre expresii în funcţie de relaţiile cu obiectul, totul în raport de utili- 
zarea și eficiența lor. Traductibilitatea limbajului natural în planul lim- 
bajului mixt (formalizat, constant și simbolic) este făcută cu mare sub- 
tilitate, dovedind stăpânirea construcţiilor semiotice. Așa se şi explică 
„didacticismul” lui în a insista aproape agasant în fixarea sensului exact 
al noțiunii urmărite, printr-o reinterpretare a conţinutului cognitiv iniți- 
al, asemenea, de pildă, lui David Hilbert în fundamentarea geometriei. 
Astfel, conceptele de valoare şi adevăr capătă alte extensii, stăpânind cu 
fineţe toate meandrele procesului revitalizării dogmelor fundamentale 
ale religiei creştine. 


Oricât de disparate, ca tematică, ar părea celelalte eseuri față de cel care 
dă titlul volumului, dezvoltarea fiecăruia în parte are în sine aceeași 
structură ideatică proprie. Este vorba de aspectul emblematic al gândi- 
rii originale, în genere, și cel dinamic, în special, al lui Petre "Ţuţea, care, 
în peisajul filosofiei naționale române, rămâne o personalitate distinctă, 
unică prin subiectele atacate, dar și prin modalităţile de interpretare ine- 
dite şi finalizările filosofice neaşteptate. 


Chiar în cazul în care eseurile au fost întrerupte brusc, cum sunt Alchimia 
medievală creştină şi Bătrâneţea, structural ele reușesc nu numai să contu- 
reze un punct de vedere personal în raport cu tema tratată, ci încheierea 
subită pare a fi mai mult o figură de stil, un suspans de maestru, mascat 
discret cu un „va urma” niciodată acoperit textual. În schimb, altele două, 
intitulate Suveranitatea poporului român şi Franţa și România, schiţe ale 
crezului politic, deşi scurte ca întindere textuală sunt dense în conţinut 
şi profunde în concept. 


La acestea din urmă, dimensiunea axiologică este evidentă, introducând 
clarificări în ordinea sensurilor și valorilor şi, totodată, propunând alte 
ierarhii de valori și sensuri decât cele cunoscute în conștiința şi în prac- 
tica umană. Principiile filosofiei politice aplicate de Petre "Ţuţea în cele 

două eseuri reprezintă fie o reacție împotriva tendinţelor totalitariste, 
acaparatoare geopolitic a suveranităţii națiunilor mici de către cele mari, 
fie un mod de abordare extrapolitologic a relaţiilor dintre două naţiuni 
bazate pe conceptul respectului reciproc. Astfel, este oferită o matrice 
alternativă a unor strategii de teoretizare politică, prin excelenţă inter- 
disciplinară, filosofia politică fiind o disciplină de graniță, o metapolitică 
- reflecţie filosofică asupra vieţii politice. Dar modul de abordare al lui 
Petre "Ţuţea este o reacție reflexivă împotriva scientismului arid și agresiv, 
care a desconsiderat aportul gândirii politice a trecutului prin reducerea 
filosofiei politice la voinţa unei singure persoane: conducătorul statului 
şi nu unor principii verificate — voinţa şi destinul naţiunii. 


Eseul/recenzie dedicat lucrării lui Aldous Huxley The Perenhial Philoso- 
phy (1946) este un model de interpretare în sens creştin a unui demers 
de împăcare a filosofilor. 


Titlul cărții eseistului englez este împrumutat de la filosoful Augustinus 
Steuchus Eugubinus (1497-1548), care, în lucrarea sa De philosophia 
perreni (Lion, 1540; ed. II, 1542), a susținut existența unei filosofii omo- 
gene, „filosofia eternă/veșnică”, prin împăcarea tuturor sistemelor și a în- 
tregii activități filosofice dintru începutul tuturor timpurilor și până la el. 
Prin analiză, Eugubinus constată existenţa dintotdeauna a unui principiu 
creator al filosofiei în genere — mens intelectual”, datorat lui Summum Bo- 
num „binele total/etern” prezent fără excepţie în operele fiecărui filosof, 
ca proles divina „rod divin”. Constatarea lui Eugubinus, asemenea prede- 
cesorului său, florentinul Marsilio Ficino (1433-1499), în De laudibus 
philosophiae (Despre elogiile filosofiei), se referă la un principiu comun 
filosofiei de la antici la scolastici — principiul creator al minţii, intelec- 
tului, mens angelica —, existând un principiu suprem — gândirea (mens 
mentium „inteligenţa inteligenţelor”), din care a radiat intelectul uman. 
(Ulterior, expresia latinei medievale philosophia perennis a fost larg folo- 
sită cu referire la filosofia clasică postscolastică a lui Nicolaus Cusanus 
(1401-1464), Rene Descartes (1596-1650), Gottfried Wilhelm Leibniz 
(1464-1716) ş.a. precum şi de constantă problematică și tematică a tu- 
turor filosofilor). 


În ceea ce îl priveşte pe Aldous Huxley, el discută „filosofia eternă”, men- 
ţionându-l pe Leibniz, dar şi experiențele indiene și budiste. 

Petre "Ţuţea, definind încercarea filosofică a rafinatului critic englez drept 
un „amalgam filosofic”, combate scepticismul acestuia și interferențele 
budiste cu cele creștine catolice și presbiteriene, neîncrederea în oameni 
şi în posibilităţile lor, prin anularea argumentată a acestei concepții di- 
structive. Credinţa în lisus, în dubla sa existenţă — de Fiu al Domnului și 
de fiu al omului — constituie pentru filosoful român coloana vertebrală 
a optimismului său indubitabil, religiozitatea perenă a întregii lui gândiri 
ancorată în realitate. 

Dincolo de cunoașterea proceselor originare aflate în creația divină, 
respectiv cunoașterea Naturii însăși, Petre Ţuţea a avut o preocupare 
atentă în a înțelege și a aprecia un gânditor, adică Omul însuși, dar nu 
oricum, ci în intimităţile construcţiei conștiinței acestuia, a unor anume 
termeni: conștiința teoretică la zi şi măsura ei, căutarea, descoperirea și 
invenţia, descoperirea şi inducția, cunoașterea şi respectarea proprietății 
termenilor, conştiinţa valorii formelor lumii sensibile, umanism-umani- 
tarism-omenie-animalism-spiritualism suită de idei, conştiinţa teoretică 
a aporiilor, calofilia și subiectivismul. Sunt termeni /limită în a-i prezenta 
profilul spiritual al lui Aristotel (383-322 î.Hr.), marele filosof al Anti- 
chităţii helene, făcând precizarea: „Eu nu am o poziţie antimodernă/.../, 
fiindcă doresc ca omul să devină stăpân raţional al naturii”. Subiectul îi 
va fi drag și îl va dezvolta teoretic în cartea cu același titlu: Omul, tratat 
de antropologie creștină (laşi, Timpul, Vol. I-II, 1992-1993); în primul 
volum (Problemele sau cartea întrebărilor), Petre "Ţuţea a ţinut seamă de 
a ierarhiza temele/problemele componente teologiei, filosofiei, ştiinţei, 
artei şi tehnicii, luate ca întreg şi ca părți separate, încercând să delimiteze 
viziunea creştină asupra acestora, definind creaţia umană homo res sacra 
homini „omul este un lucru sfânt pentru om”; în volumul al doilea (Sis- 
temele sau cartea întregurilor Logice) , precum şi în următoarele, a tratat 
sistemele logice, stilurile, disciplinele și dogmele, cu scopul mărturisit 
de a realiza conceptul despre Om, în genere, parte intrinsecă a triadei/ 
triunghiului filosofiei lui religioase: Dumnezeu-Natură-Om. 


Profilul dedicat lui Aristotel este restrictiv, întrucât autorul român se 
referă numai la concepţia estetică a Stagiritului, decupând-o din opera 


"PI RIOIMIÂINIĂ 

acestuia, cu incursiuni sugestive în evoluţia aristotelismului de la începu- 
turi (şcoala peripatetică) şi verigile de legătură, epocile arabă, iudaică şi 
scolastică ale curentului, precum şi a neoaristotelismului, reflexul renas- 
centist, pentru a stabili, în concepţie proprie, sensul autentic al operei 
aristotelice. Este un tur de forță care îl caracterizează pe filosoful român, 
într-un efort intelectual original ca deschidere și consistență a argumen- 
tării, în cuprinderea trăsăturilor esenţiale ale esteticii aristotelice. 


Celelalte profiluri/portrete, dedicate lui Aurel Baranga, Constantin 
Brâncuși, Mircea Eliade şi Petre Vancea, urmăresc aceleaşi coordonate 
de stabilire a caracteristicilor definitorii ale individualităților respective, 
prin sublinierea unicității, singularității şi specificităţii operelor de artă și 
ştiinţă, ca entități de sine stătătoare. Doi dintre ei i-au fost prieteni apro- 
piaţi (Mircea Eliade și Petre Vancea), pe alţii doi i-a cunoscut direct (Au- 
rel Baranga şi Constantin Brâncuși), cu toţii fiind diverşi ca gen, expune- 
re şi finalizare a operelor. Tuturor însă le-a studiat opera în perspectivă 
diacronică, cu observaţii critice: portretul făcut lui Constantin Brâncuşi 
este mai mult o punere în scenă/regizare, în 1985, a unei discuţii purta- 
te cu marele sculptor, în 1938, decât o înregistrare/rememorare exac- 
tă a discuţiei propriu-zise avute cu aproape o jumătate de secol înainte. 
Puse față în față, relatarea lui de tip remember și cea a lui Haig Acterian, 
realizată imediat de după despărţirea de Constantin Brâncuşi, ne oferă 
deosebiri de vederi și nu distorsiuni de fapte. În cazul profilului dedicat 
lui Aristotel, estetica acestuia este prezentată în racursiu, acel procedeu 
caracteristic în artele plastice și arta cinematografică, prin care extremi- 
tățile obiectului reprezentat apar apropiate, iar unele dimensiuni, reduse. 
Căci „o ştiinţă a artelor este greu de conceput, chiar sub forma matema- 
tizării, nefiind posibilă fizicalizarea valorilor, Aristotel considerându-le 
nemăsurabile” Concluzia: „preţul unei opere de artă este expresia calcu- 
latorică și arbitrară gustului” devine firească în viziunea lui Petre Ţuţea. 


În profilul creionat lui Aurel Baranga nu se poate constata numai o anu- 
me metodă, ci mai întâi trebuie subliniat prilejul ce i s-a oferit lui Petre 
Ţuţea de a fi publicat, întrucât, din martie 1969, până la data apariţiei 
acestui portret, martie 1972, nu văzuse lumina tiparului niciun rând de- 
al său. Aşa se face că, sub cupola prezentării operelor acestui „simplu 
grefier al vremii sale”, cum își „spune strălucitul dramaturg”, Petre "Ţuţea 
dezvoltă propriile păreri asupra artei teatrale, apelând la sentinţele lui 

Sainte-Beuve, Nietzsche, Andre Gide, Dostoievsky, Schiller, Hegel, Jean 
Santeuil, Dante, după cum apar aceştia citați în cursul portretizării. Dra- 
maturgia și conversațiile cu Aurel Baranga i-au servit lui Petre Ţuţea, de 
după paravanul hiperbolelor („strălucitul dramaturg”, „aspectul clasic al 
dramaturgiei sale”, „observator generos al desfăşurărilor omeneşti” etc.), 
canavaua/etamina pe care să-şi brodeze propriile idei despre teatru, în 
general, despre teatrul seminar — concepţia sa despre lume și teatru. 


Pentru Constantin Brâncuși profilul schițat este remember, căci Petre 
Ţuţea refiltrează întâlnirea cu Brâncuși prin perspectiva viziunilor per- 
sonale de la anii senectuțţii. Discuţia avută cu genialul sculptor rămâne 
ca un fundal, o cadră patinată de vreme, cu contururi încă întregi, o fo- 
tografie de epocă. Martor este memorialul lui Haig Acterian. La acesta, 
convorbirea este vie, lipsită de intervenţii post-datate, în măsura în care 
a reușit să reproducă din memorie un timp pierdut în sens proustian. 


Profilul lui Mircea Eliade nu este un simplu expozeu, ci o lucrare care de- 
pășeşte condiția consacrată a unui eseu propriu-zis (fr. essai „încercare”), 
cu nimic mai prejos cu ceea ce ne-au obișnuit G. Călinescu, Mihail Ralea 
ori Paul Zarifopol, însă superior acestei specii aparte (numită „operă de 
personalitate”) aflată la interferența filosofiei cu literatura. Autorul nu 
numai că nu înlătură documentarea și erudiţia, le include în spaţii con- 
sistente, asemenea unui studiu academic la înălțimea subiectului ales. 
Secţionarea lui în cincisprezece capitole distincte dovedeşte seriozitatea 
întreprinderii, feţele multiple ale portretului-idee ce i l-a consacrat lui 
Mircea Eliade. Disecarea fiecărei teme în parte este subordonată convin- 
gerii că „drumul drept al lui Mircea Eliade este expresia unei persona- 
lități care ilustrează ideea de vocaţie”, ceea ce şi face pe Petre Ţuţea să 
conchidă: „Mircea Eliade este un om religios împlinit”. 


Cu Petre Vancea, căruia îi realizează portretul spiritual, deşi făcea parte 
ca profesie (savant oftalmolog) din cu totul altă sferă de preocupări de- 
cât cea filosofică, Petre "Ţuţea nu se sfiește să convorbească pe teme inter- 
disciplinare, cercetate şi din punct de vedere religios ori filosofic: nepu- 
tinţe, boala, îmbătrânirea şi moartea. Este un portret într-un stil aparte, 
prilejuit de aniversarea omului de ştiinţă român (n. 27 iunie 1902), dar 
care avea să apară cu mai bine de un an întârziere de la data împlinirii a 
şapte decenii de existență. Ceea ce surprinde în acest portret este faptul 
că Petre Ţuţea nu menționează niciuna dintre lucrările dedicate de sa- 

vantul Petre Vancea domeniului meditaţiei extra-profesionale, ca autor 
a nu mai puțin de şapte cărți de consideraţii filosofice. Venind din partea 
unui om de știință consacrat, ele pot fi analizate în dublă reciprocitate. 
De altfel, o carte-interviu datorată lui Simion Ghinea acoperă o parte din 
explicaţiile invocate de noi. 


Ceea ce trebuie consemnat cu precădere sunt criteriile lui Petre "Ţuţea în 
aprecierea personalităților și a operelor acestora, care au fost ordonate 
într-o ierarhie proprie de distingere a judecăților de valoare în raport de 
găsirea adevărului semn/entitate caracteristică fiecăruia în parte. Domi- 
nanta principală a fost de fiecare dată principiul revelaţiei, folosit în deo- 
sebirea autonomului de suprasensibil, pentru a evidenția utilul şi concre- 
tul istoric în sistemele de invarianți acceptate. 


Scrierile lui Petre "Ţuţea la anii senectuţii, la vârsta la care puţini europeni 
au reușit asemenea performanţe, relevă puterea de invenţie genetică in- 
dubitabilă a romanităţii, el nefiind unicul român în acest sens. 

Începuturile literaturii române culte stau sub 
zodia religiosului, datorită traducerii unor 
cărți de cult, dar și grație unor creații origi- 
nale ce reveneau cultului creştin. În folclorul 
românesc, bazându-se pe vechile credinţe re- 
ligioase, vor apărea elemente ale creştinismu- 
lui. De-a lungul istoriei, poeţii noştri au făcut 
apel la miturile și divinitățile păgâne care au 
fost creştinate şi chiar bisericile au acceptat şi 
asimilat calendarul sacru precreștin, în mare 
parte. Poezia religioasă include și trăirile în 
spirit creştin, în spiritul preceptelor creştine, 
religia, în formele ei desăvârșite, preia credin- 
ţa în magie, miraculosul și fascinantul. 


Lirica românească a înţeles simplitatea tradiţi- 
ei noastre populare, care prezintă Divinitatea 
ca pe ceva normal, care ia parte la viața cotidi- 
ană. Dintotdeauna, cultura poporului român 
a fost marcată de credința și dogma creştină, 


The Romanian lyric was outlined by the religious in- 
spiration, the divine presence was felt since the first 
Romanian creations, being also felt with power in the 
present writings. The Romanian Christianity assimi- 
lated the traditions, customs and myths of the fore- 
fathers, acquiring some particular notes. For Romanian 
culture, Christianity is a point of reference, in general, 
our culture is the carrier ofa special religion. Romanian 
poetry understood the simplicity of popular poetry, 
and Romanian writers have always capitalized, with the 
greatest potential, the Christian treasure. 

creştinismul românilor a asimilat şi adaptat tradiţii, obiceiuri şi mituri 
ale înaintașilor, exercitând teme și motive pentru întreaga cultură ro- 
mânească. În acest fel, cultura noastră a avut în permanenţă o bază, un 
punct de susţinere, valorificând credințe, dogme, mituri din sistemul 
religios, pe care le-a înzestrat cu valori estetice deosebite. 


Modelele religioase ale unora dintre manifestările noastre sufletești, 
precum iubirea, ura, ideea de bine şi rău, i-au fascinat dintotdeauna pe 
oameni, le-au înflăcărat imaginaţia, constituindu-se în prezenţe aproa- 
pe obsesive în viața lor. Sentimentele, inclusiv cel religios, nu și-au aflat 
o realizare concretă decât prin umanizare şi spiritualizare, nu prin ne- 
garea lumii sau a credințelor. Toate aceste credințe, tradiții, mituri au 
avut rolul de a potența marile adevăruri ale lumii, în confruntarea cu 
adevărurile esenţiale ale spiritului uman. 


Literatura română a devenit, în timp, purtătoarea unui crez religios 
aparte, având ca rezultat crearea unor imagini unice ale divinității. 
De-a lungul activităţii lor artistice, poeţii noștri s-au apropiat cu sim- 
plitate şi familiaritate de Dumnezeu-Sfântul, de Maica-Preacurata, 
au comunicat cu Divinitatea într-un mod cât se poate de natural, 
considerând că Dumnezeu este peste tot, în noi și în jurul nostru. 
Divinitatea face totul posibil, chiar şi anularea distanţei dintre cer și 
pământ. Fără graţia divină nu există pe pământ binele, adevărul, fru- 
mosul, nu se poate întâmpla nimic. Şi oamenii simpli au încercat să 
înţeleagă misterul existenţei divine în care au crezut dintotdeauna, 
prin Maica Domnului au căutat să se apropie de Domnul prin ru- 
găciuni zilnice, pentru ca acesta să coboare în mijlocul lor. Hristos 
se naşte, în mod miraculos, din Fecioara Maria, într-o iesle, își asu- 
mă conștient dimensiunea morții, acceptând sacrificiul de sine, este 
întotdeauna adorat, credinţa că EL este în orice moment alături de 
oameni străbate marile creaţii ale poeţilor români. 


Poezia creştină este o manifestare a genului liric și ea poate fi încadrată 
datorită tematicii şi aspectelor stilistice, colindului, cântecului de stea, 
bocetului, rugăciunii, care se întrepătrund rar în literatura populară. 


Colindele reprezintă o primă propagandă creștină pe teritoriul româ- 
nesc. Apariţia lor trebuie raportată la începuturile răspândirii creşti- 
nismului. În multe dintre colindele româneşti este prezent Pruncul 

sfânt, în altele Dumnezeu-tatăl pe pământ, între oameni, ca să colinde 
cu feciorii din sat, fiind apoi aşteptat la masă, în fiecare casă. T. Herseni 
scria că „în noaptea de Crăciun se deschide cerul, Dumnezeu coboa- 
ră pe pământ, se amestecă printre colindători sau se așază în fruntea 
lor şi umblă din casă în casă, pentru a binecuvânta, prin prezenţa și 
acțiunile sale, pe oameni” [6, p. 81]. Astfel, vocea flăcăilor colindători 
se confundă cu vocea lui Dumnezeu, eliminând orice distanţă între ei 
şi Divinitate. Adorarea Sfântului, de fapt a tuturor sfinţilor prin care 
aceştia devin adevăraţi eroi în imaginaţia populară, dezvăluie umaniza- 
rea, individualizarea şi „funcționalizarea” lor pe pământ, întrucât totul 
emană de la Dumnezeu, nu există nimic fără el, fără prezenţa divină nu 
există nici bine, nici adevăr, nici frumos. Colindele din lirica populară 
vorbesc despre nașterea şi botezul lui Hristos, despre bunătatea și ju- 
decăţile lui, pe un fond de adoraţie și bucurie, de laudă şi preamărire. 


Repertoriul de colinde este amplu, cunoaşte zeci de variante, aproape 
toate vechile colecţii de poezie populară românească includ texte ce 
atestă în mod clar prezența masivă a materialelor de origine creștină în 
repertoriul cetelor de colindători. Monica Brătulescu [1, p. 183] vor- 
bea despre 217 tipuri de colinde, dintre care 43 sunt cele care „în grade 
variabile pot fi raportate la influența exercitată de creștinism”, În aces- 
te tipuri de colinde aportul ideologic și narativ al creştinismului este 
prioritar şi fundamental, stratul creştin primitiv al colindatului în cete 
trebuie raportat la momentele iniţiale ale răspândirii creştinismului la 
noi. Marea sărbătoare a Crăciunului a exercitat o mare influență și forță 
de atracție asupra tradiţiilor folclorului în timpul iernii. Mântuitorul 
apare în miezul acţiunilor rituale, prezenţa sa în mijlocul colindătorilor 
îl face pe Dumnezeu eroul naraţiunii și referentul sacru al mesajului 
creştin, realizând un act de comunicare directă cu cetele de colindători. 


Rugăciunile şi predicile adresate Domnului şi Maicii Sale au o tonalitate 
aparte, cunosc o solemnitate afectivă și o înfiorare gingaşă deosebite, 
portretul suav al Maicii Domnului are un farmec neasemuit (Cazania 
lui Varlaam, Didahiile lui Antim Ivireanul). 


Aproape toți marii noștri poeţi au făcut apel în creaţiile lor la creştinis- 
mul cosmic, la miturile și divinităţile păgâne, care au fost creștinate. 
Creștinismul cosmic este dominat de nostalgia unei naturi sanctificate 
de prezenţa lui lisus, de o nostalgie a paradisului, de dorinţa de a trăi 

într-o natură transfigurată şi invulnerabilă. Incă de la poeții pașoptişti 
putem remarca tendinţa spre o construcţie superioară a versurilor, un 
vădit progres în realizarea lor. 


Astfel, la Vasile Cârlova semnalăm fluenţa versurilor, noi procedee 
compoziționale, intensificarea sincerităţii sentimentelor, dinamica 
mesajului și optimismul crescut în credinţa divină: „Fiinţă naltă, lungă 
vedere, / Izvor puternic de mângâiere, / Pavăză sfântă ăstui pământ!” 
(Rugăciune); Grigore Alexandrescu manifestă o atitudine de profun- 
dă convingere creștină, pentru el rugăciunea este o respiraţie a sufletu- 
lui (Candela); Cezar Bolliac vedea în religie o adevărată povară şi ple- 
da pentru eliberarea românilor (Călugărița); Dimitrie Bolintineanu, 
poet în rugăciune, închină şi el ode Creatorului și Fiului Sfânt, glorifică 
minunile creaţiei divine, meditând şi asupra învățăturii christice (La 
Dumnezeu, La Isus pe cruce, Fecioara Maria), la el imaginile şi suflul po- 
etic au inocenţa picturilor italiene, dominanta stilistică a tonului fiind 
uimirea entuziastă, portretul Fecioarei Maria este dominat de imagini 
vizuale realizate, îndeosebi, cu ajutorul epitetelor: „De o rochie de 
purpură, / Corpul ei e coperit; / O cunună de vergură, / Cu lumină 
s-a-mpletit”. 


Vasile Alecsandri a consacrat puţine creaţii sentimentului religios, 
iubirea de patrie şi glorificarea Divinităţii sunt prezente în Imn religi- 
os: „Etern Atotputernic, o, Creator sublim, / Tu care ţii la dreapta pe 
Ştefan, erou sfânt...” 


B. P. Hasdeu trece de la rugăciunea-invocaţie la practici magice, tonul 
este acut și acuzator, în Evlavia: „Sunt un călugăr umilit, / În cap cu 
comănacul; / Supt chip de puică de iubit...”; el vedea în forța creatoare 
a poetului posibilitatea de a trasa o punte de legătură între materie și 
spirit... 


La M. Eminescu, considerat la începuturi un poet ateist sau antireligi- 
os, există o religiozitate difuză, un sentiment creștin, un substrat religi- 
os, creştin (Luceafărul, Rugăciunea unui dac... În Luceafărul forma pe 
care o ia astrul îndrăgostit, în drumul său către Părintele Luminii, este 
aceea a unui „fulger neîntrerupt”, poetul ilustrează ideea că Lumina 
este viață prin repetarea verbului a izvori, dar şi prin folosirea unui 
superlativ stilistic, un substantiv cu valoare cantitativă, niște mări, ce 

sugerează incomensurabilul: „Vedea, ca-n ziua cea dintâi, / Cum izvo- 
rau lumine; / Cum izvorând îl înconjor / Ca niște mări, de-a-notul...; 
verbul piere are înţelesul de intrare — prin gând purtat de dor — în Sfânta 
Lumină, pentru că Hyperion va trece pragul lumii create, spre un alt 
topos, poetul folosindu-se de o negaţie totală: „El zboară gând purtat 
de dor / Pân piere totul, totul... / Căci unde-ajunge nu-i hotar / Nici ochi 
spre a cunoaşte.” 


Tot către un Dumnezeu ascuns în propria-i lumină se îndreaptă și 
rugăciunea neobişnuită, ciudată, din Rugăciunea unui dac. Adresarea 
către Dumnezeu din prima strofă se face la pers. II sg., trecându-se 
apoi, în strofele următoare, la pers. III sg., pentru ca în ultimele două 
strofe să se revină la pers. II sg., ca şi cum poetul vorbește deopotrivă 
cu Dumnezeu şi cu altcineva. În prima parte a poemului avem o de- 
scriere a divinității, echivalentă cu o mărturisire de credinţă, în care 
Dumnezeu este necreat (există din veci, precede totul): „Pe când nu era 
moarte, nimic nemuritor, / Nici sâmburul luminii de viață dătător, / 
Nu era azi, nici mâine, nici ieri, nici totdeauna, / Căci unul erau toate și 
toate erau una...” este creator („El zeilor dă suflet..”) sau mântuitor („El 
este-al omenirei izvor de mântuire”). Dumnezeu trebuie slăvit, „El este 
moartea morții şi învierea vieții”, versul acesta rezonând ca o parafrază, 
iar expresia învierea vieţii poate suna, fie oximoronic, fie pleonastic. 
Blestemul din ultima parte a poemului ne apare ca un act religios, ca 
un blestem de sine, extrem de dureros, apar doi termeni principali în 
relaţie de opoziţie sau ca un paradox: „Să blăsteme pe-oricine de mine- 
o avea milă, să binecuvânteze pe cel ce mă împilă'. 


Poetul o invocă pe Sfânta Fecioară pentru redobândirea credinței: 
„Dă-mi tinereţea mea, redă-mi credinţa, / Să reapari din cerul tău de 
stele: / Ca să te-ador de-acum pe veci, Marie” (Răsai asupra mea), 
închină poeme sărbătorilor creștine, biruinţa divină se transformă 
într-un imn de slavă închinat Atotputernicului (Învierea), iar naş- 
terea Mântuitorului este surprinsă sublim: „De dragul Mariei / Ş-a 
Mântuitorului, / Luceşte pe ceruri / O stea călătorului..” (Colinde, co- 
linde); aproape întreaga operă eminesciană este un univers creştin care 
răzbate din inconştientul neamului românesc. 


Lexicul eminescian, la jumătatea secolului al XIX-lea, impresionează 
prin simplitate şi sobrietate, este deseori împrumutat din domeniul 

abstracțiunilor. Eminescu a păstrat în versurile sale o serie de fone- 
tisme moldovenești, dar și ardelenisme sau muntenisme, populare și 
religioase, pentru valoarea lor artistică și din necesități de rimă: câne, 
mâne, ceriu, ceriuri, spăriet, tămâiet, mlădiet, izvoară, pahară, șele, jele, 
șede, cer, ceruri, s-o vază, s-o auză, să pui, voiu, sară, sacă...: „lar ceriul este 
tatăl meu, / Şi muma mea e marea” — „În turme călătoare / Trec nourii 
pe ceri...” Prin lexicul său religios, poetul dă expresivitate sporită unor 
imagini, datorită simplei folosiri a unor cuvinte, ca: îngeri, Dumnezeu, 
Christ, Christos, Maria, profet, icoană, preot, altar, mister, rai, ceruri, sfinte, 
tămăie, sfințește, a ruga, clopot, candelă, rugăciune, lumânare, a îngenun- 
chea, colinde, stea, a învia, nemuritor, a binecuvânta, făclie, cruce, clopot- 
niță, biserică... (aceşti termeni cu conotaţii religioase sunt un indiciu 
al valorii stilistice pe care ei îl propun, de la sine sau prin nenumărate 
asocieri). Numele proprii folosite au și ele diverse conotaţii, datorită 
accentuării diferite, atunci când este vorba de realizarea rimei sau a 
unor structuri ritmice, modificările lor au efecte expresive şi o deter- 
minare stilistică, numele proprii cresc inventarul de rime, iar sugestiile 
şi conotaţiile tematice îmbogăţesc mult imaginile liricii. 


Poezia sentimentului religios a lui Al. Macedonski parcurge o cale a 
purificării creştine şi a înălțării spirituale, poetul recunoaşte că ocroti- 
rea semenilor se află în mâinile lui Dumnezeu: „...Mă înjosiră, mă lo- 
viră, / O ţară-ntreagă s-a-ntrecut / Să-mi dea venin - şi l-am băut. / 
Dar, Doamne, nu te biruiră” (Psalm), el se lasă în mâna forţei divine: 
„Doamne, toate sunt prin tine: / Şi averea şi puterea, / Fericirea, mân- 
gâierea... / Lui lisus i-ai dat o cruce, / Că știai c-o poate duce, / Când 
dureri ne dai și nouă, / Ne dai plânsul ca o rouă..” (Psalm). 


Rondelul meu constituie apogeul înălțării creștine a poetului, este un 
ecou al elogiului iubirii creștine, numeroase versuri având forma cuge- 
tărilor și aforismelor, asemănându-se cu rezonanţa sentenţioasă a unor 
versete biblice: „Când am fost ură am fost mare, / Dar, astăzi cu de- 
săvârşire, / Sunt mare, căci mă simt iubire, / Sunt mare, căci mă simt 
uitare... / Ştiu: toate sunt o-ndurerare, / Prin viaţă trecem în neștire, / 
Doar mângâierea e-n iubire, / De-ar fi restriştea cât de mare, / Şi înăl- 
tarea e-n iertare.” 


Al. Vlahuță invocă pronia cerească sau glosează pe tema Învierii, vor- 
bind despre patimile, moartea și învierea lui Iisus: „Voi, toți ce-ați plâns 

în întuneric / Şi nimeni nu v-a mângâiat, / Din lunga voastră-ngenun- 
chiere / Sculaţi: Cristos a înviat!” (Cristos a înviat); poetul îndeamnă 
la iubirea aproapelui și la înfăptuirea binelui: „Sfântă muncă e aceea, / 
Ce răsplata-n ea găsește... / Urgisit de toți să fii, / Tu de-a pururea iu- 
beşte... / Binele te-nvaţ-a-l face, / Ca albina mierea ei” (Sfânta muncă). 


G. Coşbuc a fost considerat, de către Ioan Alexandru, cel mai de seamă 
poet religios din literatura noastră, în centrul creaţiilor sale aflându-se 
bucuria marilor sărbători creștine, scenele povestite de mama despre 
nașterea Mântuitorului se prelungesc în visele copiilor: „Şi când târ- 
ziu ne biruia / Pe vatra veche somnul, / Prin vis vedeam tot flori de 
măr / Şi-n faşe mic pe Domnul” (Colindătorii). Patimile și învierea 
Domnului, biruinţa vieții asupra morții răzbat din poezia La Paști: „Pe 
deal se suie-ncetișor / Neveste tinere și fete, / Bătrâni cu iarna vieţii-n 
plete... / La zâmbet cerul azi ne cheamă, / Sunt Paştile! Nu plânge, 
mamă!” În poezia Noi vrem pământ!, avem o sinteză a concepției creş- 
tine despre viață, poetul aduce un elogiu creștinismului, credinței în 
înviere: „Credinţa-n zilele de-apoi / E singura tărie-n noi... / Şi-oricât 
de amărâţi să fim, / Nu-i bine să ne despărțim / De cel ce vieţile le-a 
dat”. Poetul nu-l mai caută pe Dumnezeu în sfere inaccesibile, îl aşa- 
ză în mijlocul poporului, căci el trăieşte, moare și renaşte din propriul 
univers: „Închinaţi-vă, popoare! / Dumnezeu e bun... / Dumnezeu e 
drept... / Dumnezeu e sfânt, / Cel ascuns e-n veci de faţă, / Cel etern 
întruna moare.... 


Şt. O. Iosif este un poet al armoniei patriarhale, imaginea bunicii este o 
icoană a bunătăţii și înțelepciunii, asemănătoare Sfintei Duminici: „De 
câte ori cătam la ea, / Cu drag mi-aduc aminte / Sfiala ce mă cuprindea 
/ Asemănând-o-n mintea mea / Duminicii prea Sfinte” (Bunica). În 
același registru stilistic, al evocării sacre, sunt prezente doina şi cântecul 
de leagăn, doina fiind cântecul sfânt ce trebui sădit în sufletele urma- 
şilor. Isus este o transcriere poetică a icoanei Maicii Domnului, iar în 
Rugăciune, poetul imploră smerit iubirea divină: „Şi pe Tine Te mai 
chem: / Doamne, Tu ești sfânt şi mare!/ Mântuie-mă de blestem... / 
Către Tine plâng și gem: / Îndurare!” 


Nota puternică, originalitatea versului lui Octavian Goga decurg din 
lirica sa profetică, religioasă, dintr-o poezie a satului tradițional, cu da- 
tini şi obiceiuri creștine, un ecou liric al operei reprezentanţilor Şcolii 

Ardelene. Rugăciune este, poate, cea mai frumoasă rugă înălțată devreun 
poet român, figurile de seamă ale satului devin și ele mesagerii dure- 
rii celor mulți (Apostolul, Dascălul, Dăscăliţa...). Şi poeziile scrise sub 
forma colindelor cuprind sentimente dureroase, de jale: „Moş Crăciun, 
Moş Crăciun! / La casa de om sărac / S-a gătat făina-n sac / Şi n-avem 
să-ți dăm colac, / Moş Crăciun!” (Colindă). Unele poezii aduc senină- 
tatea şi speranţa, prilejuite de sărbătorile creştine: „Licărind o raz-atin- 
ge, / Geamul ușii de la tindă, / De trei glasuri legănată, / Se-nfiripă o 
colindă. (...) / Blând zâmbeşte din icoană / Cuviosul Nicolae..” (Pace), 
iar în cele mai multe dintre creaţiile sale Goga actualizează învățătura 
biblică. 

Poetul a utilizat numeroase elemente populare, regionale, arhaice și 
neologice, din literatura și mitul religios, care dau un caracter solemn 
şi o coloratură deosebită versurilor sale. În vocabular, Goga păstrea- 
ză înțelesul uzual al cuvintelor și expresiilor, preia şi selectează cele 
mai expresive elemente lexicale, în multe situaţii nefiind adeptul unor 
inovaţii nefireşti în limbă. El a adus nou în poezia noastră spiritul şi 
viziunea biblică, termenii religioși fiind clamaţii și invocaţii liturgice, 
termeni cu funcţie estetică, preluaţi, cei mai mulți, din practica reli- 
gioasă, din sfera cinului bisericesc: arhanghel, agheasmă, altar, apostol, 
biserică, blestem, bocet, bobotează, catedrală, cădelniță, cântare, colindă, 
crai, creştinesc, cucernic, cununa, dascăl, demon, duh, evlavie, fecioară, har, 
icoană, ispită, locaș, măicuţă, muceniţă... Acestora li se adaugă o serie de 
expresii (a-i fi scris, a-ți face cruce, Dumnezeu să-l ierte, postul mare...), 
parabole, invocații, nume proprii din Biblie (Cana Galileii, Crăciun, 
Cristos, Isus, Magdalena, Maria, Sânpetru...); substantivele comune 
scrise cu majuscule conferă textului un plus de semnificație și afectivi- 
tate: „Vine Amurgul de pe munte -— Prin graiul lui vorbea Mântuitorul 
- Blând zâmbire-ar Milostivul - Doarme leneş craiul Soare”... Epitetul 
este figura de stil cea mai frecvent utilizată, sursa lui fiind elementul 
lexical religios, epitetele religioase dau relief, tensiune și forță imagini- 
lor artistice; prin antepunere şi postpunere, epitetele conferă totoda- 
tă energie și vitalitate, o dimensiune temporală şi spaţială, iată câteva 
exemple: blând, cărunt, cucernic, curios, înfricoșat, înfiorat, înduioșat, fa- 
riseu, sfânt, sfințit, milostiv, mândru, păgân, pribeag, preacurat, senin, sfios, 
smerit, tainic, tremurător, vitreg... Epitetul religios al lui Goga contribuie 
la intensificarea mesajului, reliefându-i „glasul de aramă”, el se situează 

imediat după termenii populari, elementul religios creează o atmosferă 
liturgică, o solemnitate specifică a creaţiei sale lirice. 


Tudor Arghezi este un poet al marilor întrebări, al dramelor de con- 
ştiinţă devastatoare, căutătorul Tatălui; el năzuieşte la sinteza idealu- 
lui şi realului, la bine, frumos și adevăr. Dialoghează cu Divinitatea, se 
răzvrăteşte, este nemulțumit, suferă din cauza absenței unor semne de 
existenţă ale Divinităţii. În Psalmul XIV, poetul părăseşte registrul obiş- 
nuit, reliefând imaginea Mântuitorului, înfățișând drama omenească a 
singurătăţii lui Isus, în imagini cosmice: „Am fost să văd pe Domnul 
de viu bătut pe cruce, / Singur în câmp cu corbii şi-a cerului rășină... 
/ Nu-i nimenea nemernic și singur ca Isus... / Am așteptat din ceruri 
un semn, o-mbărbătare, / De vreme ce-nţeleptul a fost trimis cu scop, 
/ Să moară printre oameni vândut prin sărutare. / Şi se făcu-ntune- 
ric şi răcoare.” Arghezi rămâne totuși un creștin, drămuind „în zgomot 
şi-n tăcere” biserica sufletului său (Psalmul XI), concluzionând la final: 
„Eu, totuşi, slugă veche a domnului rămân” (Psalm). 


Imaginea Divinităţii în poezia argheziană este creată prin termeni re- 
ligioși, ale căror semnificaţii reliefează momentele de zbucium sufle- 
tesc, căutările și întrebările nesfârșite legate de problemele existenței 
umane. Unii dintre acești termeni denumesc fiinţe vii care ţin de reli- 
gia creştină, de obiecte și acțiuni specifice ritualului creștin: altar, aca- 
tist, biserică, botez, cădelniță, clopote, cruce, hram, iconostas, Fiul Hristos, 
Dumnezeu, îngeri, ieromonah, liturghie, magi, mătănii, paradis, paraclis, 
pomelnic, post, potir, praznic, prescură, preot, proroc, rugăciune, schit, si- 
nod, sfeștanie, strană, smerenie, stareţ, tămâie, templu... În versurile sale 
poetul revoluţionează limba, sparge tiparele tradiționale, conferind 
unor cuvinte un caracter simbolic, semnificaţii stilistice diverse: acvi- 
lă, albină, azur, beznă, ceață, cer, cântec, lumină, munte, nori, șoim, veac, 
vultur... Sunt utilizate de către poet o serie de simboluri cu caracter 
mistic, religios, mitologic, dar și simboluri ce reflectă stări sufleteşti 
diverse ale universului familiar. Muntele simbolizează monumentalita- 
tea, dimensiunea cosmică, măreţia idealurilor, uneori devine simbolul 
poverii morale a vieţii cotidiene: „Când mă găsesc în pisc / Primejdia 
o caut și o isc, / Mi-aleg poteca strâmtă ca să trec, / Ducând în cârcă 
muntele întreg.” (Psalm). Piscul simbolizează înălțimea, un ideal moral 
către care tinde poetul: „Piscul sfârşeşte-n punctul unde-ncepe... - Dar 

ajungând în piscuri de râpi, încrucișate...” (Psalm). Cântecul simbolizea- 
ză anumite stări morale cu caracter mistic: „Ruga mea e fără cuvinte, 
/ Şi cântecul, Doamne, mi-e fără glas..” (Psalm). Într-un Psalm face o 
adevărată confesiune Divinităţii, autodefinindu-se, într-un lanț de me- 
tafore, ce relevă caracteristici ale individualității sale: „Tare sunt singur, 
Doamne, şi pieziș! / Copac pribeag uitat în câmpie”. 


Şi pentru Lucian Blaga, creator de metafore şi simboluri, creştinismul, 
istoria sacră și mitologia sunt motive de inspiraţie literară. Putem vorbi 
despre o poezie religioasă la Blaga începând cu Poemele luminii (1919), 
unde apar motive specific creştine, poezia respiră atmosfera miturilor, 
lirismul său constă într-o transpunere imaginativă a lumii, a existenței 
şi cunoașterii. Istoria Naşterii Mântuitorului i-a prilejuit poetului crea- 
ţii deosebite (volumul În marea trecere), acesta apare în postura de an- 
temergător care vestește nașterea lui lisus (Bunavestire), iar în Colindă, 
scrisă în metru popular, vorbind despre nașterea Mântuitorului, fo- 
loseşte sugestii din tradiţia creștină, textele evanghelice și colindele ro- 
mâneşti: „Doarme acolo în poiată, pruncușor fără de tată. Şi măicuţa, 
mama lui, se tot plânge boului, c-a născut în Vifleim, n-are scutece de 
in, n-are apă, n-are fașă, nici opaiţ, nici nănaşă.” Spiritul şi sentimen- 
tul religios sunt prezente în poezia lui Blaga, sunt apropiate de sufletul 
omului, chiar dacă poetul folosește şi elemente păgâne: ,... din veac în 
veac — până în faţa lui Dumnezeu, duc drumurile tale, vechi și nouă, și 
nicăieri nimeni nu rătăcește” (Tablele legii) sau: „Focuri ard şi e credin- 
tă. / Acest gând cât mai palpită / Schimbă moartea-n biruinţă: / Nu 
sunt singur, nu sunt singur” (Nu sunt singur). 


Creştinismul lui Vasile Voiculescu este o componentă a orizontului 
mitic, scriitorul se detașează de dogmă. În volumul Poezii (1916) in- 
terpretează motive evanghelice, scrie versuri apropiate de rugăciune 
şi psalm sau pasteluri sacralizante. Odată cu volumul Pârgă (1921), 
sentimentul religios se interiorizează, începe să fie exprimat sub for- 
me alegorice sau simbolice, îngerii sunt simple alegorii sau prezenţe 
decorative (Îngerul Nădejdii, Arhanghelul Durerii). În poezia Cei patru 
brazi, intimitatea cu natura este proiectată mitic, într-o ritmică şi o mu- 
zicalitate impecabile se naşte o baladă, pe motivul popular al rapor- 
tului magic dintre destinul uman şi cel al bradului: „Când târziu sosi 
scrisoarea care a-ntărit, / Că cei patru feţi departe toţi s-au prăpădit, 

/ Vestea groaznică un geamăt popii nu i-a smuls: / El demult îi îngro- 
pase şi-i jelea demult... Începând cu Poeme cu îngeri (1927), poetul 
dezvăluie disponibilități lirice nebănuite, aspiră la puritate şi linişte, la 
perfecțiune morală și spirituală, el descoperă un mod rafinat şi inge- 
nios al monologului dramatic şi al ingenuităţii plastice, în metaforă și 
în alegorii biblice: îngerul-durere, îngerul-culegător, îngerul-femeie, 
îngerul-lumină, îngerul-albină... 


Vasile Voiculescu este un spirit credincios, creștinismul lui poate părea, 
uneori, îndoielnic, din cauza ironiei și revoltei față de cer, însă degrada- 
rea divinului nu înseamnă pierderea credinţei şi a aspiraţiei spre înalt: 
„Popoarele nu sunt pământ, / Și dragostea nu e țărână, / Dar o-ngro- 
parăm într-un mormânt... / Prin lut urcăm în cerul sfânt” (Comoara). 
Capodopera poeziei sale religioase, Isus din copilărie, rememorează li- 
ric emoțiile poetului, din copilărie, trăite în Săptămâna Patimilor, un 
spectacol unic la care participa cu tot sufletul: „Toată săptămâna ţi-o 
închinam numai ţie şi patimilor tale minunate...; alternanţa dintre du- 
rere şi bucurie, dintre suferință și nădejde duce la biruinţa lui Hristos 
asupra morţii: „Vineri te prohodeam apoi de-a bine, / Biserica era o 
slavă de fum şi pară, / Vădanele boceau toţi morţii pe afară, / Mama 
mă strângea la piept cu suspine / Şi muream și noi toţi cu tine..., iar po- 
etul se adresează, în final, direct lui Iisus, cerându-i puterea să învingă 
toate încercările vieţii: „Mângâietorule încununat de spini, / Oricâte 
amărăciuni am înghiţit pe cale, / Mi-s încă stropii sufletului plini / De 
toată mierea amintirii tale.” 


Cu Aron Cotruș psalmul devine o combinaţie între rugăciune și 
pamflet politic, poetul se adresează Divinităţii și strigă cerului durerea 
unui neam: „Din Carpaţii de întuneric, ușor ca un fulg, spre Tine, o, 
Doamne, aș vrea să mă smulg, după ce mi-oi duce, străin printre stră- 
ini, pentru-ai mei, pân-la capăt, coroana de spini” (Psalm). 


Ion Pillat se înscrie în poezia religioasă tradiționalistă; în Povestea 
Maicii Domnului imită naivitatea legendelor şi colindelor româneşti, iar 
în ciclul Chipuri din Evanghelie prelucrează unele pilde și parabole din 
Evanghelie. Sentimentul religios este prezent și în poezii care nu sunt 
de inspiraţie biblică, dar oferă o viziune creștină a existenţei. În ciclul 
Cartea tăriilor introspecţia şi meditaţia fac front comun cu credința şi 
invocaţia Domnului, iar în pastelul Toamna elementele naturii alcătu- 

iesc o biserică grandioasă, cu tot ritualul sacru, în vreme ce animalele 
din pădure, făpturi ale lui Dumnezeu, vin aici să se cuminece: „Și nalta 
mănăstire / Cu tâmpla aurită de lumină / Adună la icoane fagi senini, 
/ Sub ceruri ruginii de patrafire.... 


În volumul postum Poemele nemuririi, Vasile Militaru realizează o cu- 
legere de înălțătoare imnuri divine, care încearcă o urcare spre cer, înăl- 
tare ce nu poate fi niciodată prea târzie: „În fiecare om e Dumnezeu, / 
Cum diamantu-n rocă este-nchis!... / De vrei să-l vezi și tu, o, frate-al 
meu, / Fă-ţi sufletul cel negru paradis... 


Adrian Maniu nu scrie poezie religioasă pur și simplu, elementul 
religios are un rol decorativ în versurile sale, el alege din basme şi 
eresuri fiinţe ale răului, dar mobilizează şi personaje sacre, pe care le 
pune în situaţii inedite, de un anticreștinism supărător. Sentimentele 
de pietate creştină răzbat în câteva dintre poemele sale lirice, precum 
Rugăciune, o aspirație spre înalt, spre înseninarea sufletului, prin re- 
câştigarea credinţei: „Înflorește, Doamne, sufletul meu, / Cum înflo- 
resc salcâmii și măslinii, / Înapoiază-mi credinţa iar, / Cum întorci 
zborul păsărilor călătoare” În Pentru suflet, poetul se inspiră din con- 
templarea unei icoane: „Mărire ţie, blândă şi-nţeleaptă, / Cu părul 
râu de soare mătăsos, / Cu ochii de senină străvezire, / Cum numai 
cerul primăverii poate fi... 


Şi la Radu Gyr, sentimentul religios este extrem de rar prezent, poezia 
lui religioasă este legată de experienţa închisorilor, în care şi-a petre- 
cut mulţi ani din viaţă. Apelul la Precista, din poezii, ca Seară de tai- 
nă, Printre cimbru și susai..., se face din considerente stilistice, Maica 
Domnului se situează pe același plan iconografic cu feţii-frumoși şi cu 
babele sfinte: „Pe ramuri moi se frâng arcușuri. / Din basm vin feţi- 
frumoşi la fântână... / Ca seara, când Fecioara, în pridvor, / De la ar- 
hanghel a primit bunăvestire” (Seară de taină); „În bordei de rozmarin, 
şade Sfânta Vineri. / Ți-o da azimă şi vin, și doi vulturi tineri... 


Din poezia As-noapte, Lisus..., răzbate ideea comuniunii în suferință cu 
lisus şi înțelegerea creştină a suferinţei, poetul are un vis şi o convorbi- 
re cu Mântuitorul: „As-noapte, lisus mi-a intrat în celulă. / O, ce trist, 
ce înalt era Christ! / Luna-a intrat după el în celulă / Și-l făcea mai 
înalt și mai trist... / Unde ești, Doamne ? — am urlat la zăbrele. / Din 

luncă venea fum de căţui. / M-am pipăit, şi pe mâinile mele / Am găsit 
urmele cuielor Lui.... 


Radu Gyr a creat metafore inegalabile închinate Divinităţii, omului, 
virtuţilor creştine, luminii izbăvitoare de credinţă. 


Poezia lui loan Alexandru este o întrupare a spiritualităţii creştine și 
românești, imaginile create de poet sunt realități românești ale unor 
simboluri divine. Poetul pășeşte în sfera poeziei religioase cu volumul 
din 1973, Imnele bucuriei, când devine un imnograf; el se transformă 
într-un poet al Luminii, pentru că bucuria izvorăşte din lumina lui 
Hristos şi depune mărturie despre existenţa lui Dumnezeu: „Lumină 
lină, lini lumini / Răsar din codri mari de crini, / Lumină lină, cuib de 
ceară / Scorburi de miere milenară / De dincolo de lumi venind / Şi 
niciodată poposind..” (Lumină lină). 


Poezia închinată Divinităţii are unele note caracteristice, lexicale, gra- 
maticale, stilistice, pentru a-i configura, în domeniul liricii românești, 
un statut aparte: include un vocabular specific, cu termeni, expresii, 
cuvinte din universul religiei și al mitologiei, nume comune și proprii 
folosite des în biserică, părți de vorbire flexibile: substantive, adjecti- 
ve şi verbe. Limbajul poetic este unul particular, lexicul răspunzând 
specificităţii religioase, cu numeroase cuvinte și expresii din teoria și 
practica de cult, dar și o retorică particulară ce trimite spre divin. Nu 
lipsesc nici arhaismele și regionalismele, nici construcţiile repetitive, 
topica propoziţiilor, asociaţiile de cuvinte, locuţiunile şi inversiunile 
ce construiesc o atmosferă deosebită, o lume aparte. Nu trebuie omise 
modalitățile aparte de realizare a afirmației sau negaţiei, adresarea la 
persoana a II-a, utilizarea unor timpuri verbale şi a vocativului, a excla- 
maţiei și interogaţiei. În poezia religioasă nu trebuie uitate figurile de 
stil, tropii, ce creează efecte emoționale: simbolul, epitetul, compara- 
ţia, metafora, hiperbola, personificarea, alegoria..., dar nici dialogul și 
portretul. 


Limbajul poetic al creaţiilor lirice creştine s-a născut, în egală măsură, din 
limba veche, din cea populară și din neologisme; termenii vechi au de- 
venit cu adevărat poetici în creaţiile pașoptiştilor, mai ales, deși existau 
şi în scrierile anterioare, limba veche fiind înțesată de cuvinte biseri- 
cești care azi posedă valori estetice, datorită sensului lor şi, mai ales, 

prin funcţia lor creatoare de atmosferă a acelor vremuri. Sunt prezente 
și elemente lexicale din vorbirea dialectală, din graiurile teritoriale, ce 
au dobândit valori poetice deosebite. Lirica românească de inspirație re- 
ligioasă a creat un spaţiu estetic de importanță maximă în istoria litera- 
turii noastre şi a limbajului poetic românesc, prin profunzimea gândirii 
poetice, prin varietatea mijloacelor stilistice de o expresivitate aparte 
şi cu o înaltă rezonanţă spirituală, constituindu-se într-o dimensiune a 
specificului național românesc. 

Mişcările revizioniste prin care creatorii con- 
temporani, în speță cei postmoderni, încearcă 
să metamorfozeze precursorii sunt variate, 
majoritatea mizând pe „trunchiere”, parodie, 
ludic, ironie etc. În contextul în care repetiţia, 
ca problemă principală a „întârziatului” (după 
Harold Bloom), este ridicată dialectic la nivel 
de „re-creaţie”, transpare întrebarea dacă miş- 
cările revizioniste îi ajută pe poeţi să devină 
ei înşişi sau „îi deformează la fel de mult ca pe 
taţi?” [1, p. 134]. Răspunsul nu poate fi uni- 
voc, dar, în cazul marilor creatori, ele au in- 
dibitabil un impact formativ, discontinuitatea 
față de precursori asigurând înnoirea poetică 
şi individualizând instanţele creatoare. 


Cazul Cărtărescu este ilustrativ în acest sens, 
poetul instituind o relație aparte cu modelul 
eminescian, care evoluează, în termeni bloo- 
mieni, de la „clinamen” la „kenosis” și „de- 
monizare”, cel din urmă tip revizionist fiind 
expresia unui „Contra-Sublim”, menit a su- 
gera „slăbiciunea relativă a precursorului” [1, 
p. 146]. Regăsim, iniţial, în creaţia poetului 
(în volumul de debut Faruri, vitrine, fotografii, 
1980) un ansamblu de structuri literare con- 
sfințite de tradiția eminesciană (în accepție 
largă, de tradiția romantică) — motivul lirei, 
al visului, al geniului, viziuni cosmogonice, 

iubiri incompatibile etc. — care reflectă profunda conștiință a livres- 
cului și constituie un pretext pentru digresiuni. Poetul postmodern 
realizează, prin „clinamen', o re-semantizare a topoi-lor eminescieni, 
lumea ca teatru fiind transformată într-un teatru absurd, iar înstrăinarea 
şi scindarea eului evoluând până la afirmarea sentimentului alienării 
totale, al pierderii oricărui punct de sprijin în univers. Iulian Boldea 
subsumează aceste „obiecte de inventar” jocului manierist, opinând că 
această „conştiinţă a livrescului va duce prin exacerbare la saţietate” 
[2, p. 13-14] şi va antrena schimbarea de viziune a autorului, implicit 
orientarea spre un alt tip de poezie. 


Practica metaliterară este transpusă, progresiv, într-un discurs cu va- 
lenţe ludice, parodice, care se cere receptat ca o modalitate de a sugera 
rezerva ironică faţă de reiterarea obsedantă şi irelevantă a unor teme/ 
viziuni consacrate. Acest tip de rescriere parodică se manifestă în Poe- 
ma chiuvetei, prin demitizarea scenariului romantic al iubirii imposibile 
din Luceafărul. Sunt păstrate suficiente referinţe care pun în eviden- 
ță intenţia de rescriere a modelului: tema recognoscibilă din poemul 
eminescian a incompatibilităţii dintre terestru şi celest, motivul reac- 
tualizării trecutului (fără nostalgia romantică), motivul visului care 
pune întreaga poezie sub semnul jocului gratuit etc. În termeni bloo- 
mieni, Cărtărescu realizează un revizionism de tip „kenosis”, mişcare 
a imaginaţiei de „desfacere” şi totodată de „izolare”, „golire” în raport 
cu precursorul [1, p. 133]. Mimând o atmosferă romantică, prin ac- 
tualizarea unei recuzite tematice/stilistice consacrate, scriitorul post- 
modern desacralizează viziunea eminesciană asupra iubirii şi o rescrie 
într-o cheie parodică, operaţie circumscrisă întregului volum Poemele 
de amor, care ar reprezenta, în opinia lui Nicolae Manolescu, „cea mai 
radicală și completă încercare de subversiune din literatura noastră, a 
poeziei înțeleasă ca expresie sau confesiune sentimentală” [3, p. 1342]. 


Perspectiva postmodernă a jocului livresc în opera lui Mircea Cărtă- 
rescu nu trebuie însă absolutizată, mai cu seamă că postmodernismul a 
fost, aşa cum susține autorul însuşi, o opţiune de moment, orientându- 
se spre alte „zone” cu convingerea că „o carte trebuie să-ți spună ceva și 
dincolo de literatură, la un nivel uman și suprauman” [4]. În contextul 
dat, motivaţia dialogului cărtărescian cu opera lui Eminescu trebuie 
căutată și într-o altă zonă, de profunzime, în acea tendinţă (ilustrată de 

studiul Eminescu. Visul chimeric) de a descoperi „imaginea interioară” 
eminesciană, dar şi în existenţa unui fond comun „al obsesiilor și fasci- 
naţiilor”. 


Reconstituind (în Visul chimeric) „coerenţa teribilă a lumii emines- 
ciene” și identificând drept punct central al imaginarului său poetic 
„drama eului scindat, a jumătății care-și caută jumătatea” [5, p. 180], 
Cărtărescu îşi certifică, de fapt (pe linia „descoperirii precursorilor” ), 
propriile căutări ontopoetice, materializate într-o poetică a dublului. 
Astfel, drama eminesciană a eului scindat, corespunzătoare unei vizi- 
uni ontologice a rupturii — înstrăinarea de sine, ca sursă a tensiunii și a 
tragismului — devine premisa dialogului cărtărescian de profunzime cu 
opera lui Eminescu şi temeiul revizionismului în raport cu precursorul, 
care se manifestă sub forma „demonizării”, desemnând, în accepţia lui 
Bloom, abilitatea poetului urmaș de „a se deschide pe sine înspre ceea 
ce el crede a fi o putere a poemului-părinte care nu-i aparține părintelui 
însuși, ci unui nivel al ființei imediat dincolo de precursor” [1, p. 61]. 


Preocupat de „poetica dublului” în creația cărtăresciană şi urmărind 
traseul eului scindat, care se manifestă „în toate gradele de scriitură”, 
Petru-Bogdan Raţiu opinează că „doar astfel versul eminescian pe mine 
/ Mie redă-mă! prinde consistenţă într-o lume aflată în permanentă ex- 
pansiune narcisică” [6]. Căutarea dublului (a jumătății, gemenelui, în 
termeni eminescieni) în cadrul unei lumi postmoderne solicită, după 
cum afirmă cercetătorul, un traseu specific de ficționalizare ce conţine 
următoarele momente: 1. carenţa, lipsa, dispariţia dublului (în imagi- 
nea fratelui, geamănului, mamei, tatălui, iubitei, idealului, până la orice 
formă în care eul se oglindește, se reflectă sau s-a proiectat odinioară); 
2. asumarea dispariţiei şi a personalităţii scindate; 3. debutul căutării şi 
risipirea pentru identificarea dublului (și aici, implicit, pot exista for- 
me multiple de dedublare), (re)luarea tuturor posibilităților de rostire 
prin valorificarea memoriei culturale; 4. autoreflectarea și narcisicul 
din preaplin de sine sau, din contră, din lipsa chipului din oglindă; 5. 
întâlnirea dublului, revelarea lui şi efortul identificării [6]. 


În opinia noastră, itinerarul ontopoetic delimitat de Petru-Bogdan Ra- 
tiu în creaţia lui Cărtărescu prezintă afinități evidente cu cel din Oda 
eminesciană, dezvăluind aceleași trepte de iniţiere a eului în vederea 
refacerii integrităţii: 1. scindarea (când de-odată tu apăruși în cale), co- 

respondentă dispariţiei dublului, la Cărtărescu, şi asumării conștiinței 
scindate; 2. „învăţarea” noii experienţe fiinţiale, corelată, la poetul post- 
modern, cu debutul căutării, autoreflectarea/narcisicul; 3. reintegrarea 
sinelui (... pe mine / Mie redă-mă!), corespunzătoare întâlnirii cu dublul 
şi efortului de identificare, la poetul contemporan. Nostalgia unităţii 
(atât la nivel ontologic, cât şi la nivel poetic) implică însă modalități 
diferite de soluţionare a crizei ontopoetice în creaţia celor doi scriitori: 
la Eminescu, această modalitate este gândirea, consubstanţială creaţiei, 
care ordonează universul sau îl instituie prin limbaj (Ca s-explic a ta 
ființă, de gândiri am pus popoare), iar la Cărtărescu — autocreaţia (or- 
donarea realității după un limbaj propriu, înscrierea existenţei în acest 


limbaj). 


Corespondenţele vizionare din creaţia celor doi autori nu exclud di- 
vergenţele la nivelul scriiturii. Noutatea discursului cărtărescian rezidă 
în modalitatea individuală de soluționare a crizei ontologice și poetice, 
astfel încât conștiința rupturii, asumată de poetul romantic la modul 
tragic, este, la Cărtărescu, temeiul unui discurs ludic, ironic, realizat 
prin textualizare şi resemantizare, ca manifestări ale jocului postmo- 
dern cu literatura. 


„Relaţia intra-poetică” cu Eminescu este resimțită şi în epopeea Levan- 
tul, concepută ca o variantă ludic-ironică a istoriei literaturii române, 
unde vocile „corifeilor” (precursorilor) sunt mixate într-un discurs 
polifonic, voit obscurizat. Articulată la interferența dintre text (ficțiu- 
ne), intertext și metatext, opera ilustrează cu prisosință tehnica colaju- 
lui şi a resemantizării intertextului, chiar dacă, după propria mărturisi- 
re a autorului, „nu are nimic de-a face cu optzecismul”, încununând „o 
obsesie lingvistică și culturală”: „Citindu-i pe Bolintineanu, pe Grigore 
Alexandrescu, pe Eliade Rădulescu, pe toţi cei trimiși de eminescia- 
nism la lada de gunoi - sau, hai să zicem, mai blând, în cabinetul de 
orori — a istoriei literare, am crezut a desluși în acea beznă fascinante şi 
originale flori de mină” [4]. 


Dincolo de evidenta tentaţie a jocului, care justifică amalgamul apa- 
rent eclectic de elemente (reale, imaginare, livreşti etc.), ce creează im- 
presia de „bazar carnavalizat, de bâlci textualizat, dominat de conotaţii 
livrești” [2, p. 17], Mircea Cărtărescu propune o viziune poetică inte- 
gratoare, dublată de o conștiință reflexivă/autoreflexivă asupra proce- 

sului de creaţie (a caracterului său convenţional), etalând dominantele 
propriei scriituri: ludicul („Joacă îmi părea a face”), simbioza stilurilor 
(„Stiluri mult sofisticate să aduc dântr-un condei”), livrescul, ca spaţiu 
autonom concurând cu realul (o lume-avea să iasă” [7, p. 220-221]) 
etc. 


În cadrul discursului polifonic, vocea eminesciană este recurentă în 
virtutea statutului „canonic” al autorului în istoria literară rescrisă, dar 
şi a „fascinaţiilor comune”, recunoscute de autorul postmodern. Refe- 
rințele la creaţia precursorului devin explicite prin alegerea epigrafului 
(un pasaj din cunoscuta scrisoare a lui Eminescu către Iacob Negruzzi: 
„Dacă în Epigonii veţi vedea laude pentru poeţi ca Bolliac, Mureșan și 
Eliade, acelea nu sunt pentru meritul intern al lucrărilor lor, ci numai 
pentru că, într-adevăr, te mișcă acea naivitate sinceră, neconștiută cu 
care lucrau ei. Noi, cești mai noi, cunoaștem starea noastră, suntem treji 
de suflarea secolului și de aceea avem atâta cauză de a ne descuraja”), 
care relevă o finalitate asemănătoare celei din poemul eminescian — re- 
scrierea/resemantizarea unor locuri comune ale poeticii precursorilor 
(echivalând cu o „re-în-fiinţare” a canonului) şi decantarea unui sens 
al condiţiei creatoare. Moto-ul eminescian constituie şi o modalitate 
de semnificare a alterităţii poetice, în sensul „demonizării” bloomiene, 
având statutul jumătăţii descoperite de Cărtărescu în opera predeceso- 
rului. Coordonatele discursului paratextual din Levantul sunt: racorda- 
rea la „suflarea secolului”, de care se simt străini ambii poeţi, dar în care 
sunt nevoiți să trăiască („Într-un secol fără aripi, în odaie fără foc?”); 
şi nostalgia unei scriituri autentice sub semnul inocenței (al „Visării”, 
„Poesiei”) şi al încrederii în actul creator („Niciun story nu se leagă de 
nu crezi în adevăru-i”). Făcând abstracție de distanţa cronologică şi de 
specificul manifestării, această viziune (de sorginte eminesciană) con- 
stituie punctul de plecare al demersului cărtărescian de rescriere a ca- 
nonului literar românesc, operaţie ce are drept miză (ca şi în Epigonii) 
„re-funcţionalizarea” lui și sustragerea de sub inerția tradiției culturale. 


Momentul Eminescu este actualizat în epopee prin inserția mai multor 
nuclee ideatice, care relevă instituirea unei „relaţii intra-poetice” com- 
plexe cu precursorul. Se remarcă, inițial, un marcaj intertextual (cu 
tentă parodică/ludică) ce vizează portretul lui Manoil, amintind de 
prototipul eroului romantic eminescian („Manoli cufundat adânc în 

vis, / Floarea-albastră căutând-o ca şi blândul Novalis”); imaginea pre- 
genezei și a principiului primordial din Scrisoarea I („Nefiinţă şi ființă-s 
râncede grosolanii”; „Să-mpăcau bune și rele, întunerec și lumine / 
Şi totuna e mic, mare, nesfârşit și mărginit..”); zborul hyperionic din 
Luceafărul („Galaxii să dau în lături zob făcute de aripe, / Pere limi- 
tele lumii îndărăt în două clipe”), relativizat, ironic, de povara aripi- 
lor enorme („El sbura dodat în toate părțile, şi în afară / Şi înuntru, 
pân ce totul fu împlut d-a sa povară, / Dă lumina-ntunecată a aripelor 
enorme..”); cunoașterea de sine, prin cufundarea în vis şi poezie, ca 
premisă a cunoașterii absolute („Te cufundă-n poesie şi-n visare, te 
cunoaşte / Tu pre tine, dar nu-n lume, ce-i asemeni unei broaște” etc. 
Resemantizarea intertextului eminescian (şi nu numai, în contextul 
existenței mai multor voci în poem) constituie o modalitate de creare 
a propriului discurs, dar și un temei al configurării viziunii poetice prin 
trădarea creatoare a modelului /modelelor. În ordinea dată de idei, ur- 
mărirea „relaţiei intra-poetice” instituite de scriitorul postmodern cu 
Eminescu implică recunoașterea unui spaţiu în care se instalează ironia 
şi ludicul, ca strategii de afirmare a originalității creatoare. 


Poetul romantic este, totodată, primul dintre cei şapte corifei ai lite- 
raturii române (Eminescu, Barbu, Bacovia, Blaga, Arghezi, Stănescu, 
Cărtărescu însuşi, „ultimul poetic însemnat dân vacul cari / Va să vie” 
[7, p. 126]), cu statut de mentori spirituali, vizitaţi de Manoil. Întâlni- 
rea cu Eminescu, în ipostaza unei statui gigantice pe un piedestal uriaș 
(modalitate de a sugera, parodic, prin îngroşarea contururilor, statutul 
canonic eminescian în literatura noastră și atitudinea venerantă a poste- 
rității față de poet), se produce într-un cadru romantic reconstituit din 
piese specifice ale imaginarului eminescian și printr-un discurs realizat 
cu recuzita poetului: „Oh, grăiește-ne, statuă cu ochi negri și cuminţi / 
Prinse viață-al poesiei și al nopței dulce prinț”. Răspunsul nu se putea 
realiza decât în nota majoră dată de poemul Luceafărul („Şi lin al apei 
scânteiat / Să-ţi lunece pe pleoape-ţi... / În tristul somnului regat / In- 
trarea să o capeţi” ), relevând retragerea interiorizată şi însemnele supe- 
riorităţii geniului (imagine ce a pătruns adânc în conștiința publicului, 
definind profilul poetului romantic). 


Totuşi dialogul poetic instituit de autorul postmodern cu Eminescu 
are şi alte resorturi decât cele ludice, care rezidă în consonanţele de vi- 

ziune, resimţite şi în acest poem. Excursul levantin este, indubitabil, un 
pretext pentru asumarea unei experiențe ontopoetice (cum se întâm- 
plă în cazul tuturor marilor creaţii), având ca finalitate descoperirea 
unui sens de a fi al instanţei creatoare: „Eu, Mircea Cărtărescu, am scris 
Levantul într-un moment greu al vieţii mele, la vârsta de treizeci și unu 
de ani, când, nemaicrezând în poezie (toată viața mea de până atunci) 
şi în realitatea lumii, şi în destinul meu în această lume, m-am hotărât 
să îmi ocup timpul clocind o iluzie” [7, p. 159]. Mărturia vocii aucto- 
riale (inserată în text) confirmă atât valoarea compensativă a scriiturii 
(în spiritul evadării romantice în fantezie și visare creatoare — „lumea 
cea visată” opusă de Eminescu „lumii cea aievea” în Memento mori), cât 
şi esenţa ei ontopoetică, constituindu-se ca o meditaţie (problematiza- 
tă) asupra esenței ființei umane și a celei creatoare. 


Itinerarul inițiatic conturat în poem este animat de două provocări in- 
terogative, recurente şi în creația eminesciană („Este omul o jivină sau 
e zeilor asemeni?” şi „Ce mai este Poesia?”). Subvertirea ironică, la care 
apelează scriitorul postmodern, nu anulează însă conştiinţa tragică a 
fiinţei /lumii („știu că lumile-s praf”; „E de parcă niciodată n-ar fi fost, 
e vis de vis”) şi a actului creator („Nici divina poezie, candelă ce dă 
sclipire / Lumii, altfel de gunoaie, de grețos şi rânced fard / ... / Nu mai 
umple cupa vieții cu speranţă și iubire. / Nimeni nu mai pleacă fruntea 
la cântarea unui bard”). 


În spiritul precursorului, este relevată atât nimicnicia/efemeritatea fi- 
inţei umane („Treapădă ca-n mușuroaie miliardele de semeni / Duși 
cu valul către moarte numai fiindcă s-au născut?”), implicit esența ei 
duală: spirit şi materie („în centru e lumină, deşi carnea pare tristă”), 
cât şi relativitatea procesului de creaţie, în condiţiile „deja-spusului” 
(„Creatori și creature de-s în lanţ neîntrerupt?”) și a „crizei limbaju- 
lui”, insuficient și trădător în esenţa sa („Deci la ce să scriu când scri- 
sa-mi și așa deșartă este”). Ca urmare, se profilează tentaţia evaziunii 
(cu valoare compensativă) într-un spaţiu orfic, domint de „visări dulci 
şi senine” (realizată și de eul eminescian în Epigonii): „Dar când nu 
am nici o carte şi s-ascult cântări nu-mi vine / Mă cufund ca într-o 
mare de visări dulci şi senine”, cu amendamentul, ironic, că ipostaza 
poetului-Demiug, creator de lumi (din creaţia eminesciană), are drept 
corespondent moașa, învestită doar cu rolul de a primi rodul creaţiunii 


EET PT RO MIÂINIĂ 


altcuiva: „— Lânced muritor, salvează-ţi viaţa ta, închide geana / Şi des- 
chide-o într-o lume ce așteaptă s-o moșeşti!”. 


Reminiscenţele viziunii eminesciene asupra poeziei din Epigonii („În- 
ger palid cu aripi curate, / Voluptos joc cu icoane și cu glasuri tremu- 
rate, / Strai de purpură şi aur peste țărâna cea grea”) sunt ajustate şi ele 
noii poetici (afirmată la un alt sfârșit de secol), autorul Levantului păs- 
trând visarea (ca imanenţă transcendentală a Poeziei) şi conceptul de 
joc (într-o viziune modernă la Eminescu, postmodernă la Cărtărescu), 
înlocuind icoanele şi glasurile tremurate (ca substanţă a poeziei în versi- 
unea scriitorului romantic) cu corespondentul lor în variantă postmo- 
dernă — imagini ale realului („Șpangă de bărbat alături de piept fraged 
de femee”) și mixaj de voci lirice („Stiluri mult sofisticate”). 


Reiterarea sintagmei eminesciene „vreo istorie pe apă” plasează discur- 
sul cărtărescian sub semnul epigonilor („împleteam și eu la frase, umi- 
litul condeier”), categorie în care se includea și eul poetic eminescian 
(„Iară noi? Noi, epigonii?..”) şi care trebuie înțeleasă nu în sensul de 
urmași nedemni, ci de creatori în căutare de sine, râvnind descoperirea 
unei rațiuni de a fi, şi în căutarea mijloacelor po(i)etice, în contextul 
conștiinței „deja-spusului” („Că dân tot ce fu vreodată scris cu râset și 
cu lacremi / Mai poci însumi a rescrie cocârjat pă foi cu drag?”). 


Principala startegie po(i)etică devine, astfel, rescrierea, certificând con- 
ştiinţa dualismului şi faptul că „auto-realizarea nu este posibilă decât 
prin limbaj” [1, p. 74]. Ideea este susținută de vocea auctorială din po- 
emul cărtărescian, ce surprinde subtilitatea mecanismului creator, de 
esenţă reiterativă: „Mehanismul cel poetic ce-i dân pârghii și imagini” 
/ Are-n cellalt cap o peană ce-nnegreșşte zeci de pagini / Care crezi că 
tu le cugeţi, dară ele-s cugetate / Dânainte de potopuri, dă fosili, dă 
coacervate”. Totodată, „meşteșugul” livresc, pe care eul cărtărescian 
încearcă a-l „stăpâni”, este doar în aparenţă un act combinatoriu de 
suprafață, el revendicându-și o valoare ontologică, întrucât este ali- 
mentat „dân esperienţa sumbră / A trăitului cu sine, a mușcatului dân 
totu-şi..”, amintind de „scrierea cu sine”, în variantă stănesciană. În ca- 
drul procesului creator, instanţa își asumă un (iluzoriu) statut demiur- 
gic („Şi din moarte foi uitate să desfac o orchidee”), corelat cu tentativa 
(zadarnică) de eternizare a operei („Şi să fac nemuritoare-o dăltuire 
în halva”), în contextul scepticismului afişat de eul poetic într-o altă 

secvenţă ( „Toate, toate au speranţa că vor dăinui în veci: / Pân-la urmă 
toate crapă ca bășicile cei seci”, corespondent al viziunii eminesciene 
din Memento mori („În zadar le scrii în piatră și le crezi eternizate, / 
Căci eternă-i numai moartea, ce-i viață-i trecător”). 


Impresionantul joc levantin, în care surprindem topoi recognoscibili ai 
literaturii române (cei eminescieni fiind, în opinia noastră, prioritari, în 
virtutea „fascinaţiilor comune” ale celor doi creatori) funcționează pe 
două planuri interpretative: unul de suprafață, manifestat prin comicul 
și ludicul gratuit, și altul de profunzime, orientat spre recontextualiza- 
rea şi resemantizarea momentelor literare cunoscute, ambele planuri 
fiind subsumate viziunii ontopoetice integratoare, ca substanță coagu- 
lată a operei. În acest sens, imaginea simbolică a „globului de cristal”, 
ce asigură descinderea magico-onirică a eroului Manoil în spațiul pa- 
radisiac şi accesul la conștiința arheică (după modelul eminescian din 
Sărmanul Dionis), este relevantă pentru dezvăluirea sensului ontologic 
circumscris demersului creator: „Poate că scrisei Levantul doar să aflu 
globul ista” În aceeași ordine de idei, vocea auctorială certifică valoarea 
ontologică a propriei scriituri („Ce-aș fi de n-aş scri Levantul”; „să mă 
scriu pe mine însumi dacă nu aș cuteza?” / Lasă-mă să sap o lume, fie 
şi în acadea, / Orbitoare fantasie... Altfel nu ştiu de ce viv”), dar şi a 
scriiturii în general (Totul este scriitură). 


Alcătuit din piese ale literaturii anterioare, Levantul lui Mircea Cărtă- 
rescu constituie un exemplu relevant de rescriere (în registru ludic) 
a canonului literar românesc, prin sincronizarea stilistică a mai mul- 
te discursuri poetice, prin organizarea colajelor şi resemantizarea lor. 
Inserţiile din opera eminesciană, deşi creează impresia unor structuri 
dispersate, a unor „insule” intertextuale în cuprinsul poemului, trebuie 
privite prin prisma reinterpretării făcute de autorul postmodern și a 
interferenţelor de viziune cu precursorul. 

Ana PLEŞCA 


Metafora războiului 
în discursul politic 


Discursul politic, deși este caracterizat prin 
concizie și claritate, abundă în metafore din 


cele mai variate domenii, deoarece sistemul 
nostru conceptual obișnuit, pe baza căruia 
v gândim și acționăm, are o natură fundamen- 


tal metaforică. 


Metafora comportă o substituire a unui cu- 

utilizarea metaforei este expresia unui lim- 
din Moldova. 


baj care îşi propune mai degrabă să convingă 
intenţionat decât să descrie o realitate. Prin 
stabilirea unei legături de similaritate între 
două lucruri, această figură de stil poate con- 
duce audiența la presupunerea că, odată ce un 
lucru familiar este inteligibil, ceva nefamiliar 


Metaphor occupies a central place between the verbal 
strategies that policy uses to achieve its goals. There 
is a certain typology of this style of figure used in po- 
litical discourse, a typology on which its expressive 
valences depend. In the article, we wanted to examine 
the mechanisms of generating the metaphor of war. 
At the same time, we will determine and analyze me- 
taphors that are part of both the lexical and seman- 
tic fields of one of the most exploited style figures 
in the political discourse. We will demonstrate that 
the frequent use of certain buildings centered on the 
metaphor of the war has generated the emergence of 
stereotyped formulas. 


EET PT RO MIÂINIĂ 


va putea fi înțeles dacă va fi prezentat într-o formă adecvată. În aceas- 
tă ordine de idei, mecanismul de construcție a metaforelor la nivel 
lingvistic ţine de gândire și constă în faptul că fenomenele cu un grad 
sporit de abstractizare sau complexitate sunt înţelese în termenii unor 
fenomene mai simple, iar fenomenele cele mai ușor de conceptualizat 
sunt cele legate direct de experiența umană. Mecanismul metaforic de 
transfer trebuie înțeles ca o corespondenţă conceptuală între structura 
unui model-sursă și a unui model-ţintă. „Valoarea cognitivă a enunțţului 
figurativ constă în faptul că el permite o reconsiderare a lumii sub alt 
aspect şi oferă lumi noi datorită reinterpretării unui domeniu prin ter- 
menii altui domeniu” [1, p. 377). 


Devenind parte a vieții noastre, metafora are deseori puterea de a mo- 
difica percepţia asupra unor evenimente sau personaje publice, de a 
o orienta pe aceasta în direcţia dorită, de a oferi cheia de interpreta- 
re a realității. Astfel, metafora joacă un rol important în construcția 
realităţii sociale şi politice. Aceasta se dovedeşte a fi un cod expresiv 
aparte, pitoresc și vital în registrul stilistic al discursului politic. 


Analizând ipotezele lui Searle în legătură cu mecanismul de procesare 
a creierului a unei propoziţii cu metafore pentru a-i descifra sensul, 
conchidem că filosoful american determină trei etape ale acestuia: mai 
întâi, creierul construieşte o interpretare literală a propoziției; apoi, 
dacă interpretarea literală are sens, se declară mulțumit; iar dacă in- 
terpretarea literală nu are sens sau este neadevărată, creierul caută o 
interpretare metaforică. 


În acest studiu ne vom referi la metafora războiului. În articolul 
Metafora conflictului în comunicarea politică, Marinela Vrămuleţ distin- 
ge, făcând trimitere la exegeza lingvistică, metafora războiului ca pe o 
„metaforă literală” [2, p. 215], „a gândirii” [2, p. 216] şi ca o „metaforă 
conceptuală” atât generală [2, p. 217], cât și specializată [2, p. 220]. 
Toate aceste tipuri de metafore se obțin prin diferite mecanisme de 
transfer axate pe ideea că politica și discursul politic sunt concepute ca 
forme figurate ale luptei (războiului). 


Aura Bărică susține în teza sa de doctorat Ipostaze ale metaforei în dis- 
cursul media că metafora „politica este război” este una dintre cele mai 
exploatate în media și nu se poate să adoptăm o metaforă de forma „po- 


SINTEZE ET 


litica este un dans”, pentru că societatea în care trăim gândeşte și con- 
cepe acest domeniu în alt fel [3]. Astfel, premisele de bază ale teoriei 
metaforei sunt scheme culturale. Multe dintre conceptele noastre fun- 
damentale sunt organizate în termenii metaforelor şi experienţa noas- 
tră culturală şi fizică oferă numeroase posibilități acestora. Totodată, 
deşi metaforele au o solidă bază culturală, apariţia lor poate fi conside- 
rată un proces natural, fenomenele pe care le ilustrează ținând, în bună 
măsură, de experiența noastră zilnică. Deşi războiul nu face parte din 
viața noastră, termenul are un loc aparte în imaginarul colectiv. 


În discursul politic, spre deosebire de opera literară, originalitatea 
asociaţiei se bazează pe analogii previzibile, care nu cer un efort prea 
mare de imaginaţie, iar metaforele având ca sursă domeniul războiului 
sunt foarte frecvente, luând în considerare faptul că limbajul „agresiv” 
este căutat şi de jurnalişti, şi de politicieni. Ziarele şi discursurile po- 
litice abundă în enunţuri de felul: „Război între PDM şi PL, „Război 
în cadrul coaliţiei”, „Război între Parlament şi Preşedintele țării” etc. 
Toţi ne dăm seama că nu e vorba despre un „conflict armat (de durată) 
între două sau mai multe state, naţiuni, grupuri umane, pentru realiza- 
rea unor interese...” [4], aşa cum defineşte DEX-ul cuvântul „război”, ci 
doar despre nişte conflicte politice. 


Atât termenul război, cât şi sinonimele acestuia (luptă, bătălie) sunt 
entități concrete, ce au generat construcții metaforice care, pe parcur- 
sul evoluţiei limbii, s-au lexicalizat și a căror valoare figurativă nu mai 
este percepută. Discursul politic abundă în astfel de expresii, multe din 
ele devenite formule-stereotip, „banalizate prin repetare” [4], cum este, 
spre exemplu, metafora război politic. La o simplă accesare în Internet 
a acestei sintagme, apar 44.400 de rezultate, iar la accesarea aceleiași 
expresii dar articulate hotărât (războiul politic), mai apar încă 29.200 
de rezultate. De exemplu: 


„Guvernarea şi Președinția se pregătesc de un război politic în toată le- 


gea” [S], 
„în pragul unui război politic total” [6], 
„războiul politic trebuie continuat pe alte fronturi” [5], 


„războiul politic continuă” [7], 

„războiul politic... reluat după o pauză” [8], 

„războiul politic... îi poate băga la belea pe unii judecători” [6], 
„războiul politic trece pe Internet” [9], 

„motivul care ar putea declanşa războiul politic” [10] etc., etc. 


În aceeaşi situaţie se află şi expresia „luptă politică”, la accesarea căreia 
internetul ne oferă 74.800 de rezultate. 


De notat că, atunci când în comunicarea politică se aplică strategia dis- 
cursivă de liniştire a publicului sau a „cosmetizării” unor fapte, eveni- 
mente neplăcute, termenul război poate fi înlocuit printr-un eufemism — 
„cuvânt sau expresie care, în vorbire sau în scris, înlocuieşte un cuvânt 
sau o expresie neplăcută, jignitoare, necuviincioasă sau obscenă, res- 
pectând paralelismul de sens” [4]. Astfel, pentru a camufla sau atenua 
semnificația lexemului război se utilizează operaţiune, conflict, diferend 
(„conflictul din Kosovo” pentru „războiul din Kosovo”, „diferendul 
transnistrean” pentru „războiul din Transnistria”), iar ministerele de 
război se transformă în ministere ale apărării (prin actualizarea unei 
componente a războiului care reprezintă, cel puțin la nivelul intenţiilor, 
politica guvernelor în domeniu). 


Eufemizării îi sunt supuse și urmările războiului. De exemplu, în loc să 
spunem „armata a omorât un întreg regiment inamic” — expresie care 
ne evoca un morman de cadavre și sânge — putem spune „armata a ani- 
hilat un întreg regiment inamic” (comunicăm același fapt, dar fără ca- 
talogarea armatei — componentă indispensabilă al războiului — drept o 
hoarda de ucigași). Tendinţa de „mascare” a evenimentelor din această 
sferă prin diferite eufemisme metaforice se datorează conotaţiilor ne- 
gative ce însoțesc „războiul” pe plan terminologic. 


Aşadar, lexemul „război” poate el însuşi crea metafore (intrând în 
componenţa lor), dar poate duce și la înlocuirea prin eufemisme, care 
şi ele sunt un fel de metafore. 


Discursul politic face uz atât de metafora-stereotip război politic, cât 
şi de metafore axate pe cuvinte ce fac parte din familia lexicală, din 
câmpul lexical şi din cel semantic al acesteia. În cele ce urmează, exem- 
plificăm constatarea. 

Astfel, alături de expresii de tipul: 

„război între Parlament și sistemul judiciar” [11]; 
„a izbucnit un război total pe scena politică” [15]; 
„război total în PMP” [21], 


în discursul politic vom atesta și metafore axate pe familia lexicală a 
termenului război: 


războinic: „anunţul războinic făcut de liderul de la Kremlin” [12], 
„Putin e mai războinic ca niciodată” [13], „testarea potenţialului răz- 
boinic al oastei şi a eficienţei infrastructurii partinice” [14], „mesajul 


războinic al lui Trump” [15]; 


războire: „războire între verigile puterii” [12], „Rusia a intrat pe o cale 
de războire cu vecinii” [13]; 


a se război: „Coldea se războiește cu trădătorii... statului” [16], „Duma 
de Stat se războieşte cu Vlad Plahotniuc” [17] etc. 


Expresiile axate pe câmpul semantic al metaforei războiului se prezintă 
astfel: 


v» 


luptă: „lupta pentru controlul politic continuă” [20], „lupta finală între 
cele două partide” [8], „se duce lupta pentru a câștiga puterea” [7] etc. 
Uneori, în discursul politic, se face o delimitare între metafora războiu- 
lui şi metafora sinonimica acesteia — metafora luptei: „lupta politică nu 
a fost transformată niciodată în război” [8]; 


conflict: „concurența politică, văzută ca formă de conflict” [11], „con- 
flictul dintre cele două popoare este alimentat din motive politice” 
[21]; 

conflagrație: „guvernanţii... aspiră să mențină stabilitatea politică și 
să evite temporar conflagrații majore, care le-ar putea periclita legitimi- 
tatea” [11], „trebuie să acționăm rapid, pentru a preîntâmpina o nouă 


conflagrație între partide” [16]; 


confruntare: „confruntare inedită între contracandidați” [11]; 
„Moldova este pe prima linie de confruntare geopolitică” [17]; 


bătălie: „imaginea politică a fost pierdută într-o bătălie a agresivităţii” 

[19]; „ca în capitală, o bătălie mare pentru fotoliul de primar se dă și la 
Bălţi” [18]; 


măcel: „măcel în PSD pentru alegerile parlamentare” [11]; „măcel to- 
tal în PNI” [15]; 


masacru: „masacru pe scena politică din SUA” [20] etc. 


Desigur, nu toate aceste expresii se află într-o sinonimie perfectă cu 
metafora războiului. Dar între exemple de felul „măcel în PSD pentru 
alegerile parlamentare” sau „trebuie să acționăm rapid, pentru a pre- 
întâmpina o nouă conflagrație între partide” și „război în PSD pentru 
alegerile parlamentare” sau „trebuie să acționăm rapid, pentru a preîn- 
tâmpina un nou război între partide” am putea pune semn de egalitate 
semantică. 


Câmpul lexical al metaforei războiului este foarte vast, de aceea ne 
oprim doar asupra câtorva exemple: 


armată: „armata de instituţii care asigură securitatea în jocuri politi- 
ce” [13]; 


ofensivă/defensivă: „PNL declanșează o ofensivă în comunicarea on- 
line” [20]; „PSD trece de la defensivă la ofensivă” [20] 


opoziţie: „opoziția respinge oferta de dialog a premierului” [13]; 


adversar: „suntem adversari pe scena politică” [11], „i-a fost distribuit 
rolul de adversar al partidului” [13]; 


front: „partidul... va lupta pe două fronturi” [18]; 


câmp (de luptă): „cele trei câmpuri de luptă politică se deschid în RM” 


[9]; 


victorie: „victoria în alegerile parlamentare” [19], „ultima victorie po- 
litică” [15]; 


ţintă: „premierul Serj Sarkisian — ținta protestelor” [13]; 
artilerie: „mai bine triade verbale decât tiruri de artilerie” [17]; 


arme: „unii deputaţi trec cu arme şi bagaje în alte partide” [16], „duel 
politic cu arme penale” [19]; 

tun: „candidatul dă tunuri şi își realizează planurile diabolice” [8], 
„deputaţii ruși au pus toate tunurile pe liderul PDM” [17] ş.a. m. d. 


Uneori, în discursul politic depistăm fraze în care sunt concentrate mai 
multe elemente lexicale din câmpul semantic al metaforei războiului: 
„Funcţia e una supra-partinică și nu e ţinta pentru care merită să-ți bagi 
toată oastea disponibilă într-o luptă pe viață şi pe moarte (iar la noi nu 
există altfel de bătălii, toţi se bat nu atât pentru victorie, cât pentru dis- 
trugerea — de dorit: definitivă! — a adversarului)” [14]. 


Se ştie că, în funcţie de intenţia politică asumată, distingem două ti- 
puri de mesaje politice: mesaje de informare, prin care agenţii comu- 
nicării politice îşi proclamă identitatea proprie, ceea ce îi diferențiază 
de ceilalți, subliniind poziţia în mediul politic, valorile împărtășite, 
obiectivele vizate, interesele promovate etc.; și mesaje vădit persuasi- 
ve, altfel spus, mesajele care sunt folosite ca arme (legitime) ale luptei 
politice, pentru a câștiga și păstra noi membri de partid, noi segmente 
de electorat, respectiv pentru a submina poziţiile deținute de adversa- 
rii politici în cadrul societăţii. Metafora războiului este valorificată în 
ambele tipuri de mesaje politice, deși, în general, utilizarea metafore- 
lor în comunicarea politică este expresia unui limbaj care își propune 
intenționat mai degrabă să convingă decât să descrie o realitate. 


Metafora războiului în discursul politic ne permite să receptăm dome- 
niul politicii aidoma domeniului războiului. Desigur, metafora nu este 
realitatea, însă noi reacționăm la metafore ca și la o realitate. Tocmai 
de aceea ni se pare un fapt normal să percepem o dezbatere politică în 
termeni de război. 

Daniel LĂCĂTUŞ 


Romul Munteanu. 
„Europeanul” din Călanul Mic 


Apreciat de mulți ca unul dintre cei mai iluştri 
critici literari români din secolul al XX-lea, 
Romul Munteanu, născut, crescut şi copilărit 
în localitatea Călanul Mic, cu toate că întreaga 
activitate și-a desfăşurat-o departe de urbea 
natală, simbolizează emblema satului său. 


a... Într-un număr pe 1998 din „Viaţa Armatei”, re- 

D. L. — jurnalist și scriitor, SA IRI a PEE 
membru titular în Uniunea  VStă de cultură editată de Ministerul Apărării 
Scriitorilor din România Naţionale, Nicolae Baboi, cunoscut sub pseu- 
(2011); membru în Societatea  donimul de Radu Voinescu, care i-a fost doc- 
de științe Istorice din  torand eruditului critic, istoric literar și editor, 

i ii si a LA relevă că la Salonul Internaţional de Carte de la 
IN jurnalism la Universitatea š As dns 

i Oradea (septembrie 1997), cu prilejul lansării 


„Lucian Blaga” din Sibiu. 
Volume recente: La templul Unei cărți a prozatorului Marius Tupan, acesta 


poeziei (2008); La dictadura s-a prezentat ca „un european din Călanul Mic”. 
del silencio (2009); in piața Cu aluzie certă la volumele Literatura europea- 
POME EDS) E iih epoca luminilor (1971), Cultura europeană 
de o clipă (2010); Celcarea | > at 
transportat pustiul (2013); Î" epoca luminilor (1974), Metamorfozele criti- 
Poezia creștină în prima Cii europene moderne (1975), Clasicism şi baroc 
jumătate a secolului al XX-lea. în cultura europeană din secolul al XVII-lea, vol. 
Orașul Călan (2016); Femeia 1.11 (1981-1983), Introducere în literatura euro- 
aceea/That woman, volum a S .. 
A A „peană modernă (1996), Iluminism şi romantism 
bilingv, română-engleză, d 


în traducerea lui european (1998). 


Mădălina Bă 2016). 3 s ints 
ădălina Bănucu (2016) Întreaga sa operă reprezintă un punct de re- 


per însemnat în cercetarea unor teme de 
importanţă din literatura europeană. „Două 

lucruri sunt de observat în legătură cu această operă, apreciază 
preşedintele Uniunii Scriitorilor, prof. dr. acad. Nicolae Manolescu, 
„întinderea și varietatea cunoştinţelor, pe de o parte, aspectul cultural 
al criticii, pe de alta, interesată mai puțin de originalitatea ideilor decât 
de circulaţia lor”. A adus, de asemenea, o contribuţie imensă literatu- 
rii române din calitatea de director al editurii Univers. „Prestigiul ade- 
vărat, pe deplin de seriozitatea și bogăţia ştiinţei lui, Romul Munteanu 
îl va dobândi ca director al Editurii Univers după 1971. Niciodată, nici 
înainte, nici după, nu s-au tradus mai multe cărți esenţiale şi necesare 
din toată literatura lumii decât sub direcția lui Romul Munteanu, în 
ultimele două decenii de până la Revoluţie. Aceasta este şi opera lui cea 
mai de seamă. Și, să nu uităm, în condiţiile cenzurii”. 


Prozatorul Silviu Guga subliniază referitor la Romul Munteanu că „ti- 
tlurile din bibliografia lui, dar și coordonarea Editurii Univers aproape 
două decenii — când era necesar să fim puși în contact cu scriitori şi 
opere de valoare din lumea întreagă - sunt atuurile faimei sale”. Tot de 
la acesta aflăm că începuturile vieții sale literare au primit încurajarea 
lui Romul Munteanu, pe care multă vreme l-a judecat greșit. 


Provenit din familie de intelectuali, cu orgini chiabure, tatăl de profesie 
preot, mama învățătoare, dar scoasă din învățământ, Silviu Guga a fost 
dat, după absolvirea şcolii primare din satul Băţălar, în 1954, la Şcoala 
medie de băieţi, numită în anul următor Şcoala medie mixtă nr.1, astăzi 
Colegiul „Decebal”. După absolvirea studiilor liceale, s-a pregătit pen- 
tru admitere la Facultatea de Litere a Universităţii București, unde se 
ţinea însă cont de „dosar. „Părinţii mei au primit o sugestie de la un văr 
al lui Romul Munteanu, trebuia găsită «o pilă», cuvântul l-am învăţat 
mai târziu. «Pila» indicată era chiar Romul Munteanu, prezentat ca 
decan al Facultăţii de Limbă și Literatură Română (era, de fapt, doar 
prodecan, dar pe atunci habar nu aveam de funcţiile astea) de la Uni- 
versitatea „C. I. Parhon” din Bucureşti și având relaţii până sus, la mi- 
nistrul învățământului. El putea să şteargă din dosar ce trebuia șters”*. 


În vara anului 1962, după promovarea examenului de maturitate, părinții 
l-au prezentat lui Romul Munteanu. Întâlnirea cu acesta n-a avut loc 
la București, așa cum își imagina, ci la Deva. „Convorbirea cu el a fost 
mai simplă decât mă aşteptam, pentru că nu mi-a verificat cunoștințele, 
am vorbit despre «viaţa literară» din Deva, despre «opera» mea. I-am 

mărturisit ceea ce părinţilor nu le-am spus, că nu vreau să merg la Bucu- 
reşti ca să mă fac profesor, ci scriitor, poet, prozator, critic literar, orice. 
Când m-am lăudat că debutasem în revista « Tribuna» a spus că mă in- 
vidiază şi mi s-a părut atunci că îşi bate joc de mine. De la Deva am venit 
cu trenul împreună şi numai atunci m-a întrebat ce-mi place să citesc și a 
rămas surprins de lectura mea «bogată», mi-a recomandat ca să ajung și 
eu scriitor să nu mă las influenţat de niciun scriitor.” 


Avea adresa lui și trebuia să-l caute la hotelul „Negoiu, conform înțe- 
legerii la coborârea în halta Călanul Mic, înainte de primul examen, 
dar nu l-a mai căutat. „Îmi pierise curajul de a aborda o personalitate 
ce depășea «fala Călanului». Am căzut la admitere, notele obținute 
mi s-au părut mici, la probele orale mi s-a părut că profesorii nici nu 
mă ascultau și nota era invariabil 7, la scris un supraveghetor, când se 
predau lucrările, pe câteva le-a bifat cu creionul la un colț, mi-a bifat-o 
şi pe a mea. Am bănuit că e un semn ca să fiu favorizat, dar la afișarea 
rezultatelor mi-am dat seama că am fost defavorizat” În cele din urmă 
a fost admis la Filologie în Timişoara. 


Ajuns profesor la Călan și coordonând cenaclul literar „Radu Stanca”, 
a avut ambiția să invite ca membri de onoare personalităţi literare re- 
cunoscute. Romul Munteanu n-a acceptat. L-a reîntâlnit în Sibiu, cu 
ocazia colocviilor revistei culturale Transilvania şi a încercat să-l „în- 
duplece” amintind de vorbele mamei sale, că e „fala Călanului”$. „Se 
considera, la sfârşitul anilor '70, că el n-a ajuns să aibă „fală naţională” 
şi m-a întrebat cu ce se poate făli Călanul. I-am răspuns că se fălește cu 
biserica din Streisângiorgiu, cu fonta care a ajuns, prelucrată la Petro- 
şani, materialul Coloanei Infinitului a lui Brâncuși la Târgu Jiu şi cu Ro- 
mul Munteanu. A râs cu poftă, dar eu eram dezamăgit”. În felul acesta, 
Silviu Guga a ajuns să-l considere printre cei ajunşi a fi o mândrie na- 
ţională, cărora nu le mai pasă de unde au plecat. „Cât de nedrept l-am 
judecat pe Romul Munteanu mi-am dat seama când i-am citit cartea sa 
de memorii O viață trăită, o viață visată.”” 


Scrisă cu o sinceritate aproape sfâșietoare, cartea a însemnat pentru 
autor o terapie sufletească, dincolo de rememorarea întâmplărilor, de 
multe ori autoflagelat disecate. „Memoriile mele nu sunt literatură, ci 
acte de confesiune și justificare a unei vieţi, trăite în singurătate sau ca 
un spectacol public, adeseori scandalos, absurd și dramatic. * 

Satul și casa părintească constituie pentru Romul Munteanu locuri fixe 
trasate în memoriile sale, care-l apropie în unele locuri de Ion Creangă. 
„Acolo am trăit şi am visat, acolo am fost mereu încolțit de realitate, 
după care alunecam cu uşurinţă în cele mai ademenitoare forme ale re- 
veriei adolescentine. Acum, în Casa dintâi sunt alţii. Când am văzut-o 
ultima oară era goală. La fereastră înflorea același liliac, iar grădina era 
pustie.” Odaia din Călanul Mic se transformă astfel într-un simbol, 
față de care trăieşte sentimente de vinovăţie. 


Mihaela Malea Stroe, cu referire la „casa dintâi” a ilustrului critic, ob- 
servă că e mereu prezentă de-a lungul traseului său trăit „păstrând în 
ea imaginea vie a părinţilor, cântecele religioase ale tatălui-cantor și 
cântecele de moarte ale mamei -— fin și discret receptor al solitudinii 
existenţiale și al finitudinii vieții”. 


Într-un interviu acordat lui George Arion și publicat în „România lite- 
rară”, rememorează cu aceeași intensitate fragmente din copilărie, de 
unde putem deduce cât de mult şi-a iubit satul. „Mintea și-a găsit o altă 
formă de «derulare» în acest spaţiu relativ întunecat, astfel încât pot 
să mă mișc rapid pe apele Steiului din lunca de la Călan și mă văd pe va- 
lea din apropierea casei părintești, de unde se zăresc dealurile pe care, 
de Paşti, coborau pentru prima oară în an vitele, pentru ca apoi să urce 
din nou, și cealaltă pantă care duce spre pădure, unde mergeam și eu 
odinioară cu alții de seama mea și păzeam vacile în vreme ce învățam 
pentru examene, chiar şi în studenţie.” 


Florentin Popescu îl descrie mic de statură, puţin rotofei şi întotdeau- 
na într-o ţinută ireproşabilă, „impunea respect din prima clipă în care 
îl întâlneai. Nelipsit din mâna dreaptă îi era şi bastonul pe care îl mișca 
cu eleganţă, ca și geanta tip diplomat pe care o purta în cealaltă mână 
şi din care, de îndată ce se urca la catedră, scotea câteva fişe pe care îşi 
notase mai înainte ideile ce avea de dezvoltat în prelegerea așteptată cu 
nerăbdare şi curiozitate de mulțimea de studenţi ce umpluseră băncile 


amfiteatrului”!?. 


Era văzut adesea la restaurantul Uniunii Scriitorilor din România, la cel 
de la Casa Universitarilor sau în alte localuri boeme din capitală. Aceste 
ieşiri au fost înțelese ca o evadare din solitudine, „un refugiu amăgitor 
din faţa multelor gânduri și probleme care nu-i dădeau pace”™. Același 

Florentin Popescu nota în anul 2005, „profesorul Romul Munteanu 
trăieşte însingurat, părăsit de prieteni și sărac în casa lui de pe strada 


Gramont, în tovărășia cărților pe care nu le mai poate citi singur”. 


Memoriile sale O viață trăită, o viaţă visată, publicată în primă ediție 
în 1994 la Editura Globus şi retipărită în 2001 la Editura Libra, conti- 
nuată cu volumul Viaţa în ceață sau Cântecul lebedei, apărut la aceeaşi 
editură, pe care a vrut, inițial, să-l intituleze Anotimpul orb,' reflectă 
perfect singurătatea și drama marelui cărturar din Călanul Mic. „Pa- 
ginile acestor două volume reprezintă o oglindă ce înfățișează expe- 
rienţele de viaţă, trăită sau visată, o viață rememorată de o conștiință 
neobosită în faţa scrisului, o viaţă ce recompune existența nu tocmai 
fericită și uşoară. Între cele două capete, viața autorului se dezlănţuie 
cu urcușurile şi coborâșurile sale, coborâşuri ce predomină în al doilea 
volum, când autorul trăiește drama singurătăţii. A dus o luptă acerbă 
cu existenţa în fiecare zi, confruntându-se cu lipsuri materiale, dar și cu 


spaima de a rămâne orb, lucru inevitabil la un moment dat.""* 


Mediul în care şi-a petrecut copilăria în „casa dintâi” a avut un rol 
esenţial în formarea sa. Imaginile mamei sale, mereu bolnavă, a buni- 
cii, o femeie mică și tăcută, a tatălui, gospodar și foarte inteligent, care 
l-a învăţat primul să scrie şi care îi rezolva problemele de matematică, a 
bunicului, înțelept și puternic, îi rulează intens în minte. Își amintește 
cu la fel de mult drag de dascălii pe care i-a avut la Școala Primară din 
Batiz, în mod special de Aurel Panţuru, cel care a reușit, cu greu, să-i 
convingă pe ai săi să îl trimită mai departe la Şcoală Normală din Deva. 
Un rol hotărâtor în acest sens l-a avut bunicul său, care observase că 
nepotul nu era bun de muncile câmpului. Doar de preot nu îşi amin- 
teşte cu plăcere, din cauza corecţiilor fizice pe care acesta obișnuia să le 
aplice elevilor, astfel începe să îşi piardă credinţa, cu toate că tatăl său 
era cantor la biserică. 


În anul 1938 intră la Şcoala Normală din Deva, unde dă piept cu viaţa 
prin regimul sever de disciplină. În biblioteca școlii face cunoștință cu 
operele lui Liviu Rebreanu, Camil Petrescu, Octavian Goga, Lucian 
Blaga, Tudor Arghezi, George Bacovia, pe care nu îi studiase la cur- 
suri. În aceeași perioadă de timp a avut și încercări poetice. A debutat 
în ziarul „Horea” din Deva (1945) cu un grupaj de poeme și câteva 
articole despre țărani. La biblioteca uzinei „Victoria” din Călan a făcut 

cunoștiință cu volumele semnate de Lev Tolstoy, Feodor Dostoievsky 
şi cu romanele traduse de Jul Giurgea”. În timpul studenției, Dumitru 
Popovici devine modelul său intelectual!*. La terminarea studiilor a ră- 
mas la catedra de literatură a facultăţii din Cluj, mai întâi ca preparator 
şi apoi ca asistent. 


Pe timpul studiilor superioare „stă cu chirie într-un subsol neîncălzit, 
apoi se mută într-un cartier sărăcăcios unde doarme într-o bucătărie. 
Condiţiile deficitare îl fac să se adapteze cu dificultate, se descurca greu 
la cursurile de franceză, latină, filologie romanică. Dar dorinţa de a ieși 


din anonimat era mai puternică decât toate obstacolele”"?. 


În schimb, viaţa sentimentală este bogată, „are relaţii cu diverse colege 
din Cluj, se împrietenește cu o studentă din anul I, Silvia, care o să joa- 
ce un rol important în viaţa sa în curând. Asta pentru o scurtă perioadă, 
căci în 1952 este chemat să își satisfacă stagiul militar”. Relaţia „a fost 
ceva îngrozitor, care mi-a deviat viața pentru întreaga mea existență”. 
Pentru a nu fi numit profesor de literatură română la Academia politi- 
co-militară, s-a logodit cu Silvia, care însă avea să-l părăsească mai apoi 
pentru un maior de aviaţie”. 


În timpul vacanţelor venea adesea acasă la Călanul Mic, unde își reîn- 
cepea tevatura amoroasă cu fete din zonă. Doina, fiică de preot, apoi 
Anişoara, alături de care a întreținut o relaţie pe care toți o vedeau în- 
cununată cu o căsătorie”. Nu a durat mult însă: „se îndrăgosteşte de 
Maia Nicolae, o studentă frumoasă de la Institutul Pedagogic, făptură 
pe care o consideră în paginile jurnalului ca fiind demonică în compa- 
rație cu Anişoara, considerată un înger”"*. Mariajul dintre ei s-a stins la 
fel de repede. „Firea tinerei soții, condiţiile mizere, precum și situarea 
profesiei soțului pe primul loc sunt auspiciile nefaste sub care debu- 
tează căsătoria. Acest mariaj nepotrivit cu o femeie frumoasă, dar care 
nu îl iubea, a avut o influenţă nefastă asupra vieţii sale”? A cunoscut-o 
mai târziu pe Elvira, redactor la revista „Reklam Verlag”, alături de care 
a întreținut o relație de aproximativ patru luni, apoi pe studenta Helga. 
„Viaţa amoroasă culminează cu o asistentă medicală ce rămâne însarci- 
nată în acelaşi timp cu soţia sa.” 


Nu s-a considerat un soț bun, nici un tată iubitor, după cum mărturi- 
sește, fiind preocupat aproape tot timpul de cărțile sale, care au impus 


SINTEZE EE 


o documentare laborioasă. „Memoriile le-a scris în casa de la Drăghici, 
la Câmpina în casa familiei Tomescu, și în liniştea apăsătoare a casei 
sale de pe strada Gramont din Bucureşti.” 


Lansarea ediției a doua, revizuită şi adăugită a volumului de memorii 
a avut loc la doar o zi după împlinirea vârstei de 75 de ani, 19 martie, 
şi a reunit mulți dintre prietenii săi apropiaţi. Cu toate acestea, criti- 
cul Romul Munteanu „se compară cu mortul căruia i se aduce ultimul 
omagiu, simțindu-se străin și trist”. 


În paginile volumului memorial, satul natal, Călanul Mic, îi apare în- 
fățișat în toate anotimpurile: „acum, pe dealul din satul meu natal în- 
colțeşte iarba”, „vara zdrăngăneam dintr-o tablă îndoită și spuneam 


că este o batoză cu care aleg grâul”, „grădina acoperită de toamnă”“, 


„„mi-amintesc de iernile de la țară când ningea mult”. 


Alex Ştefănescu publica în anul 2010 un articol tulburător despre 
acest „erou uitat”, din care simt nevoia să citez un fragment semnifica- 
tiv: „trăieşte în Bucureşti, imobilizat în casă și orb, un intelectual de o 
valoare incontestabilă, care a făcut servicii prețioase culturii române, 
dar aproape nimeni nu se interesează de soarta lui: Romul Muntea- 
nu. Aproape nimeni nu îl invită la emisiuni TV, preferând să aducă în 
prim-plan femei dezbrăcate care se aplaudă între ele, când reușesc să 
ghicească al doilea nume al lui Napoleon. Aproape nimeni nu-i citește 
cărțile, deși ar putea găsi în ele mai multă erudiție și inteligență decât în 
acelea ale autorilor la modă. Aproape nimeni nu îl menționează în lu- 
crările de sinteză, pentru că în momentul de faţă nu conduce instituții 
şi nu face parte din sindicate ale succesului literar". Tot el mai remar- 
că şi că Romul Munteanu „a avut o viață greu de înțeles de altcineva 
decât el însuşi, a ajuns la performanţă intelectuală, dar a cunoscut şi 
decăderea”**. O concluzie la care ar putea să ajungă oricine îi citeşte 
memoriile. 


Datorită implicării sale în viața culturală a poporului român, a 
contribuţiei pe care a adus-o din calitatea de editor sau din cea de cer- 
cetător, personalitatea lui Romul Munteanu va rămâne să dăinuiască 
peste secole. 

Opera literară este un complex de sensuri și 
semnificaţii care se cer interpretate, descifra- 
te, clarificate și înţelese. Pentru determinarea 
lor hermeneutică se apelează la diferite me- 
tode didactice, fie tradiționale, fie moderne. 
O sarcină textuală poate fi eficientă în cazul 
în care stimulează gândirea elevilor. Încă în 
1967, Edward de Bono a lansat conceptul de 
gândire laterală, care desemna un proces sis- 
tematic de a gândi, depășind tiparele limitati- 
ve ale gândirii logice. „Nu poţi săpa o groapă 
nouă adâncind o groapă mai veche”, susținea 
Edward de Bono, atrăgând astfel atenţia asupra 
faptului că a crea nu este un avantaj exclusiv al 
artiștilor, al geniilor, ci o calitate prezentă la 
diferite niveluri de competenţă. Prin urmare, 
în şcoală și mai ales la lecţiile de literatură (să 
nu uităm că literatura este o artă a cuvântului), 
creativitatea trebuie să devină un instrument 
practic la îndemâna oricui doreşte să învețe 
să gândească diferit. Formulând în mare par- 
te sarcini de identificare, de reproducere, de 
comparare, de explicare, de recunoaştere, în- 
trebând elevii ce trăsături de caracter posedă 
personajul sau în ce constă deosebirea/ase- 
mănarea dintre DI Goe şi Ionel, profesorul, de 

fapt, face un apel la memoria reproductivă a lor, punându-i în situația 
de a-și aminti trăsăturile de caracter, faptele personajelor etc. În cazul 
gândirii laterale, elevii sunt obișnuiți să privească lucrurile cu totul 
altfel, să depăşească netradiţional situaţiile problematice, să se elibereze 
de vechiul mod de a gândi, să caute şi să genereze mai multe idei/abor- 
dări alternative. Mai mult, căutarea posibilităţilor de rezolvare a pro- 
blemei cu care se confruntă personajul literar, a modalităţilor neordi- 
nare de rezolvare a sarcinilor textuale sunt/trebuie să fie în consonanță 
cu conceptul de operă deschisă al lui Umberto Eco. Deci schimbarea 
de atitudine, renunțarea la clișee, stimularea unor idei noi prin sarcinile 
formulate trebuie să devină normă pentru profesori, condiție sine qua 
non a activităţii lor didactice. A-i deprinde pe elevi să formulize idei 
noi, inedite pe marginea operei literare studiate/citite nu este atât de 
uşor, dar totuşi posibil. În cazul respectiv, profesorul are la îndemână 
atât metodele ce solicită gândirea laterală, cât şi procedeele imaginati- 
ve. Din multitudinea de metode ale gândirii laterale, menţionăm urmă- 
toarele: APO (Alternative, Posibilităţi, Opţiuni), PMI (Plus, Minus, 
Interesant), CTF (Consideră Toţi Factorii), LCP (Lista Cu Priorităţi), 
TSO (inte, Scopuri, Obiective), EAP (Examinarea Ambelor Părţi), 
PCO (Perspectivele Celorlalți Oameni), CU (Consecințe, Urmări). 
Cât priveşte procedeele imaginative, în literatura de specialitate sunt 
stipulate aglutinarea, amplificarea/ diminuarea, multiplicarea /omisiu- 
nea, diviziunea/rearanjarea, substituirea, modificarea, schematizarea, 
analogia, tipizarea, empatia. În continuare propunem câteva repere 
metodologice de utilizare a procedeelor imaginative în vederea formă- 
rii la elevi a competenţei de a formula idei pe marginea operei literare. 


Amplificarea sau diminuarea se referă la modificarea proporţiilor, a 
dimensiunilor unei structuri inițiale, obținându-se un nou efect (de 
ex., Setilă din Povestea lui Harap Alb de I. Creangă). Ce efecte pot fi 
obţinute prin amplificarea/ diminuarea unor situaţii atestate în ope- 
ră, a cadrului natural, a timpului, modului de comportament al per- 
sonajelor etc.? Care este impactul acestor amplificări/diminuări asu- 
pra personajelor/mesajului? Răspunsul la aceste întrebări îi va ajuta 
pe elevi să pătrundă în esenţa situaţiei, a cadrului/ timpului în care se 
desfășoară acţiunea, a tipului de comportament etc. Astfel, în procesul 
interpetării, de exemplu, a schiţei DI Goe de I. L. Caragiale, elevii pot fi 
solicitați să caute alternative de amplificare/diminuare a situaţiilor (dl 

Goe le numește proaste pe mămiţe, dl Goe răspunde urât pasagerului, 
dl Goe pierde biletul de călătorie, dl Goe rupe manivela, trenul întâr- 
zie câteva minute etc.), a cadrului în care se desfășoară acțiunea (pe 
peron, în tren, în compartiment, la fereastră), a personajelor, (exage- 
rarea/ diminuarea modului de comportament al băiatului/mămiţelor, 
amplificarea/ diminuarea unor trăsături de caracter sau de portret fizic 
al personajelor). Insistând, de pildă, asupra uneia dintre situaţiile enu- 
merate și anume asupra faptului că DI Goe pierde biletul, vom pro- 
pune elevilor să amplifice și/sau să diminueze situaţia și să găsească 
moduri de rezolvare. În continuare, vor fi analizate alternativele neor- 
dinare subliniindu-se impactul cazului, văzut deja altfel, din alt unghi 
de vedere (situaţia putea să ia proporţii exagerat de mari sau de mici), 
asupra personajelor, asupra felului lor de a se comporta, a posibilităţii/ 
imposibilității personajelor de a ajunge la București etc. 


Multiplicarea/omisiunea presupune modificarea numărului elemen- 
telor, păstrându-se identitatea lor. Efectul nou rezultă din înmulțirea 
unor componente sau eliminarea altora. Drept exemplu de omisiune 
poate servi ciclopul, un uriaș cu un singur ochi în frunte, iar de multi- 
plicare — Coloana infinitului de C. Brâncuşi. Procedeul respectiv poate 
fi utilizat cu succes şi în procesul de interpretare a operei literare, elevii 
fiind soicitaţi să elimine și/sau să adauge o trăsătură de caracter, un 
detaliu semnificativ privind mediul în care locuieşte personajul sau se 
desfășoară acțiunea, o replică etc. Ulterior, elevii emit diferite ipoteze, 
le analizează și formulează concluziile de rigoare. „Ce trăsătură de ca- 
racter ați adăuga personajului Apostol Bologa?”, „Cum s-ar constitui 
destinul său în acest caz?”, „Ce relaţii s-ar fi stabilit între el și alții?”, 
„Care ar fi fost impactul asupra conflictului psihologic al personaju- 
lui?”, „De ce autorul nu-l investeşte cu această trăsătură de caracter?”, 
„De ce trăsătură de caracter îl veți lipsi pe Nică?”, „Ce vreţi să subliniaţi 
prin eliminarea acesteia?”, „Cum se va comporta personajul în situația 
X neavând această trăsătură de caracter?”, „Cum vor evolua lucrurile 
dacă Nică, pe lângă îndârjirea pe care o demonstrează când uncheșul 
dă drumul pupezei, va fi și foarte hotărât să-și recupereze paguba?” — 
iată câteva întrebări-sarcini care pot servi ca punct de pornire în anali- 
za operei literare din perspectiva multiplicării/omisiunii ca procedeu 
imaginativ. În alt caz, profesorul le poate propune elevilor un fragment 
din opera literară, ei urmând, așa cum afirmam mai sus, să multiplice 

sau să omită detaliile de portret fizic, moral, de interior, circumstanţele 
în care se desfășoară acţiunea etc. În continuare, varianta obţinută va 
fi analizată în raport cu cea inițială, formulându-se concluziile de ri- 
goare. 


Ca procedeu imaginativ, diviziunea şi rearanjarea constă în găsirea 
unor noi criterii de diferenţiere a componentelor unor obiecte exis- 
tente, selectarea unora dintre ele şi transformarea lor în produse noi. 
Rearanjarea presupune păstrarea elementelor unei structuri cunos- 
cute, dar dispunerea lor într-o altă poziţie. Ca exemplu poate servi 
realizarea brațului mecanic, pornindu-se de la funcţiile organismului 
uman. Ca procedeu de interpretare a operei literare, aceasta poate fi 
utilizată cu succes mai ales în cazul analizei elementelor de structură, a 
compoziţiei, a structurii afectiv-intelective şi de caracter a personaju- 
lui etc. Punându-i pe elevi să rearanjeze elementele de structură (stro- 
fe, paragrafe, capitole, părţi, tablouri etc.), lor li se solicită, de fapt, să 
creeze o altă structură. Analiza acesteia în raport cu cea a scriitorului 
va ajuta elevii să „prindă” intenţiile lui și să formulize idei cu privire 
la mesajul operei. E știut că antiteza compozițională din Scrisoarea 
III de M. Eminescu (Baiazid — Mircea, trecutul — prezentul emines- 
cian) accentuează două portrete și două realități social-politice. Ce 
s-ar întâmpla dacă am omite un tablou, o parte a poemului? Ce alt 
tablou poate fi introdus în poemul respectiv? Rearanjarea versurilor 
unei poezii, a strofelor, a tablourilor poate deveni nu numai o operaţie 
distractiv-atractivă, dar şi un procedeu de identificare a unor posibile 
variante, puncte de vedere/alternative privind modul de constituire a 
discursului liric. Iată câteva sarcini: „Ce semnificații dobândeşte poezia 
Dintre sute de catarge de M. Eminescu în cazul în care strofa a 3-a va fi 
prima?” „Schimbaţi locul versurilor: 1 cu 3 şi 2 cu 4. Comentaţi modi- 
ficarea”; „Plasaţi ultimul vers din fiecare strofă la începutul catrenelor. 
Argumentaţi impactul modificării” etc. 


De regulă, schematizarea/tipizarea este un procedeu folosit mult în pro- 
iectarea tehnică, în grafică, în arhitectură, el constând în selecția numai 
a unor însuşiri şi în omiterea cu bună știință a altora pentru a servi mai 
bine activităţii omului. Astfel, schița unui traseu într-un mare oraș, ofe- 
rită şoferului, este alcătuită pe baza schematizării, autorul renunțând 
la amănuntele inutile. O variantă de schematizare este reprezentarea 

grafică, pe care o pot construi/ desena elevii în procesul sau în urma 
interpetării diverselor aspecte ale operei literare. Conflictul psihologic 
al lui Apostol Bologa, de exemplu, poate fi reprezentat grafic în felul 
următor (pot fi și alte variante): 


P datoria de cetățean 
Apostol Bologa: conflict psihologic = dramă existențială 


N 


apartenența la etnia română 


Itinerarul Vitoriei Lipan (Baltagul de M. Sadoveanu), al lui Harap- 
Alb (Povestea lui Harap-Alb de I. Creangă), conflictul psihologic al lui 
Manole (Meşterul Manole de L. Blaga) etc. sunt alte câteva posibilități 
de reprezentări grafice. 


Cât priveşte tipizarea, ea presupune extragerea trăsăturilor caracte- 
ristice unui grup de oameni și individualizate într-un personaj (de 
ex., tipul laşului, al linguşitorului, avarului etc.). Acesta, în literatura 
realistă, prezintă caractere tipice în împrejurări tipice, este deci unul 
reprezentativ pentru o anumită categorie socială/tip uman, scriitorul 
optând doar pentru ceea ce este exponențial, evitând o serie de deta- 
lii netipice. Dincolo de trăsăturile pe care le întruneşte, de exemplu, 
Ilie Moromete ca exponent al ţăranului filozof, cu pământ, care își 
construiește fericirea pe iluzie, cu siguranţă, prototipul său întruneşte 
şi alte caracteristici, manifestări de comportament, de gândire, de ges- 
turi, de limbaj etc. mai puţin ori defel tipice. Elevilor nu le rămâne de- 
cât să le presupună, să le caute, să le identifice prin raportare la alte for- 
mule estetice și, într-un final, să argumenteze de ce autorul a renunțat 
la acestea când și-a construit personajul. Mai mult, ei pot fi solicitaţi să 
găsească/să scrie în caiete trăsăturile fundamentale ale unui tip uman/ 
ale unor tipuri umane (lingușitorul, patriotul, hoţul etc.), după care să 
gândească diverse situaţii în care personajul respectiv să demonstreze 
exponențţialitatea sa. 


Analogia a stat la baza multor inovaţii și invenţii în tehnică și a unor 
descoperiri în ştiinţă. Acest procedeu constă, mai întâi, în relevarea în- 
sușirilor comune a două obiecte sau fenomene şi a celor cunoscute nu- 
mai la unul din obiecte. În cazul literaturii este vorba despre analogia 
dintre sentimente, viziuni, personaje, curente literare, scriitori etc. Una 

dintre metodele cele mai cunoscute utilizate în școală în vederea sta- 
bilirii asemănărilor şi deosebirilor, precum și a caracteristicilor indivi- 
duale, este Diagrama Venn. Totuși, în cazul stimulării gândirii creative 
şi laterale, sunt recomandabil și sarcinile cu caracter asociativ, grație 
cărora elevii pot face asocieri şi analogii neordinare, cum ar fi: să asoci- 
eze sentimentul eului liric cu o culoare, cu un instrument muzical, cu 
un obiect, fenomen din natură etc. (ca model le poate servi puternicul 
sentiment al iubirii pe care îl trăiește eul liric din poezia De dragul tău 
de A. Suceveanu, asociat de poet cu o ninsoare curată, contemplati- 
vă), să asocieze fapta /comportamentul personajului Goe cu orice le 
trece prin minte, să găsească analogii între entităţile care din start se 
resping (ex.: suferință dulce) etc. Rezolvarea unor astfel de sarcini le 
va oferi elevilor posibilitatea de a pătrunde în esența problemei, de a 
surprinde comlexitatea ei, a personajului. Pe baza însuşirilor comune 
și a diferențelor, în urma analizei acestora, ei pot trage diverse conclu- 
zii, formula idei inedite. 


Amplificată în artă, tehnică, educaţie, empatia nu este altceva decât 
o traspunere imaginară în plan perceptiv, intelectiv, afectiv, facilitând 
descoperirea de noi aspecte și înțelesuri. Manifestând empatie față de 
personajul operei literare, elevul reuşeşte să-l înțeleagă mai bine, să 
descopere greutățile pe care le are sau le-ar putea avea și să găsească 
modalităti care l-ar ajuta să le depășească. „Cum ai proceda tu în locul 
personajului?”, „Ce stări vei trăi?”, „Cât de greu/ușor îţi este să rezolvi 
problema cu care te confrunți fiind în locul personajului?”, „Ce im- 
pact are asupra ta înfrângerea?”, „De ce personajul îţi provoacă milă / 
suferință/atitudine negativă etc.?” sunt câteva dintre întrebările-sar- 
cini care îi vor ajuta pe elevi să se transpună, să empatizeze și, în rezul- 
tat, să interpreteze opera literară. 


Substituirea, inversarea, combinarea sunt alte trei procedee imagi- 
native, strâns legate între ele, ce pot fi aplicate cu succes în proce- 
sul de interpretare a operei literare. În cazul substituţiei, elevii vor fi 
îndemnați să schimbe anumite date ale problemei (trăsături de carac- 
ter, circumstanțe, gesturi, mod de gândire, situaţii, replici etc.), să mo- 
difice finalul operei, să „vadă” dacă este posibil din punctul de vedere 
al logicii construirii destinelor umane, să argumenteze varianta scrii- 
torului în raport cu a lor. Totodată, ei pot schimba pozitivul în negaiv, 

atitudinile personajelor, pot inversa rolurile (victima nu e Ana, ci Ion, 
Ionel este băiatul cuminte, vizitatorul — omul pretenţios), ordinea de 
desfăşurare a evenimentelor etc. A inversa lucrurile este o operaţie ce 
poate provoca gândirea elevilor. O sarcină de tipul „Imaginaţi-vă că 
Ion o iubeste pe Ana, iar aceasta — nu are niciun sentiment faţă de el. 
Dezvoltaţi subiectul în câteva variante neordinare” le oferă elevilor 
oportunitatea de a explora gândirea lateral. 


O modalitate atractivă de lucru este combinarea unor idei, fapte, cu- 
vinte, sentimente, stări etc. într-un aliaj, într-un ansamblu. Această 
combinare e o cale de înțelegere a rolului fiecărui element de structură 
a operei literare în constituirea mesajului. „Cum s-ar constitui destinul 
Anei, dacă în același timp: a) Ion ar manifesta respect față de ea; b) 
tatăl ar iubi-o și ar proteja-o ca fiică; c) ea ar fi mai lucidă în raport cu 
sine; d) scriitorul n-ar fi considerat-o mijlocul prin care Ion îşi vede 
împlinită dorința de parvenire?”. Solicitaţi să soluţioneze acestei între- 
bări-sarcini, elevii sunt puşi în situaţia de a formula diferite ipoteze, de 
a le argumenta ținând cont de trăsăturile de caracter ale personajelor 
implicate în destinul Anei și astfel să examineze din diferite perspecti- 
ve problema cu care se confruntă Ana. 


În concluzie, procedeele imaginative sunt un mod de operare min- 
tală, presupunând o succesiune mai mult sau mai puțin riguroasă de 
compuneri, descompuneri şi recompuneri, de integrări şi dezintegrări, 
conducând la rezultate variabile. Privite din acest punct de vedere, ele 
contribuie, în mare măsură, la valorificare operei literare, implicit la 
formarea competenţelor elevilor de a formula idei. 

Vlad D. GHIMPU 
Români şi limbă română 
în letopiseţele Novgorodului 


V. D. G. — dr. conf. cercetător 
științific coordonator la 
Muzeul Naţional de Istorie 
a Moldovei (din 1987). 
Autor a peste 70 de lucrări 
de specialitate, deschizător 
de orizonturi tematice în 
istoriografia românească a 
secolelor XX şi XXI. 


În Evul Mediu timpuriu o parte dintre români 
au mers spre nord... Deseori, cu numele ușor 
acoperite în haină lingvistică rusească, îi întâl- 
nim în Novgorod, începând cu sec. al XI-lea. 
Având o mai mare deschidere decât cele cne- 
ziale, în letopiseţele Novgorodului aristocra- 
tic apar mai mulți boieri influenţi sau, uneori, 
şi slugi sau orăşeni. Cazul lui Dudică (Ayaura 
< dudă) din anul 1055, holop al episcopului 
Luca, trebuia să fi produs o vâlvă mare, deoa- 
rece s-a ridicat împotriva stăpânului său, care, 
de frică, fuge la Kiev, iar când se întoarce, avea 
să plătească în anul următor cu nasul şi mâni- 
le tăiate, urmând să fugă şi el la nemți [NPL, 
183; Novg. IV, 118, 583], în Livonia probabil 
(Letonia actuală). 


În anul 1194 este ucis boierul Zavid Nego- 
cevici (HeroueBum), iar în 1200 este ucis bo- 
ierul Roman Pocta (Iskra), ce s-ar fi numit 
Pohta după numele altui personaj din acelaşi 
pasaj, cu sufix posesiv, ca fiu, Nezdila Pohţi- 
nip (Hesauaa IIbxmunumb), sau Pohcinici, 
după particularităţile rusei novgorodene. 
Alte personalități din sec. al XIII-lea: Michi- 
for Tudorovici (fiul unui Tudor), voievodul 
(tysjaţkij, al doilea om după posadnik) Boris 
Negoţevici, s-a scris şi Negocevici, dată fiind 
fluctuaţia lui č şi ţ, credem că provenea, ca şi 

Zavid, dintre neguțători români, Ivanko Tudorkovici, Jakim Vlunco- 
vici (scris şi BynkoBury Aynakosny, adică „din luncă”), de asemenea, 
Ghiureata Pineşcinici, Mihailo Pineşcinici, probabil, rude, cu numele 
românesc Pineș (de la pin), Michifor Manuschinici sau Manușchinici 
(de la mănușă?) (MuxuQop Tyaopoguu, Bopuc Heronesuu, HBanko 
TyAopkoBud, Akum BaynkoBur, Iropara Ilunemunuar, Muxanao 
Ilunenmunuus, Muruop Manyckunuu). 


În anul 1188, Semion Dâbacevici (AprGaueBuns), numele românesc 
era Dibaci, construieşte biserică de piatră Adormirea Maicii Domnului 
în mănăstirea Sf. Arcadie, iar în 1367 Sava Cuprov (Kynpos < cupru?) 
este trimis sol în Țara Nemţească. Un nume mai special l-a avut Ne- 
gutin (Heryrun) din Lubeaniţa, care ar fi fost fiul unui Neagu, altul, 
Silvan (CuasBan), boier novgorodean. 


Onomasticele de mai sus se completează cu alte menţiuni: în anul 1165 
se construia biserică de piatră în Cetiniţa (Illerununa, c-ul românesc se 
pronunţă popular și ca un š moale), mahala a Novgorodului este Șcerko- 
va ulița (IllepkoBa yanna), ca şi altă mahala Okolotok, sinonime ca ex- 
presie. Ulița Cercului înconjura o parte de oraș, ca și Ocolul târgului, 
ce l-am avut în țările române mai târziu, dar aici îi putem afla posibil 
originea. Altă mahala a orașului se numea Radokovici, de la un Radoc 
sau Răduc, mai degrabă, inclusiv numele unor prim demnitari în Lista 
posadnicilor (conducători aleşi ai Cnezatului Novgorodean) — Micula, 
Ivan Mutoriţa și Mihail Moturicin [NPL, 472]; ca fii, diferiţi sau ai acelu- 
iaşi Mutur, nume pe care l-am mai întâlnit în Povest’ vremennyh let [PVL, 
I, 231]. Alt personaj din Lista posadnicilor dintr-o perioadă nedatată, 
dar cu nume românesc, a fost Dan Mikitinici [NPL, 165]. 


Alt letopiseţ novgorodean confirmă şi completează cu alte informaţii 
din secolele XIII-XIV. Un boier Borislav Nekușinici (Hexymunuu) şi 
Săracea (Capasa), slugă al lui Rodion Nesterovici, primul era, proba- 
bil, fiul unui Nicuş, diminutiv al lui Nicula, sau/şi hipocoristic al lui Ni- 
colae, al doilea nume e sugestiv pentru poziţia lui socială săracă. Mulţi 
români, prin adoptarea numelor creştine comune, erau asimilați şi deja 
nu mai puteau fi recunoscuţi. Un caz interesant ni-l prezintă boierul 
novgorodean Constantin Vreaceslavici, mort în anul 1247, iar numele 
în călugărie l-a avut Anchidin (Anruaun) [Novg, IV], posibil de la a 
închide, singur sau de alţii, nu putem şti. 

Să ne oprim mai atent şi la 
consemnările pe ani din cel 
mai vechi letopiseţ novgoro- 


dean și cu alte elemente de- 
cât cele onomastice. 


Hoszopodckaa nepeaa TP A iay A P 


Pe 8! 
NAN âBAnHi 


Aemonucb cmapuezo u3600a 
(Novgorodskaja pervaja le- 
topis’ starşego izvoda) 


B aemo 6569 (1061). 
Ilpudoma Torosyu 1 u 
noGeduma Bcegoroda mecays 
gfeypapa ev 2. — Este un ar- 
ticol cu însemnarea anului 


şi ceea ce a avut deosebit ca Grafite în scriere glagolitică și chirilică 
eveniment istoric, iar noi pu- cy numele lui „Nan Voine” din catedrala 


tem remarca, la datarea eveni- Sf. Sofia a Novgorodului (sec. XI - XII). 
mentului din anul 1051 luna 


þeypap, făurar, denumirea 

populară românească a lunii februarie. 6613... 90 ceamozo Haue, 19, alt 
eveniment legat de calendarul creștin la Sf. Ilie. B nemo 6615. Tpaceca 
semas 8 5 feepaps, 19. În următoarea însemnare, aceeași lună februarie 


a fost scrisă rusește de altă mână. 


B nemo 6626 (1118). Ilpecmasuca Aemump 3usuduu, nocadnuKk 
HO8b20p0Qckviu, uyas 6 9, nocaðnuyss 7 mecayv 00uny. Am reliefat în acest 
articol prenumele Asmurp cu litera ep urmată după D, în limba rusă 
veche ea avea tendinţa fie să-și piardă valoarea și să dispară, fie să redea 
sunetul „o°. Având în acte pe scoarță de mesteacăn atestat expres numele 
Domitrs, îi putem aprecia și aici că, de fapt, reprezenta sunetul vocalic 
respectiv şi era o influență a numelui românesc Domitr-Dumitru. 


6634... mecaya Gespapa s 28. 6636... anpuns 8 16. ... u 3asud, nocadnuk 
Ho820p00vblu, ympe, Avmumposuub. 6641... na namsmv cesmozo 
Hukugopa, feepapa e 9 denv. 6642... H nycmuma mumpononuma Kvieey, 
mecays peyppa e 10. 6643... a enuckon npude peyppa e 4. Numele 
Axmurp (Domitr) continuat, iar luna februarie scrisă în două moduri, 


ÎNSEMNE IDENTITARE MEZERIIIE 


a doua variantă (feur(a)r) prin disimilarea literei „a”. De ce? Probabil 
s-a recopiat de către o persoană care nu cunoștea româna. 


B nemo 6651 (1143). Cmoame ecs ocenuna ducesa, om Iocnomuna nu 
do Kopourona, menĘso, doxcev, u GL 800a senuka envmu 6 Boaxose u 6crode, 
ceno u Qpoea pasnece, 03epo moposu 6 Houge, u pacmop3a semp, u &onece 
e Boaxoso, u nonomu mocm, 4 eopodne omunydv be-suambe sanece. B mo 
me nemo oxenuca Ceamonoak Hosezopode, npusede weny us Mopasvi 
meu Powecmsom u Kpewenuem. În literatura rusă nu exsită o apreciere 
univocă a termenului Crăciun (Kopouron), după noi, este egal cu ziua 
Naşterii Domnului, ca influență românească. Ceea ce se confirmă și 
din a doua frază, când Sviatopolk îşi aduce mireasă între Crăciun şi 
Botezul Domnului, autorul însemnării cunoştea şi scria sensul exact al 
celor două sărbători religioase. În cazul dacă Kopouron denumea nu- 
mai solstițiul de iarnă, ca o sărbătoare agrară, ea s-a contaminat ulterior 
cu ziua naşterii Domnului, însă faptul că ruşii au denumit-o deosebit, 
Rojdestvo, relevă împrumutul şi originea românească a Crăciunului, 
adică neacceptată până la capăt, care se confimă aici incontestabil cu 
exemple de coabitare româno-rusă. 


6657 (1149)... Tou me nouu Goicmv 3namenue 8 AyHe, 6ca nozvibe, 6 
saympemow naxe Hanoanucs, Șeypap. (6673) Tom ce seme nocmasuma 
uepkosv cesmola Tpouya Illemuqunuuu... 6677... u MOAumeamu 
Gaazoeepnazo 64a0bikvi Haue, mecaya peypapa e 25. 6678, 6680, 
6687, 6688, 6690, 6692... apxuenuckon bozorobusiiu Haua. 6693... 
npu apxuenuckone Hauu. 6694... B mo xe nemo npecmasuca Haua, 
apvxuenuckon HO8v20podvckolu, mecays cenmabpa 8 7 denv... Luna feurar 
(făurar) şi vlădica Ilie scris şi Hana. Construcţia unei biserici noi, a Sf. 
Troiţe, în mahalaua Cetiniţa, cu copaci de cetină, coniferi. 


6702... H y6uma... Hezouesuya 3aeuda. 6704... Kocuamun u Aomump, 
6pamenuxa, ... a Kocuamuny u Aomumpy seunas namamo. Tom we seme 
sasocuwua yepkosv kamany ceamozo Haue na Xoame (în 6710, finisa- 
tă). 6708... u y6uma Pomana Iloxma, unex 4 myw. B mo me nemo udee 
Hesðusa Ilvxuunuub Ha Aykoi 60e6000%0... 6712... peyaapa e S denv. 
6717... u nocaonuxa Avmumpa. 6718...Ho62opodvyu yeonusowme Aumey 
e XoOvinuuqux. 6719... dama nocaonuuvcmeo Avmumpy Akynuuto. B nemo 
6722. Mecaya pespapa e 1 denv... 6723... mecays fespapa e 11 deno. 
Xoasmuna pare a fi din românescul hodină (inexistent în vocabularul 

vechi rusesc). Luna februarie scrisă în două moduri, în primul caz (fă- 
urar) prin transformarea pimului „r” în „L”. 


6726... na ceamozo npopoxa Hauu, Mameu Aywmuavuesuub ... Heana 
Aymunvuesuus, pam Mamees. 6732... u y6uma Aomanupa Topaunuys 
u con ezo, a pyman Bozowmn..., evidaume mu... Mukupopa 1ydoposuua. 
6736... u ðo Huxkynuna Onu. To20a omama miicanockoe y Banecaaea u 
dama Bopucy Hezouesuur... 6737... y Heanka y Amumpoeuus, ... Heanka 
Tydopkosuua. 6738... na Akuma Baynkoeuus, ... a ce yace Mucyaun deno. 
Matei, Tudor, D»mitr (Domitr), alte personaje, după exemplele de 
mai sus, Dorz trebuie citit Bogoş, transformat prin Boguș din Bu- 
huş (<buhă + suf. -uș). Hukyna şi Muxyaa sunt egalate ca unul și ace- 
laşi nume. Cum se vede, Micul s-a mai pronunţat (ca și astăzi popular 
cu n moale) Nicul, nume precreștin, înțeles apoi ca un hipocoristic 
al românescului Nicolae-Niculae, Nicu(1), echivalat în mediul rusesc 
cu creştinul Nikola-Nicolai, ultimul de influență grecească, ca și la ro- 
mâni, s-a adoptat prin biserică. În multe scrieri rusești medievale însă 
se făcea distincția între Muxyaa și Huxoaa, astfel că întâlnim adesea: 
non Muxysa om Hukonvckoii wepkeu; adică un preot Micula putea face 
distincţia între numele lui diferit de cel al hramului bisericii Sf. Nikola, 
altfel s-ar fi numit şi pe sine Hukoaa. 


Prenumele românesc Nicolae a fost şi el foarte răspândit în cnezatul 
Novgorodean, întâlnit în sec. XII-XIII pe unele icoane de lemn ale 
sfântului omonim, iar pe una pictată pe piatră fiind scrisă cu influență 
grecească: Hukoaae azuc (Nicolae aghis — Sf. Nicolae); de asemenea, 
în anul 1510 în Novgorod se construiește o biserică de piatră Ceamorŭ 
Hukoaae urodomeopey şi tot în sec. al XVI-lea alte două biserici nou- 
construite aveau un altar din cele trei tradiționale cu numele Sf. Nicolae 
[Novg. IV, 537, 539, 575]. 


B emo 6739. 3azopeca om Mameesa dsopa om Bviwukoeuua..., mumo 
ceamozo Hauw... B nemo 6740. Ilpudoma uc Ilepnuzoea Bopuc 
Hezouesuuv, Muxaav c 6pamom, Ilempe Bodoeukosuup... 6742... A 
HO820p09vyb yGuma 10 myx... Hezymuna na Ay6anuuqu... 6744, 6746... 
Axuma Baynkosuua. 6748... Iropama Iluneuţunuuv, 6767... nouma, 
npuexa Muxauno Iluneuţunuuv... 6776... mecaya Bepeapa 18. 6778... 
uemy 6354 ecu Onekcun deop Mopmxunuua, ecu cepe6po na Muxugope 
Manyckunuuu..., nouma Muxauna Iluneuqunuua... 6823 (1315)... A 6ou 

bvicmo mecaua Beepapa 10... Matei, Boris Negoţevici, alte personaje pe 
care le-am menţionat, Petre, Heryrun, pare a fi Negu, eventual fiul lui, 
Neagu + suf. -tin, Olexa (Alexa) Moprrunu“, din Mort + kin, apoi fiul 
era numit Mortkin + ici. Ultimul personaj reprezenta, și cu numele, şi 
cu prenumele, o identitate românească, așa cum l-am avut și în actele 
medievale. Cu acest prenume, Alexa (Olexa), în Novgorod întâlnim 
mai multe persoane: Anexca MuxanaoBuus, cunoscut şi ca Varlaam, 
superiorul mănăstirii Hutân, alți novgorodeni, Alexa Ilpoxonbunuus, 
Olexa IlyruaoBnus, Alexa C6picaa6uas [Novg. IV]; spre deosebire 
de numele Alexei, pe care îl purtau rușii, preluat oficial prin biserică, 
ca și românii, din grecescul Alexias. Într-un caz se arăta și naționalita- 
tea (1339): „Ko knaaro we Heany (mare cneaz al Moscovei) nocaama 
Cuabeecmpa Boromesuua (Voloşevici) n Pedopa Aspamosa..”. Este vor- 
ba de doi mari boieri novgorodeni Silvestr Voloşevici și Fiodor Avra- 
mov, care merg soli la Moscova, la cneazul Ivan Kalita [NPL, 367). 


În nordicul Novgorod românii au fost atestaţi din sec. XI. Este necesar 
să ne oprim și la unele forme de scriere ale orașului. Mai întâi, în leto- 
piseţe: 970 — npudoma modu Hooyzopodcmuu, 980 — npumed AoGpvina 
Hooy2opoQy [Lavr. let.], 970 — ucnpocuma Hooyzopoduu, 1119 — 6oape 
Hooyzopoduyxue, 1279 — kna3v Amumpeu c Hoyzopoduu [Novg. IV]. 


Deşi nu prea multe, letopiseţele au fost scrierile ce s-au copiat cel mai 
des, aducându-se în timp la o normă, cu toate acestea observăm că din 
cele mai vechi timpuri orașul s-a numit şi Nougorod, cu prima parte - în 
româneşte. În însemnările locale, fie că erau scrise de dieci locali sau 
din centru, inclusiv până în sec. al XVI-lea, locuitorii se scriau nougo- 
rodeni. De pildă, în Toropeţkaia kniga din 1540: „Henamxo noyeopodey, 
c MOCKOBCKUX zocmeu u c HOy20po0dy08, noyeopodykoŭ deopeurkoiă, 
noyzopoðykux nomeuukosg”. La cele menţionate, putem adăuga și une- 
le grafite din biserica Sf. Sofia, şi însemnări din scrisori pe scoarță de 
mesteacăn. 


Astfel, apreciem că românii nu sunt atestați întâmplător în Novgorod, 
ci este posibil să fi participat şi la fondarea orașului. Pentru confirmare, 
dacă ținem cont şi de prima denumire a lui din izvoarele scandinave: 
XoamzapO (Holmgard). Partea a doua a cuvântului compus, gard, ar co- 
respunde mai mult îmbinării cu sensul din limba română „îngrăditură, 
loc închis cu gard”, decât sensului adus de scandinavi în limba germană 

(„casă”). Având în vedere faptul că holm este și în limba română, deși 
ca împrumut, alături de cel rusesc și de cel german, putem aprecia că 
oraşul Novgorod, așa cum era numit paralel și Nougorod, a putut avea 
printre întemeietori şi colonişti români, împreună cu slavi [mai pe larg, 
vezi în „Romanoslavica”, 2012]. 


Izvoare si 1. Lavr. let. = Ilosnoe Co6panue Pycckux Aemonuceii, T. 1, 
bibliografie | Naspen'rbeBckaa Aerorrucb, Moscova 1997. 

2. NPL = Hozopodckas nepeaa nemonucv cmapmezo u 
mAadmezo u360d06, Moscova-Leningrad, 1950. 

3. Novg. IV = IloAnoe Co6panue Pycckux Aemonuceiă, T. IV, 
4. 1, Hoezopodckaa uemsepmas nemonucv, Moscova, 2000. 
4. PVL, I = Iloeecmv epemennoix aem, YacTh l, TeKCT M 
nepesoa, Moscova-Leningrad, 1950. 

5. Vlad D. Ghimpu, Mențiuni ale habitatului românesc în 
Cnezatul Novgorodean, în: „Romanoslavica“, vol. XLVII, 
nr. 2, Bucureşti, 2012, p. 237-264. 

Yurie ILAȘCU 


Despre originea satelor 
Toqsobeni și Telenești de pe Prut 


În anul curent, 2018, se împlinesc 420 de ani 
de la prima atestare documentară a localității 
Toqsobeni şi a toponimului Telenești. Drept 
confirmare, prezentăm un scurt fragment 
din cartea „IOQSOBENI”, editura U.P.S. 
„I. Creangă” din Chişinău, lucrare care inclu- 


de și elemente de antropologie și arheologie 
Yu. I. — conf. univ., doctor, lingvistică. 
Universitatea Pedagogică 
de Stat,lon Creangă” Îmi exprim toată gratitudinea faţă de crip- 


tografii slaviști, pentru ingeniozitatea și pro- 


fesionalismul manifestat la traducerea unui 
atare text indescifrabil, după părerea noastră. 
Deoarece, atât alfabetul slavon, cât şi cel ru- 
sesc nu dispun de grafemul [x], în textul ce 
urmează în limba română, cu grafie latină, 
îl redăm prin echivalentul lui [cs], reprodu- 
când, astfel, şi originalul din textul documen- 
tului istoric. 


Chiar numai în baza unei scurte analize a 
numelor de familie, atestate în zapis (Alivan, 
Toma, Mănoilă, Procop, Măciucă, Petrea, 
Vasile, Drăgan, Cozma, Zane şi Verăşciac), pu- 
tem destul de uşor să constatăm că toate aces- 
te nume sunt autohtone, românești. Excepţie 
însă face numele de familie Verășciak, de ori- 
gine rusească veche. Numele parvenitului 

1598 (7106) Iunie 16, Telenești. 


+ Iată dar cu, Alivan vatah şi Toma vătah şi Mănăilă vătah din Toxăäbeni 
şi Veräşciac și Procop medelnicer din 'Teleneşti și popa Maciucă tot cde acolo> 
şi Petrea uşier din Miclăuşeni, iată mărturisim cu această carte a noastră că a 
venit înaintea noastră Vasile, fiul lui D-ăgan din Miclăuşeni, nepotul lui Cozma, 
nesilit de nimeni, nici asuprit şi a vândut de bună voia lui dreapta sa ocină lui 
Zane diac, pentru una sută și șaizeci zloți tătărești, ce se va alege ocina lui, partea 
lui Vasile, fiul lui Drăgan, din satul Miclăușeri, din partea de jos, să fie a lui Zane 
ocină și dedină cu tot venitul. 

Altul să nu se amestece. 

Şi la această tocmeală au fost şi alți mulţi oameni buni megieși. Și pentru mai 
mare tărie am pus și peceţile pe acest adevărat zapis. 
Scris în 'Leleneşti, în anul 7106 <r598> Iunie I6. 
Acad. R.P.R., CCLNXVIII/74. 
Orig. slav, hârtie, 4 peceţi în fum. 

Fotocopia documentului cu prima menționare a localităţii Togsobeni 
şi a toponimului Telenești [1] 


medelnicer, ce figurează în zapis, este cu sensul lexical de „intrus, vene- 
tic”, chiar dacă vedem că avansase în funcţie la Telenești. 


Termenul Verășciak provine de la o poreclă care înseamnă „om guraliv, 
ce vorbește tare de-i sare saliva din gură”. Acest cuvânt exprimă o me- 
teahnă, un cusur al unei persoane cu anumite caracteristici umane con- 
crete, trăsătură ce a produs o curiozitate celor din jur. A fost utilizat ca 
poreclă, pentru a exprima o generalizare a trăsăturilor morale, proprii 
persoanei care vorbeşte tare și mult. Este și pentru noi o curiozitate, nu 
doar că este legată de arealul geografic unde i s-ar fi dat această pore- 
clă, ci anume pentru a demonstra că, devenită nume de familie, a fost 
străină mediului nostru. 


Cele mai cunoscute dicționare explicative ale limbilor rusă şi ucrai- 
neană, începând cu cel al lui VI. Dali [2] sau al folcloristului rus N. 

Tupikov [3] (autor al unui dicționar de nume rusești arhaice), ne de- 
monstrează că este unul propriu antroponimiei slave de est. A apărut 
în zona de sud-est a Rusiei Medievale şi mai apoi s-a răspândit până în 
Belarus, având o frecvenţă de apariţie de zeci şi sute de nominalizări. 
Această poreclă, devenită antroponim, a rezistat de-a lungul veacuri- 
lor ca nume de familie la cele trei popoare: rus, ucrainean şi belarus, 
păstrându-se în inventarele antroponimice. Mai mult decât atât, sunt 
atestate şi câteva sate Vereşciaki, ca toponim provenit din antroponi- 
mul Vereşciak (Aepenu u xyropa Bepemaru, s Bpanckoi oGAacru 
Poccuu, AepeBu B Tepnonoabckoiă n Hepkacckoň oGAacrax YkpauHbI, 
xyrop B Bure6ckoi oGaacru Beaopyccuu). Termenul respectiv există 
şi în câteva proverbe ucrainești, care de asemenea exprimă sensul de 
meteahnă umană „... KPHYHT, BEPernuTe, IIpOTUB AiAa He MOBYHT! sau 
altul alegoric... xa6a kpuuur, Bepermurs, a Kyxape Ha poxRi ii TAMT” 


[4]. 


Dar cum s-a strecurat cuvântul dat în limba română? Este o între- 
bare arhiimportantă a ipotezei noastre despre întemeietorii satului 
Togsobeni! Oare era posibil ca în mediul etnolingvistic și grafologic 
toqsobenean, la anul 1598, să fi existat nativi ruşi, vorbitori ai unei alte 
limbi, dar utilizatori ai unor „subtilități de limbaj zeflemitor”? Când ne 
propunem să aflăm despre influenţa slavă asupra mediului etnoling- 
vistic românesc, înțelegem că acest fenomen nu s-a manifestat prompt 
şi nici doar într-o perioadă limitată de timp. Unele nume din zapisul 
nostru, cum ar fi Alivan, Drăgan şi chiar Zale, sunt antroponime vechi 
ale slavilor de Sud, intrate la noi prin secolele VI-XII, d. Hr., într-o 
epocă fără frontiere. Altele au pătruns însă odată cu întemeierea state- 
lor românești, cu organizarea cancelariilor şi a bisericii ortodoxe, cum 
ar fi ocină, dedină, diac, zapis. 


Influenţa slavă asupra limbii române nu a fost doar din vechea slavă 
sau slavonă bisericească şi cărturărească, ci şi din limbile slave vecine: 
bulgară, sârbo-croată (limbi în care își au explicaţia semantică origi- 
nea locurilor pitorești din preajma Toqsobenilor: Ponoara, Gârla Mică 
şi Mare, Hârtopul, Toloaca, Bârnătoaia). Şi, de ce nu, în cazul nostru, 
medelnicerul teleneştean Verăşciak, ce avuse cândva un străbunic gu- 
raliv, dar, oricum, copărtaș şi el la importantul contract, estimat la 160 
de zloți tătăreşti, „scris în Telenești, în anul 7106 iunie 16”. Explicăm 

cum a apărut şi acest sătuc, alipit Toqsobenilor, Teleneștiul de pe Prut, 
astăzi doar o lungă și șerpuită ulicioară, aflată în partea de miază-zi a 
Togsobenilor. 


Din toate cele relatate până acum, conchidem că antroponimicul 
Verăşciak este adus, asemenea celorlalte nume de familie neobişnuite 
pentru onomastica toqsobeneană și atipice arealului românesc, prin 
migrare din bazinele râurilor Nipru-Don: Bodali, Bunciuc, Balamatiuk, 
Bliduk, Cadenuc, Ciuvaga, Ciurca, Diug, Dulap (Dulat), Griniuc, 
Gomenciuk, Gumaniuc, Kovaliciuk, Krasnoper, Karaghiaur, Koşman, 
Kazacenco, lachimciuc, Socol (Socalt), Onoico, Pelin, Pavliuk, Lacman, 
Murusak, Turcuman, Teron, Vlaşaniuc, Vidmichi. Voi evidenția din acești 
togsobeneni și un alt nume, Gumaniuc, pe care îl regăsim la renumitul 
savant orientalist László Râsonyi într-o lucrare din anii 1930, reedi- 
tată la Ankara în 1993. Printre marii boieri din Moldova şi Muntenia, 
Râsonyi identifica şi omologa în antroponimia românească, numele 
etnic de origine cumană, Quman [5]. 


Mai mulți cercetători au căzut pradă uşoară acestui contract de vân- 
zare „scris în Telenești” și, drept rezultat, au creat o favoare târgului 
Telenești, pentru prima atestare documentară. Numai nume de per- 
soane indicate în zapis ar fi vreo zece, chiar cu „mulți alți buni megieşi” 
în calitate de martori, admitem vreo trei-patru, în total să fi fost cam 
14-15 persoane! 


Aşadar, reiese că aceşti oameni dintr-o mahala a satului Miclăuşeni (azi 
Gherman, raionul Ungheni) se întâlnesc cu vecinii lor din Telenești- 
Tocsăbeni, aflat la 1,2 km. Se îmbarcă pe ceva rapid și încăpător pentru 
15 oameni, pleacă nu ştiu de ce la 130 de km distanţă, până la târgul 
Telenești şi semnează un contract de vânzare-cumpărare, după care re- 
vin acasă teferi şi nevătămaţi, ba chiar şi mai beau aldămașul, că de!, 
aveau valută, zloți tătăreşti! 


Nici prin cap să-mi fi trecut în anii copilăriei că acea ulicioară a satului, 
parcursă de mine de zeci şi sute de ori, când mă duceam la verişorii 
mei să mă joc şi care mai era numită haios „La şapte Mărioare!”, va 
deveni obiect de cercetare. Anume acolo am localizat acel mic apen- 
dice al 'Toqsoabei, amplasat exact între Micleușeni și 'Tocsăbeni, dar 
locuit la început de aceiași qâpcegi, numai că „tele-ș-... eni?!”. Noţiunea 

de tele ar fi fost forma inițială a denumirii care a căpătat în limba ka- 
rakalpacă forma de telengen, iar la ruși s-a numit telega [6]. În română 
ne-a mai rămas un regionalism arhaic, telegari, iar forma inițială, cel 
mai probabil, a fost... tele-şeni (derivat de la rusismele telejka-teleșka şi 
teleşniki — „cei ce confecționau aceste căruţe”). Tele-șenii erau din oas- 
tea auxiliară a toqsobanilor (rokco6umu), pe căruţe cu roți foarte mari, 
cu care transportau proviziile necesare campaniilor militare. Ei aveau 
instalate și corturi pe ele, unde dormeau. Se mai ocupau și de trans- 
port, ei înșiși confecționau aceste căruţe. Pe acea uliţă, cu ani în urmă, 
mai erau rămași locuitori care purtau numele de familie Kovaliciuk. Mă 
întreb de ce abundența de nume Rotaru din sat nu s-ar explica prin 
transmiterea acestei profesii băștinașilor de pe loc sau nou-veniţilor de 
origine românească? [7]. 


Nu considerăm sută la sută că cele 74 de nume de familie Teleaga, ates- 
tate în 26 de localităţi ale Republicii Moldova și în altele peste 200 din 
România, ar avea la originea etimologică cuvântul telegar. Când s-a 
întâmplat transpoziţia de la tele-șeni spre Telenești, noi nu am putut 
afla deocamdată. De aceea, îi îndemn pe cei care „s-au fript” cu târ- 
gul Telenești să plece la mănăstirea Golia, întrucât această mănăstire a 
deţinut într-o perioadă pământurile Teleneştilor-togsobenean și poate 
vor afla acolo, sau poate totuși îl vor găsi pe acel inexistent boier Telea. 

Căruţă a qâpcegilor, reprezentată într-o cronică rusească din sec. al XII-lea: 
călare pe cal se află un „telegar” care conduce caii [6] 

Dar dacă nu pe 'Telea, atunci cu certitudine pe Dumea, de la care a 
apărut şi cel de-al treilea toponim al Tocsăbenilor, Dumeştii. Acest to- 
ponim treptat a substituit toponimul Telenești, în secolul al XVIII-lea. 


Numele Toquz-oba, de la care provine şi toponimul TOQSOBENI, cu 
zeci de variante lexico-semantice, include în sine nu o singură pagină, 
în care forma structural-gramaticală [t] apare în paralel cu forma [d]. 
La începuturi sintagma toquz oba se pare că a apărut la hotarele sec. 
VII-VIII, fiind o combinare dintre turanicul tocuz, ce însemna „cifra 
nouă”, cu cuvântul oba, care desemnează originea lui mongolă, ceea ce 
ar fi însemnat „neam, trib”. Aşadar, atunci când a apărut, ar fi însemnat 
„a celor nouă neamuri, cele nouă neamuri sau triburi”. În unele cronici 
chinezești de atunci este transcris în forma tqsoba. Neamul TOQSO- 
BA, cu nedespărțitul lui semn (tamga), ceea ce pe înţelesul nostru ar 
fi blazonul familiei (în cazul acesta al neamului), este reprezentat de 
două cercuri alăturate, cu cel din dreapta având și un punct în centru 
şi care cu timpul a devenit o liniuţă ce întretăia cerculețul în partea lui 
dreaptă de jos - OQ, generând litera rară [Q]. Cu litera [Q] este forma 
corectă de transcriere a acestui fonem specific limbii qâpcege şi este 
al doilea semn — tamga, pe care mitologicul Kun-han i le-a dat uneia 
din seminţiile turanice pentru a se deosebi de celelalte. Felul cum se 
pronunţă la noi prin filiera franceză se deosebeşte radical de sunetul 
lui tătăresc. În limba română ar putea fi reprodus printr-o îmbinare 
din trei litere — [khî]. Considerăm că tot astfel trebuie să fie motivat 
fonetic și sunetul din toponimicul TOQSOBENI [8]. 


Cuvântul doqâz dispune de următoarele derivate lexico-gramaticale: 
dogâzau, dogâzar, dogqâzbay, dogâzlâq, doqăz-sofi, dogsânyil ş. a. Acest 
cuvânt este atestat și în limba tătarilor crimeeni cu sensul de „drapel cu 
nouă eșarfe” sau „membru al uniunii celor nouă neamuri nobile”, sau 
„membru aluniunii celor nouă eșarfe sacre”, dar în loc de [d] se pronunță 
[t] — tocuz. Voi veni în sprijinul ideilor menţionate aici cu proverbe sem- 
nificative în ce privește numărul nouă toquz cu varianta doquz, pentru a 
arăta sensul de largă folosință, de unde provine şi sensul de cifră: „Doquz 
ulum bolgași, oturaq bâr gartâm bolsân” (Decât să am nouă feciori, mai 
bine să am un bătrân neputincios); „Doqsansâz torgay şârlamaz, toymay 
oksâz cârlamaz” (Pitulicea nu ciripeşte până nu trec cele nouăzeci de zile 
ale toamnei, orfanul nu cântă până nu se satură). 

Pe planul doi al argumentării situăm alte toponime, denumiri ale te- 
ritoriilor locuite în trecut de către qâpcegi sau, în prezent, de către 
urmaşii lor direcți, tătarii. În această ordine de idei, venim cu argumen- 
tul că limba și neamul tătarilor de astăzi îşi are în proporție de 90% 
originea qâpceagă, restul 10% fiind mongolă, rusă, greacă etc. [9]. Ex- 
punem mai pe larg lucrurile în recenta noastră carte „TOQSOBENI'. 

Mariana COCIERU 


Tudor Colac - abnegaţie și predilecție 
pentru cercetarea proceselor 
etnoculturale contemporane 


M. C. doctor în filologie, 
Institutul de Filologie 
Română „Bogdan 

Petriceicu Hasdeu”, Chișinău 


Redutabilul om de cultură și ştiinţă Tudor 
Colac se naşte la 10 martie 1948, în fami- 
lia țăranilor Vasile și Varvara Colac din satul 
Dumeni, comuna Costiceni, jud. Hotin (as- 
tăzi raionul Suliţa Nouă, regiunea Cernăuţi, 
Ucraina), care au avut șase copii. Urmează 
şcoala primară și cea medie în satul de baştină, 
până în 1965. Într-o notă autobiografică aflăm 
itinerarul aplecării sale spre farmecul instru- 
mentelor muzicale: „Primăvara, ajutat de tata, 
meșteream niște fluierașe, numite trișcă, din 
coaja reavănă a nuielei de răchită și cucută. 
Tăiam lungimea potrivită, făceam găurile cu 
o vergea de sârmă înroșită la rug, bătuceam 
domol coaja împrejur să se desprindă de pe 
masa lemnoasă, cu excepţia unui dop mic, nu- 
mit şuier, după ce aluneca ușor, fiind separa- 
tă de tulpină. Primul instrument muzical era 
gata şi se mira Lunca Prutului de la Dumenii 


Costicenilor de isprava micilor cântăreți”. 


Fiind membru al Cenaclului de poezie pe 
lângă redacția ziarului raional și cel regional 
„Zorile Bucovinei”, debutează cu profiluri 
literare despre consătenii săi (1962-1964). 
Ceva mai devreme (1956-1961) îl aflăm prin- 
tre fluieriştii Orchestrei de Muzică Populară 

„Izvoraşul” de la Casa de Cultură din satul Costiceni, diriguit de renu- 
mitul rapsod Toadere Captari, taraf care a constituit piatra de teme- 
lie a Şcolii de muzică pentru copii din localitate. În această perioadă 
elevul Tudor Colac realizează primele expediţii folclorice, înregistrând 
în caiete creaţii folclorice: cântece populare, obiceiuri calendaristice, 
manifestări teatrale la Anul Nou, însoțindu-le și cu probe fotografice. 


După absolvirea, în 1965, a Şcolii medii de 11 ani cu profil politehnic 
din satul Costiceni, Tudor Colac este admis la studii la Universitatea 
de Stat din Moldova, Facultatea de Filologie, specialitatea Jurnalism. 
Între anii 1966-1969 studiază în paralel la secţia Muzică /orchestra de 
instrumente cordofone, la Facultatea de Arte Frumoase a Universităţii 
de Stat din Moldova. După finalizarea studiilor universitare, este anga- 
jat ca lector la catedra Teorie şi practică a presei, concomitent este as- 
pirant la catedra Literatura română a Universităţii de Stat din Moldova. 
Din 1974 obţine funcţia de secretar responsabil şi redactor superior 
al emisiunilor muzicale la Radio Moldova, fiind autor şi moderator al 
emisiunilor de folclor. În același an face o stagiere de 6 luni la Uni- 
versitatea de Stat „M. V. Lomonosov” din Moscova. În 1980 acceptă 
conducerea secţiei Metodica creației populare din cadrul Centrului 
Republican Ştiinţifico-Metodic de Creaţie Populară, apoi șef al secției 
Folclor și etnografie la aceeași instituţie, din 1990 — director al Centru- 
lui Naţional de Creaţie Populară, iar prin cumul, şef al Direcţiei gene- 
rale Activitate în teritoriu în cadrul Ministerului Culturii şi Cultelor. 
În perioada 1982-1996 desfăşoară o substanţială şi diversă activitate 
artistică. A stat la baza fondării și conducerii Formaţiei folclorice „Da- 
tina” de la ȘPT-65 şi a Formaţiei etnofolclorice de copii „Izvoarele din 
Oniţcani”, ambele din Criuleni, pe care le-a diriguit timp de 4 (1984- 
1989) şi, respectiv, 8 ani (1986-1994), obţinând pe parcurs mai multe 
recunoașteri naționale şi internaţionale. Între anii 1994-1999 îşi face 
doctoratul la Universitatea „Babeş-Bolyai” din Cluj-Napoca, România, 
iar 2002 — o stagiere de 30 de zile la Institutul de Etnografie și Folclor 
„Constantin Brăiloiu” din București. În 1999 este angajat în calitate de 
cercetător ştiinţific la Institutul de Etnografie și Folclor, ulterior Insti- 
tutul de Literatură și Folclor al Academiei de Ştiinţe a Moldovei (azi, 
Institutul de Filologie), obţinând pe parcurs câteva avansări profesio- 
nale: cercetător științific superior, apoi coordonator. 

Palmaresul editorial: cele peste 35 de titluri de carte [Hora satului, 
1984; Șezătoarea, 1986; Sărbătoarea izvoarelor, 1986; Hronic de fami- 
lie, 1986; Scena artistului amator, 1988; Sorcove de lumină, 2001; Drag 
îmi e să fac armată, 2002; Rădăcinile eterne ale folclorului...: Nicolae Bot- 
gros la S0 de ani, 2003; La izvorul dorului: folclor din Oniţcani, 2004; 
Nistrule, apleacă-ți malul, 2004; Ștefan cel Mare şi Sfânt. 500 ani de ne- 
murire, 2004; Un distins folclorist — Nicolae Băieșu, 2004; Sub semnul 
cinegeticii, 2005 (ed. a II-a, 2009); Romanţe cu petale de trandafir, 2005; 
Familia: valori şi dimensiuni culturale, 2005; Tinutul Criulenilor. Vetre 
etnofolclorice, 2005; Nicolae Sulac în amintiri, cronici şi imagini, 2006 
(coautor); Educaţia tehnologică: manual pentru cl. a 7-a şi a 8-a, 2007 
(ediţia a II-a, 2012, coautor); Ghidul profesorului de educaţie tehnolo- 
gică, 2007 (ediţia a Il-a, 2012, coautor); La izvorul dorului: Monogra- 
fia folclorică a satului Oniţcani, 2010; Cinegetica: dicționar explicativ, 
2010; Aureola Romanţei: (Festivalul „Crizantema de Argint” la 20 de 
ani), 2012; La vatra doinelor: Festivalul doinei, ediţia I, Chişinău, Radio 
Moldova, 2012, 2013; Tradiţii, obiceiuri şi sărbători cinegetice, 2013; 
Nicolae Sulac, rapsod al plaiului moldav, 2013 (coautor); Dicţionar de 
ghicitori, 2014; Izvoditori de tâlcuri subtile: Introspecția unui festival de 
umor: 140 de ani de la fondarea SVPM, 2015; Tradiţie şi spiritualita- 
te în civilizația cinegetică: Reflexe de la Festivalul „Ceaunul şi grătarul, 
2015; Cântecul cu aripi frânte..., 2016; Repere etnologice: studii, articole, 
comunicări, eseuri, interviuri, 2017; Etnologul Tudor Colac. Omagiu 70: 
Biobibliografie, 2018 etc.] şi circa 300 de articole semnate de Tudor 
Colac, reprezintă o contribuţie substanţială a cercetătorului la conso- 
lidarea etnologiei moderne din Republica Moldova. Variatele teme 
abordate demonstrează o predilecție aparte pentru anumite direcții de 
investigare științifică cum ar fi: istoria folcloristicii românești; evoluția 
folcloristicii din Basarabia; genurile și speciile folclorului; lirica popu- 
lară din Basarabia și Transnistria; interferențele româno-ucrainene în 
localităţile cu populație românească din regiunea Cernăuţi, Ucraina; 
substratul ceremonial al folclorului; etnologia familiei în spațiul basa- 
rabean; cultura populară în mediul rural contemporan; principiile de 
elaborare a monografiilor etnofolclorice ale localităților; continuitatea 
şi perenitatea creaţiei populare etc. 


Pornind de la primul volum, publicat în 1986, Sărbătoarea izvoarelor 
(Chişinău, Literatura Artistică) și până la cea mai recentă apariție edi- 

torială, studiile remarcabilului cercetător dovedesc o substanţială fun- 
damentare în domeniul etnologiei, fapt susținut și de exegeți consacrați 
din România: „Între etnologii din Republica Moldova, subliniază Ion 
H. Ciubotaru, el se individualizează printr-o serie de calităţi ce nu pot 
fi trecute cu vederea: o temeinică pregătire teoretică şi practică, ali- 
mentată în permanenţă cu cele mai proaspete rezultate ale cercetărilor 
etnofolclorice efectuate și date la iveală în țările din jur, dar și pe plan 
european și, nu în ultimul rând, o rară capacitate de a scruta univer- 
sul culturii populare cu un discernământ exemplar”. Și Iordan Datcu 
observă că, spre deosebire de ceilalți folclorişti din Basarabia, Tudor 
Colac are „un mod mai direct, mai dezinhibat de a aprecia tradiţiile 
populare basarabene”, fapt avantajat de obținerea doctoratului cu tema 
„Familia — vatră a spiritualității româneşti” (1999) la Cluj-Napoca, 
sub conducerea ştiinţifică a regretatului profesor Dumitru Pop și „de 
accesul larg la bibliografia românească de specialitate”5, ceea ce a per- 
mis protagonistului o racordare reușită la cercetările monografice ale 
familiei, înfăptuite de Școala sociologică de la București, condusă de 
Dimitrie Gusti. 


Aceste calități au fost observate și de colegii de breaslă din Republi- 
ca Moldova. Bunăoară, Nicolae Băieşu aprecia predilecția și abnegaţia 
colegului său drept un manifest al bărbăţiei și curajului: „cunoaștem 
cu toții, [că] au existat, mulți ani la rând, condiţii vitrege pentru edi- 
tarea lucrărilor ştiinţifice, colegul nostru a știut să găsească ieșire din 
situație. Pe parcursul anilor 2001-2007, Dumnealui a editat câte două- 
trei şi chiar patru cărți anual. Putem zice că a fost un adevărat eroism”*. 


Pe lângă preocupările orientate spre conservarea şi investigarea 
ştiinţifică a fenomenelor etnofolclorice, în egală măsură cercetătorul 
Tudor Colac ia în dezbatere şi aspectele ce ţin de promovarea folclo- 
rului în cadrul diverselor manifestări culturale cu impact etnologic: 
festivaluri şi spectacole de folclor, expoziţii de artă tradițională, serbări 
câmpenești cu tematică folclorică etc. Toate acestea l-au consolidat ca 
prolific regizor al manifestărilor cultural-artistice de masă, fapt dovedit 
de cele peste două sute de spectacole organizate și susținute pe scena 
Palatului Naţional „Nicolae Sulac”, a Filarmonicii Naţionale „Serghei 
Lunchevici”, a Teatrului Naţional „Mihai Eminescu”, în instituţiile te- 
ritoriale de cultură și în scene la aer liber în multe localități din Repu- 

blica Moldova. Este semnatarul a mai multor scenarii cinematografice 
despre folclorul păstoresc, cel al taberei militare, despre instrumente- 
le muzicale tradiţionale etc. Evocatoare în această direcţie sunt și cele 
peste cinci sute de subiecte prezentate în cadrul emisiunilor Radio și 
TV. 


Aflat la pupitrul Centrului Naţional de Creaţie Populară, etnologul Tu- 
dor Colac s-a consacrat investigării monografice a dinastiilor de artiști, 
descoperind pe teritoriul Republicii Moldova, la începutul anilor '70, 
peste 830 de formaţii de familie. 


În continuare ne vom referi la cele mai noi apariţii editoriale: Repere 
etnologice: studii, articole, eseuri şi Etnologul Tudor Colac. Omagiu 70: 
Biobibliografie, ultima realizată în cadrul colecţiei Personalităţi marcan- 
te, iniţiată de Institutul de Filologie. Volumele fac referire la viaţa şi ac- 
tivitatea folcloristului, scriitorului, muzicianului și regizorului Tudor 
Colac și includ cele mai relevante studii cu impact etnologic semnate 
de protagonist de-a lungul carierei artistice şi ştiinţifice. 


Volumul Repere etnologice cuprinde șapte compartimente: La porțile 
sufletului; Dimensiuni etnologice ale familiei la români; Doina, fenomen 
de experiență fundamentală; La originile Festivalului concurs al romanței 
româneşti „Crizantema de Argint”; Elita personalităţilor consacrate. Pro- 
filuri; Cercetări şi demersuri etnologice; Despre autor. 


Studiile ştiinţifice şi cele de promovare a ştiinţei incluse în volum 
nuanţează predilecția autorului pentru elucidarea aspectelor ce țin de 
autenticitatea şi substanţa cutumiară a culturii tradiționale românești, 
a valorilor spirituale promovate în cadrul familiei; a experienței umane 
reflectate în doină și romanţă; a revitalizării creației populare aflate în 
desuetudine de către veritabilii promotori ai acesteia: atât folcloriști 
consacraţi, cât şi performeri de artă tradițională; precum și a temelor 
care iau în dezbatere tradiţiile cinegetice, umorul popular, viabilitatea 
rapsozilor în actualitate; potenţialul instituţiilor de cultură și al arhive- 
lor de folclor la conservarea moștenirii spirituale a unui popor; com- 
plexitatea folclorului de recruţie şi ostășesc; actualizarea continuă a 
fenomenelor etnoculturale contemporane etc. 


Lucrarea Etnologul Tudor Colac. Omagiu 70: Biobibliografie e structura- 
tă în cinci capitole distincte, însoţite de materiale fotografice relevante 

pentru investigația realizată de autor în vederea elucidării substanței 
ritualice a proceselor etnoculturale înregistrate în mediul genuin de 
manifestare. 


Partea introductivă mizează pe câteva interviuri şi confesiuni cu refe- 
rire la copilăria protagonistului și la cele mai expresive fenomene de 
cultură contemporană, abordate exhaustiv în creaţia științifică a etno- 
logului: romana și destinul interpreţilor de muzică populară. 


Capitolul întâi, intitulat Tudor Colac — cercetător de vocaţie, cuprinde o 
serie de articole semnate de etnologi, critici consacrați atât din Repu- 
blica Moldova, cât și din România: dr. Ion H. Ciubotaru (,„... A scruta 
universul culturii populare cu un discernământ exemplar”); dr. Dumi- 
tru Apetri (Carte de înțelepciune ornamentată poetic); dr. hab. Nicolae 
Băieşu (Sorcova din lumină se ţese); dr. Ion Buruiană (O carte de mare 
valoare instructiv-educativă); dr. Iordan Datcu (Un etnolog din Republi- 
ca Moldova: Tudor Colac). Referințele iau în dezbatere preocupările lui 
Tudor Colac pentru dezvăluirea contextului ritualic al culturii popu- 
lare, cu profunde popasuri în universul ghicitorilor, al tradiţiilor etno- 
folclorice ale sărbătorilor calendaristice, folclorului taberei militare, al 
familiei ca vatră a spiritualității românești etc. 


Capitolul al doilea, Coordonate spirituale cu valoare de simbol, scoate 
în lumină interesul protagonistului pentru valorificarea și promova- 
rea creaţiei populare în cadrul spectacolelor de folclor, aspect care 
nuanţează fenomenul folclorismului scenic, în cadrul căruia promo- 
torii dau preponderență aspectului artistic, în detrimentul mesajului 
ritualic și al tradiţiei autentice. Cu toate acestea, etnologul remarcă, pe 
bună dreptate, intenţia unor colective etnofolclorice de a se apropia 
foarte mult de adevăr și a prezenta în scenă atât recuzita de costume 
specifice mediului din care provin, cât și profunzimea repertoriului de- 
acasă, care fascinează nu doar publicul receptor, ci mai ales juraţii, care 
„nu departajează prin concurs locuri, premii şi ierarhii, ci evidenţiază 
valori individuale autentice și identităţi”S. În același capitol cercetătorul 
urmăreşte aria de răspândire a motivului acvatic în creaţiile folclorice, 
încărcat de un profund simbolism în mentalitatea populară; prezența 
şi valoarea cutumiară a piesei vestimentare, dar și a dansului Brâul în 
viaţa românului; disputele şi convergenţele cu referire la Dragobete și 
Sfântul Valentin; itinerarul mitic al oului de Paști; reminiscenţele tea- 

trului arhaic conservate în obiceiurile agrare Paparuda şi Caloianul, 
care presupun „respectarea complexului sincretic specific teatrului 
folcloric, adică a unităţii dintre text, melodie, dans, gestică, recuzită, 
instrumentariu ş. a. m. d$; a manifestărilor etnoculturale: Șezătoarea 
ca o creaţie a cetelor de fete „trecute de vârsta pubertăţii şi dintr-un 
grup de vârstă afiliat iniţierii” (losipescu Silvia Puia) şi a Horei satului — 
proprie confreriilor de flăcăi, manifestări care „constituie prin tradiție 
<...> prilejurile-cheie de cunoaștere şi apropiere reciprocă între tineri, 
un moment cu multiple semnificații pentru trecerea din stadiul copilă- 


riei în rândurile flăcăilor de însurat sau fetelor de măritat”. 


Capitolul al III-lea al biobibliografiei nuanțează contribuţia cercetăto- 
rului la istoria folcloristicii din Basarabia. Amintim câteva nume no- 
torii ale științei din acest spaţiu, investigate de Tudor Colac: Andrei 
Tamazlâcaru, Sergiu Moraru, Andrei Hâncu, Victor Cirimpei, Grigore 
Botezatu, Vladimir Curbet, Efim Junghietu, Nicolae Băieşu. 


Următorul capitol este consacrat Hronicului de familie, unde, selectiv, 
sunt inserate pagini relevante dintr-o lucrare mai amplă a folcloristului. 
Într-o apreciere critică, etnologul Iordan Datcu scoate în evidență me- 
ritul cercetătorului din Basarabia Tudor Colac de a investiga fenome- 
nul social familia din perspectivă „folclorică, etnografică, sociologică, 
antropologică, psihologică, pedagogică, istorică, lingvistică, teologică 
şi filosofică, tip de cercetare interdisciplinară şi multidisciplinară de- 
prins din studierea lucrărilor școlii sociologice de la București. Este 
interesat cu deosebire de familie ca generatoare de cultură și civilizaţie, 
de parametrii ei culturali, de rostul părinţilor ca modele generatoare de 
exemple, de rolul familiei în transmiterea tradiţiei, a valorilor familiei 
şi a modelelor comportamentale, sărbătorile, riturile de trecere fiind 
canale de transmitere a acestora”S. În continuare, cercetătorul acordă 
pagini impresionante dinastiilor Botgros, Osoianu, Sava, Goia, Dascăl, 
Iovu, Acriș, Iorga, Urschi. Fiecare dinastie este abordată de etnolog 
prin prisma transmiterii moştenirii spirituale din tată în fiu, ca modele 
de cultură tradițională în continuă actualizare. 


Al V-lea capitol reprezintă o primă incursiune din perspectivă biblio- 
grafică și filmografică în activitatea științifică şi regizorală a etnologului 
Tudor Colac. Prin aportul generos al bibliografilor juniori Elena Ne- 
deliciuc şi Marina Sandu au fost identificate peste 170 de titluri de ma- 

teriale ştiinţifice, didactice şi publicistice realizate de cercetător de-a 
lungul carierei profesionale. Impresionantă e lista monografiilor, cu- 
legerilor tematice și a edițiilor alcătuite/îngrijite/coordonate, acestea 
constituind 35 de titluri de carte. 


Ultimul capitol, Viaţa și activitatea în imagini, reflectă itinerarul deve- 
nirii personalităţii culturii naționale Tudor Colac, cuprinzând, în mare 
parte, şi relevante mărturii ale fenomenelor etnoculturale surprinse de 
cercetător pe parcursul a 50 de ani de activitate în domeniul identifică- 
rii, documentării, prezervării şi valorificării constituentelor de cultură 
tradițională. 


La acest ceas aniversar, exprimăm colegului Tudor Colac profun- 
da noastră consideraţie, sincere și calde urări de bine, sănătate, forțe 
inepuizabile la identificarea și valorizarea fenomenelor etnocultura- 
le în perpetuă actualizare și a tezaurelor umane vii, continuatoare ale 
tradiţiilor şi obiceiurilor românești. 


Note | ! Tudor Colac, Repere etnologice: studii, articole, eseuri. 
Chișinău, Tipografia „Notograf Prim”, 2017, p. 597. 
*Ion H. Ciubotaru, Cercetător de vocaţie, în: Tudor Colac, 
Repere etnologice: studii, articole, eseuri. Chişinău, Tipo- 
grafia „Notograf Prim”, 2017, p. 613. 
3 Iordan Datcu, Un etnolog din Republica Moldova: Tudor 
Colac, în Idem, p. 577. 
*Nicolae Băieșu, Tudor Colac- etnolog de vocaţie, în: „Literatura 
şi Arta. 2008, 6 martie, p. 6. Mod de acces: http://wwwditera- 
turasiarta.md/pressview.php?l=ro&ide=3&id=755&zidc=4 
(vizitat la 09.03.2018). 
5 Etnologul Tudor Colac. Omagiu 70: Biobibliografie, Co- 
ord.: Mariana Cocieru; col. de red.: Mihai Cimpoi [et 
al.], Chişinău, Editura Pro Libra, p. 393. 
SIdem, p. 71. 
7 Idem, p. 87. 
8 Idem, p. 38. 

Tudor STĂVILĂ 


Valeriu Herţa 
și vocaţia imaginii artistice 


T. S. — istoric şi critic de artă, 
doctor habilitat în studiul 
artelor. Este autor a peste 
150 de publicaţii, apărute 

la Chişinău, Bucureşti, 
Moscova, Istanbul. A semnat 
10 monografii: Icoane vechi 
din colecţii basarabene, 
Patrimoniul cultural al 

R. Moldova (două ediţii), 
ambele lucrări în colaborare 
cu Constantin Ciobanu, 
Icoana basarabeană din 
secolul XIX, Un secol de 
sculptură românească, 
lucrările monografice despre 
Auguste Baillayre, Teodor 
Kiriacoff ş.a. A fost distins 

cu Premiul Naţional în 
domeniul Artelor, Literaturii 
şi Arhitecturii şi cu ordinul 
„Gloria Muncii”. 


Grafica este domeniul artei care apare cel mai 
târziu în istoria artelor, mai târziu decât pic- 
tura şi sculptura sau arhitectura. Autonomia 
ei a fost dictată de interferenţele pe care, în 
momentul apariţiei în arta occidentală, le-a 
avut în rol de catalizatoare pe cele trei dome- 
nii, deja cunoscute, din antichitate. Aceste 
referinţe vizează suportul principal — desenul, 
modalitatea principală de a crea o imagine în 
pictură, arhitectură sau sculptură. 


Din secolul al XV-lea grafica este definită ca o 
structură multiplă de tehnici și experimente, 
care apelau la crearea unor noi concepte ale 
perspectivei liniare şi spaţiale, ale moduluri- 
lor geometrice utilizate în toate domeniile 
cunoscute. Nemaivorbind de ascensiunea ti- 
parului care a permis extinderea disponibili- 
tăţii şi accederea mai multor pături sociale la 
arta timpului, mult mai accesibilă şi mai puţin 
scumpă ca valoare comercială. 


Un rol important l-a avut și inițierea gravurii pe 
metal, care înlocuiește xilogravura și multiplică 
tehnicile de tirajare, făcându-și apariția tehnica 
acvafortei, acvatintei și mezzotintei, iar la înce- 
putul secolului al XX-lea — linogravura. 


În Basarabia aceste tehnici şi procedee speci- 
fice sunt cunoscute de la începutul secolului 

trecut, avându-i ca reprezentanţi de vază pe Theodor Kiriacoft, Ghe- 
orghe Ceglocof, Tanea Baillayre, iar în a doua jumătate grafica este 
continuată de Ilia Bogdesco, Isai Cârmu și mulți alții. 


Cu timpul însă, grafica a devenit un domeniu nu tocmai prestigios și 
mai puţin promovat. Acizii şi specificul tehnicilor grafice i-au impus pe 
mulți plasticieni să prefere materialele mai lejere — acuarela, pastelul 
sau pictura, care nu necesitau meticulozitate şi numeroase procedee 
de creare a operei de artă. Astfel, în secolul XXI, grafica în material este 
devansată de pictură, arte decorative şi sculptură, preferabile în spațiul 


public. 


Printre puţinii artişti plastici de la noi pentru care grafica a devenit o vo- 
caţie, Valeriu Herţa este un model promotor şi consecvent. Născut la 9 
septembrie 1960, în comuna Bardar (Ialoveni), a făcut studii în arhitec- 
tură la Universitatea Tehnică din Moldova (1977-1982), preluând şta- 
feta artei de la arhitectul și graficianul Grigore Bosenco. Sunt cazuri rare 
când un arhitect, asumându-și riscurile previzibile, devine transfug într- 
un domeniu care nu-i va oferi niciodată stabilitatea financiară. 


A început, ca şi profesorul său, cu grafica formelor mici (ex-librisul), cu 
care s-a produs începând cu anul 1981, când vernisează pentru prima 
oară la Expoziţia Republicană de Grafică. Predilecția pentru ex-libris, 
înțeles ca un pretext pentru desfășurarea unei serii de forme construite 
în spaţiu și transpuse după criterii raționale și convenţionale, a durat un 
deceniu. Acești zece ani de activitate au culminat cu prima expoziție per- 
sonală, la Muzeul Literaturii Române „Mihai Eminescu” din laşi (1991). 


Valeriu Herţa continuă să practice acest gen până în 1996, când or- 
ganizează a doua expoziţie personală la Biblioteca „Gheorghe Asachi” 
din Chișinău. Dacă la începuturi autorul menţine un cadru tradițio- 
nal al ex-librisului, prezentând lucrarea unde figurează informaţiile 
principale despre deținător, cum ar fi în lucrările dedicate lui Eugen 
Bâzgu (1992), PF (1993) etc., atunci în anii ulteriori ex-librisul devine 
o operă care cumulează formele tradiționale și arta caligrafiei, forme- 
le şi conținutul stampelor grafice (Sandu Macovei, Gabi, R. Bologan, 
S. Samburic, Luminiţa ş.a. — toate în 2008). 


Interesul pentru grafica executată în diverse tehnici, cum ar fi acvafor- 
te, mezzotinta, gravura în plastic, litografia și linogravura sau grafica 

digitală, se reflectă și în motivele selectate pentru realizare. În Fuga 
(1990) predomină imaginile inversate ale clepsidrei, cu scurgerea tim- 
pului, în ... pas înainte (1991) grafica aminteşte forma afișului, în Stu- 
diu (1996) artistul folosește narativismul despre Scrijalele lui Moise 
sau Evanghelia lui Luca. 


Lucrările ulterioare în grafică, create după anul 2000 — ABC (2000); 
Caligrafie şi Poetul trist (2008); Arta, A fost (2009) — sunt un mixaj al 
imaginii artistice abstracte cu arta caligrafiei. 


Este acceptabil faptul când un arhitect de profesie se aventurează în 
spaţiul artelor grafice, în ambele cazuri linia și volumul, amplasarea 
imaginii în spaţiu fiind prioritare. Valeriu Herţa depășește acest stere- 
otip, apelând concomitent și la pictură. Ca şi în cazul ex-librisului sau 
al graficii de șevalet, aici sunt prezente atât elemente ale artei tradițio- 
nale, figurative, cât și cele ale artei non-figurative, abstracte. În pictură 
aceste momente se configurează în asemenea pânze ca Drum spre necu- 
noscut (1993), Bucovina, El şi Ea (1995), Artistul şi societatea (1998), 
Dialog, Maternitate (2004), Ritmuri de primăvară (2006), Privindu-l pe 
Malevici (2007), un cerc amplu de subiecte unde ambientul cotidian 
este exclus în afara atenţiei privitorului. 


Pentru asemenea lucrări artistul apelează la simbol. În Artistul și socie- 
tatea acesta este Salvator Dalli, în Bucovina — doi munţi înfrățiţi, în Rit- 
muri de primăvară — rolul coloritului albastru-verzui, iar în Privindu-l pe 
Malevici — pătratul cunoscutului avangardist. 


Şi-a manifestat vocaţia şi în domeniul ilustraţiei graficii de carte, fiind 
designerul revistei de biblioteconomie și ştiinţe ale informării „Bibli- 
oPolis”, editată de Biblioteca Municipală „B. P. Hasdeu”, al Ghidului 
bibliotecilor din Chişinău (2007), a poeziei lui Titus Ştirbu Unul scri- 
em, doi — în minte (2005). Pe parcursul drumului său în creaţie, Valeriu 
Herţa a organizat numeroase expoziții personale la Iaşi (Muzeul „M. 
Eminescu”, ex-libris, 1991), Chişinău (Biblioteca „Gheorghe Asachi”, 
grafică; Biblioteca Naţională, grafică, pictură, 1996, 2004, 2007, 2010; 
Sala Expoziţională „Constantin Brâncuși”, pictură, 2007), în Brăila 
(Centrul Cultural „Nicăpetre”, grafică, 2016). 


A participat la mai multe tabere de creaţie din Republica Moldova (sa- 
tul Parcova, 2003, 2004, 2007; Universitatea Pedagogică de Stat „Ion 

Creangă”, 2006; Work Shop de grafică contemporană, K:SAK, 2006) 
şi din România (orașul Câmpulung Moldovenesc, 1993; comuna Bâr- 
nova, Iaşi, 2004; comuna Slobozia-Dușca, 2008; Plopeni și Tabăra de 
pictură din comuna Bălcescu, Iași, 2009). 


Este impunător şi numărul participărilor artistului la expoziţiile de 
grup -în Rusia (1988), Lituania (1989, 1996, 1997), România (1991, 
1992, 1993, 1994, 1995, 1998, 1999, 2000, 2003), Franţa (1992, 1994, 
1996, 1997), Belgia (1995, 1997), Italia (1995, 1998), SUA (1995), 
Argentina (1996), Danemarca (1996), Japonia (1997), Croaţia 
(1997), Spania (1997, 1998), Portugalia (1998), Canada (1998) şi 
Republica Dominicană — Panama (1999). 


Un eveniment de prestigiu cu participarea artistului Valeriu Herţa 
a fost expoziția Conexiuni culturale, organizată în 2015 în Belgia, în 
orașele Mons şi Bruxelles, unde, împreună cu Veaceslav Fisticanu, 
Ghenadie Jaloba (Jalbă), Vladimir Palamarciuc, Igor Svernei și Tudor 
Zbârnea, au prezentat un concept artistic modern al scenei culturale 
din Republica Moldova. 


Cea mai recentă personală a lui Vladimir Herţa a derulat în aprilie 
2016, la Brăila, în Centrul Cultural „Nicăpetre”, beneficiind de o înaltă 
apreciere din partea criticilor de artă şi a spectatorilor. 


Pentru activtatea sa de creaţie Valeriu Herţa a fost remarcat cu nu- 
meroase mențiuni la concursurile de ex-libris din România (Oradea, 
1991; Bacău, 1992; Vulcan, 1994), Italia (Veneţia, 1998) şi Canada 
(Ontario, 1999). În Republica Moldova cel mai important a fost „Pre- 
miul pentru grafică” la Saloanele Moldovei, ediția 1995. 


Concomitent cu munca de creaţie, Valeriu Herţa este implicat în acti- 
vităţi didactice, exercitând între anii 1987-1997 funcţia de director al 
Şcolii de Arte Plastice pentru copii în oraşul Hâncești, continuându-și 
activitatea de lector superior la Universitatea Pedagogică de Stat „Ion 
Creangă”, unde conduce un master-class de caligrafie pentru studenți. 
Sub egida dânsului, la Biblioteca de Arte „Tudor Arghezi” activează 
Cenaclul de grafică și arhitectură „Viaţa formelor”; tot el este inițiatorul 
Concursului de caligrafie „Crinii latini”, care se desfășoară sub auspici- 
ile Bibliotecii Municipale „B. P. Hasdeu” din Chișinău. 


EET PT RO MIÂINIĂ 


Creaţiile artistului plastic se află în fondurile Casei-muzeu „George 
Topârceanu” din Iaşi (pictură) şi în colecții private din Argentina, Ca- 
nada, Federaţia Rusă, Franţa, Italia, Belgia, SUA, Portugalia, Danemar- 
ca, Japonia etc. 


Arta lui Valeriu Herţa poartă amprenta modernităţii, a timpului nos- 
tru, marcat de evenimentele unei tranziţii fără sfârşit, de la perioada 
sovietică spre o democraţie europeană. 


DIALOGUL ARTELOR | I 


Valeriu HERȚA 


Grafica - expresie 
a universului creator 


Peisaj, ulei, pânză 


EEE RO MIÂINIĂ 


Dialog, ulei, pânză 

Parada melcilor, ulei, pânză 


EAT RO MIÂINIĂ 


Căpiţe, acryl, pânză 

Drum spre infinit, ulei, pânză 


YA RIOIMIÂINIĂ 


TIE 
A a ia 
| IMO. 


VI 


V 


Moș Aurel și pictura abstractă, ulei, pânză 

Motiv grecesc, acryl, pânză 


ETY ROMIÂINIĂ 


Pietre la Breaza, ulei, pânză 


